
„Până la o vreme va suferi cel înde- 
lung-răbdător, după aceea îi va răsări 
veselie” (Isus Sirah 1, 22) 


Nota introductiva 


După cum se știe, în ședința de lucru din 17 februarie 2011, 
Sfantul Sinod al Bisericii Ortodoxe Romane a proclamat anul 
lor”. Programul manifestărilor, elaborat de Cancelaria Sfântului 
Sinod si care se desfășoară la nivelul Patriarhiei Române, cuprinde 
conferinţe teologice și pastoral-misionare, simpozioane ştiinţifice, 
alcătuiri de cărți si volume colective de studii, antologii si flori- 
legii, articole, documentare, seri duhovnicești, expoziţii etc. 

În volumul de fata, nu ne propunem să prezentăm doar o pro- 
pedeutică în taina suferinţei, ci dorim să îl conducem efectiv pe 
cititor în lumea gândirii profunde și a trăirii teologice intense, a 
înțelegerii duhovnicești înalte şi a logicii credinței, așa cum ni le 
înfățișează tradiția biblică şi patristică de-a lungul mileniilor. De 
asemenea, am avut în atenţie si rezultatele unor cercetări stiin- 
tifice în materie de medicină, bioetică, psihologie, sociologie etc. 

Cartea conține o comoară de îndrumări, recomandări si incu- 
rajări pentru cei care doresc să-și asume ceea ce afirmă crestinis- 
mul traditional. Reflectiile din această carte nu vor putea alunga 
suferința cuiva, însă modul de a dezbate problema suferinței şi 
a răbdării ei de către alţii, precum şi experienţa lor pot fi de real folos 
în a înțelege altfel boala și a de a o accepta mai ușor. „Intr-adevăr, 
când vom fi cunoscut prin descoperirea Duhului tot ceea ce se 
întâmplă si când vom sti pentru ce și în ce chip au loc toate, atunci 
sufletul nostru nu va mai putea fi tulburat și nici întristat pentru 
nici o pricină, căci atunci nu ne vom mai înfricoşa de nimic”!. În 
cartea de fata ne-am propus să punem in lumină cu precădere 
perspectiva patristică asupra originilor bolii, rolul și valoarea 
dar şi sensul suferinţei în iata omului şi aflarea modalitatilor 
prin care se poate dobândi tămăduirea. 


1. Origen, Despre principii, cartea a Il-a, IV, 7, P. G. XI, col. 218B. 

Lecturând paginile acestei cărți, vom putea lesne concluziona 
că spiritualitatea creştină are puterea de a transforma suferința, 
de a o îndulci și de a o valorifica. Cuvintele Mântuitorului despre 
asumarea crucii au însemnat pentru multi creștini o soluţie salva- 
toare, un remediu, un răspuns limpede în raportarea la propria 
lor suferință: „Şi cel ce nu-și ia crucea sa si nu-Mi urmează Mie, 
nu este vrednic de Mine” (Matei 10, 38). Sfinţii ne învaţă că prin 
răbdarea crucii ne dobândim mântuirea. Numai prin pătimiri ne 
îndepărtăm de la cele rele, cu care nevăzutul vrăjmaș și slujitorii 
lui ne ademenesc pentru a ne abate de la cărarea către viața cea 
fericită. Dacă o acceptăm, sensul și semnificațiile suferinţei ni se 
vor dezvălui treptat. Doar prin răbdarea ei, suferința îi este cresti- 
nului purificatoare, făcându-l tot mai asemănător cu Hristos. 

Atunci când Hristos Domnul nu ne eliberează de durere printr-un 
mijloc miraculos, cu certitudine ne dăruieşte puterea de a o îndura, 
de a o răbda până la capăt, de a o transfigura și de a o schimba, 
în apropiere tot mai mare de Dumnezeu, prin forța iubirii jertfel- 
nice și a rugăciunii care este izvor de tărie și de curaj în suferință, 
de binecuvântare şi de alinare. Hristos Însuși Se roagă în noi şi 
pentru noi atunci când „este rugat de către noi”: „El Se roagă 
pentru noi ca Preot al nostru; Se roagă în noi ca fiind Cap al 
nostru; este rugat de către noi ca Dumnezeu al nostru”?. 

Oricine dorește să înțeleagă învățăturile Părinților Bisericii 
ar trebui să se angajeze într-o relație personală cu acești sfinți, 
o relaţie de rugăciune şi de urmare a vietuirii lor sfinte, deoarece, 
nu doar prin analiză academică, ci mai ales prin experiență perso- 
nală, se dezvăluie profunzimea teologică a relaţiei dintre păcat şi 
boală, în sensul că suferința poate fi şi o modalitate de corectare a 
derapajelor morale si de reintegrare în matca firească a vieții fiecăruia. 

O parte dintre capitolele ce alcătuiesc prezentul volum le-am 
publicat anterior în Ziarul Lumina şi pe portalul doxologia.ro al 
Mitropoliei Moldovei si Bucovinei. Le mulțumesc pe această cale 
redactorilor-şefi pentru permisiunea de a include în carte, într-o 
formă revizuită și adăugită, porțiuni din acele materiale. 

Nutrim nădejdea că publicarea acestei cărți va aduce roade 
spirituale în sufletele celor ce o vor lectura. 


Autorul 


2 Fer. Augustin, Comentarii la Psalmul 81, P. L. XXXVII, col. 1081. 


I. La originile bolii 


I.1. Boala este o stare contrară firii 


Starea de perfecțiune relativă a primului om, ajutată de 
harul divin, se referă atât la suflet cât şi la corp. Perfect 
era primul om din punct de vedere intelectual, pentru că 
mintea sa se afla într-o stare curată, luminată, dreaptă si 
liberă de rătăcire, avea cunoaştere dreaptă, mai ales în ceea 
ce priveşte cunoaşterea adevărului suprem, care e Bunul 
Creator. Aceasta reiese din faptul că a pus nume potrivite 
tuturor animalelor, a înțeles drept poruncile lui Dumnezeu, 
cu care stătea în cea mai strânsă legătură, şi L-a cunoscut 
pe El, pe cât îi era cu putință, precum și lucrurile din natură. 
Voia lui era străină de orice răutate, supunându-se voii lui 
Dumnezeu, căci nu exista luptă între simtire şi spirit. Per- 
fectiunea relativă a primului om nu se mărginea numai la 
suflet, ci şi la corp, căci corpul său era sănătos, robust, plin 
de putere şi necuprins de dureri, suferințe sau boli, de unde 
rezultă că durerile, suferințele și bolile nu sunt decât con- 
secinte ale păcatului. Nici o slăbiciune, nici o durere, nici o 
suferință nu-l atinseseră și puteau să nu-l atingă vreodată 
şi de aceea şi trupul era destinat nemuririi, ca şi sufletul. 
Unele dintre aceste perfectiuni, precum: mintea luminată, 
inima curată, voința ordonată şi trupul sănătos ţineau de 
însăşi firea omului, adică erau însușiri ale lui, fără de care 
nu ni l-am putea închipui şi fără de care n-ar fi fost superior 
celorlalte viețuitoare de pe pământ. Altele, precum: nemu- 
rirea trupului si desăvârşita armonie dintre trup şi suflet, 
erau perfectiuni care nu ţineau de firea omului, ci-i erau 
date în dar de Dumnezeu. 

Atata timp cat primii oameni s-au bucurat de o viata de 
binecuvântare si de ascultare de Dumnezeu, erau liberi de 
tirania patimilor și imuni la suferință şi moarte. Însă, din 
pricina neascultării lor, s-a făcut lupta noastră fata de cele 
de aici mai grea. 

Adam este alungat din raiul care înseamnă pentru el 
preînchipuirea vieţii viitoare nedestrămate și o icoană a 
Împărăției veşnice şi după a cărui amintire va păstra el 
însuși și urmaşii săi dorinţa infocata de a se întoarce. De 
acum înainte el va parcurge un drum de suferințe, dureri, 
boli, de-a lungul căruia va purta în mod implacabil povara 
blestemului care cade asupra sa. În general neajunsurile, 
necazurile, bolile, infirmitatile, suferințele, stricăciunea și 
moartea, ca și toate relele ce afectează acum natura ome- 
nească sunt consecințe ale păcatului originar și mărturia 
tristă, dar certă, a realităţii lui. Sfântul loan Gură de 
Aur o declară cu franchetea-i caracteristică: „Păcatele sunt 
cauza tuturor relelor. Din cauza păcatelor avem durerile, 
tulburările, războaiele, bolile si toate patimile noastre greu 
de vindecat”®. Numai în voinţa personală a omului, în reaua 
folosire a liberului său arbitru, în păcatul comis de el în 
Eden trebuie căutată originea primară a bolii. Așa a intrat 
durerea în viata sa. Ea a fost consecinţa firească a nesupu- 
nerii primului om. Sfinții Părinţi susţin că prin Adam a 
căzut toată firea omenească, urmările neascultării protopa- 
rintilor fiind împropriate de noi toți. 

Aşadar, boala este o stare contrară firii, nefiind lucrarea 
mâinilor lui Dumnezeu. Dumnezeu nu a introdus în creația 
sa pătimirea, stricăciunea, boala, infirmitatea sau moartea. 
Omul primise de la Dumnezeu o fire bună si fusese înzestrat 
cu toate darurile spirituale și materiale. Toate ființele au 
fost create cu o structură naturală potrivit firii lor și au fost 


3. Sf. loan Gură de Aur, Omilii despre pocăință, omilia 7, 6, P. G. 
XLIX, col. 331. 

aduse la viata având desavarsite toate mădularele. Ele 
se imbolnavesc cand isi pierd starea naturala de vietuire, 
pierzându-și sănătatea sau printr-o vietuire rea, sau dintr-o 
cauză oarecare ce aduce îmbolnăvirea trupului. 

Părinţii Bisericii în general — și cu precădere Sfântul 
Vasile cel Mare — mărturisesc că nu se poate spune că boala 
trupului este necreată, dar nici că este creația lui Dumnezeu. 
„E o nebunie să crezi că Dumnezeu este autorul relelor 
noastre; această blasfemie ... nimicește bunătatea lui 
Dumnezeu”. Deci „Dumnezeu a făcut trupul, nu boala; a 
făcut sufletul, nu păcatul; sufletul se înrăutățește când se 
îndepărtează de starea lui naturală”. Răul nu este nici 
creat, nici necreat®. El este absenţa binelui. Ochiul este 
creat, dar prin pierderea ochilor avem orbirea. Răul nu există 
ca substanță proprie, ci se adaugă ca stare la mutilările 
sufletului”. 

Durerea si boala aveau rolul de a-l ajuta pe om să-şi 
vină în fire, să se smerească şi încet-încet să redobândească 
Paradisul pierdut. Dar pentru că noi oamenii, în general, 
în ciuda durerii profunde, a bolilor, a imperfectiunilor, a 
necazurilor, a sclaviei si a nenorocirilor vieţii, nu ne-am 
smerit îndeajuns, Însuși Fiul lui Dumnezeu S-a smerit pen- 
tru noi şi pentru mântuirea noastră, ca prin durerea Sa, să 
vindece durerea noastră prin jertfa de pe Cruce și să răs- 
tignească durerea și patimile noastre. 

Dumnezeu Fiul, prin Întruparea şi jertfa Sa, a întărit 
firea omenească, aceasta devenind mai puternică împotriva 
tentatiilor și a încercărilor vieţii. Îmbolnăvirea firii noastre 
prin Adam s-a realizat fără noi, iar Mântuitorul, prin voia 


4. Sf. Vasile cel Mare, Dumnezeu nu este pricinuitorul relelor, 2, P. 
G. XXXI, col. 332B. 

Ibidem, 6, col. 344B. 

„Ibidem, 5, col. 341C. 

Ibidem, col. 341BC. 

Sa, a tămăduit si a întărit, fără aportul sau contribuția 
noastră, firea omenească, pentru ca tămăduirea şi puterea 
Sa să treacă şi la noi. Prin moartea Sa, S-a făcut biruitor 
asupra stricăciunii si a morții. În Hristos, firea umană Şi-a 
redobândit sănătatea. Restaurarea firii umane prin Hristos 
este considerată de Părinţii Bisericii drept o vindecare a 
acestei naturi. „Până într-atât cuprinsese păcatul fiecare 
trup — precizează Sfântul Paulin de Nola — şi neamul întreg 
omenesc, încât leacurile doftoricești sau îngrijirea rănilor 
nu mai puteau folosi; viciile învechite aveau mai multă putere 
decât toate leacurile. De aceea a venit Acela Care va mai 
veni, întrupat în biata ființă omenească, ca să ne întărească 
prin slava Sa. Căci nimeni în afară de Marele Artist nu 
stăpâneşte arta Sa, asemenea olarului, meșter el numai, să 
dea formă lutului. Și asa, El, Domnul tuturor, Cel Care pe 
toţi îi făcuse, a binevoit să coboare în chip de om si să pri- 
mească, prin ființa Sa, sufletele noastre, să ne facă din nou, 
prin desăvârşirea şi puterea Sa, așa cum îl făcuse pe om de 
la început”. Natura umană, distorsionată de păcat, a fost 
asumată de Fiul lui Dumnezeu, de Hristos Cel crucificat 
de oameni. Natura umană ce a fost căzută în Adam, în 
Hristos îşi redobandeste toate privilegiile stării de dinainte 
de căderea primordială. Si nu doar natura omenească, ci 
întreaga creaţie se bucură de vindecare și restaurare în 
Hristos, reunită fiind în El cu Tatăl. 

Oamenii își pot afirma cooperarea prin proprie voinţă la 
eliberarea lor de păcat, prin consimțământul liber la împre- 
una-lucrare cu Duhul Sfânt când Acesta se manifestă pentru 
a îndrepta, a repara, în chiar natura lor umană, efectul a 
ceea ce Adam a adus ca suferință acestei naturi. Oamenii 
trebuie să-şi dorească să-L urmeze pe Hristos în crucificarea 


8. Sf. Paulin de Nola, Harul si mântuirea, în vol. Antologie din Scrierile 
Părinților Latini, trad. de Prof. Vasile Goras, Ed. Anastasia, 2000, 
p. 131. 

propriei lor naturi denaturate de pacat, sa participe la viata 
liturgică a Bisericii si să se împărtășească de Tainele sfinte, 
precum şi să se angajeze în asceză personală, aratandu-si 
astfel dispoziția pentru a deveni receptivi la slava vindecă- 
rii și la implicarea personală în lucrarea hristologică de 
restaurare a naturii la starea sa originară. Pe lângă toate 
acestea, Sfântul Vasile cel Mare, cu spiritul său judicios și 
practic, subliniază că putem șterge plata vechiului păcat și 
prin iubirea milostivă arătată aproapelui nostru: ,,Practicati 
deci si opriti-va la timp, ca să zic astfel, la preceptul dra- 
gostei de aproapele si tineti-va strâns de el. Dati putin pentru 
a obține mult, ştergeţi cu o bucată de pâine pata vechiului 
păcat. Căci precum Adam ne-a transmis greșeala mâncând 
împotriva poruncii Domnului, tot astfel noi stergem această 
greșeală, urmare nefericită a unei lăcomii vinovate, dacă 
alinăm nevoile si foamea fratelui nostru”?. 


1.2. De ce trimite 
sau îngăduie Dumnezeu suferința? 


De bună seamă, nimeni dintre oameni nu va putea enu- 
mera vreodată toate felurile, modurile ori intensitatile sufe- 
rintelor fizice prin care Dumnezeu — Creatorul, Mântuitorul 
şi Proniatorul nostru îi găsește vrednici pe multi dintre 
semenii noștri, căci lista suferințelor omenești este nesfâr- 
şită. 

Ne vine greu să ni-L închipuim pe Dumnezeu, Care este — asa 
cum susțin Părinţii Bisericii — „mai presus de bunătate”, ca 
îngăduie bolile şi suferința provocată de ele. Însă aceste boli 


9. Sf. Vasile cel Mare, Omilie cu prilejul foametei şi secetei, P. G. 
XXXI, col. 324B. 

nu sunt o finalitate, ci o unealtă pentru a ne îndepărta de 
adevarata durere. Dumnezeu actioneaza ca un Parinte si 
Medic: „Căci pe cine îl iubește Domnul il ceartă, și biciuieste 
pe tot fiul pe care îl primește” (Evrei 12, 6). Şi tot Sfântul 
Apostol Pavel ne recomandă: „Răbdaţi spre inteleptire, 
Dumnezeu se poartă cu voi ca fata de fii. Căci care este fiul 
pe care tatăl său nu-l pedepseşte?” (Evrei 12, 6-7). 

Sfântul Cuvios Varsanufie îi dă următorul răspuns unui 
ucenic care-l rugase să-l pomenească la rugăciuni, pentru 
ca să poarte cu bucurie boala: „Boala este în chip recunoscut 
certare spre îndreptare. Deci boala ti s-a trimis ca unei slugi 
rele. Dacă însă iti este greu să primeşti certarea, încetează 
să fii rău. lar dacă ești rău, primește certarea. Dar dacă te 
bucuri de certare, nu esti rău. Iar cel ce nu e rău, este iubit. 
Și «Domnul îl ceartă pe cel pe care-l iubește» (Proverbe 3, 
12; Evrei 12, 6). la seama deci cu adevărat cum esti si 
alege-ti tie una din cele spuse”!0. 

Cu totii suferim in aceasta lume cazuta in care ne aflam, 
din cauza neascultarii protoparintilor fata de Dumnezeu si 
din cauza lipsei lui Dumnezeu din viata noastră. „Pentru 
că noi înşine, prin plăcere, ne-am lăsat ademeniti de păcat, 
ce motiv serios am putea invoca că n-am fost noi înșine 
autorii suferințelor noastre?”!! 

Sfântul Grigorie de Nyssa, recurgând la un paralelism 
destul de frecvent în literatura patristică, subliniază că aşa 
precum cei cu stomacul încărcat şi plin de venin sorb cu 
hotărâre băutura amară, ca prin ea să depărteze pricina 


10. Sf. Varsanufie, Scrisori duhovniceşti, 148, traducere, introducere 
şi note de Preot Profesor Doctor Dumitru Stăniloae, în col. Filocalia 
sau culegere din scrierile Sfinţilor Părinţi care arată cum se poate 
omul curdti, ilumina şi desăvârşi, vol. XI, Editura Episcopiei 
Romanului și Husilor, Roman, 1990, p. 189. 

11. Sf. Vasile cel Mare, Dumnezeu nu este pricinuitorul relelor, III, P. 
G. XXXI, col. 332D-333A. 

bolii, asa primeste cel ce e gonit de vrajmas si alearga spre 
Dumnezeu, bautura durerilor, care stinge efectul rau al pla- 
cerii. Căci nu se poate bucura cel ce nu suferă dureri!?. 

Sensul durerii este redat și de Sfântul Maxim Mărtu- 
risitorul, care, pornind de la predania dumnezeiestii Scripturi, 
învață despre îndoitul chip al ispitelor: unul prin plăcere, 
iar altul prin durere. Cel dintâi e ales de cineva de bunăvoie, 
iar celălalt fără de voie. Cel dintâi e născătorul păcatului si 
de el ni s-a poruncit să ne ferim după învățătura Domnului, 
care zice: „Şi nu ne duce pe noi în ispita” sau: „Privegheaţi 
şi vă rugaţi ca să nu intrați în ispită” (Matei 26, 41). Iar 
celălalt este pedepsitorul păcatului, chinuind prin dureri și 
necazuri dispoziţia cea iubitoare de păcat. Amândouă ispi- 
tele, pe cea de voie și pe cea fara de voie, le uneltește cu 
vicleșug cel rău: pe cea dintâi, semănându-şi neghina si 
atatand sufletul prin plăcerile trupului ca să-l înduplece 
să-şi desfacă dorinţa de iubirea dumnezeiască; iar pe cea 
de-a doua, o doreşte și o cere cu viclenie, voind să strice 
firea prin durere, ca să silească sufletul doborât de dureri să 
pună în mișcare gândurile de ocară împotriva Făcătorului. 
„Dar cunoscând noi planurile vicleanului — subliniază Sfântul 
Maxim -, să ne rugăm să nu ne vină ispita de bunăvoie, ca 
să nu ne desfacem dorința de iubirea de Dumnezeu; şi să 
răbdăm bărbăteşte pe cea fără de voie, venită cu ingaduinta 
lui Dumnezeu, ca să ne arătăm punând mai presus decât 
firea pe Făcătorul firii”15. 

Deci, Sfântul Maxim Mărturisitorul menţionează că plă- 
cerea iraţională a avut ca rezultat durerea, iar acum este 
nevoie de un alt fel de durere pentru a ajunge la plăcerea 


12. Sf. Grigorie de Nyssa, Despre fericiri, 7, P. G. XLIV, col. 1297D. 

13. Sf. Maxim Mărturisitorul, Tâlcuire a rugăciunii Tatăl nostru, tra- 
ducere, introducere şi note de Dumitru Stăniloae, Membru 
al Academiei, în col. Filocalia, vol. II, Editura Humanitas, 
Bucuresti, 1999, p. 275-276. 

adevarata. Placerea irationala este fiecare forma a pacatu- 
lui. În urma păcatului, omul suferă şi este lipsit de har şi 
de bucurie. Și pentru ca să fie îndreptat acest rău, Dumnezeu 
îngăduie o durere de o intensitate mai mare sau mai mică, 
mai scurtă sau mai îndelungată, care este un instrument 
chirurgical ce alungă patimile, îl îndepărtează pe om de 
păcat şi îl apropie de Dumnezeu, unde este adevărata plăcere 
şi bucurie, adică fericirea sfinţilor. 

Sfântul Teofan Zăvorâtul, rezumând cuvintele Sfântului 
Maxim Mărturisitorul!t, consemnează succint si scrie că 
„pentru cinci pricini îngăduie Dumnezeu necazurile, smin- 
telile şi ispitele: 1. ca, fiind luptati si luptandu-ne, să ne 
deprindem în a deosebi binele de rău; 2. ca, prin osteneala 
dobândită în luptă, fapta bună să fie mai statornică şi mai 
neclintită; 3. ca, sporind în virtute, să nu ne inaltam, ci să 
ne întărim în smerenie; 4. ca, pentru răbdarea si osteneala 
în luptă, să ne învrednicim de mai mare răsplată; 5. ca, 
după ce am ajuns la nepătimire, să nu uităm de neputinta 
noastră si de puterea care ne-a ajutat”!?. 

Multi văd suferinţa ca pe o pedeapsă de care se servește 
Dumnezeu pentru a-l întoarce pe om la respectarea voinței 
divine, pentru a-i trezi pocainta. „Nici ochilor nu li-i de folos 
să rămână totdeauna nepedepsiti, ci câteodată gi ei lăcri- 
mează si suferă, pentru ca să fie mai sănătoși. Tot asa si 
pentru suflet: nimic nu-i mai primejdios ca o necontenită 
desfătare”!6. 

Incercati de chinurile vreunei maladii, unii bolnavi sunt 
înclinați să arunce întreaga răspundere a situaţiei lor nu 


14. Capete despre dragoste, suta a doua, cap. 67. 

15. Sf. Teofan Zăvorâtul, Patericul Lavrei Sfântului Sava, Traducere 
din limba rusă de dr. Adrian si Xenia Tănăsescu, Editura Anestis, 
Bucureşti, 2005, p. 144. 

16. Clement Alexandrinul, Care bogat se va mântui ?, 41.2.-41.3., tra- 
ducere, introducere, note şi indici de Pr. D. Fecioru, în col. PSB, 
vol. 4, Editura IBMBOR, București, 1982, p. 62. 

pe ei înșiși sau şi pe ei înşişi, ci exclusiv pe Dumnezeu. 
Providența, zic ei, e vinovată de nenorocirea noastră, pentru 
că Ea orânduieşte cele de deasupra noastră". Așa cum am 
precizat şi în subcapitolul anterior, subliniem si aici că 
Dumnezeu a făcut trupul, nu boala; El a creat sufletul, nu 
păcatul. Sufletul omului însă, ieșind din starea lui creaturală 
si înrăutăţindu-se, s-a îmbolnăvit gravt’. Sărăcia şi bogăţia, 
libertatea și robia și altele asemenea au pătruns târziu între 
oameni, odată cu răutatea, ca niște boli obștești născocite 
de neascultarea şi răutatea omului”. Deci, originea sufe- 
rintelor noastre este în noi înșine. Nu Dumnezeu, ci omul 
este responsabil de apariția durerii. 

Unii copii învaţă că dacă sunt buni, totul va fi bine pen- 
tru ei. În viaţa adultă, aceasta poate lua forma determinării 
de a trece cu vederea dificultățile prezentului, cu încrederea 
într-un rezultat fericit. Totuşi, aceasta ridică probleme acolo 
unde prognosticul este slab, iar pacientul pare stupefiat că 
lucrurile nu se îmbunătățesc. Cum rezistă acest simbol al 
„sfârșitului fericit” în fata realitatilor bolii si morţii? Melvyn 
Thompson, într-una din cărţile sale”, propune a se începe 
prin a construi un tipar de simboluri prin care persoana se 
înțelege pe sine, pentru a vedea exact cum se potriveşte 
conceptul de „rezultat fericit” în cadrul atitudinii generale 
a persoanei. Simbolurile pe care le căutăm sunt acelea care 
exprimă triumful sau frumuseţea în fata fragilitati. Istoria 
si natura sunt pline de exemple, de la floarea sau fluturele 
magnific care trăiește o viata foarte scurtă, la eroul tragic 


17. Sf. Grigorie Teologul, Despre dragostea faţă de săraci, 32, P. G. 
XXXV, col. 901B. 

18. Sf. Vasile cel Mare, Dumnezeu nu este pricinuitorul relelor, 6, P. 
G. XXXI, col. 344AB. 

19. Sf. Grigorie Teologul, op. cit., 25, P. G. XXXV, col. 892A. 

20. Melvyn Thompson, Cancer and The God of Love, SCM Press, 
Norwich, 1976, p. 56-57. 

al legendelor. Întrebarea care se ridică in mintea consilie- 
rului este: „Dacă percepi lucrul acesta ca frumos, deşi a 
pierit atât de repede sau acea persoană ca realizată deși a 
murit tânără, atunci de ce simți ca viata trebuie să se deru- 
leze exact aşa cum doreşti tu?” Întrebările de sondat ar mai 
putea fi: „Ce ai învăţat din experiența aceasta? Simti că esti 
întărit prin această boală? Cum s-au schimbat lucrurile 
pentru tine?”. 

Nu întotdeauna boala trupească este în mod direct urma- 
rea păcatului (loan 9, 3), ci ea poate fi o tainică pedagogie 
divină, o frână preventivă pentru cel care doreşte să guste 
din cupa amară a păcatului, o certare îndreptătoare, un 
imbold spre desăvârșire, o chemare insistentă la înduhov- 
nicire, la smerenie?!, la o credinţă mai fierbinte, altfel spus, 
o chemare la căutarea mântuirii sufletului. Teama de boală 
poate fi pentru unii si cel mai bun parapet împotriva orica- 
rei tentaţii de abuz”. Dumnezeu îngăduie sau trimite boli 
şi pentru a ne face mai străluciți si a deveni părtași la o 
slavă cerească de neînchipuit. Referindu-se la focul necazu- 
rilor care încearcă sufletul celui credincios, literatura patris- 
tică ne mai pune în atenţie următorul paralelism: la fel cum 
pe cârmaciul de corabie îl încearcă furtuna, pe atlet arena, 
pe comandantul de obşti războiul, asa pe marinimos îl vadeste 
nenorocirea, iar pe creştini încercarea. „Trebuie să fim 


21. Dacă ne-am strădui să avem smerenia, n-am avea nevoie de 
pedeapsă. Foarte multe rele ne vin din pricina mândriei. Un părinte 
athonit spunea: „Motivul pentru care suferim e că nu suntem 
smeriti, iar lipsa smereniei cauzează şi altora suferinţe. Suntem 
chinuiti până când devenim smeriţi”. (Arhimandritul Ioannikios, 
Patericul atonit, p. 361). 

22. Uti, non abuti!, adică uzează, foloseste-te, dar nu abuza, spuneau 
anticii. „De unde se nasc bolile, de unde neputintele şi moartea 
mai înainte de vreme? Oare nu de la îmbuibare si rasfatarea 
pântecelui? lar multumirea cu putin e maica sănătății”. (Sfântul 
Teofan Zăvorâtul, Patericul Lavrei Sfântului Sava, p. 22). 

recunoscatori lui Dumnezeu atunci cand ne face partasi la 
bunatatile Sale dar nu trebuie să ne suparam nici când El 
nu ni le dăruieşte indata””’. Nenorocirile verifică sufletul 
așa cum focul verifică aurul. Când sufletele oamenilor sunt 
încercate cu asemenea boli și nenorociri, zice Sfântul Vasile, 
aceasta se întâmplă pentru ca prin aceste examene grele și 
dureroase să se aleagă cei buni, fie că-s săraci, fie că-s bogaţi, 
pentru că şi unii și alții trec proba la fel prin răbdare. In 
asemenea momente mai ales se arată omul dacă e generos, 
iubitor de frate şi recunoscător, sau dacă, dimpotrivă, e cu 
gura plină de blesteme și cu gândul schimbător, după vici- 
situdinile vieţii?!. Iar pentru a ne spori tăria în a răbda 
încercările vieții, părinţii cei duhovniceşti ne învaţă ca cel 
mai bun medicament în orice încercare a noastră este cuge- 
tarea la încercările cu mult mai mari prin care au trecut 
semenii noștri și mai ales sfinţii Bisericii noastre. 

Din scrierile proprii Spiritualitatii Ortodoxe aflăm ca 
asumându-ne noi asceza, nevointele trupesti și sufletești, 
ne îndreptăm pornirile rele si ne despătimim, curatind orice 
urmă a răului din noi. Greutatea si durerea nevointei duce 
la o stare de acalmie, de liniște, de pace și bucurie, de nădejde 
şi de putere in a răbda. Atunci când crestinul nu se nevoieste, 
nu practică nici un fel de asceză, spre purificarea si folosul 
trupului şi a sufletului, Dumnezeu îngăduie să fie supărat 
de vreo boală, ori de vreo încercare, necaz etc., toate acestea 
din prea multa Lui iubire față de om, nu spre chinuirea 
omului, nici pentru a-l face să sufere, ci cu scopul de a-l 
ajuta, ca, prin boală, încercare ori necaz să se ridice acolo 
unde ar fi ajuns dacă şi-ar fi asumat asceza. lar dacă omul 
este credincios și virtuos, el se foloseşte de boală ca să se 
cunoască pe sine, să-şi cunoască posibilitățile, limitele 
umane. 


23. Sf. Vasile cel Mare, Epistole, epistola I, P. G. XXXII, col. 221C. 
24. Idem, Omilie cu prilejul foametei şi secetei, 5, P. G. XXXI, col. 316BC. 

O perioadă de suferinţă fizică poate fi pentru o persoană 
un prilej ca să devină mai bună, aceasta meditând la faptul 
că Dumnezeu îngăduie această suferință pentru a aduce la 
suprafață ceva ce altfel ar fi imposibil. Acesta ar fi un mod 
pozitiv și corect de a vedea lucrurile. 

În general, bolile, diversele încercări şi necazurile sunt 
considerate de Părinţii Spiritualitatii Ortodoxe medicamente 
în folosul vieţii noastre spirituale. Singura atitudine sănă- 
toasă pe care trebuie să o adoptăm in fata acestora este 
răbdarea și nu revolta. Căci așa cum suportăm și acceptăm 
doctorii amare care ne sunt de folos trupului, și uneori, cu 
cât medicamentele sunt mai fără gust, insipide sau amare, 
iar intervențiile chirurgicale mai dureroase şi mai chinui- 
toare, cu atât credem că efectul lor este mai puternic și 
vindecarea mai rapidă, în același fel ar trebui să primim şi 
medicamentele cele duhovniceşti, căci sunt de folos sufletu- 
lui nostru. Suferinta e o doctorie pentru lume, asa cum 
Dumnezeu este doctorul ei. După cum medicul este cel ce 
ne pricinuieste mult bine, desi provoacă suferinţe si dureri 
trupului, tot asa și Dumnezeu e bun, ca Unul care prin 
pedepse parțiale administrează tuturor mântuirea. 

În relaţia dintre păcat şi boală, suferinţele trupesti sunt 
ocazii binevenite pentru a declanșa o reorientare spirituală 
a vieții unei persoane. În această viata, acest rău, boala, 
este făcut să slujească scopului bun al lui Dumnezeu. Astfel, 
această perspectivă dezvăluie — dincolo de orice preocupare 
legată de dreptatea divină — modul aparte iubitor în care 
Dumnezeu combină respectul pentru libertatea umană cu 
oferta aceasta constant reînnoită a salvării de consecințele 
libertăţii umane prost folosite. 

Experiența suferinței trupesti oferă oportunitatea per- 
misă de Dumnezeu de a realiza un scop restaurator: așa 
cum am arătat si până acum, în multe cazuri, Dumnezeu 
aduce sau îngăduie boala pentru sănătatea sufletului. Deci, 

suferința ar putea fi percepută ca fiind îngăduită de Dumnezeu 
pentru că este purificatoare, curatitoare de suflet, sau ca 
fiind o încercare de la El, pentru a ne da prilejul pentru o 
credință mai desăvârșită. Pot fi menționate multe alte cauze. 
În zilele noastre, pe lângă pricinile enumerate de Părinţi, 
mai putem adăuga unele cauze declanșatoare de boli: seden- 
tarismul, alimentaţia carentă şi prelucrată cu aditivi ali- 
mentari, excesurile de tot felul, obezitatea, ereditatea, mediul 
de viata nociv, stresul, frământările repetate şi îndelungi, 
supărările multiple?, relele purtări, iubirea de plăceri con- 
cupiscibile, egoiste, nepermise si nefirești, întâmplările sau 
conflictele nedorite și nefaste, diverse feluri de poluare etc. 
Se presupune că toate acestea sunt luate în considerare 
cu un grad de seriozitate, altfel ar putea fi aruncate doar 
ca modalitate superfluă de închidere a conversatiei. „Ei 
bine, toate acestea ne sunt trimise spre încercare” spus cu 
o ridicare din umeri poate însemna nimic mai mult decât 


25. Într-una din convorbirile ziditoare de suflet avută cu un ilustru 
preot profesor de la Facultatea de Teologie Ortodoxă la care de ase- 
menea activez, acesta mi-a împărtăşit una dintre concluziile unui 
medic psihiatru de renume, referitoare la cauzele declanșatoare de 
boli. Printre altele, acest medic, în urma cercetărilor sale multiple 
şi îndelungate si mai ales în urma experienţei sale de-o viata in 
domeniu, a conchis următoarele: „Sufletul plânge, şi, rămânând 
nemângâiat, o lacrimă cade în stomac, alta în inimă, alta în ficat 
etc.” Având în vedere această concluzie, lansăm pe această cale 
creştinilor un cordial îndemn la a-şi mărturisi înaintea preotului 
duhovnic, pe lângă păcatele săvârșite si angoasa, nelinistile de 
tot felul, supărările, tulburările etc. pentru a dobândi alinare, dez- 
legare, mângâiere şi, pe cât posibil, rezolvare a acestora sau 
cel putin întărire si un plus de curaj si de îmbărbătare în a le 
înfrunta sau în a le răbda. Starea de neliniște şi de tulburare 
nu este o stare firească, normală şi de aceea trebuie eliminată, 
însă de multe ori nu ne putem descotorosi singuri de ea, ci avem 
nevoie de întărirea celor din jur, şi mai ales de sprijinul preotului 
duhovnic, prin gura și mâna căruia Hristos ne aduce întărire, 
ușurare, iertare, dezlegare şi binecuvântare. 

,sunt plictisit de discutia pe subiectul acesta, iar conversa- 
tia nu ne duce nicăieri”. 

Dumnezeu nu ar trimite sau nu ar ingadui in viata noas- 
tra incercari, boli sau necazuri daca ele nu ar avea puterea 
de a ne mântui de veșnicele chinuri ale iadului. Nu toate 
pătimirile sunt folositoare pentru suflet, nu toate sunt expia- 
toare, nu toate înalță și conduc la Împărăţia cerurilor, ci 
doar acelea care sunt răbdate îndelung, cu mulțumire, cu 
nădejde în Dumnezeu și fără de cârtire. 

Ruediger Dahlke încearcă — așa cum reiese din cartea 
sa” şi aşa cum remarcă şi editorii acesteia — să ne convingă 
că boala este si o sansa. Prin intermediul unui organ sau a 
unei regiuni a corpului, sufletul încearcă să ne aducă la 
cunoștință o durere, o tensiune, o lipsă, într-un cuvânt, o 
problemă nerezolvată. Dacă știm să descifrăm mesajul ascuns 
al bolii avem toate şansele să ne eliberăm de ea. 


I.3. Opt motive ale suferinţei sfinţilor 


Printre noi, au fost şi există în continuare și oameni nevi- 
novati, drepţi si desavarsiti care suferă. Este o mare între- 
bare și o taină nu tocmai lesne de deslusit: de ce suferă si 
aceștia? Este străvechea problemă a dreptului suferind. 

Referindu-se la aceste întrebări si căutând un răspuns, 
un cuvios pustnic a scris următoarele: 

»Daca-ti platesti datoriile în această viata, poţi fi mantuit. 
Însă, dacă esti lovit în cap de multe ori, vei primi chiar si 
ceva in plus. Pentru oamenii care sunt bătuţi pe nedrept, 


26. Ruediger Dahlke, Boala ca șansă. Cum să descifrăm mesajul 
ascuns al bolii, Traducere de Daniela Ștefănescu, Editura Trei, 
București, 2008. 

există o răsplată. Aceasta înseamnă ca de multe ori Dumnezeu 
permite ca cei care duc o viata bună să fie greu loviți. De 
ce este asa? Lăsaţi-mă să vă dau un exemplu! 

Există o familie fericită în care toți sunt buni: tatăl, mama 
şi copiii. Ei se duc la biserică si se împărtăşesc regulat. 
Deodată, un betiv sau un nebun îl ucide pe tatăl cel bun, 
fără nici un motiv. Din această cauză, multi dintre cei care 
sunt departati de Dumnezeu vor spune: «Uitaţi-vă la el! 
Vedeţi? El mergea la biserică și uite ce i s-a întâmplat!». 

Câtă obrăznicie! Dumnezeu îngăduie suferinţa celor nevi- 
novati pentru a da o nouă sansa celor nepocaiti, astfel ca ei 
să poată fi aduși pe calea pocaintei, văzând suferința celui 
nevinovat, şi astfel să fie precum tâlharul cel bun care a 
fost răstignit pe cruce de-a dreapta lui Hristos. 

Ce observăm la cei doi tâlhari între care a fost răstignit 
Hristos? Unul L-a defăimat pe Hristos, spunându-l: 

— Daca Tu esti Hristosul, mântuieşte-Te pe Tine si pe 
noi. 

Dar celălalt, certandu-l, i-a zis: 

— Nu te temi tu de Dumnezeu, de vreme ce esti in aceeasi 
osândă? Noi, după dreptate primim ce ni se cuvine dupa 
faptele noastre, dar Acesta nici un rau n-a făcut (Luca 23, 
39-41). 

De aceea Dumnezeu îngăduie ca unii oameni nevinovaţi 
să sufere, ca să fie spre folosul celor răzvrătiți, chiar daca 
cei care suferă sunt cu adevărat iubiți de Dumnezeu. Cred 
că în Rai, Dumnezeu le va spune: «lată, acest lăcaş este 
pentru tine, sau iti poţi alege oricare iti place!». 

Intelegeti? Asa este! Dacă cerem justificări pentru ce ni 
se întâmplă, putem pierde totul. Ne pierdem liniștea minţii 


şi răsplata”??. 


27. Cf. Arhimandritul Ioannikios, Patericul atonit, Traducere de: Anca 
Dobrin şi Maria Ciobanu, Editura Bunavestire, Bacău, 2000, 
p. 122-123. 

Sfinţii Părinţi ai Bisericii ne îndeamnă să nu cugetăm în 
sinea noastră astfel: „pentru ce n-a dăruit Dumnezeu sfin- 
tilor doar ceea ce-i putea veseli?”, căci aceasta ar fi însemnat 
să-i lase neincercati și nedeprinsi în răbdare, netrecuti prin 
proba de foc a suferinţei, şi nu le-ar fi venit buna și înalta 
existență ca pret al virtuţii, ci le-ar fi fost mai degrabă un 
rod al pornirii unei voințe nesupuse încercărilor. Dar era 
necesar ca ei să se arate mai degrabă probati si vrednici în 
fata lui Dumnezeu prin înseși faptele lor si să servească 
drept pildă şi celor de după dânşii. 

De cele mai multe ori, cei pe care oamenii îi consideră 
desavarsiti au încă, în ochii Creatorului, ceva imperfect sau 
nedesavarsit. „Tot astfel — scrie Sfântul Grigore cel Mare —, 
nepriceputi, privim adesea statuile sculptate si încă neter- 
minate, lăudându-le deja ca şi cum ar fi perfecte, însă maes- 
trul le mai cercetează si le slefuieste încă; deși aude că e 
lăudat, totuşi nu încetează să le retuşeze, îndreptându-le”%. 
Sfântul Varsanufie, supranumit și Marele Bătrân, a fost 
rugat de unii să le spună pentru ce s-a îmbolnăvit un mare 
Avă de umflături roșii, aproape fiind de sfârșitul său pămân- 
tesc. La aceasta, Sfântul filocalic a răspuns: „Cât priveşte 
umflăturile roșii si despre boală, ele i-au venit Avei pentru 
că a luat odată slavă de la oameni peste măsură; deci pen- 
tru ca să nu-l îndumnezeiască oamenii. De fapt, el s-a făcut 
părtaş cu adevărat de Sfântul Duh și de desăvârşire. De 
aceea a acoperit Dumnezeu, prin aparenţa aceasta, slava 
omului, ca să prisosească şi mai mult în el slava lui 
Dumnezeu””’. 

Sfântul Cuvios Paladie, episcop al Elenopololisului din 
Bitinia, pomenit de Biserica noastră la 28 ianuarie, a scris 


28. Sf. Grigore cel Mare, Dialoguri despre moarte, traducere de George 
Bogdan Tara, Editura Amarcord, Timisoara, 1998, p. 52. 

29. Sf. Varsanufie, Scrisori duhovniceşti, 599, în col. cit., vol. XI, p. 
553. 

o lucrare ziditoare de suflete, cu o larga circulatie atat la 
noi, cat si la alte popoare ortodoxe. In paginile acesteia, ni 
se preda o mare lectie de rabdare in suferinta. Din ea mai 
invatam să nu ne mirăm, nici să ne tulburăm atunci cand 
îl vedem în suferință pe cel drept. „În Muntele Nitriei a 
vietuit optzeci de ani un bărbat numit Veniamin, nevoindu-se 
la culme. El s-a învrednicit de darul vindecărilor. Oricine 
peste care își punea mâna sau îi dădea untdelemn după ce-l 
binecuvânta, se izbăvea de orice boală. Acest om, învredni- 
cit de o astfel de harismă, înainte cu opt luni de moarte s-a 
îmbolnăvit de hidropica si trupul lui s-a umflat asa de mult, 
că părea un altfel de Iov. Luându-ne deci episcopul Dioscur, 
atunci era preot în Muntele Nitria, pe mine şi pe fericitul 
Evagrie, ne-a spus: «Veniti să vedeţi un lov nou, care într-un 
trup atât de umflat şi într-o suferință de nevindecat își arată 
o mulțumire nemăsurată». Mergând deci, am văzut un trup 
așa de umflat, că un deget al mâinii lui nu putea cuprinde 
celelalte degete. Neputând privi la suferința lui cumplită, 
ne-am întors ochii. Atunci ne-a spus acel fericit Veniamin: 
«Rugaţi-vă, fiilor, ca nu cumva să se îmbolnăvească de hidro- 
pică omul meu lăuntric. Căci cel din afară nu mă face nici 
să mă bucur, nici să patimesc». De opt luni ședea necurmat 
într-un jet care i-a fost făcut tot mai larg, neputând sta pe 
pat din pricina celorlalte trebuinte. Dar în pătimirea aceasta 
tămăduia pe alții. Am istorisit despre aceasta pătimire, ca 
să nu ne mirăm când le vine o astfel de suferință celor drepți. 
lar murind el, au fost scoase tocurile si pragurile ușii, ca să 
poată fi scos trupul din casă” %. 

Uneori, Dumnezeu îngăduie suferinţa celor drepți pentru 
a descoperi altora dragostea celor desavarsiti fata de El si 
pentru slăvirea numelui Său sfânt prin sfinții Săi. Tot 


30. Paladie, Istoria lausiacă, traducere, introducere si note de Pr. Prof. 
Dr. Dumitru Stăniloae, Editura IBMBOR, Bucureşti, 1993, p. 30-31. 

Dumnezeu le daruia si puterea de a rabda toate cu multu- 
mire. „Odată, evlaviosul părinte Artemie de la Grigoriu”! se 
plângea: 

— Dumnezeul meu, de ce sufăr atât de mult? 

Apoi într-o vedenie L-a văzut pe Hristos, care i-a arătat 
mâinile şi coasta Sa, spunând: 

— Vezi câte am îndurat? Și tu, pentru dragostea fata de 
Mine, nu poţi fi răbdător?”*? 

Părinţii ne sfătuiesc ca atunci când vedem că unui drept 
îi merge rău, să ne aducem în amintire cele întâmplate cu 
dreptul Iov! Oricât de drept ar fi cel pe care noi îl conside- 
ram bun, el nu este mai bun decât lov şi oricât de multe 
necazuri sau suferinţe l-ar lovi, nu-l vor lovi atâtea nenoro- 
ciri câte l-au lovit pe lov! Dumnezeu nu-l lasă pe cel bun să 
sufere pentru că l-a părăsit, ci pentru că vrea să-l încununeze 
si să-l facă mai strălucitor. In acest sens, Sfântul Ioan Gură 
de Aur adaugă: „Vezi, așadar, că atunci când a văzut că lov 
era plin de fapte bune, diavolul a avut ceva de spus împotriva 
lui. «Oare degeaba se teme Iov de Dumnezeu?» Dar când, 
în atâtea nenorociri, lov s-a arătat îndelung-răbdător, dia- 
volul şi-a acoperit rusinat chipul și a fugit, nemaiavand 
nimic a spune împotriva lui lov. 

Aşadar, atunci când vezi vreun om drept care, deşi are 
multe virtuți, este încercat de nenumărate nenorociri, să nu 
te miri. $i când vezi că cineva care face multă milostenie si 
multe fapte plăcute lui Dumnezeu, ajunge să cadă în ispită 
sau este pândit de primejdii, să nu te întrebi de ce. Motivul 
pentru care se întâmplă asa ceva este atacul diavolului, care 
aruncă ispite asupra omului aceluia. Vei întreba: «Cum de 
a îngăduit Domnul așa ceva?». Ca să pună pe capul celui 


31. E vorba de Mănăstirea athonită Grigoriu — n.n. 
32. Arhimandritul Ioannikios, Patericul atonit, p. 413 

drept mai multe cununi și ca să-l pedepsească mai mult pe 
diavo”%5. 

Parcurgând scrierile sfinților, aflăm, printre altele, că 
Dumnezeu trimite sau îngăduie adesea ca să vină asupra 
credincioșilor Lui suferinţe trupeşti — chiar dacă acestea nu 
sunt pedepse pentru curățirea si ispășirea păcatele lor — ca 
să îi înveţe să nu considere și să nu se ataseze de lumea 
prezentă ca de ultima realitate, căci bolile şi suferințele ne 
amintesc tuturor că suntem efemeri, trecători în această 
lume și nu avem aici cetate stătătoare, ci „trebuie să o cău- 
tăm pe aceea ce va să fie” (Evrei 13, 14) şi pe Cel ce este 
netrecător pentru a ne uni cu El si a imparati cu El în veci, 
unde nu este „durere, întristare sau suspin”. 

Scriitorul bisericesc Paladie* istoriseşte si despre un oare- 
care Ștefan, libian de neam, care şedea de șaizeci de ani pe 
coasta Marmarica şi Mareotului, Marmarica fiind regiunea 
maritimă între Egipt şi Cirene, iar Mareotu, parte din Libia, 
vecină cu Egiptul. Ajuns nevoitor la culme și la multa dreaptă 
socoteală, „s-a învrednicit de harisma, că oricine se întâlnea 
cu el, stăpânit de vreo durere oarecare, se depărta scăpat 
de durere. Era cunoscut și fericitului Antonie. A ajuns până 
în zilele noastre. Dar eu nu l-am întâlnit din pricina distan- 
tei locului. Dar cei din jurul lui Antonie și Evagrie întâl- 
nindu-se cu mine, mi-au povestit următoarele: 

«L-am întâlnit când căzuse într-o boală grea la organele 
de rușine, într-un ulcer canceros. L-am aflat îngrijit de un 
doctor; cu mâinile lucra şi făcea împletituri şi ne vorbea, 
iar în vreme ce trupul îi era operat, era ca şi când altul era 
taiat®>. În vreme ce i se tăiau acele mădulare ca niște peri, 


33. Sf. loan Gură de Aur, în vol. Problemele vieţii, traducere de Cristian 
Spătărelu şi Daniela Filioreanu, Editura Cartea Ortodoxă, Galaţi, 
s. a., p. 268-269. 

34. Paladie, Istoria lausiacd, p. 61. 

35. Pe vremea aceea se opera fără anestezie şi fără analgezice. 


36 Suferinta si creşterea spirituală 


statea ca si cand nu simtea nimic prin covarsirea lucrarii 
dumnezeiesti. În vreme ce noi priveam indurerati si simţeam 
o mirare că o astfel de viata căzuse într-o astfel de patimire 
şi sub astfel de operaţii, el ne spunea: «Fiilor, nu vă lăsați 
tulburati de un astfel de lucru, căci nimic din cele ce le face 
Dumnezeu, nu le face spre rău, ci cu un scop bun. Poate că 
au meritat şi mădularele mele această pedeapsă şi le este 
de folos să dea socoteală aici, în loc de după ieșirea din 
stadion». Astfel ne-a zidit, mângâindu-ne și dându-ne curaj. 
Iar acestea le-am povestit ca să nu ne mirăm când vedem 
oameni sfinți căzând în astfel de pătimiri”. 

Sfântul Ioan Gură de Aur înşiruie opt motive ale sufe- 
rintei sfinţilor, după cum urmează: 

„Eu pot zice că opt sunt motivele suferinţei sfinţilor. Pentru 
aceea, ascultati-le pe toate cu luare aminte, ştiind că nici o 
iertare sau ușurare nu vom avea dacă suntem scandalizati 
de întâmplările vremelnice, ale căror cauze fiind multe, totuşi 
de nici una să nu fim tulburati. 

Așadar, primul motiv este pentru a împiedica ca nu cumva 
virtuțile marete şi lucrurile minunate ale sfinților să le 
inspire mândrie. 

Al doilea, ca lumea să nu-i cinstească mai mult decât 
trebuie a-i cinsti ca oameni și ca să nu-i privească mai curând 
ca zei decât ca simpli muritori. 

Al treilea, pentru ca puterea lui Dumnezeu să strălucească 
mai mult servindu-se pentru a învinge si a răspândi credința 
în numele Său de oameni încercați de nenorociri și perse- 
cutati din toate părţile. 

Al patrulea, pentru ca răbdarea sfinților însăși să apară 
cu mai multă strălucire și ca să se vada că ei nu servesc lui 
Dumnezeu din interes, ci pentru că au pentru El o iubire 
curată, pentru că, în mijlocul tuturor nenorocirilor lor, ei Îi 
sunt devotați totdeauna. 

Al cincilea, pentru a ne gândi la învierea morților, căci 
când se vede un drept, plin de merite, neieșind din viata 

decât dupa ce a suferit nenumărate nenorociri, omul se gân- 
deste fără voia sa la o judecată viitoare, şi își zice în sine 
însuşi: dacă oamenii nu lasă niciodată fără răsplată pe acei 
care lucrează pentru ei, cu cât mai mult Dumnezeu nu va 
lăsa niciodată fără răsplată pe acei care s-au sfârșit de 
suferinţe și de munci pentru El. Dacă însă nu e posibil ca 
să-i lipsească de răsplata lor, este netăgăduit că neprimind-o 
în această lume, o vor primi în alta. 

Al șaselea, pentru ca acei care suferă nenorociri să fie 
încurajați și mangaiati văzând că cele mai strălucite si sfinte 
persoane au suferit la fel şi chiar mai mari nenorociri. 

Al șaptelea, pentru ca atunci când suntem îndemnați sa 
privim virtutea drepţilor, și când ni se zice: imitati pe feri- 
citul Petru, imitati pe fericitul Pavel, mărimea faptelor lor 
să nu ne facă a crede că au fost de o altă natură decât a 
noastră şi că ne e cu neputinţă de a imita aceste mari modele. 

Al optulea, în fine, pentru a vă arăta în ce constă cu 
adevărat fericirea și nefericirea, care sunt persoanele ce 
trebuie să fie numite fericite si care nefericite. 

Acestea sunt motivele pentru care Dumnezeu îngăduie 
ca dreptii să fie necăjiţi pe pamant”®®. 

Dumnezeu rămâne cu adevărat alături de cel drept, atât 
în durere, cât si în clipa morţii. lar celui cu adevărat cre- 
dincios îi este îndeajuns acest lucru. Credinţa, rugăciunea 
şi viaţa plină de sfințenie este izvorul nesecat de întărire, 
de răbdare, de îmbărbătare, de pace și de bucurie a drepti- 
lor suferinzi. Şi e vorba desigur de acea credință mare si 
ferventă care i-a îmbărbătat pe Sfinții Apostoli si pe Sfinţii 
Mucenici în clipele ultime ale vieţii lor omenești, când erau 
supuşi la grele suplicii si sufereau moarte martirică pe cruce. 


36. Sf. loan Gură de Aur, Primele patru omilii despre statui ale Sfân- 
tului Ioan Chrisostom, omilia I, Traducere din original de Stoenescu 
Apostol, Noua Tipografie „Profesională”, Dimitrie C. Ionescu, 
Bucureşti, 1908, p. 16-17. 


38 Suferinta si creşterea spirituală 


Credinţa, nădejdea în Dumnezeu și rugăciunea constituie 
şi astăzi izvorul plin de mângâiere pentru fiecare inimă 
îndurerată care plânge şi pentru fiecare trup suferind. 
Aşa cum Dumnezeu a mângâiat prin proorocul Isaia pe 
iudeii cei credincioși, promitandu-le că nu-i va uita: „Oare 
femeia uită pe pruncul ei şi de rodul pântecelui ei n-are ea 
milă? Chiar când ea îl va uita, Eu nu te voi uita pe tine” 
(Isaia 49, 15), asa îi mângâie si astăzi pe credincioşii Săi. 


I.4. Suferinţa celor drepţi 
și viata de huzur a păcătoşilor 


În cele ce urmează vom încerca, pe cât posibil, să oferim 
un răspuns multumitor la o întrebare sfredelitoare, cu un grad 
deosebit de dificultate, care macină mintea şi conştiinţa 
multora, care au trăit, poate, la rându-le, odiseele lor prin 
lumea suferinţei: de ce jubilează şi trăiesc întru îndestulare 
cei necredinciosi, iar dreptii suferă, napaditi fiind de dureri, 
încercări şi necazuri? 

Unii dintre cei ce se tulbură și se necăjesc la vederea 
celor viciosi care se lăfăie în lux și în desfătare, suferă de 
fapt si „din cauza” ingaduintei și îndelungii răbdări a lui 
Dumnezeu. Mulţi dintre cei ce nu înţeleg aceste taine zic: 
„Unde este purtarea de grijă cea dumnezeiască, unde este 
dreptatea lui Dumnezeu, unde este judecata cea dreaptă? 
Cel înfrânat și cel virtuos sunt nenorociti, pe când cel des- 
frânat și cel rău prosperă; acesta este admirat, celălalt neso- 
cotit, acesta trăiește în îndestulare şi în desfătare, celălalt 
este certat de boală, de sărăcie şi de mizeria cea mai mare”. 

Pe de altă parte, sunt unii dintre oameni, al căror com- 
portament îl aminteşte încă din secolul al IV-lea și Sfântul 
Grigorie Teologul, cărora le repugnă atât de mult compătimirea 

şi ajutorarea celor necăjiţi, încât îi insultă și-i batjocoresc 
pe aceștia din urmă, îndrăznind chiar, cu nesimţire duhov- 
nicească, să zică: „De la Dumnezeu au ei nenorocirea, de la 
Dumnezeu avem noi prosperitatea. Cine sunt eu ca să desfac 
hotărârea lui Dumnezeu și să mă arăt mai bun ca El? Să 
sufere, să fie nenorociti, să trăiască în nefericire! Asa a 
hotărât Dumnezeu!”*’. 

Începând şirul argumentatiei de care am amintit în debu- 
tul acestui subcapitol, subliniem că, după cum, de regulă, 
nimeni nu îl va osândi pe un judecător pentru cei care fură, 
nedreptatesc, ucid și săvârşesc alte asemenea fapte rele și 
grobiene, ci îl vor osândi pe magistrat doar în cazul în care, 
după ce vinovatii sunt prinşi si aduși în fata lui, el îi găsește 
nevinovaţi, tot așa, nimeni nu este îndreptăţit să-i ceară 
socoteală Judecătorului suprem înainte ca criminalii să fie 
judecaţi de El. La acestea, Sfântul supranumit pe bună 
dreptate lingua aurea adaugă următoarele: „Gândește-te ce 
ai făcut tu în viata, omule! Cerceteaza-ti bine conștiința. 
Atunci nu numai că nu te vei mândri cu faptele tale, dar și 
părerea ţi-o vei schimba, și iubirea de oameni a lui Dumnezeu 
o vei accepta, și îndelungă răbdarea Lui o vei mărturisi, și 
de netinerea Sa de minte a răului te vei minuna. Căci daca 
ne-ar fi pedepsit pe fiecare dintre noi îndată ce păcătuiam, 
neamul omenesc ar fi dispărut cu mult înaintea noastră”. 

În scrierile lor, sfinții sfătuiesc pe cei credincioşi ca nici- 
decum să nu râvnească „plăcerile” păcătoase, nici prosperi- 
tatea, opulenta sau averile dobândite pe căi ilicite, ori starea 
de aparent huzur si părelnică acalmie a păcătoşilor nepo- 
caiti ori a oamenilor secularizati, adică a celor ce își petrec 
viata după bunul plac, fără nici o normă morală, ca și cum 
Dumnezeu nu ar exista, ci ar trebui mai degrabă a deplânge 


37. Sf. Grigorie Teologul, Despre dragostea faţă de săraci, 39, P. G. 
XXXV, col. 897AB. 
38. Sf. loan Gură de Aur, în vol. Problemele vieții, p. 179. 

şi a tângui starea acestora din urmă, si nicidecum a o ferici, 
căci aceștia călătoresc pe căile pierzării veșnice. Dacă sub- 
scriem cu toţii că viata aceasta este doar o călătorie către 
viata veșnică si fericită, către limanul cel sigur şi neînvol- 
burat al adevărului si al vieţii de veci, nu putem întrevedea 
nici un real folos al celor nepocaiti si indiferenți fata de cele 
ale spiritului, atâta timp cât ei, dacă stăruie în propriile 
vicii si în indiferență, vor sfârşi rău, în amărăciune și des- 
partire veşnică de Dumnezeu. În ceea ce priveşte paguba si 
nemulțumirea celui drept, fiind atât de efemere, Părinţii 
Bisericii nu le acordă mare atenţie sau importanţă, pri- 
vindu-le comparativ cu liniștea şi fericirea veșnică a drep- 
tului. „Spune-mi — întreabă Sfântul loan Gură de Aur —, te 
rog: dacă cineva ar fi chemat de împăratul ca să se ducă la 
palat prin niște drumuri prăpăstioase, si în același timp ar 
trece prin mijlocul orașului pe drumuri bune şi frumoase şi 
un condamnat la moarte, pe care din acești doi ai ferici tu? 
Pe care l-ai jeli? Oare nu pe cel ce călătoreşte pe drumul cel 
larg și frumos? 

Tot așa si în cazul de fata, să nu fericim pe cei ce se 
dezmiardă în plăceri, ci pe cei ce se înfrânează, căci aceştia 
călătoresc spre cer, iar aceia spre gheenă”*?. 

Dacă îl vedem pe cel virtuos mâhnit, persecutat, încercat 
de boli, de slăbiciuni si de nevoi, gândim în sinea noastră 
că de n-ar fi înviere și judecată, Dumnezeu nu ar fi îngăduit 
ca acel care a suferit atât în viața prezentă să părăsească 
această lume fără ca să-l bucure în vreun fel; este neîndo- 
ielnic că El i-a pregătit o viata mult mai dulce, mult mai 
plăcută, în care vor fi răsplătite toate binefacerile; altfel, 


39. Idem, Comentariile sau Explicarea Epistolei I către Tesaloniceni, 
omilia IX, în vol. Comentariile sau Explicarea Epistolei către 
Coloseni, I şi II Tesaloniceni, traducere din limba elină, ediția de 
Oxonia, 1855, de Arhim. Theodosie Athanasiu, Bucureşti, 1905, 
p. 260-261. 

n-ar fi lăsat pe atâţia răi să-şi petreacă zilele lor in plăceri, 
în lăfăire şi în îmbuibare si pe atâţia drepţi să sufere lipsuri, 
nenorociri si necazuri. Dreptii suferinzi nu sunt nicidecum 
socotiți ,nenorociti” de către Sfinţii Bisericii noastre, ci sunt 
slaviti și fericiți pentru viitoarea lor bogăţie cerească pe care 
o vor moșteni. 

În viata de acum tuturor li se aplică legea răsplătirii. Cei 
virtuosi, care nu vor fi lipsiţi de raiul luminii și al bucuriei 
nesfarsite, sunt cuprinși de focul necazurilor, sufletul fiindu-le 
astfel purificat pentru puţinele lor păcate, greşeli, slăbiciuni 
sau neputinte, iar ticăloșii sunt răsplătiți în această viata 
pentru măruntele lor fapte bune, însă vor fi veșnic pedepsiți 
pentru multa lor răutate. Primii însă, nu vor fi lipsiți de 
rai. Deci, cel bun suferă in această viata pentru slăbiciunile 
sau minusurile sale sufletești, iar în cealaltă, se va bucura 
de Împărăţia cerurilor. 

Sfântul Grigorie al Nyssei accentuează ideea că Dumnezeu 
atrage sufletul la Sine cu un scop mai bun, „fiindcă El este 
izvorul a toată fericirea. El nu dă sufletului când îl atrage 
la Sine, decât durerea necesară. Și precum cei ce vor să 
obțină aur curat dintr-o materie brută, topind-o în foc, nu 
topesc numai materia de rând, ci în orice caz se topește si 
aurul curat împreună cu materia cea obișnuită, în mod abso- 
lut necesar şi sufletul, care este unit cu materia, ajunge în 
foc, până ce va fi înlăturat toată acea materie de rând și 
falsă care este mistuită în foc. 

Și mai amintesc şi altă pildă: dacă ar unge cineva o funie 
cu lut gros pe toată lungimea ei si apoi i-ar băga capătul 
printr-o gaură mică şi ar trage la sine cu o forță mare funia 
înăuntru, toată funia urmează tracțiunii iar lutul cu care a 
fost unsă rămâne acolo, dincolo de orificiu, fiindcă funia se 
curăță de el. De aceea funia nici nu trece cu ușurință prin 
gaură, ci așteaptă să se depună o forță mai mare din partea 
celui ce o trage. Cam tot așa să ne închipuim că sufletul 

fiind prins de îndeletniciri materiale și pământeşti se chi- 
nuieste și se întinde când Dumnezeu atrage spre Sine partea 
Sa, și când îl subtiaza forțat de elementele străine, care s-au 
lipit de el, iar această lucrare pricinuieste sufletului chinuri 
amare şi de nesuferit”°. Astfel, rolul judecății dumnezeiesti 
constă, precum a dovedit demonstrația, numai in desparti- 
rea binelui de rău şi în atragerea spre participare la fericire 
a celui mai bun. lar aceasta produce smulgerea celui bun 
din legătura cu cel rău, precum și atragerea lui mai mult 
spre Dumnezeu. Aceasta din urmă îi produce însă durere*!. 

În scrierile sale, Sfântul Ioan Hrisostom notează în dese 
rânduri următoarea paralelă: nimeni nu deplânge pe bol- 
navul ce se lasă vindecat, care se oferă priceperii doctorului 
lăsându-se a se tăia sau a se cauteriza, ci-i găsește vrednici 
de milă și de compătimire pe pacienţii cu boli incurabile, 
care isi neglijează total afecțiunile si se îmbuibă continuu, 
robindu-se plăcerii de a bea și de-a mânca, sporindu-si în 
acest mod boala și grăbindu-şi sfârșitul pământesc. Cugetând 
la acestea, putem lansa următoarea interogatie, retorică de 
altfel: nu-l vom socoti oare mai fericit pe cel ce trăiește foarte 
cumpătat primind cele mai amare doctorii, care deși prici- 
nuiesc durere si jenă, prin acestea readuc sănătatea? Negresit 
că acesta este bolnav si se insanatoseste, iar celălalt malad 
nu-şi găsește vindecarea. Cura este grea, dar folositoare, 
căci conduce la tămăduire. 

Continuând ideea, subliniem un paralelism similar. Medicul, 
observând că bolnavul nu mai poate fi salvat prin nici o 
intervenţie chirugicală sau medicală, îi semnează biletul de 
externare, nu-i mai interzice unele alimente ce i-ar putea 
dăuna și mai mult stării sale și nu-i mai prescrie un anumit 


40. Sf. Grigorie de Nyssa, Dialogul despre suflet şi înviere, Preliminarii, 
traducere şi note de Pr. Prof. Dr. Teodor Bodogae, în col. PSB, vol. 
30, Editura IBMBOR, Bucuresti, 1998, p. 382-383. 

41. Ibidem. 

regim, fiindcă acela în foarte scurt timp se va stinge din 
viata aceasta. Prin urmare, nu-și mai au rostul interventi- 
ile chirurgicale dureroase, tratamentul îndelungat şi însoțit 
de suferinţă, jenă, prohibitii şi neplăceri. Însă, bolnavului 
ce poate fi tratat și vindecat, medicul îi livrează o serie de 
doctorii amare și dureroase, dar cu efect taumaturgic. Întocmai 
procedează si Domnul Dumnezeu: în atotstiinta Lui cunoaşte 
că, unora, oricât de multe suferințe le-ar trimite sau le-ar 
îngădui ca certare pentru păcate, în scopul mântuirii lor, ei 
tot nu-şi mai întorc fata către Dânsul, şi atunci îi lasă să 
se bucure în lumea prezentă, îngăduind această stare şi ca 
răsplată pentru fărâma de bine ce l-or fi săvârșit in viata. 

Aşa este şi în viața noastră cea de acum. Numai că aici 
nu este vorba de un trup bolnav, ci de un suflet bolnav. Ceea 
ce este boala pentru trup, aceea este păcatul pentru suflet. 
Și ceea ce este tăietură şi doctorie pentru trupul cel bolnav, 
aceea este suferința sau necazul pentru un suflet bolnav. 
Ceea ce lucrează doctorul folosind medicatia și cauterizarea, 
Dumnezeu lucrează cu focul purificator al necazurilor, cu 
medicatia amară dar taumaturgica a durerilor si a incerca- 
rilor. La un suflet bolnav, bolile și necazurile de tot felul 
împiedică întinderea cangrenei sufletului şi-l vindecă. 

În acelaşi gând cu ceilalţi Părinţi ai Bisericii citați ante- 
rior, Sfântul loan Casian, care s-a născut in Scythia Minor 
(Dobrogea de astăzi), pe Valea Casimcei, județul Constanta, 
vatră de trăire duhovnicească profundă, a vestitilor călugări 
sciți, subliniază că trebuie să-i „judecăm” ca pe niște neno- 
rociti si vrednici de dispreț pe cei ce sunt patati de toate 
crimele si ticăloşiile fara să arate vreun semn văzut că sunt 
stapaniti de diavol si mai ales fără să fi trecut prin vreo 
încercare potrivită cu faptele lor sau prin vreo pedeapsă de 
îndreptare. Nu merită lecuirea repede și ușoară a acestui 
timp cei a căror inimă este impietrita si nepocăită. „Profetul, 
tulburat de suferința celor sfinți pe care-i vede copleșiți de 

felurite nenorociri si incercari, in vreme ce, dimpotriva, paca- 
tosii nu numai ca nu trec in cursul acestei vieti prin nici un 
necaz umilitor, dar chiar se bucura de belsugul tuturor boga- 
tiilor si al succeselor, aprins de mânie si nemaiputandu-si 
stăpâni revolta, exclamă: «lar mie putin a fost de nu mi-au 
alunecat picioarele, puţin a lipsit de nu s-au poticnit pașii 
mei, pentru că am pizmuit pe cei fără de lege când vedeam 
pacea păcătoşilor. Căci ei nici nu se gândesc la moarte, iar 
loviturile pricinuite lor sunt slabe. Nu iau parte la ostenelile 
oamenilor și nu vor fi biciuiti împreună cu oamenii», adică 
trebuie pedepsiţi în viitor împreună cu demonii cei care în 
prezent n-au împărtăşit soarta fiilor si n-au fost biciuiti cu 
oamenii. Și leremia, vorbind cu Dumnezeu despre prospe- 
ritatea celor nelegiuiti, deși mărturiseşte că nu se îndoiește 
de dreptatea lui Dumnezeu, spune: «Tu ești drept, Doamne, 
dacă mă judec cu Tine» totuşi, întrebând de cauzele acestei 
inegalităţi atât de mari, adaugă: «Despre dreptate grăiesc 
către Tine; de ce calea necredinciosilor este cu izbândă, de 
ce este bine pentru toţi cei ce calcă legea și fac nedreptati? 
I-ai sădit şi au prins rădăcini, cresc şi fac roade bune. Tu 
eşti aproape de buzele lor, dar de inima lor esti departe». 
Deplângând prăbușirea lor, Domnul le trimite prin profet 
medici şi doctorii pentru vindecare, îi conduce cu grijă, îi 
cheamă într-un fel să plângă cu El și spune: «Fără de veste 
Babilonul a căzut, s-a dărâmat. Plangeti pe ruinele lui, aduceţi 
balsam pentru rănile lui, căci poate se va însănătoși». Răspund 
deznadajduiti îngerii cu grijă pentru mântuirea oamenilor, 
sau profetul în numele apostolilor si al bărbaţilor si al doc- 
torilor duhovnicești, care vad impietrirea minții celor păcătoşi 
şi inima lor nepocaita”™. 


42. Sf. loan Casian, Convorbiri duhovniceşti, Partea I, Prima convor- 
bire cu părintele Serenus, Cap. XXXI, 2-4, traducere de prof. Vasile 
Cojocaru si prof. David Popescu, în col. PSB, vol. 57, Editura 
IBMBOR, București, 1990, p. 431-482. 

Însă, cu aceste explicaţii şi paralelisme nu pretindem că 
am epuizat misterul suferinței drepţilor şi al vieţii de huzur 
al păcătoșilor nepocaiti. Acestea rămân mai departe taine 
ascunse în Dumnezeu. Citim la Pateric cum Avva Antonie, 
iscodind adâncul judecăților lui Dumnezeu, a întrebat: „Doamne, 
cum unii mor după o viata atât de scurtă, în vreme ce alţii 
ajung la adânci batraneti? De ce unii sunt săraci, iar alții 
bogaţi? Cum nelegiuitii se imbogatesc, iar cei drepţi sara- 
cesc?” (cf. Romani 11, 13). Atunci un glas a venit spre el și 
i-a zis: „Antonie, ai grijă de ale tale! Acestea sunt judecatile 
lui Dumnezeu şi nu-ţi ajută cu nimic să le cunosti!””’. 


43. Patericul sau apoftegmele Părinților din pustiu, Traducere, studii 
şi prezentări de Cristian Badilita, Ediţia a III-a adăugită, Editura 
Polirom, Iasi, 2007, p. 43. 


II. Multipla revelare 
a iubirii lui Dumnezeu 
pentru noi 


II.1. Crucea - cheia tainei 
iubirii lui Hristos? 


Iubirea lui Dumnezeu pentru om se revelează mai ales 
în jertfă, prin aceasta ea făcându-se mai evidentă: „Noi am 
cunoscut dragostea Lui prin aceea că El şi-a dat viata pen- 
tru noi” (I Ioan 3, 16). În suferințele Sale, Iisus n-a vrut de 
la om altceva decât un singur lucru: să accepte a răspunde 
cu iubire la iubirea ce i se arată. Prin iubirea Sa, Hristos a 
vrut salvarea omului. „Crucea este cheia tainei iubirii lui 
Hristos. Fără Cruce am fi ştiut ceva despre iubire în gene- 
ral dar n-am fi știut nimic despre iubirea lui Dumnezeu fata 
de noi. Abia prin moartea lui Hristos pe cruce, Dumnezeu 
îşi învederează negrăita Lui bunătate (dragoste) fata de 
lume”. În al doilea rând, crucea ne arată o iubire care, 
pentru salvarea celuilalt, nu se dă în lături de la nici o 
suferință. Dumnezeu nu ne putea da o altă dovadă mai mare 
de iubire, decât moartea lui lisus Hristos pentru răscumpă- 
rarea noastră. Dumnezeu și Domnul L-a dat pentru dragos- 
tea Sa pe Însuşi Fiul Său la moarte prin cruce. „Că asa de 
mult a iubit Dumnezeu lumea, încât și pe Unul-Născut Fiul 
Său L-a dat la moarte pentru ea (loan 3, 16). Nu pentru că 
n-a putut să ne izbăvească pe noi în alt chip, ci a voit să ne 
înveţe prin aceasta pe noi dragostea cea folositoare. Si ne-a 


44. Am publicat acest capitol într-o forma mult mai extinsă şi în cartea 
„Părinţii Bisericii — Invatatorii noştri”, Editura Institutului Biblic 
şi de Misiune Ortodoxă, Bucureşti, 2009. 

45. Dumitru Belu, Despre iubire, Editura Omniscop, Craiova, 1997, 
p. 86. 

apropiat pe noi de Sine in moartea Unuia-Nascut Fiului 
Său. Și dacă ar fi avut ceva mai de pret decât pe Fiul Său, 
şi aceasta ne-ar fi dat-o, ca să se afle în El neamul nostru. 
Si pentru dragostea Lui cea mare n-a voit să silească liber- 
tatea noastră, deși putea să o facă, ci să ne apropie de Sine, 
prin dragostea cugetului nostru”™.. Potrivit Sfântului Nicolae 
Cabasila, „două particularităţi îl caracterizează pe cel ce 
iubește și îi asigură biruința: faptul de a face bine, prin 
toate mijloacele, obiectului iubirii sale şi, la nevoie, de a 
suferi pentru el dureri şi chinuri teribile. Această a doua 
mărturie de iubire este mult superioară celei dintâi, or, 
Dumnezeu era neputincios să o dea fiind nepătimitor (...) 
Atunci El nascoceste această umilință, caută să se pună in 
starea de a putea îndura dureri şi chinuri pentru a convinge 
de iubirea Sa pe cei pentru care va suferi atat”*’. 

Când vorbește despre pătimirile lui Hristos pe cruce, Sfântul 
Ioan Gură de Aur exclamă: „Dacă mă întreabă cineva: ce 
lucru mare a făcut Hristos? Eu voi lăsa cerul, pământul, 
marea, învierea multor morți si alte minuni si voi arăta 
doar crucea, care este mai slăvită decât toate. Crucea este 
vrerea Tatălui, slava (Fiului) Unuia Născut, desfătarea 
Sfântului Duh, podoaba îngerilor, siguranţa Bisericii, mân- 
dria lui Pavel”. În alt loc, același Sfânt Părinte zice: 
„Pentru aceasta Îl numesc pe Hristos Împărat, pentru că 
Îl văd răstignit. A se jertfi pentru cei conduși este fapta unui 
împărat”. Atunci când face referire la negrăita dragoste a 


46. Sf. Isaac Sirul, Cuvinte despre sfintele nevointe, 81, traducere, intro- 
ducere şi note de Preot Profesor Doctor Dumitru Stăniloae, în col. 
Filocalia, vol. X, Editura IBMBOR, București, 1991, p. 395-396. 

47. Sf. Nicolae Cabasila, Viața în Hristos, IV, A, I ; cf. Olivier Clément, 
Întrebări asupra omului, traducere din limba franceză de Ierom. 
Iosif Pop și Pr. Ciprian Span, Alba Iulia, 1997, p. 49. 

48. Sf. loan Gură de Aur, Despre Cruce, 2, P. G. XLIX, col. 396-397. 

49. Idem, Cuvântări la Praznice Împărăteşti, col. Izvoarele ortodoxiei, 
nr. 5, trad. de Pr. D. Fecioru, Bucureşti, 1942, p. 187. 

lui Dumnezeu pentru oameni, autorul patristic mentionat 
consemneaza: ,Cum? Nu numai ca a dat pe Fiul Sau Cel 
iubit, ci in așa fel, încât să fie crucificat. Admira bogăția 
iubirii Sale față de om; pe Fiul Său iubit l-a dat pentru cei 


vrednici de ură”5, 


II.2. Dumnezeu ne iubeşte 
pe fiecare cel mai mult 


Mântuitorul Hristos numeşte moartea Sa jertfă și spune 
că pentru aceasta a venit, pentru a se jertfi (Matei 20, 28). 
El nu ar fi refuzat să se jertfească chiar și numai pentru 
unul dintre noi, căci ne iubeşte pe fiecare cel mai mult. 
„Hristos iubește pe fiecare om cu aceeași dragoste cu care 
iubește întreaga lume”*’, pentru că fiecare om este unic în 
fata lui Dumnezeu si mai valoros decât toate galaxiile la un 
loc, deoarece numai pe om l-a făcut Dumnezeu după chipul 
Sau, cu posibilitatea de a ajunge la asemănarea cu El sia 
poseda prin har ceea ce El posedă prin fire; omul este și veriga 
de legătură dintre lume şi Dumnezeu, „căci în firea ome- 
nească s-a amestecat o anumită înrudire cu Divinitatea”™. 
Scopul suprem al operei de răscumpărare este fericirea umană, 
finalizată şi împlinită prin învierea Mântuitorului Hristos 
din morți. 


50. Idem, Comentar la Efeseni, omilia I, 2, P. G. LXII, col. 14. 

51. Sf. loan Gură de Aur, Omilia IT, 8 la Epistola către Galateni, P. G. 
LXI, col. 647. 

52. Sf. Grigorie de Nyssa, Marele Cuvânt Catehetic, VI, P. G. XLV, 
col. 25D. 

II.3. Multipla revelare 
a iubirii lui Hristos pentru noi 


Hristos Şi-a arătat iubirea Sa pentru noi nu numai prin 
crearea noastră si a lumii din nimic, prin Întrupare, păti- 
mirile si moartea pe cruce, dar si prin Înviere, Înălțarea la 
cer, trimiterea Duhului Sfânt si prin pronia Sa care este 
evidentă din priveliştea tuturor celor pe care le vedem. După 
Înălțarea Sa la ceruri, Hristos Domnul nu ne lasă singuri, 
ci se dăruieşte întreg pentru fiecare în parte, la fiecare 
Sfântă Liturghie. La rândul nostru, aducem la sfântul altar 
ceea ce avem mai prețios — însăși viața noastră, simbolizată 
în darurile de pâine si vin. Hristos vrea să ne ajute din 
interiorul nostru. El intră în componența omului prin cea 
mai intimă si mai deplină unire, pentru o inhabitare reci- 
proca, a lui Hristos în el și a omului în Hristos. Mântuitorul 
dorește să fie interior nouă, să fie în noi. În acest sens, în 
Sfânta Scriptură citim că, după Învierea Sa din morţi, pe 
drum spre Emaus, El se arată celor doi ucenici — Luca și 
Cleopa (Luca 24, 13-32). Ei nu L-au cunoscut, cu toate că 
Bunul Mântuitor le tâlcuia locurile din Scripturi care vor- 
beau despre El. Când „s-a facut” că pleacă mai departe, cei 
doi L-au rugat stăruitor să rămână la ei. Stând la masă, a 
binecuvântat pâinea, a frânt-o (ceea ce la evrei numai stă- 
pânul casei săvârșea acest lucru) și le-a dat lor. Atunci ei 
L-au cunoscut, dar în acel moment El s-a făcut nevăzut de 
la ochii lor, ascunzându-se cum numai El ştie în pâinea 
binecuvântată cu care ei au rămas. N-a mai dorit să fie un 
vizavi, exterior lor, ci interior, devenind astfel Viaţa vieţii 
lor. 

11.4. Dumnezeu caută 
prin toate numai folosul omului 


Referindu-se la taina iubirii nesfârșite a lui Dumnezeu, 
Părintele Stăniloae menţiona: „Iubirea lui Dumnezeu tas- 
neste de pretutindeni, din toate lucrurile și împrejurările, 
arătându-se în toate felurile”. Dumnezeul nostru, Care 
este prin excelenţă iubire, caută prin toate numai folosul 
omului, îl iubeşte pe acesta mai mult decât se iubește el 
însuşi pe sine și depășește în daruri gândurile omului. „Ai 
un Stăpân mai afectuos decât un părinte — spune Sfântul 
Ioan Gură de Aur — și mai grijuliu decât o mama, mai îndră- 
gostit decât un mire si o mireasă, care socotește că odihna 
Lui e mântuirea ta şi se bucură mai mult decât tine de 
izbăvirea de primejdii și de moarte ... şi Care arată orice 
fel de iubire: cea care o are un părinte pentru copii, o mama 
pentru rodul pântecului ei, agricultorul pentru via sa, con- 
structorul pentru meșteșugul său, mirele pentru mireasă, 
tânărul pentru o tânără, o iubire care vrea să îndepărteze 
de la tine cele rele tot atât pe cât e de departe răsăritul de 
apus, pe cât e mai înalt cerul fata de pământ — căci am 
arătat si aceasta —, sau mai bine zis nu numai atât, cu mult 
mai mult, cum am arătat punând în mișcare cuvântul despre 
acestea si îndemnându-te să nu te opresti la imagini, ci să 
le depasesti prin raționamente. Căci pronia lui Dumnezeu 
e de netâlcuit, purtarea Lui de grijă e necuprinsă, bunăta- 
tea Lui e negrăită, iar iubirea Lui de oameni cu neputinţă 
de adulmecat”™. 


53. Pr. Dumitru Stăniloae, nota 597, în Filocalia, vol. VIII, Editura 
Humanitas, București, 2002, p. 276. 

54. Sf. loan Gură de Aur, Scrisori din exil, VIII, 6-9, Către cei ce se 
scandalizeaza de fărădelegile şi persecuțiile comise si despre 

Pentru ca noi sa traim in iubire, Creatorul nu da porunci 
despotice, ci lanseaza apeluri iubitoare. Fericitul Augustin, 
un mare spirit enciclopedic, inzestrat atat cu o inteligenta 
pătrunzătoare in cele mai abstracte probleme dar și cu o 
inimă plină de bunătate, notează următoarea vorbă de duh: 
„Lubeşte şi fă ce vrei”, căci dacă cineva iubeşte pe Dumnezeu 
şi pe semeni nu mai poate greşi. Dumnezeu nu pune inter- 
dictii, nu ne sileste să alegem binele, ci ne recomandă norme 
datatoare de viata. „Nu ne silește Dumnezeu, Cel prisositor 
de bun (la bine), ca nu cumva siliţi fiind şi neascultând, mai 
mare osândă să avem”. El nu violentează libertatea per- 
soanelor care pot alege între a trăi în afara lui Dumnezeu 
sau în comuniune cu El. Astfel, iubirea Lui rămâne tot timpul 
în stare de jertfă. Dar omul nu-și poate odihni sufletul până 
nu simte iubirea lui Hristos în el şi până nu răspunde cu 
iubire iubirii Lui, căci sufletul uman are o nesfarsita sete 
de iubire, iar această sete nu și-o poate potoli decât prin 
înălțarea către Hristos, Care o satură, umplându-o și mai 
mult de dorul după iubirea Lui. De aceea a fost trimis Duhul 
Sfânt în lume, pentru a ne dărui apa înnoirii duhovnicești, 
pentru ca noi, „adăpându-ne prin Duhul, (să primim şi să) 
iubim pe Hristos”5?, iar prin Hristos, pe Tatăl. Parafrazându-l 
pe Sfântul Nicolae Cabasila, putem spune că, dacă ochiul a 
fost creat pentru a căuta lumina și a se sătura de ea, iar 
urechea pentru sunete şi toate celelalte după rostul lor, 
atunci dorința sufletului se împlinește numai când găsește 
pe Dumnezeu, căci asa este sortit sufletului să nu-și afle 


Pronia lui Dumnezeu, trad. de Ioan I Ica jr., Edit. Deisis, Sibiu, 
2003, p. 288-289. 

55. Fer. Augustin, In epistulam Ioannis, VII, 8, P. L. XXXV, col. 2033. 

56. Petru Damaschin, Învăţături duhovniceşti, în Filocalia, vol. V, 
Editura Humanitas, Bucureşti, 2001, p. 38. 

57. Sf. Atanasie cel Mare, Epistola I către Serapion, P. G. XXVI, col. 
576. 

liniştea decât în Hristos, deoarece El singur este si Binele 


şi Adevărul şi tot ceea ce-l poate bucura pe om“. 


II.5. Mulțimea păcatelor omului 
nu întrece dragostea 
lui Dumnezeu pentru acesta 


Hristos, „prietenul păcătoşilor” (Matei 11, 19) iubeşte, 
iartă pe acel pe care l-a ales şi l-a rânduit coroană a creaţiei, 
preot şi rege al ei, „făcând sărbătoare cerească din întoar- 
cerea celui ce se căieşte”"”. Mulțimea păcatelor și fărădele- 
gilor omului nu întrece dragostea lui Dumnezeu pentru acesta, 
ci El are îndelungă răbdare și așteaptă mult pocainta fie- 
căruia dintre oameni, însă această certitudine nu trebuie 
să-l îndemne pe credincios la augmentarea pacatoseniei, ci 
să-i stimuleze curajul pocaintei. Chiar după ce noi, oamenii 
cădem în nenumărate greșeli şi fărădelegi, ofensându-L și 
jignindu-L, Dumnezeu ne cheamă, ne așteaptă îndemnându-ne 
să venim spre El, ne cheamă așa de mult si cu o așa stăru- 
inta, de parcă nu noi i-am fi greşit, ci de parca El ne-ar fi 
greșit nouă. În acest sens, Sfântul Grigorie Dialogul spune: 
„Dar Dumnezeu vorbește (omului — n.n.) si înapoia spatelui 
(acestuia — n.n.), căci îl cheamă să se întoarcă la El si dupa 
săvârșirea păcatului. El recheamă pe acela care s-a inde- 
părtat de El. Nu tine seama de păcatele săvârşite. Aceluia 
care se reîntoarce, îi deschide inima Sa plină de milostivire 


58. Sf. Nicolae Cabasila, Despre viata în Hristos, Studiu introductiv 
şi traducere din limba greacă de Pr. Prof. Dr. Teodor Bodogae, 
Editura IBMBOR, Bucureşti, 1997, p. 87. 

59. Sf. Simeon Metafrastul, Parafrază în 150 de capete, 71, în Filocalia, 
vol. V, p. 312. 

... Daca nu ne temem de dreptatea Lui, ar trebui, cel putin, 
să ne ruşinăm că nu am răspuns chemării milostivirii”™. 
Oricât de mult bine ar savarsi şi oricâte virtuți ar împlini 
omul în viața aceasta, ele nu se ridică la înălțimea cinsti- 
rilor si a iubirii lui Dumnezeu revărsate din belșug spre el: 
„Chiar de am muri de nenumărate ori pentru Dumnezeu, 
chiar dacă am săvârşi toată virtutea, totuși, aceste fapte ale 
noastre nu sunt nici pe departe la înălțimea cinstirilor cu 
care ne-a cinstit pe noi Dumnezeu. Gandeste-te la cele ce-ţi 
spun: Dumnezeu n-are nevoie de nimic de la noi ci Îşi este 
de-ajuns; ne-a adus din neființă la ființă, ne-a dat suflet, 
cum nu are nimeni pe pământ, a sădit raiul, a întins cerul 
... $1 dac-ai încerca să vorbeşti despre toate bunurile si fru- 
musetile date de Dumnezeu omului, ar trebui să povestesti 
nespus de mult, fără însă a ajunge vreodată să le spui pe 
toate”6!. În duh filocalic, Sfinţii Varsanufie si Ioan îi scriu 
unuia dintre ucenici: „Dacă ai cunoaște cum trebuie darul 
lui Dumnezeu, chiar dacă toţi perii capului tău ti-ar fi tot 
atâtea guri, n-ai putea să-L preamărești pe El, sau să-l 
multumesti după vrednicie. Dar cred că tu iti dai seama de 
aceasta”62. 


60. Sf. Grigorie cel Mare, Cartea regulei pastorale, Traducere, prefață 
şi note de Preot profesor Alexandru Moisiu, Editura IBMBOR, 
București, 1996, p. 218. 

61. Sf. loan Gură de Aur, Despre cdintd, în vol. Despre mărginita putere 
a diavolului, traducere Pr. Prof. Dr. Dumitru Fecioru, Editura 
IBMBOR, București, 2002, p. 102, 103, 104. 

62. Sf. Varsanufie si loan, Scrisori duhovnicești, 113, in col. cit., 
vol. XI, p. 150. 

II.6. Viaţa spirituală este o viata 
de impartasire de iubire, de Dumnezeu 


Parcurgând literatura patristică putem conchide că viata 
spirituală nu este o viata de legi, porunci si dispoziții, ci o 
viata de împărtăşire de iubire, de Dumnezeu. Fiecărui cres- 
tin ce răspunde prompt iubirii Lui, Hristos îi modelează 
chipul după chipul Său, căci aceasta este lucrarea iubirii, 
de a preface pe cel ce iubește în chipul celui iubit. Astfel, 
„dacă iubeşti pe Dumnezeu, dumnezeu vei fi; dacă-l iubeşti 
pe diavolul, diavol vei fi; iar de iubesti trupul, trup vei fi. 
Înseamnă deci că lucrul cel dintâi al dumnezeiestii iubiri 
este a uni pe cel ce iubeşte cu cel iubit”. Iubirea produce 
în inima celui ce o îmbrățișează un adevărat reviriment și 
un festin spiritual. Referindu-se la iubire ca putere de a 
schimba inimi şi de a converti cugete la Dumnezeu-lubire, 
Sfântul loan Gură de Aur, ale cărui opere au fost fie citite 
cu plăcere de milioane și milioane de oameni, remarcă: „lubi- 
rea este un mare învățător si poate să-i întoarcă pe oameni 
de la ratacire, să le schimbe felul de viata, să-i îndrume spre 
filosofie. Ea poate să facă din pietre oameni”™. Aceeaşi 
idee o găsim si cel mai mare geniu pe care l-a avut în tre- 
cutul său Biserica creştină din Apus, Fericitul Augustin, 
care afirmă: „Nimic nu-i atât de dur și de inflexibil care să 
nu fie biruit de focul iubirii”65. Când inima i se deschide 


63. Fer. Augustin la Nicolae Moldoveanu, Dicţionar de înţelepciune 
patristică. Comori dezgropate, Edit. Casa Scoalelor, Bucuresti, 1997, 
p. 183. 

64. Sf. loan Gură de Aur, Omilia 33, 6 la I Corinteni, P. G. LXI, 
col. 284. 

65. Fer. Augustin, De moribus Ecclesiae, II, XXII, 41, P. L. XXXII, 
col. 1329. 

Dumnezeului-lubire, si-L primește pe Acesta să troneze in 
ea, nimic nu o mai bucură şi o împlinește pe deplin, bucuria 
aceasta a prezenţei lui Dumnezeu întrecând orice altă bucurie 
sau plăcere omenească, căci, aşa cum spunea Fericitul Augustin, 
„iubirea lui Dumnezeu e un hot, care, spre norocul tău, te 
jefuieste si te fură de toate, ca să nu mai ai altceva sau pe 
altcineva decât pe Dumnezeu”®®, Cel ce iubeşte cu adevărat 
pe Dumnezeu, nu va mai iubi, nu se va mai îngriji de bani, 
de avutii, nici de părinţi, nici de slava vieţii, nici de prieteni, 
nici de fraţi si, peste tot, de nimic pământesc”, în sensul 
că, în viata lui, acestea nu primează iubirii. 


66. Fer. Augustin la Nicolae Moldoveanu, op. cit., p. 164. 
67. Sf. Ioan Scărarul, Scara, P. G. LXXXVIII, col. 652. 


III. Compasiunea lui Dumnezeu 
faţă de omul suferind 


III.1. Hristos a fost pedepsit 
pentru mântuirea noastră 


Sfânta Scriptură nu oferă explicații ample pentru durere 
şi suferință, dar ne îndreaptă privirea către compasiunea 
divină dovedită faptic de Mântuitorul în timpul activităţii 
şi misiunii Sale pământești în actele de vindecare ale unora 
dintre contemporanii Săi, până la acceptarea morţii Sale pe 
Cruce, „pentru noi oamenii şi pentru a noastră mântuire”. 

Fără îndoială că multora dintre noi atunci când gândul ne 
e țintuit chiar si pentru câteva clipe la pătimirile Domnului, 
ne revine în memorie, printre altele, unul dintre marile 
pasaje profetice ale Vechiului Testament, care converge spre 
şi este împlinit prin moartea trupească, dar mântuitoare a 
Domnului lisus Hristos — profeția Robului suferind al lui 
Dumnezeu, din cartea biblică Isaia (52, 13 şi 53, 12 et pas- 
sim). Este imposibil să citim acest pasaj fără a ne aminti 
de ultimele ore din viața pământească a Mântuitorului. 
Suferinta, umilinţa si durerea își aruncă umbra pe întreaga 
secțiune. Pasajul pare a se deschide cu tema exaltării: „Vezi, 
Robul Meu va propăși, Se va sui, mare Se va face si Se va 
înălța pe culmile slavei!” (Isaia 52, 13). Aceasta ar putea 
sugera imediat că ,,Robul” lui Dumnezeu va găsi faimă, noroc 
şi bucurie în viata. Hristos — „Robul” este într-adevăr ridicat 
şi înălțat, este ridicat pe crucea răstignirii, pentru ca toți 
să-L vadă și să-L dispretuiasca, în cea mai publică, umili- 
toare si dureroasă formă de execuţie. „lar Eu, când Mă voi 
înălța de pe pământ, îi voi trage pe toţi la Mine” (Ioan 12, 32), 
prezice El. Aproape anticipând un astfel de deznodământ, 
pasajul îndeamnă la reflecţie asupra scopului acestei suferințe 


62 Suferinta si creşterea spirituală 


nevinovate: „Dar El a luat asupra-Si durerile noastre și cu 
suferințele noastre S-a împovărat. Și noi Îl socoteam pedep- 
sit, bătut şi chinuit de Dumnezeu. Dar El fusese străpuns 
pentru păcatele noastre si zdrobit pentru fărădelegile noastre. 
El a fost pedepsit pentru mântuirea noastră și prin rănile 
Lui noi toţi ne-am vindecat” (Isaia 53, 4-5). Această profeție 
este uluitoare si ne opreste-n loc, invitandu-ne să reflectam 
mai mult asupra ei. „Robu!” suferă, nu pentru El, ci pentru 
noi. Dar cum? Si de ce? El are tristețea unei lumi pacatoase 
pe umeri. Într-un anume sens, El a luat asupra Sa povara 
suferinţei și întristării noastre. Unii lectori ai acestui pasaj 
scripturistic se pot pripi spre o concluzie greşită: a fost 
condamnat de Dumnezeu! Dar evenimentele ulterioare 
relevă clar că nu acesta este înţelesul. Într-un fel, noi sun- 
tem cei condamnați, iar „Robul” suferind suportă pedeapsa 
în locul nostru. Suferinta a fost luată de la noi si pusă pe 
umerii Lui. Din iubirea infinită a lui Dumnezeu pentru om, 
„Robul” este pregătit să sufere pentru ca să îndrepte pe 
mulți (Isaia 53, 11). S-a mulțumit să fie tratat ca un păcătos, 
purtând păcatul si fărădelegea altora, dandu-Si viata pentru 
păcătoși (Isaia 53, 12). El este pregătit să sufere pentru 
păcătoşi, împreună cu păcătoşii, fiind numărat în rândul 
lor. Să ne amintim că pe Golgota erau trei cruci. La răstig- 
nirea Domnului Hristos, în dreapta și stânga Sa erau cru- 
cificati doi tâlhari condamnați. Dintre evangheliști, Luca 
este cel care ne atrage atenția asupra semnificației acestui 
aspect. lisus era nevinovat de orice crimă; într-adevăr, unul 
dintre cei doi criminali, uluit că Hristos este executat împre- 
ună cu ei, se întoarce spre celălalt şi-i spune: „Și noi pe drept, 
căci noi primim cele cuvenite după faptele noastre; Acesta 
însă n-a făcut nici un rau” (Luca 23, 41). Mai mult, sutasul 
care conducea plutonul de execuţie, uluit de evenimentele care 


68. Alister McGrath, Suffering, Hodder & Stoughton, London-Sydney- 
-Auckland, 1992, p. 71 et passim. 


Compasiunea lui Dumnezeu faţă de omul suferind 63 


se petreceau în fata sa, a slăvit pe Dumnezeu, zicând: „Cu 
adevărat, Omul Acesta drept a fost” (Luca 23, 47). 

Și totuși lisus a murit între doi criminali, mari tâlhari 
la drumul mare, oameni care erau păcătoşi în ochii lumii: 
„L-au răstignit acolo pe El si pe făcătorii de rele, unul de-a 
dreapta si unul de-a stânga” (Luca 23, 33). Ce simbol mai 
dramatic ar putea dori cineva pentru compasiunea lui Hristos 
fata de noi si lucrarea Sa mântuitoare pe Cruce, când El a 
suferit împreună cu păcătoşii? Sau ce împlinire mai convin- 
gătoare a mărturiei Lui că ,... vă spun că trebuie să se 
împlinească întru Mine Scriptura aceasta: «Si cu cei fără 
de lege s-a socotit», căci cele despre Mine au ajuns la sfârșit” 
(Luca 22, 37). 

Cupa cea amară a suferințelor Sale cuprindea păcatele 
întregii lumi. „Numai Cel fără de păcat putea să moară 
pentru păcătoşi”, spune Sfântul Ioan Gură de Aur. Acelaşi 
autor patristic menționează că, pe Golgota, Hristos a fost 
în același timp si jertfa si preot jertfitor; jertfă după trup 
şi preot după Duh, iar crucea a fost altar”. Îndurând toate 
pedepsele rezervate umanităţii păcătoase, Fiul lui Dumnezeu 
ispaseste pe cruce, prin jertfa Sa, vina păcatului strămoșesc, 
căci pentru aceasta se coborâse Fiul lui Dumnezeu din cer, 
ca să Se jertfească pentru întreg neamul omenesc. Hristos 
Domnul primește moartea trupească, dându-și viata pentru 
noi oamenii şi pentru a noastră mântuire (Luca 23, 46; 
Matei 27, 50; Marcu 15, 37 si Ioan 19, 30). În acest sens şi 
Sfântul Atanasie cel Mare exclamă: „Minunează-te de iubi- 
rea de oameni a Cuvântului, că pentru noi e defăimat, ca 
noi să ne bucurăm de cinste”. Astfel, nu piroanele L-au 


69. Sf. loan Gură de Aur, Omilia 38 la I Corinteni, 2, P. G. LXI, col. 324. 

70. Idem, Despre Cruce, P. G. XLIX, col. 398-400. 

71. Sf. Atanasie cel Mare, Tratat despre Întruparea Cuvântului si 
despre arătarea Lui nouă, prin trup, cap. V, XXXIV, traducere din 
grecește, introducere și note de Pr. Prof. Dumitru Stăniloae, în 
col. PSB, vol. 15, Editura IBMBOR, Bucureşti, 1987, p. 129. 

tintuit pe cruce, ci dragostea Sa negraita fata de om, pentru 
ca sa răscumpere omenirea din osânda păcatului, a morții 
şi a iadului cu prețul jertfei Sale. 

Astfel, Fiul Omului, Bunul Învățător Care a avut milă si 
a ajutat pe cei obiditi, lipsiţi, uitaţi şi parasiti, Binefăcătorul 
Care a tămăduit bolile şi neputintele multora, le-a arătat 
calea adevărului și a dreptăţii, a binelui şi a virtuţii, le-a 
înviat morți și a săturat mulțimile flămânde a fost arestat 
şi osândit la moarte, răstignit între doi făcători de rele. 

Lipsa de credinţă, de recunoştinţă si de milă a unui popor 
îndărătnic, trădarea unui ucenic, lepădarea altuia, frica Apos- 
tolilor care au fugit temători din grădina Ghetsimani lăsându-l 
pe Domnul singur, apoi insultele, lovirile, flagelările, răs- 
tignirea, cuvintele zeflemitoare, chinurile agoniei și moartea 
sângeroasă, toate s-au întâmplat atunci iar acum le privim 
cu ochii credinţei şi ne îndurerează sufletele. 

Groaznicele suferințe ale Domnului Hristos n-au fost ceva 
năprasnic, surprinzător sau intempestiv si nu constituie 
simple fapte impuse cu o silnicie coercitivă, ci, așa cum am 
subliniat şi mai sus, toate au fost prevăzute dinainte de 
Providența divină. Din lecturile evanghelice aflăm că, înainte 
cu mult timp de a pătimi, Mântuitorul vorbea de sfârşitul 
Lui în detalii impresionante: „lată, ne suim în Ierusalim și 
Fiul Omului va fi predat arhiereilor si cărturarilor si-L vor 
osândi la moarte” (Marcu 10, 33). 

Descrierea pătimirilor și a morţii Domnului nostru lisus 
Hristos pe cruce ocupă un loc deloc neglijat în literatura 
patristică. Ne vom opri însă aici doar la câteva scurte 
texte ale Sfântului Ioan Gură de Aur. În acest sens, autorul 
patristic, în omilia a IV-a la Epistola către Evrei, arătând 
importanța Pătimirilor Domnului, exclamă: „Pătimind Fiul 
ceea ce a pătimit, este cu mult mai mare si mai însemnat 
decât a face lumea şi a o crea din ceea ce nu era”. Acelaşi 

Părinte”? consemnează că Mântuitorul a îndurat atunci cele 
mai mari ocari; iudeii savarsesc totul, ca şi cum s-ar fi temut 
să nu lase ceva nefăcut din faptele lor cutezătoare și inso- 
lente; pe profeti i-au omorât cu mâinile lor, iar pe Hristos, 
pe temeiul hotărârii judecătorului; ajung ucigași si osândesc 
pe Hristos; Îl osândesc şi cu gura lor şi cu gura lui Pilat, 
spunând: „Sângele Lui asupra noastră si asupra copiilor 
noștri” (Matei 27, 25). Se năpustesc asupra Lui cu o furie 
oarbă si-L ocărăse; Îl leagă și-L târăsc; ei sunt vinovaţi că 
ostașii Îl ocărăsc; Îl pironesc, Îl înjură, Îl batjocoresc. „Pilat 
n-a hotărât aceasta; dar ei fac toate acestea de la ei; ei sunt 
totul: şi acuzatori şi judecători și călăi. Nu I-a fost batjoco- 
rit numai un mădular, ci tot trupul. Capul, cu o cunună de 
spini, cu lovituri de trestie, cu pălmuiri; fata, cu scuipari; 
obrajii, cu palme; tot trupul cu flagelări, cu îmbrăcare cu 
hlamidă rosie și închinăciuni fatarnice si batjocoritoare; 
mâna, cu trestia pe care I-au dat-o să o tina in loc de sceptru”; 
în sfârșit, cu datul otetului/vinului amestecat cu smirnă. 
Lecturând despre aceste groaznice ordalii, realizăm lesne 
că nu poate fi ceva mai cumplit decât acestea, neputând 
exista o batjocură mai mare. Cele ce le-au săvârşit atunci 
iudeii și romanii depăşesc orice cuvânt. 

Neinteleasa, nefondata si furibunda lor nebunie nu a 
încetat, ci, după ce L-au dezbrăcat, după ce L-au răstignit 
şi după ce I-au dat să bea oţet amestecat cu fiere, iudeii 
nu se opresc aici, ci își augmenteaza răutatea, sporindu-si 
vinovăția; se observă o adevărată emulatie între dânșii in 
a nu rata nici o ocazie de a-L batjocori, umili si bate; chiar 
când Îl văd pironit pe cruce ÎI ocărăsc şi ei şi cei ce treceau. 
Dar cel mai cumplit decât toate era că Mântuitorul pătimea 
acestea sub învinuirea de amăgitor și înșelător, de îngâmfat, 


72. Sf. loan Gură de Aur, Omilii la Matei, LXXXVII, I, P. G. LVIII, 

de om care s-a lăudat în zadar cu cele ce mărturisea. De 
aceea L-au şi răstignit în fata întregului popor, ca să-L 
umilească și să-L batjocorească înaintea tuturor; de aceea 
s-au slujit de mâinile nemilosilor soldați, ca mânia lor vio- 
lentă să crească şi prin această judecată publică. Încât, 
meditand la acestea, ne întrebăm și noi împreună cu dum- 
nezeiescul Hrisostom: „Ce inimă n-ar fi muiat mulțimea 
care-L urma pe lisus si plângea? ... da, dar nu pe aceste 
fiare! De aceea şi Domnul ... pe aceştia nu-i învredniceşte 
de vreun răspuns!” 

Nouă celor de astăzi, pentru ca să nu ne arătăm indolenti 
şi nesimtitori fata de jertfa nemeritată dar asumată si îndu- 
rată de Mântuitorul pentru noi si pentru mântuirea noastră, 
Sfinţii Părinţi ne lansează ferme exortatii la a constien- 
tiza că şi păcatele noastre sunt răni si spini în trupul 
Mântuitorului, drept urmare trebuie să le lepădăm pentru 
ca să-L putem urma cu toată ființa noastră pe Bunul 
Mântuitor. Suntem îndemnați să nu uităm că ziua de vineri 
e ziua Pătimirilor Domnului, ziua când Mântuitorul Și-a 
dat sângele și a suferit răstignire pe cruce pentru noi și 
pentru mântuirea noastră. Mai ales în această zi, creştinii, 
constientizand alunecările lor în păcat, roagă pe Mântuitorul 
lisus Hristos să-i miluiască, să-i ierte și să le facă parte de 
fericirea cea veşnică. 


74. Ibidem. 


Compasiunea lui Dumnezeu faţă de omul suferind 67 


III.2. Dumnezeu ne este 
un Prieten de suferinţă Care înţelege, 
compătimește, ajută 


De la bun început subliniem faptul că mesajul hristic în 
ceea ce privește suferința, nu este acela de a ne îndemna 
să ne complacem in ea. Suferinta a reprezentat, pe parcur- 
sul scurtei peregrinări pământești a Mântuitorului, un rău, 
un adversar pe care l-a combătut necontenit. I-a întrebat 
de multe ori pe apostoli: „De ce sunteţi triști?” (Luca 24, 17; 
Matei 6, 5; Luca 24, 28) şi le-a lansat adesea ferme îndem- 
nuri la bucurie (Matei 5, 12; 28, 9-10). El nu a încetat să 
vindece bolnavii, să învie morții, să deschidă urechile sur- 
zilor, să lumineze ochii orbilor şi să izgonească duhurile rele. 
Prin gesturi, prin cuvinte si prin fapte, El a venit să insta- 
ureze Împărăţia, unde „nici plângere, nici strigăt, nici durere 
nu vor mai fi” (Apocalipsa 21, 4). 

Citim în Sfânta Scriptură că suferința umană Îl emotio- 
nează pe Hristos Cel plin de compasiune, de compătimire. 
Revelația dumnezeiască Îl prezintă pe Dumnezeu fiind ori- 
când dispus în a ieşi din transcendenta Sa, pentru a alina 
şi a mangaia pe cel aflat în proximitatea morţii. Mântuitorul 
nu doar că nu refuză pe nimeni care-l solicită ajutorul, ci îl 
oferă chiar El întâi. La întâlnirea cu cortegiul funerar și cu 
văduva din cetatea Nain, care-și plângea pe unicul său fiu 
mort şi-l conducea către mormânt, I s-a facut milă de ea și 
i-a înviat fiul (Luca 7, 13), iar în fata mormântului priete- 
nului său Lazăr, chiar a lăcrimat (loan 11, 35) etc. Plânge 
Mântuitorul și pentru soarta Ierusalimului (Luca 19, 41); 
Dumnezeu-Omul plânge impresionat de suferința umană; 
plânge, dar oferă și mijloace pentru înlăturarea ei. O emo- 
tionanta mărturie de iubire din partea Domnului Hristos 

este cuprinsă in cuvântarea de despărțire adresată uceni- 
cilor Săi, înainte de Sfintele Lui Pătimiri (loan 15, 16, 17). 
Pe toţi i-a iubit până la sfârşit (loan 13, 1). 

Domnul acționează cu mare tact, cu multă discreţie și 
delicateţe în relaţia directă cu cei suferinzi. Dragostea și 
amabilitatea Sa nu sunt niciodată invadatoare. 

Comentatorii biblici remarcă faptul că El nu a susținut 
expuneri sau predici ample şi emfatice pe marginea subiec- 
tului suferinţei. Putinul pe care îl spune este strict legat de 
gesturile Sale de eliberare a omului din toate obstacolele 
răului, manifestat exterior şi interior. Femeia gârbovă (Luca 
13, 10-17) este o paradigmă în această privinţă. Deplina Lui 
compătimire se traduce printr-o apropiere holistică de per- 
soană, trup si suflet, fără a le separa vreodată pe cele două. El 
propune fiecăruia o însănătoșire sau o vindecare completă. 

Am subliniat până acum că Dumnezeu este milostiv, com- 
pătimitor fata de cel suferind. Cuvântul „compătimire” pro- 
vine din limba latină (substantivul compassi5, Snis = suferință 
comună; adjectivul compassibilis = care impartaseste sufe- 
rinta altuia) si are înţelesul primar de „a suferi împreună 
cu cineva”. El posedă astfel sensuri extinse precum „bună- 
tate”, ,consideratie”, ,clementa” etc. A fi milostiv înseamnă 
a fi capabil să te alături celui care suferă, să-i impartasesti 
durerea și chinul. Termenul „simpatic” (în limba greacă veche, 
cuvântul ovunâoxo are înţelesul de a compătimi'”, a avea 
compasiune fata de cineva, a avea aceleaşi sentimente, a 
simpatiza cu etc.) are în mare același înțeles, dar provine 
din greacă. Hristos este Arhiereul „simpatic” al creștinilor, 
aceasta desigur în înțelesul prim al acestui cuvânt, altfel spus, 
Hristos este Arhiereul Care compatimeste, suferă împreună 
cu crestinul suferind. El suferă cu noi în slăbiciunile noastre. 


75. In limba română, verbul „a compatimi” are si sens tranzitiv şi sens 
intranzitiv; sens tranzitiv = a manifesta părere de rău fata de 
suferinţele cuiva; sens intranzitiv = a suferi împreună cu altul. 

A trecut prin toate cele prin care ni se cere și noua să trecem. 
Astfel, ne putem apropia de El cu încredere, pentru că ne 
înțelege starea, El trecând deja prin ea și creând astfel o 
legătură puternică simpatetică între El si noi. 

Acest gând ne aduce mai mult decât profundă mângâiere 
şi alinare. De asemenea, ne oferă un stimulent real pentru 
alinarea suferinţei, pentru că suferința lumii fl „afectează” 
si Il îndurerează pe Creator. Prin activarea spre alinarea 
suferinţei în lume, alinăm tristeţea lui Dumnezeu, Care nu 
rămâne impasibil, ci se împărtășește de această suferință. 
Suferinta noastră este suferinţa Lui; suferința Lui este sufe- 
rinta noastră. „Datorită covarsitoarei Sale iubiri de oameni, 
Domnul ia parte la suferinţa fiecăruia din noi””. 

În general, s-a făcut distincţie între ideile înrudite (dar 
diferite) de „simpatie” şi ,empatie”’’. „Simpatia” este situ- 
atia de a fi trecut prin aceeași experienţă ca altcineva. Ai 
trecut prin suferințe similare și acum suferi împreună cu 
el. Totuşi, în consilierea profesională, empatia este de maximă 
importanță. Pentru a fi de folos cuiva care are nevoie de 
alinare, încerci să te pui în postura lui si-ti pui întrebarea: 
„Oare cum se simte dacă a trecut prin aceasta experienta?”. 
Spre exemplu, să presupunem că persoana pe care încerci 
să o ajuţi moare de cancer. Tu, pe de altă parte, esti total 
sănătos. Încerci să-ţi dai seama cum trebuie să te simţi când 
mori de cancer si astfel să spui si să faci lucrurile care ar 
putea fi de un oarecare ajutor persoanei nefericite de la 
capătul receptor al eforturilor tale bine intenţionate. Dar 
încearcă să te pui în locul persoanei care are o reală nevoie 
de ajutor. Spre exemplu, să presupunem că mama ţi-a murit 
recent şi, ca urmare, ești profund tulburat. Cine te-ai aștepta 
să fie mai abordabil și mai util: cineva a cărui mamă încă 


76. Clement Alexandrinul, Pedagogul, Cartea I, cap. VIII, P. G. VIII, 

trăieşte, dar care este pregătit să se transpuna în situația 
ta, și să-şi imagineze cum trebuie să te simți? Sau cineva 
a cărui mamă a murit nu demult si care știe din experiență 
ce simţi? Este inerent făpturii umane să prefere să discute cu 
cineva care impartaseste suferința sa — care simpatizează. 
Si această simplă observaţie are consecinţe teologice impor- 
tante. 

Hristos nu empatizează cu suferințele noastre, încercând 
să-şi imagineze ce trebuie că simţim vizavi de tristetile si 
nenorocirile existenței umane. El ştie deja. A trecut și El 
prin ele. Le-a experimentat. Pe scurt, El simpatizează cu 
noi. Și aceasta aduce o nouă profunzime, intensitate şi căldură 
rugăciunii noastre adresate lui Hristos în aceste situaţii. 
Ne putem ruga Lui cu nădejde, ştiind că El deja ne cunoaşte 
nevoile, pentru că le-a experimentat înaintea noastră. Atunci 
când suntem tulburati de boală, încercare, necaz, putem 
medita la faptul că Hristos a trecut printr-o durere mai 
gravă si mai profundă decât oricare alta pe care am suferit-o 
sau vom suferi-o noi vreodată. A suferit agonia crucificării. 
Compasiunea, compătimirea este așadar unul dintre răs- 
punsurile divine la suferința omului. Sfântul Apostol Pavel 
o afirmă în mod explicit: „Că nu avem Arhiereu care să nu 
poată suferi cu noi în slăbiciunile noastre, ci ispitit întru 
toate după asemănarea noastră, afară de păcat” (Evrei 4, 
15). Hristos Cel Răstignit, Înviat şi Înălţat la ceruri, fiind 
Arhiereu veșnic, continuă, plin de dragoste și milă, să sufere 
împreună cu omul suferind, până la sfârşitul veacurilor, după 
cum glăsuiesc gurile sfinte ale Părinților Bisericii. Aceasta 
este una din marele taine ale creştinismului. Dumnezeul 
întregii mile este cu noi, chiar si în valea umbrei morții. 
„În timp ce suferinţa te tulbură — sfătuieşte un scriitor 
bisericesc — prezența Mântuitorului Care rămâne alături de 
tine în suferință iti aduce mângâiere interioară ... Suferințele 
lui Hristos abundă în noi, pentru că, trimise sau îngăduite 

de El, ele trebuie purtate cu rabdare, dupa asemanarea lui 
Hristos. Daca uneori lovitura incercarii este dificil de indu- 
rat, priveste la Hristos ranit pentru tine. Indragostitii isi 
scriu pentru a-și aminti mutual teama de a fi uitati. De 
aceea lisus Hristos, Care te iubește, iti trimite încercări, El, 
pe Care tu L-ai uitat când ţi-a fost bine. Priveşte! Chiar El 
a păstrat, pentru ca tu să-ți amintesti, cicatricile rănilor 
suferite pentru tine ... Atunci El iti trimite încercări pentru 
ca tu să-ţi amintesti de E1!”5. 

Dumnezeu ne este un Prieten de suferință Care înțelege, 
compătimește, ajută, iar când crede că ne este folositor pen- 
tru mântuire ne tămăduieşte. El nu priveşte pasiv situația 
noastră de la distanţă, fără a o înţelege şi fără a ne ajuta. 

Prin atitudinea Sa, Mântuitorul n-a urmărit interese 
personale sau de grup, însă a dorit să fie de folos tuturor, 
impartasindu-le imense binefaceri. El tamaduieste minunat 
toate bolile trupului și ale sufletului și revarsă binecuvân- 
tarea mângâierii în sufletele întristate și în trupurile sufe- 
rinde. Cuvântul Său, mâna Sa (Matei 8, 3; 20, 34), marginea 
hainei Sale (Matei 9, 20) toate săvârşesc minuni pentru 
vindecarea si mângâierea celor în suferințe. 

Unii dintre semenii noștri înclină uneori să creadă că 
Fiul lui Dumnezeu este departe de noi, pe tronul Său ceresc, 
lângă Dumnezeu-Tatăl și că suntem singuri în suferințele 
noastre, însă nu este deloc aga. Intelegem aceasta și numai 
dacă ne amintim fugitiv de episodul biblic relatat în cartea 
proorocului Daniel (cap. 3), unde citim că regele Nabucodonosor 
(634-562 î. Hr.) i-a aruncat în cuptorul cel de foc pe cei trei 
tineri Sadrac, Meşac si Abed-Nego care nu s-au lăsat îndu- 
plecaţi să-și renege credinţa în Dumnezeul Cel Viu şi Adevărat 
şi să venereze idolul din aur la semnalul dat de trambite și 

de celelalte instrumente muzicale. Cand au fost intrebati 
dacă într-adevăr nu slujesc dumnezeului lui și chipului de 
aur pe care el l-a așezat, aceștia au răspuns regelui urmă- 
toarele cuvinte: „O, Nabucodonosor, noi n-avem nevoie ca la 
aceasta să-ți dăm un răspuns! Dacă, într-adevăr, Dumnezeul 
nostru Căruia Îi slujim poate să ne scape, El ne va scăpa 
din cuptorul cel cu foc arzător si din mâna ta, o, rege! Si 
chiar dacă nu ne va scăpa, ştiut să fie de tine, o, rege, că 
noi nu vom sluji dumnezeilor tăi si înaintea chipului de aur 
pe care tu l-ai așezat nu vom cădea la pământ!”. (Daniel 3, 
16-18). Acestea zicând ei, regele a dat poruncă să fie arun- 
cati în cuptorul cel de foc care a fost încălzit de șapte ori 
mai mult decât de obicei (Daniel 3, 19). Şi, dintr-o dată, 
regele Nabucodonosor a fost cuprins de spaimă si s-a sculat 
în grabă, zicând către sfetnicii săi: „«Oare, n-am aruncat 
noi trei bărbaţi legaţi în mijlocul cuptorului cu foc arzător?» 
Răspuns-au şi i-au zis: «Cu adevărat, asa este, o, rege!» Si 
începând din nou a grăi, a zis: «lată, eu văd patru bărbaţi 
dezlegati, umblând prin mijlocul cuptorului, nevatamati, iar 
chipul celui de al patrulea, ca fata unuia dintre fiii zeilor»” 
(Daniel 3, 24-25). Deci Însuşi Iisus Se afla acolo, în mijlocul 
flăcărilor cuptorului, împreună cu acei trei tineri care nu 
au acceptat să-şi lepede credința si să se închine idolului 
creat de mâini omeneşti. Nici un fir de păr nu li se pârlise 
şi nu au fost vatamati in nici un fel. De aici reiese că nimeni 
nu este singur, ci Hristos este cu noi întotdeauna, mai ales 
în cuptorul suferințelor vieţii. „Dacă tu vei trece prin ape, 
Eu sunt cu tine şi în valuri tu nu vei fi înecat. Dacă vei 
trece prin foc, nu vei fi ars şi flăcările nu te vor mistui. Că 
Eu sunt Domnul Dumnezeul tau ...” (Isaia 43, 2-3). Așa cum 
notează unii comentatori” ai textului biblic de mai sus 

(Daniel 3, 24-25), este o mângâiere să observăm că numai 
trei: Sadrac, Mesac şi Abed-Nego au ieşit din foc. Celălalt, 
cea de-a patra Persoană care credem că era Hristos, a rămas 
acolo, în cuptor, ca să ne apere şi să ne mângâie pe noi toţi 
atunci când vom trece prin cuptorul de foc arzător al dure- 
rilor, încercărilor și necazurilor vieţii. El ne-a făgăduit că 
nu vom fi singuri în clipele cele mai grele și noi credem în 
cuvântul Lui. 

În concluzie, evidentiem faptul că bunul creştin nu este 
singur, părăsit sau izolat. El înaintează spre bucuriile vesni- 
cei Imparatii cu si în Hristos, aflând în El pe Cineva 
care poate să-l înțeleagă, să-i aline sufletul si să-l ajute. 
Mântuitorul se oferă omului ca un Dumnezeu compătimitor, 
ajutător, „blând și smerit cu inima” (Matei 11, 29), iar tămă- 
duirea i-o propune nu i-o impune, căci ea se sprijină pe 
doleanta omului de a fi vindecat. 

„Cuvântul S-a făcut trup şi S-a sălășluit între noi” (loan 
1, 14), „întru toate după asemănarea noastră, afară de păcat” 
(Evrei 4, 15). Hristos a experimentat suferința, ura, umilința 
şi persecuția. Fiul lui Dumnezeu nu a venit să distrugă 
crucea, nu a venit să distrugă sau să anihileze complet 
suferinţa, ci pentru a suferi alături de noi. Într-una din 
predicile sale, părintele Nicolae Steinhardt susținea că religia 
creștină nu ne oferă un mijloc miraculos de a scăpa de sufe- 
rinta, ci ne pune la îndemână miraculosul mijloc de a o 
îndura. 


IV. Compatimirea 
si ingrijirea bolnavilor 


IV.1. Iubirea de Dumnezeu 
si de oameni 


Pe Dumnezeu Îl iubim pentru că este iubire, ni S-a reve- 
lat ca iubire absolută, pe om îl iubim pentru că Dumnezeu 
l-a iubit si l-a prețuit mai întâi si suntem datori să iubim 
creația lui Dumnezeu pentru că este opera Lui, frumoasă, 
armonioasă si vrednică de a fi iubită. Iubind toţi pe Dumnezeu, 
toți pot să devină una, căci iubirea este cea care calauzeste 
lucrurile şi le unește. In duh filocalic, Ava Dorotei mentio- 
nează că „lumea este ca un cerc şi în mijlocul acestuia se 
află Dumnezeu, iar liniile care pornesc de la margine către 
centru sunt drumurile, adică cetățile oamenilor (...) iată 
deci care este natura iubirii (...) cu cât ne apropiem de 
Dumnezeu în iubire fata de El, cu atât ne unim intreolalta 
prin iubirea lui Dumnezeu””°. 

Iubirea, din punct de vedere creștin, are ceva din imago 
Dei inscripționată în viata noastră și în elementele consti- 
tutive ale universului. Omul, prin însăși firea lui, simte 
nevoia de a intra în legătură directă cu Dumnezeu Cel per- 
sonal, prin continua transcendere spre Absolut, căci i s-a 
sădit în suflet puterea de a iubi. Persoana umană este mânată 
lăuntric spre deschiderea prin iubire, pentru că ea are ca 
fundament care a creat-o şi o susţine cu această tendință, 
comuniunea treimică de Persoane, ca veșnică şi supremă 
deschidere reciprocă în lumina iubirii. Dumnezeu vrea să I 
se răspundă îndată chemării la iubirea oceanică din care El 

dorește să dea valuri întregi, însă face aceasta doar în func- 
tie de dorinţa şi setea fiecăruia. El e îndrăgostit de oricare 
dintre noi, ne dă orice, cu o singură condiţie: să ne îndrep- 
tam spre El ca să putem primi. Omul este invitat să ras- 
pundă lui Dumnezeu cu iubirea lui şi să răspundă tuturor 
oamenilor cu puterea iubirii smerite şi jertfelnice ce o 
dobândește din comuniunea strânsă cu El. Bunii creştini 
nu-L iubesc pe Dumnezeu pentru frumusețea Raiului, nici 
pentru frica Iadului, ci Îl iubesc pentru bunătatea Lui, 
pentru dragostea Lui nemărginită arătată lor şi întregii 
creaţii, iar El nu-i va lipsi pe ei de moştenirea veşnică, căci 
pe El îl vor mosteni. 


IV.2. Distinctia spirituala 
a crestinului este iubirea aproapelui 
in numele lui Dumnezeu 


lisus Hristos a arătat că distincţia spirituală a crestinu- 
lui este iubirea aproapelui în numele lui Dumnezeu. Dra- 
gostea constituie temelia poruncilor, a legilor divine și porunca 
de frunte a Mântuitorului lisus Hristos (loan 15, 12), Care 
a așezat-o ca lege de temelie la lumea nouă pe care voia s-o 
reînnoiască şi s-o mântuiască. Concluzia pe care o desprinde 
Sfântul loan Gură de Aur cu privire la acest fapt este urmă- 
toarea: „Dragostea este începutul, rădăcina, izvorul şi maica 
tuturor bunurilor (...) Acesta este chipul ucenicilor Domnului, 
calitatea deosebită a robilor lui Dumnezeu, semnul de recu- 
noastere al Apostolilor: «Întru aceasta vor cunoaște toți că 
sunteţi ucenicii Mei» (Ioan 13, 35). În care, spune-mi? Nu 
în puterea de a învia morții, de a curăța leprosii sau de a 
alunga demonii (...), ci «dacă veți avea dragoste unii fata 

de alţii» (loan 13, 35)”*'. Iubind pe aproapele, arătăm că-L 
iubim pe Dumnezeu, slujind aproapelui, slujim lui Dumnezeu, 
așa cum arată limpede Sfântul Grigorie de Nazianz sau 
Teologul: „Fraţii mei şi frați ai lui Hristos, e vremea să 
cercetăm pe Hristos, să-l apropiem pe Hristos, să îngrijim 
pe Hristos, să hranim pe Hristos, să-l cinstim pe Hristos”®. 
Slujirea omului e mai mare decât orice lucrare si virtute, 
iar temelia vieţii sociale şi „rădăcina tuturor bunurilor este 
iubirea de oameni”. 

Fericitul Augustin, ale cărui opere sunt o contribuţie nepie- 
ritoare la patrimoniul culturii universale si a cărui viata a 
fost împodobită îndeosebi cu două dintre cele mai frumoase 
virtuţi: smerenia si dragostea, virtuţi care au caracterizat 
şi pe Fiul lui Dumnezeu întrupat, dorind să-i înflăcăreze pe 
ascultătorii săi și să-i deprindă a fi cultivatori desavarsiti ai 
dragostei de semeni, lansează următoarea exortatie: „Preţul 
grâului sunt banii tăi, prețul pământurilor e argintul tău, 
prețul perlei e aurul tău, preţul dragostei esti tu însuți (...) 
Dacă vrei să ai dragoste, caută-te şi descopere-te”™. 

Tema dragostei de aproapele este o constantă a gândirii 
Sfinţilor Apostoli și a Sfinţilor Părinţi. In scrierile lor, Sfinţii 
Părinţi lasă să se întrevadă că dragostea ne face asemenea 
lui Dumnezeu. Alte fapte bune se văd numai la oameni, de 
pildă lupta cu poftele, războiul împotriva desfrâului, a mâniei 
şi a diverselor patimi, însă dragostea o avem de comun cu 
Dumnezeu. Cum dragostea nu cere altă recompensă decât 
un răspuns de dragoste, așa Dumnezeu nu cere pentru dra- 
gostea Sa decât pe a noastră, să nu iubim doar cu vorba, ci 

mai ales să transpunem iubirea în faptă. Să staruim în a-i 
iubi pe oameni așa cum îi iubește Dumnezeu. „Precum 
Dumnezeu fiind bun din fire si fără patimă, iubeşte pe toţi 
la fel (...) așa şi cel bun şi nepătimaș, în aplicarea voii Sale, 
iubeşte pe toţi oamenii la fel”55. 

Nici un om „nu va putea cuprinde în cuvinte după vred- 
nicie iubirea de oameni a lui Dumnezeu. Nici chiar dacă 
s-ar aduna toate limbile oamenilor la un loc, nu vor putea 
să exprime măcar o parte din iubirea Sa de oameni”. 

Prin iubire, credinciosul înaintează la nesfârșit în şi spre 
Fiul lui Dumnezeu, lisus Hristos, Acesta ajutându-l să ajungă 
prin har unde a ajuns omenitatea Lui prin unirea ipostatică. 
Omul poate înainta la infinit în trăirea comuniunii de dra- 
goste a Sfintei Treimi, făcându-și proprie tot mai mult această 
dragoste, si multumind totodată Iubirii pentru dragostea 
Ki. 


IV.3. Compatimirea 
pentru aproapele nostru 


Crestinul, ca ucenic al Domnului și ca următor al Lui, 
are vocaţia de a traduce aceeași compasiune în fapte, de a 
lucra la rândul său, ca şi Hristos, pentru a vindeca, a ușura, 
a mângâia, a elibera de rău sau a întinde o mână salvatoare 
acolo unde nevoia o reclamă. În fiecare din gesturile pline 
de compasiune ale creștinului este prezent Hristos Însuşi. 

După o exprimare hrisostomică, crestinul milostiv devine 
mâinile şi picioarele lui Hristos Care răspunde, prin el, 
rugăciunilor celor neajutorati, stramtorati, cuprinși de 
boală sau de oarece suferință, care au cerut cu ardoare lui 
Dumnezeu să-i ajute. Însă Acelaşi Hristos Se ascunde cum 
numai El ştie sub chipul celui flămând, însetat, străin, gol, 
bolnav, în temniță etc. (Matei 25, 34-45). Deci, pe de o parte, 
Hristos Domnul este Tămăduitorul Care compatimeste si 
vindecă şi, pe de altă parte, Bolnavul care este tratat si 
alinat. Cu siguranță Biserica, având la bază, în acest sens, 
învățătura din Matei 25, 35-45, înțelege că cel care refuză 
să-i ofere ajutorul unui bolnav aduce atingere lui Hristos 
Însuşi. 

Gândul că Domnul Hristos ne-a purtat povara păcatelor, 
a cunoscut suferința noastră şi ne este un Prieten Care ne 
înțelege, ne compatimeste si ne ajută, ne oferă un puternic 
imbold pentru a lucra spre alinarea durerii si a suferinței 
în lume, nutrind propria noastră compasiune din cea a 
Învăţătorului nostru. Compasiunea este limbajul iubirii. 
Căutând să usureze greutăţile suportate de alții în această 
lume dură, lucrăm pentru a ușura durerea lui Dumnezeu 
în fata suferinței creaţiei Sale. Dumnezeu suferă împreună 
cu poporul Său. Uşurându-le celor suferinzi şi chiar muri- 
bunzi tristețea singurătăţii și suferinţa trupului, aducem 
un zâmbet pe fața lui Dumnezeu. Nu contează de fapt dacă 
aceasta ia forma aplecării asupra necazurilor vecinilor care 
sunt bătrâni, bolnavi, neputincioşi si infirmi sau a dăruirii 
de bunuri materiale pentru a împiedica foametea, sau 
înseamnă a rupe din timpul nostru liber discutând cu cei 
singuri şi triști. Făcând oricare dintre acestea, răspundem 
unei nevoi umane reale, împlinim porunca de a iubi după 
cum am fost iubiți si bucurăm inima părintească a unui 
Dumnezeu Care alege să sufere împreună cu cei pe care i-a 
creat şi-i iubește. 

Bunul crestin ia parte, afabil, la suferintele si bucuriile 
celorlalti, manifestandu-se intotdeauna cu solicitudine, fiind 
dispus sa ajute efectiv si din toata inima, bine stiind ca 
religia crestina nu se reduce la simple formulari teoretice 
sau complicate insiruiri de construcţii ideologice, ci reco- 
manda întruparea principiilor sale in viata mundana a omului, 
asa cum ne-a aratat Insusi Întemeietorul creștinismului: 
Hristos Domnul. Constienti de înalta lor misiune, creştinii 
vor să-L reprezinte pe Mântuitorul şi să-l slujească, patrunsi 
de vocaţia lăuntrică de a fi în vremea vieţii lor o „Evanghelie 
întrupată”, Identitatea naturii nu admite deosebiri fiintiale 
între oameni. Atitudinea iubitoare şi plină de compasiune 
fata de aproapele suferind, îl fac pe acesta din urmă să se 
simtă prețuit, stimat şi iubit. Pentru cei aflați pe patul 
suferinţei, de multe ori este nevoie numai de inimă bună, 
de cuvânt bun, de intenţie bună, adesea de o singură privire 
caldă şi compătimitoare. 

Hristos nu doar recomandă gestul sau fapta milostivă, ci 
mai mult, Se sălășluieşte în cei care-şi împărtășesc mutual 
iubirea: „De ne iubim unul pe altul, Dumnezeu rămâne întru 
noi si dragostea Lui în noi este desăvârşită” (I Ioan 4, 12). 

În cartea biblică Facerea (cap. 18), observăm cum ospi- 
talitatea lui Avraam fata de cei trei călători care-l vizitează 
la stejarul Mamvri ilustrează o paradigmă recomandată de 
atitudine binevoitoare. Primindu-i pe cei trei Tineri, Avraam 
Îl primește pe Dumnezeu Însuşi, fapt ce îl invredniceste să 
primească un fiu și să devină părinte al unei descendente 
atât de numeroase precum stelele cerului și nisipul mării. 
Pe de altă parte, capitolul următor din cartea Facerii (19) 
arată că nesocotirea legii ospitalităţii atrage pedeapsa divină. 
Si peste secole, Sfântul Apostol Pavel, plin de vervă, în 
Epistola către Evrei, îi îndemna astfel pe creştini, reamintindu-le 
episodul avraamic: „Primirea de oaspeţi să n-o uitaţi căci 
prin aceasta unii, fără ca să ştie, au primit în gazdă, îngeri” 
(Evrei 13, 2). 

IV.4. Dumnezeu își întoarce 
fata catre cei care-si intore fata 
spre semenii lor 


Slujirea lui Dumnezeu se concretizează nu numai in rapor- 
tarea directa la El, în formele de cult si in împlinirea legilor 
divine, ci si in slujirea, sub diferite forme, a semenilor nostri. 
Intotdeauna notiunea de slujire comporta doua dimensiuni: 
una verticala, indreptata spre Dumnezeu si alta orizontala, 
orientata catre aproapele nostru, intre ele existand un raport 
de interconditionare. Crestinul concepe slujirea plină de 
iubire a semenilor si ca pe o slujire adusa, implicit, lui 
Dumnezeu, iar slujind comunităţii Bisericii, are cinstea 
de a fi colaborator cu Hristos la realizarea Împărăției lui 
Dumnezeu. În concepţia Sfinţilor Părinţi, nu poate fi un alt 
semn mai bun de recunoaștere a celui credincios și a celui 
ce-L iubeşte pe Hristos, ca slujirea fraţilor și purtarea de 
grijă de mântuirea lor si nimic nu mânie atât pe Dumnezeu 
cât disprețul pe care-l arată cineva îndatoririlor ce le are 
fata de semenii săi. Slujirea aproapelui este o indatorinta 
pentru orice creştin, după măsura puterii fiecăruia. Că este 
o condiţie cerută tuturor, reiese din felul în care se va face 
judecata de apoi, când vom fi întrebaţi dacă am făcut bine 
celor mai mici ai lui Hristos, slujirea semenilor fiind decisivă 
pentru mântuirea sau pierderea veșnică. 

Cel ce împlinește porunca dragostei se aseamănă cu 
Dumnezeu Care este dragoste (I Ioan 4, 8), iar cel ce se 
aseamănă cu Dumnezeu și-a desăvârșit menirea sa în această 
lume. Tot ceea ce săvârșește crestinul se judecă prin prisma 
dragostei și primește valoare înaintea lui Dumnezeu numai 
ceea ce este împlinit cu dragoste şi jertfelnicie. Astfel, paha- 
rul de apă dat unui frate de-al nostru în numele Mântuitorului 

(Matei 10, 42), capătă o sempiterna valoare. Dragostea, care 
este temelia legilor dumnezeiești și maica virtuţilor, se face 
tuturor toate. Ea imbratiseaza pe prieten şi ridică pe cel 
căzut în abisurile patimilor sau în adâncul deznădejdii, mân- 
gâie şi îmbărbătează pe cel disprețuit, insufla barbatie, tărie, 
curaj si duh stăpânitor celui copleșit de sfiiciune, întinde o 
mână celui gata să se înece, oblojeşte rănile celui căzut între 
tâlhari, slujeşte la patul bolnavului cu devotament, sfială, 
prețuire si dragoste, poartă poverile celor mai slabi (Galateni 
6, 2), sfătuieşte în bine pe cel ce este gata să se prăvălească 
în noroiul patimilor, satură pe cel flămând, adapă pe cel 
însetat, îmbracă pe cel gol, cercetează pe cel bolnav (Matei 
25, 35-36) etc. Dragostea apropie suflet de suflet, inimă de 
inimă şi pune pe om în slujba omului. Dragostea face pe cel 
ce o are şi o dezvoltă neîncetat să fie inundat de o sfântă 
bucurie, bucuria de a aduce altora bucurii, bucuria împlini- 
rii dragostei de frate care este porunca divină de căpătâi ce 
stă la temelia celorlalte si constituie o condiţie sine qua non 
intrării în Împărăţia promisă. 

Iubirea creştină activează deci prin ceea ce Hristos Domnul 
a numit slujirea semenilor. Într-adevăr, a te pune în slujba 
aproapelui din iubire pentru Bunul Mântuitor si a-ți asuma 
în parte rolul Lui de a vindeca sau măcar de a alina durerea 
celui suferind înseamnă a împlini, în gradul cel mai înalt, 
cea mai mare dintre virtuţi. Slujirea aproapelui, departe de 
a însemna o înjosire, este tocmai cea mai mare vrednicie a 
omului în fata lui Dumnezeu. Numai prin ieşirea din temnita 
intereselor egoiste putem răzbate la adevărata libertate si 
putem trăi o viata cu adevărat rodnică şi fericită, cultivând 
binele comun, căci egoismul şi mizantropia ne sărăcesc, ne 
închid în noi înșine și ne însingurează, ne izolează de semeni 
şi atrag antipatia celor din jur. Considerând că toţi creștinii 
sunt mădulare ale Trupului „tainic al lui Hristos”, Sfântul 
Apostol Pavel arată că membrele trebuie să îngrijească 
deopotrivă unele de altele, și „dacă un mădular suferă, toate 

mădularele suferă împreună” (I Corinteni 12, 25-26). Cine-l 
trece cu vederea sau îl disprețuiește pe fratele său, pe sine 
însuşi se nedreptateste. Cum este posibil? Ne învaţă unul 
din exegetii de varf ai Patristicii, si anume Sfântul cu gură 
de aur: „Tu singur ai suferit o vătămare nu mică. Că acela 
care nu-l miluieste pe cel sărac cu câte ceva, se duce în 
gheenă, dar oare cel ce-l vede pe fratele său primejduindu-se 
în cele necesare si nu-i întinde mâna de ajutor, oare nu va 
pătimi mai mult decât acela, după cum paguba a fost în 
lucruri mai mari?”87. 

Mântuitorul ne cere să ne punem sufletul unul pentru 
altul, slujindu-ne ca si cum L-am sluji pe El Însuşi (Efeseni 
6, 5-7). Întreaga activitate pământească a Mântuitorului, 
de la nașterea Sa smerită în staulul din Betleem și până la 
jertfa supremă de pe crucea Golgotei, poartă amprenta unei 
jertfelnice si smerite slujiri si constituie pentru noi o ade- 
vărată paradigmă în acest sens. Pentru slujirea semenilor 
şi pentru mântuirea lor, Fiul lui Dumnezeu ia chip de rob 
(Filipeni 2, 3-8), înfruntând şi moartea pe cruce. 

Slujim aproapelui, pentru că-l pretuim ca pe un fiu iubit 
al lui Dumnezeu, înfiat de Duhul Sfânt prin harul Sfântului 
Botez, dar si ca pe un frate al nostru; căci cel mai urgisit 
dintre oameni este totuși „un frate mai mic” al lui Hristos 
(Matei 25); slujindu-i lui, slujim deci lui Hristos. De aceea, 
Sfântul Apostol Pavel ne cere ca „orice faceţi, din suflet să 
faceţi, ca Domnului” (Coloseni 3, 23). 

În viziunea patristică, cel de lângă noi este un alt eu; așa 
se explică de ce îi și numim fraţi pe cei care au fost renascuti 
prin Acelaşi Cuvânt, în sensul că prin Botez, primim înfie- 
rea cea duhovnicească și devenim unii fata de alţii frați în 
Hristos Fratele nostru, Care a luat trupul nostru din nemăr- 
ginita Sa iubire fata de noi și pentru mântuirea noastră. 
Dumnezeu își întoarce fata către cei care-şi întorc fata spre 


87. Sf. loan Gură de Aur, Comentariile sau explicarea Epistolei a doua 
către Timotei, omilia 7, P. G. LXII, col. 637. 

semenul lor căruia îi acordă mărinimos ajutorul și „este in 
apropiere de cei care sunt în apropiere de fiecare de cei din 
jurul lor”. Pentru a-i anima si mai mult pe ceilalţi şi a-i 
convinge de aceasta, Sfântul Vasile cel Mare, Părinte al 
Bisericii și om de neprecupetita acțiune, cu deosebite apti- 
tudini administrative, precizează: „... fă-ţi în fata Domnului 
o faptă de laudă! (...) vei recunoaște că nu eşti decât om și 
că și tu trebuie să aștepți clipele când vei avea nevoie, la 
timpul tău, de ajutorul lui Dumnezeu. Nu te lipsi de el din 
pricina asprimii tale de acum, ci atrage asupra-ti toate milos- 
tivirile lui Dumnezeu, arătând fata de cei intristati o bunătate 
şi o dreptate deplină”*?. Acelaşi Sfânt Părinte sfătuia ca 
fiecare să facă din ceea ce-i strădanie generală problema sa 
personală si să fie încredințat că participa el cel dintâi la 
succesul ori la eşecul de obşte”, fiindcă avem nevoie de 
ajutorul fiecăruia dintre frați „mai mult decât are nevoie o 
mână de alta”?!. 


IV.5. Părinţii Patericului 
despre slujirea bolnavilor 


Sfatul patristic este categoric în privinţa iubirii aproape- 
lui şi a slujirii acestuia: fiecare să socotească drept cel mai 
mare câștig folosul pe care-l aduce aproapelui său, căci în 
folosul aproapelui stă folosul nostru. În Patericul egiptean, 


88. Clement Alexandrinul, Stromatele, VI, XVII, 161.6., traducere, 
cuvânt înainte, note şi indici de Pr. D. Fecioru, în col. PSB, vol. 5, 
Editura IBMBOR, Bucureşti, 1982, p. 472. 

89. Sf. Vasile cel Mare, Epistole, 108, P. G. XXXII, col. 517B. În această 
epistolă, Sfântul Vasile cere sprijin unui înalt demnitar pentru o 
văduvă, ca să i se facă acesteia usurari la plata impozitelor. 

90. Ibidem, 28, P. G. XXXII, col. 310B. 

91. Ibidem, 97, col. 534BC. 

ni se istoriseste că undeva trăia un bătrân pe nume Apollo. 
Ori de câte ori cineva îi cerea un ajutor el mergea cu bucu- 
rie, zicând: „Cu Hristos am astăzi să lucrez pentru sufletul 
meu, căci aceasta este plata sufletului”*?. Această aplecare 
smerita si iubitoare spre celălalt este înscrisă ontologic în noi: 
„nimic nu este mai propriu naturii noastre decât să fim soci- 
abili între noi, să ne ajutăm şi să ne iubim unul pe altul”. 

Creștinul nu-i transmite celui suferind doar compasiunea, 
ci şi disponibilitatea de a-i fi alături, de a-i da sfaturi și de 
a-l ajuta, pentru ca bolnavul să poată depăși suferința sau 
să o poată accepta fără protest si fără revoltă. Dragostea 
adevărată „nu constă în cuvinte, ci în fapte”. Cel ce se 
jertfeste pentru aproapele său, ostenindu-se și slujindu-l din 
dragoste curată, deși s-ar părea că poartă greutatea oboselii, 
el se odihneşte prin osteneală si primeşte de la Dumnezeu 
multă mângâiere pentru sufletul său nobil. Prin cercetarea 
celui bolnav și neputincios, se învrednicește să-l cerceteze 
şi pe el Dumnezeu cu darul şi cu mila Sa cea bogată. Pentru 
monahii pustiului era o pricină de mare binecuvântare să 
îngrijească un bătrân până la trecerea lui din această viata; 
cu atât mai mare era binecuvântarea când îngrijea cineva 
pe duhovnicul si pe tatăl său. Privind la scopul lor — mân- 
tuirea sufletului, nutreau convingerea că mai degrabă bol- 
navul îi slujeşte pe ei, decât ei pe bolnav. Au împlinit în mod 
desăvârșit cuvântul Sfântului Maxim Mărturisitorul care 
îndeamnă cu binecunoscuta-i cordialitate: „să punem iubirea 
fata de tot omul mai presus decât toate cele văzute şi decât 
trupul nostru insusi”®”. 


92. Patericul ce cuprinde în sine cuvinte folositoare ale Sfinţilor Bătrâni, 
Ediţie îngrijită de Pr. Petru Pleşa, Alba Iulia, 1999, p. 39-40. 

93. Sf. Vasile cel Mare, Regulile mari, P. G. XXXI, col. 918A. 

94. Sf. Ioan Gură de Aur, Omilii la Epistola către Romani a Sfântului 
Apostol Pavel, omilia VII, 6-7, P. G. LX, col. 464. 

95. Sf. Maxim Mărturisitorul, Cuvânt ascetic, 8, în Filocalia, vol. II, 
Editura Humanitas, București, 1999, p. 28. 

Cand nevoia duhovniceasca o reclama, Hristos Domnul 
îi îndemna să revină pentru un timp in lume pentru a-i 
sprijini si a-i sluji pe fraţi chiar pe unii dintre bătrânii 
pustnici, care isi trăiau batranetile în adâncul pustiului, 
singuri, departe de oameni, doar cu Dumnezeu, bucurându-se 
acolo „de mierea liniștii” şi de rugăciunea neîncetată. 

„Dumnezeu, Care dorește mântuirea tuturor, într-o zi i-a 
poruncit (Cuviosului Paisie cel Mare — n.n.): 

— Lasă pustiul si du-te să-i sprijini pe fraţii tai care 
trudesc dincolo de pustiu. 

Paisie a întrebat îngrijorat: 

— Mă duc, Doamne, dar voi avea folos? Sunt eu vrednic 
să-i conduc pe alții? Eu tremur şi mă tem că, ocupându-mă 
de alții, voi uita de mine si voi pierde totul, amărâtul de mine. 

Mântuitorul i-a răspuns: 

— Greşeşti, Paisie. Nu este așa. Dacă vei trudi cum te 
învăţ Ku, pentru mântuirea altora, vei primi răsplată dublă. 
În Ierusalimul de Sus răsplata pentru ceea ce faci pentru 
mântuirea altora va fi însutită. 

Cuviosul a ascultat cu smerenie si de atunci, credincios 
în cuvântul lui Dumnezeu, a început să iasă din pustiu, 
pentru a-i ajuta pe fraţi. 

Spune preafericitul Pavel: «Fiecare din noi să placă aproa- 
pelui în ce este bine, spre zidire». 

Adică trebuie să dorim să facem fiecare din noi nu ceea 
ce ne place, ceea ce ne satisface orgoliul, ceea ce ne multu- 
meste sufletește, ci ceea ce este de folos pentru ceilalți si îi 
ajută să se mântuiască. Niciodată să nu uitaţi că la fel a 
făcut şi Hristos pentru noi. A pătimit pentru noi, din iubire 
pentru noi, lucruri care nu plac nimănui: suferință, durere, 


ocară si batjocură”. 


96. Avva Ioan Colov, Viața, învățăturile şi minunile Cuviosului Paisie cel 
Mare, în col. Comorile pustiei, vol. 3, colecţie îngrijită de Ignatie 
Monahul, Editura Anastasia, Bucuresti, 1995, p. 32-33. 

Citim în Paterice cum monahi tineri care au primit ca 
ascultare să se îngrijească de bolnavii aflaţi la sfârşit de 
drum în viata de aici, împlineau aceasta cu atâta constiin- 
ciozitate şi devotament, încât nu mergeau niciodată la a-și 
împlini somnul nopţii dacă vreunul dintre părinţi era cuprins 
de durerile bolii. Erau convinși că numai dăruindu-se altora, 
viata si activitatea lor capătă sensul adevărat și deplin si 
devin rodnice, inaltatoare si folositoare tuturor. Trăiau pentru 
Dumnezeu și semeni. lubeau pe toți oamenii, „căci nu iubeau 
nimic omenesc”. Se jertfeau cu totul, îngrijind bolnavii 
incredintati lor spre slujire. Împreună pătimitori, învârtind 
siragul de metanii, se rugau nopți în şir, mergând în conti- 
nuu, stăruind în rugăciunea inimii sau spunând: „Doamne, 
ai milă de robul Tău”, și: „Sfinţilor Doctori fără de arginti, 
fiți mijlocitori pentru acest rob al Domnului” etc. De aseme- 
nea, acolo unde era cu putință, unii mergeau să pescuiască 
pentru bolnavii lor, după care pregăteau pentru ei ceea ce 
prinsese, încercând să-i ajute să se întărească, să se însă- 
nătoşească sau măcar să se amelioreze starea lor și să se 
simtă mai bine. Întrucât nu le puteau înapoia sau vindeca 
mădularele bolnave, cu defecte senzitive și motorii, şi anume: 
orbilor ochii, schiopilor picioarele etc. s-au făcut ei în locul 
mădularelor lor, si prin ei, cei care-şi pierduseră ochii, vedeau, 
iar cei cu picioarele amputate sau nefunctionale, mergeau. 
E greu de găsit ceva care să egaleze această iubire de oameni 
a lor. Îi slujeau cu dragoste de frate, nu pentru răsplata 
cinstirii, nici pentru slava de la oameni sau din vreun anume 
interes personal ori de grup, neslăbind în osteneală, din 
cauza moleșelii și trândăviei, negândind că slujesc trupuri- 
lor si sufletelor străine, ci robilor lui Hristos; astfel, lucrul 
lor se arăta Domnului curat şi neviclean. Când unul dintre 


97. Sf. Maxim Mărturisitorul, Capete despre dragoste, suta a III-a, 
cap. 37, P. G. XC, col. 1028D. 

bolnavi era chemat la Domnul, privegheau toată noaptea 
lângă trupul acestuia, în rugăciune necontenită, până în 
ceasul slujbei de înmormântare. Scriitorul bisericesc Paladie% 
ne istoriseste că „un anume Apoloniu după nume, negustor 
de meserie, după ce a părăsit lumea si s-a așezat în muntele 
Nitriei, neputând învăţa nici vreo meserie, nici să se deprindă 
cu scrisul, trăind douăzeci de ani în munte, a avut această 
nevointa. Din banii și din ostenelile sale cumpăra din Alexandria 
tot felul de leacuri şi de lucruri trebuincioase și le dădea 
tuturor fraților bolnavi. El putea fi văzut de dimineaţa pana 
la ceasul trei după amiaza înconjurând mănăstirile si intrând 
prin uși ca să vadă de nu zace cineva bolnav. Aducea stafide, 
siropuri, ouă, aluat de făină, de care au nevoie cei bolnavi, 
socotind că această slujire îi este lui de cel mai mare folos 
la bătrâneţe. Când a murit, a lăsat bunurile lui unuia aseme- 
nea lui, ca să împlinească aceeași slujire. Căci locuind cinci 
mii de monahi în munte era trebuinta și de această slujire, 
din pricina locului pustiu”. 

Dintotdeauna Biserica a avut în atenție pe cei pe care i-a 
găsit Dumnezeu vrednici de încercările bolilor. Marea dragoste 
şi deosebita grijă a Bisericii fata de credincioșii suferinzi 
s-a concretizat, chiar din primele veacuri ale creştinismului, 
în importante aşezăminte filantropice. Ne amintim desigur, 
de Vasiliada — acel oraş al caritdtii, cum numea Sfântul 
Grigorie Teologul instituţia de binefacere întemeiată de Sfântul 
Vasile cel Mare, care apoi a fost o paradigmă pentru asis- 
tenta socială de mai târziu, chiar până în zilele noastre. 
Primele spitale au fost înființate în incinta mănăstirilor, 
așa-numitele bolnite unde monahii stăteau ca în fata alta- 
rului la patul fiecărui suferind pe care îl slujeau. Pe lângă 
bolnite, în preajma centrelor episcopale, mănăstiri sau parohii, 


98. Istoria lausiacă, traducere, introducere şi note de Pr. Prof. Dr. 
Dumitru Stăniloae, Editura IBMBOR, București, 1993, p. 31-32. 

mai funcționau cămine pentru bătrâni, cantine pentru săraci, 
orfelinate etc. Cei care-i îngrijeau pe semenii lor considerau 
că, în ceea ce privește valoarea și însemnătatea omului, 
după Dumnezeu, orice om este ca un dumnezeu; slujeau pe 
cei bolnavi cu dragoste creștină, îi îmbărbătau în răbdare”, le 
insuflau nădejdi de mai bine, le mângâiau sufletele, reme- 
morau sensul bolii şi scopul principal al vieţii pământești 
caduce — aceasta mai ales bolnavilor aflați într-o stare ter- 
minală sau celor cărora li s-a comunicat un diagnostic letal 
sau un prognostic infaust —, apoi supuneau dezbaterii și 
cauzele bolilor, precum si faptul că în durerile fără voie se 
ascunde mila lui Dumnezeu, invatandu-i că suferința tru- 
pului este purificatoare (căci așa cum focul curăță rugina 
de pe fier, așa boala curăţă păcatul omului), şi mai ales ca 
nu sunt singuri pe acest drum al suferinței, căci Hristos 
suferă cu fiecare, până la sfârşitul veacurilor, potrivit sufe- 
rintei fiecărui om, precum glăsuiesc gurile sfinte ale Părinților 
Bisericii. 

Sfântul Grigorie al Nyssei, fratele marelui Vasile, cel care 
a organizat sus-numitul așezământ ce i-a purtat numele, 
într-una din scrierile sale în care tratează în mod magistral 
tema iubirii de săraci și facerea de bine, ne învaţă ca cel 
puţin fiecare să poarte de grijă de cei din apropierea lui, 
acest lucru considerându-l ca fiind de mare pret: „Nu lăsa 
pe cei din jurul tău să fie îngrijiţi de altcineva! Să nu cumva 
să ia altul comoara care se află lângă tine! Imbratiseaza pe 
cel căzut în suferință ca și cum ai îndrăgi aurul. lubește pe 
cel împovărat ca și cum iti iubeşti propria sănătate, ca și 
cum iti iubesti sănătatea soţiei, a copiilor, a casnicilor si a 
întregii tale familii. Cel lipsit si bolnav este de două ori mai 
sărac; dacă îl ajută sănătatea, cel lipsit merge din ușă în 


99. După cum trupul are nevoie de hrană perceptibilă prin simţuri, 
tot astfel sufletul are nevoie de un îndemn zilnic si de hrană 
duhovnicească (Sf. loan Gură de Aur, Omilii la Facere, omilia 9, 
8, P. G. LIII, col. 90). 

usa, indreptandu-se catre cei avuti, iar daca stau la incru- 
cișarea drumurilor, cer mila tuturor trecătorilor, cum o cerea 
şi Daniil în groapă (Daniel 14, 32); în schimb cei chinuiti de 
boală te aşteaptă pe tine cel evlavios şi iubitor de săraci”1%. 

Pretutindeni deci e nevoie de lucrarea faptelor bune. „Dacă 
aceasta lipsește, nu ne poate fi de nici un folos numele de 
creştin”!!. Credinţa fără fapte este numai o umbră fără de 
putere!%?. 

Nu ne-am propus aici să aducem precizări despre toate 
bolnitele întemeiate de călugării romani în incinta mănăs- 
tirilor noastre, pentru că au fost nenumărate astfel de clădiri 
unde bolnavii erau îngrijiţi, mangaiati sufletește, intariti 
duhovniceste şi in cele din urmă, unii primeau vindecarea. 
Vom aminti doar câteva pe care le-am considerat mai ilus- 
trative. 

Astfel, din Patericul românesc aflăm, printre altele, că 
„pe lângă grija pe care o avea pentru împodobirea biserici- 
lor și mântuirea sufletelor, mitropolitul Atanasie Crimca (al 
Moldovei și Sucevei + 1631) s-a îngrijit si de alinarea bolilor 
si suferințelor trupești. Astfel, în anul 1610 a înfiinţat o 
bolnita la Mănăstirea Dragomirna, unde se îngrijeau, atât 
călugări, cât si mireni. lar în anul 1619 a înființat un ade- 
vărat spital în orașul Suceava, unde se vindecau numeroşi 
suferinzi. Urmând exemplul Sfântului Vasile cel Mare, un 
mare spirit disciplinat și practic, mitropolitul Anastasie este 
fondatorul celui dintâi spital public din tara noastră”!%. 


100. Sf. Grigorie de Nyssa, Despre iubirea de săraci şi despre binefacere, 
P. G. XLVI, col. 458D-459A. 

101. Sf. Ioan Gura de Aur, Omilii despre pocdintd, 9, 1, P. G. XLIX, 
col. 343. 

102. Idem, Omilii la Epistola a doua cdtre Timotei, omilia 8, 1, P. G. 
LXII, col. 643. 

103. Arhimandrit Ioanichie Balan, Patericul românesc ce cuprinde 
viata şi cuvintele unor sfinți şi cuvioşi părinți ce s-au nevoit in 
mănăstirile româneşti (secolele III-XĂ), Ediţia a IV-a, Editura 
Episcopiei Romanului, 2001, p. 197. 

Vrednic de pomenire este in acest sens si Sfântul Cuvios 
Paisie de la Neamt (f 1794), care avea o grijă deosebită si 
pentru cei bolnavi. „În Mănăstirea Neamţ zidi spital pentru 
bolnavi și case de oaspeţi. Starețul rânduia pe cei bătrâni 
şi bolnavi la spital, incredintandu-i fratelui Onosie, bolni- 
cerul mănăstirii. El cerea îngrijitorilor să slujească bolna- 
vilor ca lui Dumnezeu, să le dea de mâncare cât mai bună, 
pâine albă și vin, să-i spele săptămânal și să le menţină 
curățenie exemplară în bolnita. Starețul primea la spital si 
bărbaţi mireni care sufereau de diferite boli si care nu aveau 
unde să-şi plece capul. Aceștia erau așezați în chilii aparte, 
«hraniti din masa comună si trăiau acolo cât voiau, unii 
chiar până la moarte»”1. Ucenicii lui mărturiseau că ade- 
seori vedeau pe Cuviosul Paisie (de la Neamţ) stând aproape 
toată noaptea cu durere de inimă lângă patul celor foarte 
bolnavi. Împreună suferea şi suspina cu ei, mângâindu-i cu 
nădejdea vindecării si a mântuirii, dându-le nu puţină ușu- 
rare în amara lor durere!%. Unul din urmaşii săi la condu- 
cerea duhovnicească a Mănăstirii Neamțului, marele stareţ 
(Neonil al Mănăstirii Neamt, + 1853), fiind foarte milostiv 
şi iubitor de oameni, a purtat grijă după putere și de cei 
bolnavi. Astfel, a zidit în Mănăstirea Neamt o bolnita inca- 
pătoare, în locul celei arse în 1841, pentru călugării bătrâni 
şi bolnavi din lavră, pentru cei ce se nevoiau în schiturile 
şi pădurile dimprejur si chiar pentru mireni. Alături a ame- 
najat o farmacie și a rânduit câţiva călugări „bolniceri” și 
un medic. lar la Târgu Neamt a zidit, în anul 1852, un 
spital mare cu etaj pentru 200 de bolnavi, cu paraclis la 
mijloc, în care slujea zilnic un duhovnic călugăr. A mai zidit 
o farmacie mare „cum nu era alta în Moldova”, cu medic 
plătit de mănăstire. În aceste două spitale, multe suferinţe 
se alinau si toţi bolnavii primeau tratament gratuit. Atât 


104. Ibidem, p. 305. 
105. Ibidem. 

spitalul cât şi farmacia erau întreţinute de mănăstire!%. 
Apoi, episcopul Ioanichie al Romanului (sec. XVIII), în orașul 
Roman, a întemeiat la Mănăstirea Precista Mare primul 
spital public, întreţinut din veniturile Bisericii. De asemenea 
şi în orașul Focşani a întemeiat, în incinta Mănăstirii «Sfântul 
Prooroc Samuil», un spital public cu acelaşi patron spiritual. 
La ambele spitale, episcopul Ioanichie făcea vizite canonice, 
dădea ajutoare si rânduia ieromonahi slujitori şi călugăriţe 
surori de caritate”. S-a străduit şi Cuviosul Arhimandrit 
Timotei Ionescu, Staret al Mănăstirii Neamt (1806-1887) să 
poarte grijă deosebită față de cei bolnavi din spitalul și 
bolnita mănăstirii, cât şi de cei din spitalul public de la 
Târgu Neamţ, administrat de mănăstire, unde se tratau 
bolnavii gratuit!%. Mai aproape de zilele noastre, Sfântul 
Cuvios loan Iacob Românul de la Neamt, zis și Hozevitul 
(1913-1960), cu metania din Mănăstirea Neamţ, care s-a 
nevoit 24 de ani în Tara Sfântă, atât pe valea Iordanului, 
cât şi în pustiul Hozeva, avea în obștea Sfântului Sava ascul- 
tarea de bibliotecar si de infirmier. Noaptea lua parte la 
biserică, se ruga la chilie şi îngrijea marea bibliotecă a mănăs- 
tirii, iar ziua era infirmier si îngrijitor de bolnavi la bolnita 
din incintă. Cerceta pe călugării şi sihastrii bolnavi, le ducea 
mâncare, spăla rănile răniților de război aduși aici de pe 
front şi alina pe toţi cu dragoste, iar cu inima neîncetat se 
ruga şi simţea pe Hristos1%. Acestea sunt pentru noi cei de 
astăzi adevărate lecţii de amenitate, de generozitate și de 
ospitalitate. 

Toate acestea nu au rămas doar amintiri, ci sunt trans- 
puse şi în zilele noastre, în practică, de clericii si bunii 


106. Ibidem, p. 392. 

107. Idem, Patericul mănăstirilor nemtene, Editura Trinitas, 2011, 
p. 30. 

108. Ibidem, p. 9%. 

109. Arhimandrit Ioanichie Bălan, Patericul românesc, p. 613. 

noștri credincioşi. Biserica pune la dispoziția bolnavilor — 
mai ales a celor ce provin din familii paupere — consultaţii 
şi tratamente gratuite, ea fiind și astăzi, prin programele 
ei de asistenţă socială, alături de cei aflați în suferință. 

Cei care slujesc la patul celui suferind iau mare plată de 
la Dumnezeu si primesc iertarea păcatelor lor. În acest sens, 
Cuviosul Paisie Aghioritul ne istoriseşte că, „aproape de 
Karyes sihăstreau doi români într-o chilie. Odată unul dintre 
ei s-a îmbolnăvit foarte tare și celălalt, din păcate, se 
îngreuia să-l slujească. De aceea îl ruga mereu pe Sfântul 
Pantelimon ori să-l tămăduiască repede pe bolnav, ori să-l 
ia din viata aceasta, ca să se slobozeasca de putina osteneală 
ce ar fi facut-o slujind pe bolnav. 

Intr-o zi, in timp ce il ruga din nou pe Sfantul Pantelimon, 
i-a apărut Sfântul si i-a spus: 

— De ce îmi ceri aceasta? Nu vezi că esti gol de virtuți? 
Pentru îngrijirea fratelui tău vei primi puţină plată de la 
Dumnezeu. 

Cuvintele acestea ale Sfântului Pantelimon l-au cutre- 
murat pe fratele slujitor. De atunci l-a slujit cu multă râvnă 
pe bolnav si ruga pe Dumnezeu să trăiască multi ani, ca 
să-l îngrijească cât mai mult”!!0. Citind aceste istorii ale 
dragostei, ne revin în amintire şi cuvintele Sfântului loan 
Gură de Aur care exclama: „Mai ales dragostea ni-i arată 
pe oamenii sfinţi”!!!. Tot el lansează următoarea interogatie, 
retorică de altfel: „Ce se poate asemăna cu dragostea? Nimic. 
Ea este rădăcina, izvorul și mama bunatatilor, virtute care 
nu aduce suferință, virtute plină de plăcere și care provoacă 
multă bucurie celor care o practică cu sinceritate”!!2. Dragostea 


110. Cuviosul Paisie Aghioritul, Părinţi aghioriti. Flori din Grădina 
Maicii Domnului, Traducere din limba greacă de Ieroschim. Stefan 
Nutescu, Editura Evanghelismos, Bucuresti, 2004, p. 129. 

111. Sf. loan Gură de Aur, Comentariu la Evanghelia după loan, omilia 
62, 3, P. G. LIX, col. 394. 

112. Idem, Scrisori, 222, P. G. LII, col. 733-734. 

ţi-l arată pe aproapele tău ca pe tine însuţi si te învaţă sa 
te bucuri de bucuriile lui ca de ale tale si să suporţi toate 
necazurile lui ca pe ale tale. Dragostea îi face pe cei multi 
un singur trup și le transformă sufletele în locașuri ale 
Duhului Sfânt, căci nu în cei dezbinati, ci in cei uniți cu 
sufletul se odihneşte duhul păcii!!5. Dragostea fundamentată 
pe Hristos este fermă, stabilă și invincibilă şi nimic nu o 
poate întoarce. Hristos este temei puternic si desdvarsit'™. 
Același Sfânt al Bisericii, în cuvântările sale înaripate şi 
inaltatoare despre prietenie, pune pe seama iubirii duhov- 
nicești această slujire a aproapelui, acest ajutor total dez- 
interesat si plin de iubire genuină pe care îl dau unii altora 
fraţii în credinţă sau frații în Hristos, Fratele lor. Marele 
exeget al Constantinopolului și al Bisericii întregi este convins 
că iubirea duhovnicească este mai presus decât restul pri- 
eteniilor, stăpânind ca o împărăteasă peste celelalte, si are 
chipul strălucitor, căci nu o naște nimic pământesc ca pe 
cealaltă: nici împreună vietuirea, nici binefacerea, nici firea, 
nici timpul, ci coboară de sus, din cer. De nimic rău nu poate 
fi zdruncinată. Nimic nu este așa de tare ca legătura Duhului. 
La temelia acestei iubiri fervente nu stă nici rudenia după 
trup sau de sânge, nici preocupările comune, nici bineface- 
rile, nici interesul, nici altceva de acest fel, ci stă Însuşi 
Hristos şi credinţa in El. „Care prietenie ar putea să reali- 
zeze o atât de mare unire precum unitatea credinței? Căci 
nu trebuie să arătăm că între noi există o legătură de apro- 
piere ca între prieteni sau de rudenie unii cu alții, ci o 
legătură ca de la membru (al Trupului lui Hristos)115. Pro- 
prietatile dragostei adevărate, curate și jertfelnice sunt astfel 


113. Idem, Despre dragostea desăvârşită, 2, P. G. LVI, col. 281. 

114. Idem, Omilii la Matei, omilia 60, P. G. LVIII, col. 587. 

115. Idem, Comentariu la Evanghelia după Ioan, omilia 15, 3, P. G. LIX, 
col. 101. 

încât „cel iubit si cel ce iubește nu mai formează două ființe, 
ci una (...) ei nu sunt numai reuniți, ci una”!”®. 

Cel care a devenit prieten ca să primească o binefacere 
va fi dușman, iar cel care fiind necontenit în obisnuinta, 
când obisnuinta a fost întreruptă, a stins prietenia. Femeia, 
dacă a avut loc o ceartă, a plecat de la bărbat si a pus capăt 
iubirii. Nimic din acestea nu este în dragostea duhovni- 
cească, pentru că nu este desfăcută de nimic din acestea, 
căci nimic din acestea nu a făcut-o să se nască: nici timpul, 
nici lungimea vieţii, nici suportarea răului, nici ascultarea 
răului, nici mânia, nici jignirea, căci nimic altceva nu o 
atinge şi nu poate să o desfacă!!”. Ea s-a născut din credinţă 
curată si dragoste fata de Hristos Care o și întreţine și o 
sporește perpetuu. „Sunt multe cele ce ar putea caracteriza 
creștinismul, dar mai mult decât toate si mai puternică 
decât toate este dragostea reciprocă a fraților și pacea. Precum 
celor care fac un drum lung într-un grup numeros, Apostolul 
ne spune: «Vedeţi să nu rămână în urmă cineva, căci nu vă 
cer doar să ajungeţi voi la capătul călătoriei, ci si să nu-i 
pierdeţi din ochi pe ceilalți»” "s. 

Interesantă este şi reacția bătrânului Trifon de la Muntele 
Athos la auzul veştii că unul dintre frați dorește sau a fost 
trimis să-i slujească. Redăm în cele ce urmează relatarea 
Cuviosului Paisie Aghioritul: „Trecuse mult timp de la veni- 
rea mea și trebuia să plec. De aceea l-am întrebat pe Bătrân: 

— Nu vrei să vorbesc la vreo mănăstire, ca să te ingri- 
jească acum, la bătrânețe? 


116. Idem, Comentariu la Epistola către Corinteni, omilia 33, P. G. LXI, 
col. 289. 

117. Idem, Comentariile sau Explicarea Epistolei către Coloseni, 
omilia 1, 3, P. G. LXII, col. 303. 

118. Idem, Comentariu la Epistola către Evrei, omilia 31, 1, P. G. LXIII, 
col. 213. 

Acela a zâmbit, când a auzit cuvântul «îngrijească», și 
mi-a spus: 

— Bre, «îngrijească»? Dumnezeu Se îngrijește si de vier- 
mii din pământ, îi hrănește şi-i încălzeşte, iar pe mine, un 
vierme atât de mare, nu mă poate îngriji? Mi-a spus si 
părintele Xenofont: «Hai să te îngrijesc!». Iar eu i-am spus: 
«Bre, sunt cărămidă să mă iei de aici si să mă pui în coliba 
ta?» (se referise la faptul că nu este nesimtitor). Aici este 
starețul meu, Mihail, care cu rugăciunea sa a făcut dintr-un 
cotor o capatana mare de varză! Si părintele Xenofont vrea 
să mă îngrijească?”119 


IV.6. Pe unii cuviosi bolnavi, neslujindu-i 
nimeni, îi slujeau îngerii lui Dumnezeu 


Uneori, pe monahii cei duhovniceşti care și-au închinat 
întreaga lor viata lui Dumnezeu și care, ajungând la vârsta 
senectutii si contractând o serie de boli, neavând cine să-i 
slujească şi necăutându-i nimeni, Dumnezeu trimitea robi- 
lor Săi devotați îngerul Sau care să-i slujească și să le acorde 
îngrijirea cuvenită. Expunem în continuare cazul unui astfel 
de bătrân, care, bolnav fiind şi neavând cine să-l ajute, 
sculându-se, mânca ce mai găsea prin chilie. Așa a petrecut 
mai multe zile, fiindcă nu a venit nimeni să-l caute. „După 
ce au trecut treizeci de zile, de vreme ce nu venise nimeni 
la el, a trimis Dumnezeu un înger să-i slujească si a petre- 
cut cu el şapte zile. Apoi și-au adus aminte fraţii și au venit 
să-l caute. Bătând ei la ușă, s-a dus îngerul, iar bătrânul 
striga dinăuntru: «Plecati de aici fraţilor». Dar ei stricând usa, 
au intrat si l-au întrebat, pentru ce striga. El le-a răspuns: 


119. Cuviosul Paisie Aghioritul, Părinţi aghioriti, p. 121. 

«Treizeci de zile am pătimit şi nimeni nu m-a cercetat si 
iată, şapte zile sunt de când a trimis Dumnezeu un înger 
care îmi slujea si cum ati intrat voi, s-a depărtat de la mine». 
Acestea zicând, a adormit, iar fraţii minunându-se, au pro- 
slăvit pe Dumnezeu”12. 


IV.7. Îngrijirea bolnavilor 
ce suferă de boli contagioase 


Eusebiu de Cezareea, în cartea sa Istoria bisericească, 
aduce în atenţie o relatare a episcopului Dionisie cel Mare 
al Alexandriei, ucenicul lui Origen. Dionisie e cel dintâi care 
face asemănarea între martiriu și slujirea aproapelui. El 
sublinia că, pe când Alexandria era bântuită de ciumă, „cei 
mai multi dintre fraţi nu s-au cruțat deloc prin dragostea 
şi fratietatea lor nemaiîntâlnită, ci s-au legat tot mai strâns 
unul de altul, vizitând fără frică pe cei bolnavi, îngrijindu-i 
în chip pilduitor, dându-le mare ajutor în cele ale credinței 
în Hristos și arătându-se foarte bucuroși să moară deodată 
cu ei, căci molipsindu-se de boala celuilalt, ei atrăgeau asupra 
lor boala semenilor lor şi luau bucuroşi asupră-le si sufe- 
rintele celorlalţi fraţi. Si multi din ei au ajuns să închidă 
ochii după ce dăduseră îngrijire bolnavilor şi după cei îi 
scăpaseră din boală, sfârşindu-se astfel prin aceea că au 
atras asupra lor moartea altora şi împlinind de-a binelea 
zicala binecunoscută în popor, când se spune despre cineva că 
moare «ca un gunoi şi ca o măturătură fraţilor» (I Corinteni 
4, 13)”. În felul acesta au ieşit din viata cei mai buni dintre ei, 
fie că erau unii preoţi, fie diaconi, fie mireni, toți deopotrivă 


120. Patericul ce cuprinde în sine cuvinte folositoare ale Sfinţilor 
Bătrâni, p. 480. 

de vrednici, căci acest fel de moarte, pricinuită de o atât de 
mare dragoste și de o atât de puternică credinţă, „nu pare 
a sta cu nimic în urma morții martirilor. 

Întrucât primiseră trupurile sfinților pe braţele și în poala 
lor, după ce le-au tras in jos pleoapele si le-au închis gura, 
îi luau pe umeri și, îmbrățișându-i cu drag, după ce-i spalau 
Şi-i îmbrăcau, îi înmormântau. La scurtă vreme după aceea 
au ajuns să primească şi ei aceleași îngrijiri, întrucât tot 
timpul cei care rămâneau în viata preluau ei înșiși lucrarea 
lăsată de inaintasii lor”. În continuare, este prezentată atitu- 
dinea păgânilor, în total contrast cu cea a creștinilor plini 
de abnegatie: „Cu totul altfel se petreceau lucrurile la păgâni: 
pe cei care începeau să se îmbolnăvească îi aruncau la o 
parte, fugind de ei oricât de dragi le-ar fi fost înainte; cada- 
vrele celor morţi dintre ei erau aruncate pe străzi fără să 
fie înmormântate, tuturora le era frică să nu se molipsească 
de boală si de apropierea de un bolnav, cu toate că asa ceva 
nu era lucru ușor, oricâte încercări făceau unii şi alţii”!21. 

Și mai aproape de zilele noastre, Arhimandritul loannikios, 
în lucrarea sa citată deja de noi’, face referire la câţiva 
călugări tari la suflet şi la trup, care ardeau de dragoste 
jertfelnica si a căror sfârșit pământesc cu nimic nu a fost 
mai prejos decât moartea martirică. Nimic nu-i putea opri, 
nici munca grea, nici pericolul îmbolnăvirii de o boală infec- 
tioasa în timpul îngrijirii fraților bolnavi. Dintre aceştia, îl 
aduce în amintire pe părintele Pantelimon de la schitul 
athonit Sfânta Ana, care s-a dăruit slujind altora. „S-a îngri- 
jit de cei bolnavi de tuberculoză, i-a hrănit pe înfometați in 


121. Eusebiu de Cezareea, Istoria bisericească, cartea a şaptea, XXII, 7-10, 
traducere, studiu, note și comentarii de Pr. Prof. T. Bodogae, în 
col. PSB, vol. 13, București, 1987, p. 292. 

122. Arhimandritul Ioannikios, Patericul atonit, Traducere de: Anca 
Dobrin și Maria Ciobanu, Editura Bunavestire, Bacău, 2000, 
p. 16. 

timpul marii foamete din perioada de ocupaţie germană şi, 
în sfârșit, a murit în 1948, după ce s-a îmbolnăvit şi el — 
toate acestea fără să se plângă deloc. În loc de plângeri, el 
aducea laude lui Dumnezeu”. 

Redăm în continuare și o întâmplare din care vom putea 
observa că voința lui Dumnezeu a fost alta, într-un caz 
similar celor două, expuse mai sus. Astfel, „în timpul răz- 
boiului (al doilea război mondial), la spitalul din Ploieşti 
erau mulți bolnavi de tifos exantematic, care mureau neîm- 
partasiti si nu avea cine să-i îngroape. Atunci părintele Sava 
Cimpoca (de la Schitul Sfântul loan Botezătorul — Alba Iulia, 
1955) a zis către starețul Mănăstirii Ghighiu: 

— Dacă îmi daţi voie, mă duc să împărtășesc bolnavii. 
Eu nu mă tem că mă voi îmbolnăvi. 

Astfel, doi ani de zile, părintele Sava a fost duhovnicul 
bolnavilor si multe inimi zdrobite a alinat, dar, cu darul lui 
Hristos, a fost păzit nevătămat”1%. 

În concluzie, subliniem că împlinirea poruncii iubirii aproa- 
pelui a fost urmărită cu deosebită râvnă de toți sfinţii creştini. 
Preocuparea de a sluji cât mai mult pe aproapele a stat la 
temelia maretelor înfăptuiri de folos obstesc, ca: bolnite, 
azile, spitale etc. Cuvioşii părinţi şi credincioșii Bisericii au 
înțeles că fericirea în lumea aceasta si mântuirea sufletului 
pot fi dobândite atunci când, eliberaţi de lanţurile egoismu- 
lui, reuşesc să-și consacre tot zelul și strădania slujirii seme- 
nilor, cu iubirea, smerenia şi dăruirea cu care i-a slujit Hristos 
Domnul. 


123. Arhimandrit Ioanichie Bălan, Patericul românesc, p. 603. 

IV.8. De veghe la capataiul celui suferind 


Iubirea dezinteresata si sincera manifestata fata de cel 
suferind este un imperativ existential al Evangheliei lui 
Hristos. Dragostea este un „har al Domnului”: „Pentru ca 
dragostea lui Dumnezeu s-a vărsat în inimile noastre prin 
Duhul Sfânt Cel dăruit nouă” (Romani 5, 5). În comuniunea 
de iubire cu semenii, creștinul devine un instrument al haru- 
lui iubirii dumnezeiesti. 

Sfaturile Sfinţilor Părinţi în ceea ce priveşte suferința şi 
îngrijirea celor suferinzi constituie de fapt şi o terapie spi- 
rituală, căci ei răspund multor întrebări, nedumeriri și pro- 
bleme duhovnicești, pe care lecturându-le, realizăm că dragostea 
cuvioşilor era atât de mare, încât aveau aplecare și înțelegere 
pentru fiecare om, iar anduranta lor în suferință, încercare 
sau necaz le era sprijinită şi întărită de Hristos, de credința 
în El si de gândul la bunătăţile veşnice ale Împărăției Lui. 
Scopul Părinților, asa cum subliniază si scrierile filocalice, 
a fost să facă din inima fiecărui creştin un altar aprins de 
flăcările iubirii de Dumnezeu si de oameni, pe care să ardă 
neîncetat focul rugăciunilor către Dumnezeu și sfânta medi- 
tatie a cuvintelor Duhului. 

Creştinii privesc, ca adevărat ucenici ai lui Hristos ce 
sunt, suferinţele altora ca si cum ar fi ale lor. Sfinții Părinţi 
recomandau fiecăruia să ia asupra lui ceea ce îl priveşte pe 
aproapele său, să îndure suferința împreună cu el în orice 
împrejurare, să aibă aceleași simtaminte ca si cum ar avea 
același trup şi ar fi mâhnit el însuşi, când urmează o încer- 
care pentru aproapele, sau după cum este scris în Scriptura 
sfântă: „... un trup suntem în Hristos” (Romani 12, 5) si: 
„inima și sufletul mulțimii celor ce au crezut erau una” 
(Fapte 4, 32). Nimic nu bucură pe Dumnezeu mai mult decât 

să suferim cu multă râvnă pentru „mădularele noastre”. 
Prin aceasta se înțelege de fapt suferința pentru aproapele 
nostru și ajutorarea lui, căci creştinii sunt mădulare ale 
Trupului lui Hristos (I Corinteni 12). Dragostea activează 
pornirea de dăruire fără rezerve în slujba semenilor și face 
pe cel ce o cultivă şi o dezvoltă perpetuu să fie cuprins de 
o sfântă bucurie, bucuria pe care o dăruieşte el altora. Omul 
milostiv se „plasează” în locul celui îndurerat, se roagă, 
mângâie, dar si el este răsplătit de Hristos cu mângâiere 
dumnezeiască potrivit cu durerea lui. Cine slujește pe semeni, 
crește duhovniceste și se susține pe sine prin cei pe care-i 
susține. Cine dă putere, primește putere. Referitor la aceasta, 
Sfântul loan Damaschin menționează că cel ce unge pe altul 
cu aromate, el mai întâi miroase frumos sau „precum cel ce 
voiește să ungă cu mir sau cu alt untdelemn pe un bolnav, 
se împărtășește întâi el de ungere și apoi unge pe cel bolnav, 
tot asa cel ce lucrează pentru mântuirea aproapelui, întâi 
el se foloseşte pe sine si apoi pe aproapele”’™*. Acelaşi Sfânt 
Părinte adaugă: „Cine împarte şi dă, se bucură și se înve- 
seleste mai mult decât cel ce primeşte, şi-şi procură cea mai 
mare mântuire”1%. Însăşi starea de suferinţă a celui bolnav 
este un alt mod al lui Dumnezeu de a ne solicita iubirea 
noastră. 

Incercati trupeste de fierbinteala suferinţei si inghetati 
sufletește de răceala singurătăţii, unii semeni de-ai nostri 
se sting singuri si indurerati, fără să aibă parte de mângâ- 
ierea unei mâini si de glasul sau de prezența tăcută a unui 
om căruia să-i pese. De aceea suntem și trupesti si duhov- 
nicesti, ca nu doar să ajutăm fizic pe cineva, ci să-l şi mân- 
gâiem la vreme de boală, încercare si necaz. Bunul credincios 
privește suferinţele altuia ca si cum ar fi ale sale. Făcând 


124. Sf. loan Damaschin, Despre cei adormiti în credinţă, P. G. XCV, 
col. 269D. 
125. Ibidem, col. 268A. 

astfel, indemnul unui scriitor post-apostolic ,Sa iubesti pe 
aproapele tău mai mult decât sufletul tau”!”° nu va rămâne 
fara ecou in sufletul si in viata lui. Sfintii Parinti conchid 
că nimeni nu-i atât de bun prieten al lui Dumnezeu ca acela 
care trăiește spre folosul celor din jurul său. De aceea ne-a 
dat Dumnezeu cuvânt, mâini, picioare, tărie trupească, minte 
şi pricepere, ca toate acestea să fie nu doar spre trebuinta 
şi mântuirea noastră, ci si spre folosul aproapelui. 

Asa cum am precizat deja, pe patul de suferinţă, crestinul 
Şi orice ins, în general, are trebuinta mai mult decât oricând 
de atenția, sprijinul, întărirea, încurajarea si mângâierea 
celor din jur. În aceste vremuri, multi dintre semenii nostri 
rămân singuri în suferința lor, departe de familie si parasiti 
de prieteni, sfârșindu-și adeseori viata într-o cameră rece 
de spital. Prezenţa noastră iubitoare la căpătâiul lor le este 
de un mare folos, pe care nici nu îl putem bănui. Scriind 
acestea, gândul îmi zboară la mici episoade din anii studen- 
tiei, atunci când în clipele mele de răgaz, vizitam împreună 
cu studenţii de la ASCOR (Asociaţia Studenţilor Creștini 
Ortodocși) din Iasi un anume cămin de bătrâni. Erau printre 
aceştia din urmă unii într-o stare de suferinţă, de degradare 
fizică şi de decrepitudine atât de avansată încât înţelegerea 
le era afectată si chiar ochii le rămâneau închiși. Atunci 
unii dintre noi ne apropiam cu emoție și le atingeam ușor 
fruntea. Nu puteam până atunci nici măcar bănui cât de 
mult se poate insenina si lumina fata unui suferind, a unui 
bolnav în stare terminală atunci când simte că cineva îi este 
alături, că îi pasă, că nu a rămas cu totul părăsit, al nimă- 
nui. Chiar simpla prezenţă, tăcută, lângă patul lor le aducea 
înseninare si mângâiere. Despre această insolita experiență 
menționează și Mitropolitul Antonie de Suroj (1914-2003) 


126. Barnaba, Epistola, cap. XIX, 5, în vol. Scrierile Părinților Apostolici, 
traducere, note şi indici de Preot Dr. Dumitru Fecioru, Editura 
IBMBOR, Bucureşti, 1995, p. 162. 

următoarele rânduri, deosebit de patetice şi răscolitoare de 
suflet: „La începutul războiului, practicam medicina la secția 
de chirurgie a unui spital de campanie si pe secția mea se 
afla un soldat în agonie. ÎI asistam în timpul zilei. Dar, într-o 
seară, m-am apropiat de el, l-am privit şi mi-a devenit clar 
că nu mai avea mult timp de trăit. ÎI întreb: «Cum te simţi?» 
Se uită la mine cu o privire adâncă și senină — era ţăran, 
simteai în el acea pace a câmpiilor, a pădurilor, a unei vieți 
trăite în tihna ritmului firesc al vieţii la tara — şi-mi spuse: 
«In noaptea asta voi muri». I-am răspuns: «Da, azi vei muri. 
Ti-e frică?» «Nu mi-e frică să mor, dar mă doare să mor cu 
desăvârșire singur. Dacă muream acasă, femeia mea ar fi 
fost lângă mine, mama mea, copiii mei, vecinii mei, dar aici 
nu e nimeni». Îi spun: «Nu, nu e chiar așa. Voi rămâne eu 
lângă tine». «Nu poţi sta cu mine toată noaptea». «Ba sigur 
că pot!» El reflectă putin și apoi adăugă: «Spui tu asa..., dar 
chiar dacă nu vei pleca de aici, în timp ce vom vorbi si voi 
fi conştient de prezenţa ta, la un moment dat te voi pierde 
şi voi pleca de unul singur în cel mai greu moment dintre 
toate, acela al morţii». I-am răspuns: «Nu, nu va fi asa. Voi 
rămâne lângă tine. La început vom discuta, tu îmi vei vorbi 
despre satul tău, îmi vei da adresa familiei tale — după 
moartea ta, îi voi scrie, şi dacă va fi posibil, o voi vizita, 
atunci când războiul se va sfârşi. Apoi tu vei începe să te 
simți slăbit si nu vei mai fi în stare să vorbeşti, dar vei 
putea sa ma privesti. Iti voi lua apoi mana. La inceput vei 
tine ochii deschisi si mă vei vedea, apoi îi vei închide si nu 
mă vei mai putea vedea, nu vei mai avea puterea să-i des- 
chizi, dar îmi vei simţi mâna în mana ta, sau mâna ta în a 
mea. Încetul cu încetul, te vei îndepărta. Îmi voi da seama 
de asta şi, la intervale repetate de timp, iti voi strânge mâna 
ca să simți că nu am plecat si că sunt mereu aici. La un 
moment dat nu vei mai răspunde la strângerea mâinii mele 
pentru că tu nu vei mai fi aici. Mâna ta mă va slăbi și voi 

şti atunci că ai plecat. Iar tu vei şti că, până în ultima clipă, 
nu ai fost singur». Si așa s-a si întâmplat. Acest exemplu 
este unul între altele. Ca regulă generală, asistam toți muri- 
bunzii din spitalul nostru, nu numai pe secția mea, ci și în 
altele, și de fiecare dată se repeta, dacă nu acelaşi scenariu, 
cel putin aceeași reciprocitate a relaţiei: Nu, nu eşti singur”’”’ 


127 Mitropolitul Antonie de Suroj, Viaţa, boala, moartea, trad. de mona- 
hia Anastasia (Igiroșanu), Editura Sf. Siluan, 2010, p. 44-46. 


V. Spiritualitate 
Și sens în suferinţa bolnavilor 
de cancer 


V.1. Spiritualitatea, 
sensul si calitatea vietii 


Un număr de cercetări asupra pacienţilor bolnavi cu can- 
cer” au demonstrat că aceştia au identificat redescoperirea 
sensului vieţii și a spiritualităţii creştine ca fiind foarte 
importante în suferirea bolii. Când unui grup de aproape 
300 de pacienţi diagnosticati cu cancer li s-a cerut să gradeze 
importanța problemelor în rezolvarea cărora ar avea cel mai 
mult nevoie de ajutor, 51% au raportat că aveau nevoie de 
ajutor pentru „depășirea temerilor”, 42% au precizat „des- 
coperirea speranței”, 40% au declarat „găsirea unui sens în 
viata”, 40% au declarat „găsirea păcii şi a liniştii interioare”, 
iar 39% au spus că o problemă ar fi „găsirea unor resurse 
spirituale”. Într-un sondaj desfășurat pe câteva mii de indi- 
vizi” care au fost întrebaţi ce caracteristici de maximă 
importanță ar căuta la un medic dacă ar avea nevoie de 
tratament pentru cancer, majoritatea nu a identificat 
expertiza medicală ca fiind de maximă importanţă, ci mai 
curând au considerat ca fiind mai important să aibă un 
doctor căruia „îi pasă de mine”, „mă cunoaște ca om” și este 


128. A. Moadel, C. Morgan, A. Fatone, „Seeking meaning and hope: 
self-reported spiritual and existential needs among an ethnically 
diverse cancer patient population”, în Psycho-Oncology, 8, 1999, 
p. 378-385 şi W. Breitbart, „Spirituality and meaning in cancer”, în 
Revue Francophone de Psycho-Oncologie, Nr. 4, 2005, p. 237-240. 

129. Poll Gallup, Spiritual beliefs and the dying process: a report on a 
national survey conducted for the Nathan Cummings Foundation 
and Fetzer Institute, 1997. 

„din punct de vedere spiritual pe aceeași lungime de undă 
cu mine”. Într-un studiu asupra japonezilor bolnavi de can- 
cer’? problemele care au determinat „suferinţa existenţială” 
cea mai puternică au inclus: dependența, lipsa de sens, lipsa 
de speranţă, a fi o povară pentru ceilalți, pierderea statu- 
tului social şi sentimentul de irelevanta. Într-un studiu asupra 
medicilor nord-americani!"! s-a descoperit că în rândul moti- 
velor citate de medici ca fiind oferite de pacienţii solicitând 
sinuciderea asistată, durerea şi neplăcerea provocată de 
simptomele fizice erau responsabile pentru 52%; totuși, 
„pierderea sensului vieţii” era responsabilă pentru restul 
de aproape 48% din cererile de sinucidere asistată. Aceste 
studii, împreună cu altele, sugerează că redescoperirea sen- 
sului vieţii şi a spiritualității sunt foarte importante pentru 
pacienţii cu cancer, şi totuși astfel de probleme rămân de 
multe ori neexplorate de „furnizorii” de servicii de sănătate. 
Noile dovezi sugerează că doctorii, asistentele și personalul 
auxiliar ar trebui să acorde atenţie acestor probleme, pentru 
că au un impact semnificativ asupra controlului simptome- 
lor, bunăstării psihologice si calității vieții. 

Un număr de studii au demonstrat acum că, credinţa și 
„trăirea” spirituală influențează abordarea cancerului, con- 
trolului durerii și a altor simptome, precum și debutul 
depresiei!%?. 


130. T. Morita, J. Tsunoda, S. Inoue, S. Chihara, „An exploratory factor 
analysis of existential suffering in Japanese terminally ill cancer 
Patients”, in Psycho-Oncology, 9, 2000, p. 164-168. 

131. D. E. Meier, C. A. Emmons, S. Wallerstein, et al., „A national survey 
of physician-assisted suicide and euthanasia in the United States”, 
in New England Journal of Medicine, 338, 1998, p. 1193-1201. 

132. L. Baider, S. M. Russak, S. Perry, et al., „The role of religious 
and spiritual beliefs in coping with malignant melanoma: an 
Israeli sample”, in Psycho-Oncology, 8, 1999, p. 27-35; H. G. 
Koenig, H. J. Cohen, D. G. Blazer, et al., „Religious coping and 
depression among elderly, hospitalized medically ill men”, in The 

Studii recente asupra pacientelor sau chiar pacientilor 
cu cancer la sân și a celor cu melanom au demonstrat ca 
credintele si abordarea religioasa au avut ca rezultat atenua- 
rea semnificativa a tulburarilor psihologice, pacientii deve- 
nind mai activi în a face fata dificilei situaţii medicale!*?. 

Studiile care au examinat relația dintre controlul simp- 
tomelor şi „viaţa spirituală” sugerează că pacienţii care sunt 
credincioşi si care nu şi-au pierdut sensul vieţii au fost 
capabili să tolereze mai bine durerea, oboseala și alte simp- 
tome fizice şi să menţină o mai bună calitate a vietii’™. 

La Centrul Memorial pentru Cancer Sloan-Kettering, gru- 
pul de cercetare condus de W. Breitbart a putut demonstra 
că viata spirituală, în special capacitatea de a menţine un 
sens al vieţii în confruntarea cu cancerul, proteja pacienţii 
în fata instalării depresiei și, în mod similar, îi proteja în fata 
deznădejdii, ideatiei suicidale şi dorinţei unei morţi precoce”, 


American «Journal of Psychiatry, 149, 1992, p. 1693-700; H. G. 
Koenig, L. K. George, B. L. Peterson, „Religiosity and remission 
of depression in medically ill older patients”, în The American 
Journal of Psychiatry, 155, 1998, p. 536-42; M. J. Brady, A. H. 
Peterman, G. Fitchett et al., ,A case of including spirituality in 
quality of life measurement in oncology”, in Psycho-Oncology, 
8, 1999, p. 417-28; C. Nelson, B. Rosenfeld, W. Breitbart, M. 
Galietta, „Spirituality, depression and religion in the terminally 
ill”, in Psychosomatics, 43, 2002, p. 213-20. 

133. L. Baider, S. M. Russak, S. Perry et al., „The role of religious and 
spiritual beliefs in coping with malignant melanoma: an Israeli 
sample”, in Psycho-Oncology, 8, 1999, p. 27-35. 

134. M. J. Brady, A. H. Peterman, G. Fitchett et al., „A case of including 
spirituality in quality of life measurement in oncology”, in 
Psycho-Oncology, 8, 1999. 

135. C. Nelson, B. Rosenfeld, W. Breitbart, M. Galietta, „Spirituality, 
depression and religion in the terminally ill”, in Psychosomatics, 
43, 2002; W. Breitbart, B. Rosenfeld, H. Pessin et al., „Depression, 
hopelessness, and desire for hastened death in terminally ill cancer 
patients”, în The Journal of the American Medical Association, 
284, 2000, p. 2907-2911. 

In mod evident, capacitatea pacientilor de a continua sa 
dea vieţii un sens si de a păstra o viata duhovnicească activă 
pe perioada bolii si a tratamentului contribuie la imbuna- 
tatirea calităţii vieții si reducerea tulburării psihologice. 


V.2. Păstrarea unui sens al vieţii 
în cazul cancerului 


Ce pot face pacienţii de cancer din Occident și nu numai, 
pentru a păstra un sens în viata? Cu certitudine, atunci 
când rugăciunile si slujbele religioase contribuie la păstra- 
rea sau găsirea unui astfel de sens şi scop în viata, este 
important ca aceste practici si credinţe să fie menținute si 
alimentate. Preoţii și întreaga parohie din care face parte 
suferindul pot juca un rol de importanţă vitală în această 
privință, precum poate și participarea continuă la slujbele 
și activităţile bisericeşti ale parohiei din care face parte. De 
asemenea, cunoaștem din cercetările extensive că pacienţii 
cu cancer pot beneficia și de includerea lor într-un sistem 
de sprijin activ. Acest sprijin poate lua forma familiei, prie- 
tenilor sau a unui grup de suport. Pentru bolnavii de cancer, 
internetul sau biblioteca!*$ poate fi un mijloc nou şi interesant 


136. Sfântul Epifanie de Salamina, făcând referire la marele folos al 
citirii cărților duhovniceşti în procesul continuu al despătimirii, al 
cultivării virtuţilor, iar în cazul de fata, al menţinerii sensului vieţii, 
precum si cultivarea nădejdii și a răbdării în boală, menționează 
că „de mare nevoie este câștigarea cărților crestinesti la cei ce pot 
să le dobândească. Că şi singură vederea cărților mai pregetători 
către păcat ne face pe noi și către dreptate ne îndeamnă să 
ne ridicăm” (Patericul ce cuprinde în sine cuvinte folositoare 
ale Sfinţilor Bătrâni Alba Iulia, 1999, p. 69). Sfinţii socoteau 
meditaţia asupra cuvintelor sfinte ca cea mai mare desfătare 
(cf. Fericitul Teodoret, Episcopul Cirului, Istoria Bisericească, 

de a obtine sprijin si informatii. Ce pare sa fie destul de 
important pe langa a beneficia de sprijin este ca acesti bolnavi 
sa fie capabili să-și exprime sentimentele legate de cancer: 
teamă, speranţe, preocupări etc. Se pare că exprimarea senti- 
mentelor personale legate de cancer este mai utilă decât 
ascunderea acestora sau protejarea celorlalți fata de teme- 
rile și tristețea lor. 

Examinarea surselor care pot oferi sens vieții unei per- 
soane bolnave de cancer este și ea utilă. V. F. Frankl, într-una 
din cărţile sale!*, a precizat că dimensiunea spirituală a 
experienței umane este caracterizată de ceea ce autorul a 
numit „voinţa de a da sens” sau determinarea de a conferi 
un sens vieţii. Frankl a considerat că această nevoie de sens 
este un „instinct primordial în viata”. De asemenea, Frankl 
a considerat că există patru surse primare de sens al vieţii. 
Acestea includ: 1) Creativitatea: satisfactiile aduse de munca 
şi realizări, fapte bune şi dedicarea fata de cauze superioare 
preocupărilor personale; 2) Experienţa: relaţiile cu cei iubiţi, 
iubirea de natură, frumusețe, artă, muzica; 3) Atitudinea: 
atitudinea pe care o are o persoană fata de suferință si 
problemele existențiale; 4) Contextul istoric al sensului 
vieţii: importanța mostenirilor din trecut, prezent și viitor. 


cartea a V-a, 36, 4, traducere de Pr. Prof. Vasile Sibiescu, în PSB, 
vol. 44, Editura IBMBOR, Bucureşti, 1995, p. 243). De aceea 
ascultau învăţăturile bune și-și intretineau inima cu studierea 
acestora (Sf. Vasile cel Mare, Cuvânt ascetic, cap. VIII, P. G. XXXI, 
col. 641C). Vechile pilde de credinţă, care mărturisesc harul lui 
Dumnezeu și lucrează la zidirea sufletească a omului, au fost 
păstrate în scris, iar prin citirea lor, ca printr-o reprezentare a 
faptelor, și Dumnezeu să fie cinstit si omul să fie întărit. (Actele 
martirice, Martiriul Sfintelor Perpetua și Felicitas, I, studiu 
introductiv, traducere şi note de Pr. Prof. Dr. loan Rămureanu, în 
col. PSB, vol. 11, Editura IBMBOR, Bucureşti, 1997, p. 114). 

137. Man's search for meaning, 4th ed., Beacon Press, Boston, 
1959/1992. 

Cand cineva primeste diagnosticul de cancer, se con- 
fruntă cu marile probleme existenţiale ale vieţii cu care, 
mai devreme sau mai târziu, ne confruntăm cu toţii: sufe- 
rinta, moarte şi vină. Aceasta poate rezulta în pierderea 
sensului, scopului sau rațiunii de a merge mai departe. Dar 
un aspect interesant este că există un număr de pacienți cu 
cancer care descriu înfruntarea acestei boli ca una dintre 
„cele mai pline de sens si valoroase momente ale vieţii lor”. 
Un pacient a declarat că „până în momentul când am aflat 
că am cancer nu intelesesem că eram cu adevărat iubit și 
prețuit de prieteni si familie”. Alți pacienţi cu cancer vorbesc 
de învăţarea unor lecţii despre adevăratele priorităţi în viață 
şi prețuirea mai intensă a fiecărei zile. Numeroşi pacienți 
isi schimbă cariera și fac alte schimbări majore in viata pe 
care altfel nu ar fi avut curajul să le facă. Cu certitudine, 
atitudinea fata de o boală precum cancerul este importantă 
în descoperirea unui sens în această experiență. Adeseori 
este util pentru pacienţi să-şi noteze biografia si să o exa- 
mineze pentru a descoperi sursele relevante pentru sensul 
vieţii. Unii pacienţi consideră că este util să-și împărtășească 
povestea vieţii întregii familii sau copiilor. Arta si muzica 
trebuie să continue a fi parte din viata pacientului cu can- 
cer, în special dacă au constituit surse de bucurie în trecut. 
Participarea la terapia prin artă sau muzică este extrem de 
utilă multor pacienţi. Scrierea romanului mult amânat, picta- 
tul sau plecarea în sfârşit în excursie la Ierusalim, Roma ori 
la Muntele Athos sau la Meteore nu sunt obiective neobis- 
nuite asumate de numeroşi pacienți cu cancer. În sfârșit, 
umorul este foarte important. Râsul este vindecare, iar râsul 
este o manifestare pe care trebuie să o alimentăm chiar și 
în fața cancerului. 

Importanţa bunăstării spirituale şi rolul sensului în special 
în moderarea depresiei, deznădejdii şi dorinței de a muri la 
pacienţii cu cancer terminal au stimulat grupul de cercetare 

de la Centrul Memorial pentru Cancer Sloan-Kettering să-şi 
concentreze eforturile pentru elaborarea unor intervenţii 
non-farmaceutice (psihoterapia) care pot aborda subiecte 
precum deznădejdea, lipsa de sens şi viața spirituală la 
pacienţii cu cancer avansat spre sfârşitul vieţii. Acest efort 
a condus la explorarea si analiza lucrărilor lui Viktor Frankl 
şi a conceptelor sale de psihoterapie bazată pe sens (Frankl 
1955, 1959, 1969, 1975). Deşi aceasta nu era destinată tra- 
tării pacienţilor cu cancer sau cu alte afecțiuni potențial 
mortale, conceptele sale legate de sens şi spiritualitate au 
în mod evident aplicaţii în activitatea psihoterapeutică cu 
pacienții cu cancer avansat, dintre care multi caută ajutor 
şi îndrumare în rezolvarea unor probleme precum păstrarea 
speranței, a sensului și înțelegerea cancerului si a morţii 
imanente în contextul propriei vieți. 

Intervenţia inovatoare denumită de autori „Psihoterapia de 
Grup centrată pe Sens” („Meaning Centered Group Psycho- 
therapy” — prescurtat MCGP) se bazează pe conceptele descrise 
mai sus și pe principiile lui Viktor Frankl, și este destinată 
a ajuta pacienţii cu cancer avansat să păstreze sau să spo- 
rească sensul, liniștea şi scopul vieţii chiar dacă se apropie de 
sfârşitul ei. Autorii au derulat o serie de intervenţii psiho- 
terapeutice pe un grup pilot utilizând această abordare 
centrată pe „sens” pe o cohortă de pacienţi cu cancer avan- 
sat1% pentru a stabili fezabilitatea, practicabilitatea, aplica- 
bilitatea si gradul de acceptare a unei astfel de intervenţii, 


138. W. Breitbart, B. Rosenfeld, H. Pessin et al., „Depression, hopelessness, 
and desire for hastened death in terminally ill cancer patients”, 
în The Journal of the American Medical Association, 284, 2000, 
p. 2907-2911; W. Breitbart, C. Gibson, S. Poppito, A. Berg, „Psycho- 
therapeutic interventions at the end of life: a focus on meaning 
and spirituality”, în Canadian Journal of Psychiatry, 49, 2004, p. 
366-372; M. Greenstein, W. Breitbart, „Cancer and the experience 
of meaning: a group psychotherapy program for people with cancer”, 
în American Journal of Psychotherapy, 54, 2000, p. 486-500. 

la momentul actual fiind initiate lucrarile de derulare a 
unui trial controlat al MCGP. Autorii au reușit să conceapă 
un manual în care se regăseşte o intervenţie de 8 săptămâni 
(şedinţe săptămânale de 1 oră și jumătate) de tip Psihoterapie 
de Grup centrată pe Sens, care utilizează o combinaţie de 
didactică, discuţie şi exerciţii experimentale concentrate pe 
teme particulare asociate sensului și cancerului avansat. 
Temele şedinţelor includ: 
— Şedinţa 1: Conceptele de sens si sursă a sensului; 
— Şedinţa 2: Cancer si sens; 
— Sedinta 3: Sens si context istoric al vieții; 
— Sedinta 4: Povestirea, proiectul de mostenire; 
— Sedinta 5: Surse atitudinale ale sensului: limitele si 
finitudinea vieţii; 
— Sedinta 6: Sursele creatoare ale sensului: responsabili- 
tate, creativitate, fapte; 
— Şedinţa 7: Sursele de experimentare a sensului: natura, 
artă şi umor; 
— Şedinţa 8: Închidere, rămas bun, speranţe de viitor. 
Pacienţii primesc lecturi obligatorii și teme pentru acasă 
care sunt specifice fiecărei şedinţe și sunt utilizate în fiecare 
şedinţă. Deşi scopul central al fiecărei ședințe se concen- 
trează pe probleme legate de „sens, pace şi scop în viata” in 
fata cancerului avansat şi a unui prognostic rezervat, ele- 
mentele de sprijin si de exprimare a emotiei sunt inevitabile 
în contextul fiecărei ședințe de grup (dar limitate prin con- 
centrarea pe exerciţiile experientiale, didactică şi discuțiile 
legate de temele concentrate pe sens). Descoperirile preli- 
minare ale acestei lucrări, prezentate la Consfătuirea anuală 
a Societăţii Franceze de Psiho-oncologie din orașul Lille, au 
demonstrat că MCGP este eficientă în amplificarea „bunăs- 
tării” spirituale, în special a unui sens al vieții. În plus, 
MCGP reduce semnificativ depresia, deznădejdea si dorința 
de a muri. 

V.3. Psihoterapia si statornicia in credinta 


Cancerul constituie o provocare de proporții din perspec- 
tiva păstrării unui sens și a unui scop al vieţii, pe lângă 
precipitarea, deloc neobișnuită, a unei crize de credință. 
Capacitatea de a păstra un sens al vieţii și viaţa spirituală 
a bolnavului ajută pacienţii cu cancer în a se adapta mai 
bine la noua condiție si a se bucura de o calitate mai buna 
a vieţii. Există resurse în comunitatea religioasă și a servi- 
ciilor de sănătate care pot ajuta în furnizarea îndrumării și 
sprijinului. Programele de sprijin pentru bolnavii de cancer 
pot fi deosebit de utile în a-i ajuta pe aceştia şi familiile lor 
să menţină acest sens și scop al vieţii. Elaborarea unor 
intervenţii specifice de consiliere care au menirea de a con- 
serva sensul în viata si speranța pacienţilor cu cancer avan- 
sat, cum ar fi intervenţiile de tip „psihoterapie centrată pe 
sens” sunt promițătoare ca instrumente care pot fi utilizate 
de către psiho-oncologi în îngrijirea pe care o asigură paci- 
entilor cu cancer în ultima etapă a vieții lor. 

În conversia totală a fiinţei celor ce până acum nu au 
trăit o viata creștină genuină, sau în continuarea unei vieți 
virtuoase si a practicării unei intense, sincere și staruitoare 
rugăciuni de către cei credincioşi, se află marele secret al 
întăririi în credinţă, al tăriei spirituale, al inmultirii răb- 
dării si al pogorarii harului dumnezeiesc peste dânșii, pre- 
cum si al simtirii iubirii nemărginite a lui Dumnezeu. Toate 
acestea dau putere sufletului celui suferind. Acesta nu este 
doar un sfat convenţional, ci o caldă invitaţie la trăirea lor. 
Oricine le poate experimenta. Celui ce cere ajutorul lui 
Dumnezeu și îl caută, Domnul îi întinde mâna. Să nutrim 
certitudinea că atunci când suntem în suferință, mâna Sa 
ne este mereu întinsă. El şterge cu ea lacrimile suferinzilor 
şi vorbește inimii credincioase, așa cum a procedat când s-a 

adresat mai marelui sinagogii, celui inlacrimat: ,,Nu te teme, 
crede numai” (Marcu 5, 36). Uneori insa, credinta noastra 
nu este atât de puternică. In episodul în care Mântuitorul 
a potolit furtuna de pe mare (Matei 14), Sfântul Apostol 
Petru s-a aflat în pericol de înec tocmai pentru că lua prea 
mult în seamă curenții puternici si valurile tumultoase ale 
mării. La fel și noi, cu cât ne fixăm atenţia în mod excesiv 
doar asupra suferinţei, cu atât mai mult ne cufundăm în ea. 
De aceea e necesar să urmăm exortatia lui Hristos. Ras- 
punsul Său la frica şi deznădejdea apostolilor este: „Îndrăz- 
niti, Eu sunt; nu vă temeti!”, iar dojana fină adusă Apostolului 
Petru este valabilă și în cazul nostru în clipa când suferința 
devine descurajanta: „Puțin credinciosule, pentru ce te-ai 
îndoit?”. 

În general, cel suferind este îndemnat de autorii sfinţi ca 
întotdeauna să își aducă aminte că nu este nici o suferință, 
nici o lacrimă varsata de cei pătimitori si de cei cuprinși de 
dureri fizice, de care să nu știe Domnul și Mântuitorul. El 
este bucuria noastră, mântuirea noastră, reazimul cel tare 
si neclatinat in toate ispitele vieţii. 

„Să fiţi statornici în credință” îndeamnă deseori Sfântul 
Apostol Pavel. Cine va fi statornic în credință, are să fie 
tare si neclintit în toate încercările cu care îl cercetează 
Domnul. 

V.4. Stadiile psihologice prin care trec 
pacientii cu un diagnostic sever. 
„Vizita” Domnului în sufletul bolnavului 
credincios 


Procesul morții este personal și unic, adaptat mediului 
din care provine subiectul, structurii familiei, eruditiei, cul- 
turii acestuia!“ Totuși, putem distinge câteva tipare com- 
portamentale, descrise de Elisabeth Kiibler Ross, psihiatra 
americană, care a definit cinci stadii psihologice prin care 
trec pacienţii mai ales în faza finală a boli’. Unele din aceste 
stadii pot dispărea sau ordinea lor se poate schimba™!. 

Primul stadiu este negarea şi reprezintă un comportament 
de evitare. Când finalul vieţii devine o certitudine si bolna- 
vul simte că se apropie, el nu acceptă realitatea apropierii 
morţii. Pacientul evită sau amână abordarea directă a vestii 
cumplite pe care a primit-o. Poartă un monolog cu sine: „Nu 
poate fi adevărat, medicul greseste”. Atunci consultă mai 
multi doctori, insistă să i se repete analizele, devine logoreic. 

A doua fază este mânia sau furia, caracterizată de între- 
barea: „De ce tocmai eu?”, „Ce vină am eu?”. Această emoție 
intensă se răsfrânge asupra celor din jur: familie, medic, 
prieteni etc. Deşi în aparenţă pacientul doreşte să întrețină 


139. Pentru alcătuirea acestui scurt subcapitol sunt dator să-i multu- 
mesc Părintelui Gabriel Roman - cercetător postdoctoral la 
Facultatea de Medicină din laşi care mi-a pus la dispoziţie câteva 
din materialele citate aici şi cu care m-am sfătuit în fișarea si 
redactarea lor. 

140. Elisabeth Kiibler-Ross, Despre moarte si a muri, trad. Mihail 
Pirusca, Elena Francisc Publishing, Bucuresti, 2008. 

141. Maurice M. Abitbol, Let's talk about death. Breaking through old 
traditions and looking for a new peaceful approach, Ed. Scrisul 
Românesc, Craiova, 2006, p. 48. 

conflicte cu anturajul, de fapt, el are ca scop atragerea aten- 
tiei şi a sprijinului celor din jur. 

Tocmeala, învoiala sau negocierea este a treia fază, în 
care pacientul încearcă o înțelegere cu Dumnezeu, în care 
cere Acestuia prelungirea existenţei sale, oferind în schimb 
fapte de bun creștin. Această etapă este simbolizată de replica 
„Dacă trăiesc, voi fi recunoscător”. 

Speranţa dă o forță psihică foarte mare, ea poate prelungi 
viata. Totuşi, când boala intră într-o etapă avansată, devine 
evident faptul că moartea este inevitabilă. Atunci bolnavul 
devine anxios, starea lui psihică se degradează. Depresia 
caracterizează a patra etapă a modelului Kübler Ross. Există 
două tipuri de depresie, cea reactivă (secundară aflării 
diagnosticului, fiind cauzată de faptul că pacientul resimte 
o serie de pierderi apărute odată cu debutul bolii) si cea 
pregătitoare sau premergătoare decesului, o etapă de medi- 
tatie interioară, de încheiere a unor bilanturi referitoare la 
existența pacientului în această lume. Acest tip de depresie 
premergătoare este o etapă eficientă şi de dorit în cazul 
fiecărui muribund. Ea se manifestă prin separarea de această 
lume, prin acceptarea bolii pe care o vede în rânduiala lui 
Dumnezeu cu el, prin dialog cu sine însuşi, meditaţie, spo- 
vedanie si rugăciune, prin bilanţul realizărilor și scăderilor 
vieţii etc. Este o etapa silentioasa, in care bolnavul începe 
să „poarte doliu” pentru propria-i moarte. 

Ultimul stadiu este cel al acceptării. Bolnavul, în majo- 
ritatea cazurilor, este epuizat şi într-o stare fizică si psihică 
degradată. Bolnavii acceptă gândul morţii, unii chiar o așteaptă. 
Nu este o acceptare împletită cu depresie, cu tristeţe sau 
jale, ci o acceptare a situaţiei si a morţii, o aşteptare tăcută, 
liniștită a implacabilului. Din punct de vedere fizic, pacien- 
tul este tot mai obosit si tot mai slăbit. 

Pe durata derulării acestor etape, pacientul aflat în stadiul 
terminal imprimă acestor etape anumite trăsături personale 

rezultate din personalitatea sa, mediul de provenienta, gradul 
de cultura si eruditie, ,resursele” religioase si nu in ultimul 
rând, din gradul sau de a-și „intelectualiza” întreaga sufe- 
rinta. 

Atunci cand abordeaza o persoana bolnava, preotul tre- 
buie sa fie atent la faza in care aceasta ar putea fi incadrata, 
iar răspunsurile sale să fie adaptate acestor stări. 

Persoanele care percep pe Dumnezeu ca pe o forță de 
susținere şi de ghidare în viețile lor au tendința de a expe- 
rimenta mai putin stres psihologic™, iar în situaţii de stres 
ridicat, sprijinul religiei în alungarea depresiei este incon- 
testabil!t5. Cercetările sugerează îmbunătăţirea evidentă a 
calităţii vieţii celor care se servesc de religie și de practicile 
religioase pentru a face faţă bolii!“î. Aceasta oferă un sen- 
timent de siguranță prin aflarea scopului și a unui cadru 
pentru înțelegerea experienţei unei boli care amenință viata 
şi poate cauza moartea!%5. 

A. Kellehear!“6 afirmă că, bolnavi fiind, oamenii au dife- 
rite nevoi. Nevoile morale includ găsirea păcii si a reconci- 

IX (2006), p. 653. 

145. Timothy Daaleman & Larry Vandecreek, „Placing religion and spiri- 

lierii, rezolvarea dilemelor din trecut si din prezent, 
întâlnirea cu alții, analiza din perspectivă morală si socială 
a vieții și căutarea iertării. Nevoile religioase includ împă- 
carea, iertarea si sprijinul divin, curățirea sufletului prin 
spovedanie, participarea la diferite slujbe ale Bisericii, pele- 
rinaje, lectură religioasă, discuţii despre Dumnezeu și viața 
veşnică. 

Cu toate acestea, unele strategii psihologico-religioase de 
adaptare pot avea efecte dăunătoare pentru pacienţii bol- 
navi. Exemple de astfel de atitudini greşite includ rugăciunea 
pentru o minune, punerea la îndoială a iubirii lui Dumnezeu 
şi pierderea speranţei într-un rezultat benefic, a da vina pe 
Dumnezeu pentru orice suferință, ceea ce motivează supă- 
rarea pe Dumnezeul“. 

Cel suferind poate găsi în Cuvântul lui Dumnezeu toată 
mângâierea, căci „Domnul Dumnezeu Mi-a dat Mie limbă 
de ucenic, ca să ştiu să grăiesc celor deznadajduiti” (Isaia 
50, 4). Lungul drum al coabitării cu Dumnezeu începe prin 
acceptarea voii Lui de către cei ce vor să devină gazde ale 
lui Dumnezeu, după modelul Fecioarei Maria care a ştiut 
să răspundă afirmativ când Dumnezeu Tatăl a cerut găzdu- 
ire pentru Fiul Său. Bolnavul, lăsându-se pătruns de Cuvântul 
Domnului, trezind în fiecare dimineaţă urechea pentru a-L 
asculta, precum un discipol, nu face decât să imite atitudi- 
nea eminamente filială pe care a avut-o lisus Hristos Care, 
„deşi era Fiu, a învățat ascultarea din cele ce a pătimit” 
(Evrei 5, 8). lar această supunere smerita primeneste sufle- 
tul care devine un spaţiu ospitalier, spre sălășluirea bucuriei 
prezenței Domnului. 


147. Theodore Gall, „Relationship with God and the quality of life of 
prostate cancer survivors”, în Quality of Life Research, XIII (2004), 
p. 1365 si urm., demonstrează că atunci când pacienții asociază 
cauza cancerului cu mânia lui Dumnezeu, ei experimentează trăiri 
emoționale și sociale foarte sărace. 

Insasi istoria mântuirii s-ar putea citi ca o suită de vizite 
ale lui Dumnezeu făcute poporului Său, ilustrate prin expre- 
sia „Dumnezeu a cercetat pe poporul Său” (Luca 1, 68; 7, 16). 
Nu întotdeauna însă a fost primit cum se cuvine. Neprimirea 
Fecioarei Maria și a lui Iosif, în pragul naşterii Fiului lui 
Dumnezeu (Luca 2, 7) este premonitorie: din lipsa de loc, 
Domnul lisus trebuie să se nască într-un staul. Vine la ai 
Sai, dar ai Săi nu Îl recunosc (cf. Ioan 1, 11), totuşi nimic 
nu poate schimba intenția Sa milostivă de a deschide uma- 
nitatea către trecerea pascală. Își întinde mâinile pe Cruce 
pentru a imbratisa toate marginile pământului, ca din coasta 
Sa străpunsă să ofere „izvoare de apă curgătoare spre viata 
veşnică” (loan 4, 14) sau „râurile de apă vie ale Duhului” 
(7, 38-39). 

În aceeași măsură, „vizita” Domnului în sufletul celui 
bolnav se transformă în izvor de reînnoire personală, de 
fecunditate duhovnicească, întrucât „precum mladita nu poate 
să aducă roadă de la sine, dacă nu rămâne în vita, tot asa 
nici voi, dacă nu ramaneti în Mine” (Ioan 15, 4). Această 
vizită configurează ființa umană după chipul Cuvântului 
Întrupat. 

Indiferent dacă evenimentele vieţii îl duc pe om într-o vale 
a plângerii sau îl urcă pe un Munte al Fericirilor, Dumnezeu 
este mereu disponibil omului: „lată, te-am însemnat în pal- 
mele Mele!” (Isaia 49, 16). Dumnezeu nu-l poate uita, mai 
cu seamă în ceasul suferinţei. In Iisus Hristos, mort şi înviat, 
prezența lui Dumnezeu este garantată definitiv creștinului: 
„Nu vă voi lăsa orfani: voi veni la voi” (loan 14, 18); „Să nu 
se tulbure inima voastră, nici să se infricoseze” (Ioan 14, 
27); „În lume necazuri veți avea; dar indrazniti. Eu am 
biruit lumea” (loan 16, 33). 

Viaţa în Hristos implică bucurie, dar şi renunțare. Pentru 
cel care primeşte Evanghelia sau vestea cea bună în viața 
sa, jugul — adică ceea ce este dificil de asumat, până la 

inlantuirea existentei umane — devine usor de purtat (Matei 
11, 30). De fapt, după cuvântul Sfântului Pavel, „fapta lui 
Dumnezeu, socotită de către oameni nebunie, este mai inte- 
leaptă decât înțelepciunea lor şi ceea ce se pare ca slăbiciune 
a lui Dumnezeu, mai puternică decât tăria oamenilor” (I 
Corinteni 1, 25). 


V.5. Atitudinea martirilor 
în faţa mortii este pilduitoare 
pentru bolnavii în stadiu terminal 


După cum se știe, misiunea creştină a avut de întâmpinat 
încă de la început multe piedici, greutăți și obstacole, atât 
din partea iudeilor, cât şi din partea împăraţilor romani. 
Aceste prigoane au pus Biserica în grea cumpănă, însă ele 
nu au reușit să o ingenuncheze. Creștinii au avut de indu- 
rat ocări, bătăi, închisoare, moarte, pentru simplul fapt că 
se numesc creştini, adică unsi ai lui Dumnezeu sau ai lui 
Hristos. Erau urâţi numai de către cei care Îl urau pe Hristos. 
Dintru început stă ca mărturie exemplul Sfântului Apostol 
Petru, bătut și închis pentru Hristos, dar şi pe cel al Sfântului 
Arhidiacon Ştefan — primul mucenic — ucis cu pietre. În 
timpul împăraților romani, creştinii au fost persecutați pen- 
tru că nu au dorit să se lepede de Hristos şi să jertfească 
zeilor. Sub masca idolilor şi a zeilor păgâni, se ascundeau 
de fapt demonii, care aveau dorința ca oamenii să se închine 
lor, nu lui Dumnezeu. Demonii comunicau păgânilor prin 
oracole să ucidă pe creștini. 

Persecutiile împotriva creştinilor au atins cote paroxistice 
în primele trei secole creştine. Dintre acestea, care au dat 
Bisericii peste zece milioane de martiri, câteva dintre ele 
au fost cele mai sângeroase: persecuția lui Nero (54-68), a 

lui Deciu (249-251), a lui Diocletian si Maximian (284-305) 
şi a lui Liciniu (308-324). In timpul acestor prigoane, au fost 
urmăriţi, torturati și supuși la cazne inimaginabile pentru 
credinţa lor un număr mare de creştini care refuzau să se 
închine idolilor păgâni şi să le aducă jertfă. Scopul urmărit 
de persecutori consta „în infricosarea celorlalți creștini, spe- 
rând astfel într-o părăsire totală a credinţei creștine. În 
realitate însă, aceste pătimiri nu făceau decât să-i întărească 
şi mai mult în credință, să-i determine și pe alții să imbra- 
tiseze creştinismul și, în final, «prin mucenicia lor să biruie 
Hristos»”115. Unii dintre creștinii mărturisitori (martiri) erau 
din rândul clericilor, alţii erau cetățeni romani sau chiar 
slujeau si statul ca ostaşi, funcţionari, dregători de toate 
vârstele și stările sociale. Din sfetnici şi ostași de frunte ai 
împăratului au devenit, prin martiriu, prieteni ai Împăratului 
Hristos și ostași credincioşi ai Lui. Prin suferințele îndurate 
cu barbatie, mărturisind dreapta credință în Hristos, au 
dobândit faima de întâistătători printre vitejii și eroii jert- 
felnici ai credinței. 

Există mai multe feluri de martiriu: martiriul real, mar- 
tiriul roşu, martiriul sângeros sau martiriul în sânge; un 
alt tip de martiraj este martiriul spiritual, martiriul alb, 
martiriul pe toată viata, martiriul prin dorinţă sau martiriul 
în intenţie. În urmarea lui Hristos, Cel care a venit pe lume 
pentru a depune mărturie despre adevăr (loan 18, 37), creş- 
tinii care au mers pe calea Bunului Mântuitor urmau să 
depună si ei mărturie despre El şi să-l fie martori. 

Creștinii au adoptat expresia martir, în sensul de măr- 
turie, faptelor şi suferințelor creștinilor persecutați, care 
s-au numit astfel martiri — de la cuvântul grecesc u&pTvp, 
care înseamnă martor. Aceştia au dorit a se afirma ca și 
creştini, chiar cu preţul vieții pământești. Martiriul este 

deci o mărturie a credinței și modul cel mai evident de 
manifestare a nădejdii si a bucuriei întru Hristos. 

Sfinţii Mucenici au mărturisit cu tărie, devotament şi 
abnegatie credinţa lor în Hristos Domnul, hotarul dragostei 
lor pentru Dumnezeu fiind nehotărnicit. Pentru noi toţi ei 
sunt paradigme ale credinţei jertfelnice, ale mărturisirii 
neînfricate a credinţei, ale răbdării neclintite în suferință, 
precum si ale fericitei smerenii. Pe acestea toate ei le-au 
întrupat și le-au făcut să rodească în mod desăvârșit. Fiecare 
mucenic era următorul altuia, acesta al altuia, încât muce- 
nicia s-a perpetuat în viata şi moartea a numeroși creştini 
din primele secole. 

Martirii au fost următorii cei mai fideli și mai devotați 
ai Mântuitorului lisus Hristos, care mai înainte de alţii şi-au 
pus sufletele lor pentru dragostea Lui si L-au mărturisit cu 
mare si înflăcărată credinţă în fata celor ce le cereau să se 
lepede într-un fel sau altul de credinţa in El și de ajutorul 
Lui. Aproape toate ființele umane, în orice moment și în 
orice loc, sunt impresionate de curajul fizic, iar curajul fizic 
se demonstrează la maximum in fata morţii. 

Martirii, privind teribilele suplicii ca pe ceva neînsemnat, 
nu se grăbeau de fapt spre moarte, ci spre adevărata viata, 
căci Hristos era viata lor şi a trăi însemna Hristos. Nu au 
sovait în vreun fel când au fost împinși a alege între a-și 
lepăda credinţa si a muri marturisindu-si convingerile de 
care erau total pătrunși. În mijlocul persecuțiilor si ordali- 
ilor, erau plini de bucurie dumnezeiască: „Mai întâi ne-au 
alungat de la casele noastre şi pretutindeni în lume numai 
singuri noi creștinii eram haituiti si amenințați cu moartea, 
dar și în astfel de vremi, noi totuși ne-am sărbătorit praz- 
nicul nostru. Pretutindeni unde era o suferință noi am făcut 
din ea un coltisor al bucuriei”, 

Atitudinea darza si neinfricata a martirilor in fata mor- 
tii si a durerilor teribile de pe urma groaznicelor suplicii la 
care erau supuși de către persecutorii păgâni, constituie o 
adevărată paradigmă si pentru bolnavii aflați într-o stare 
terminală, în proximitatea morţii trupesti. Sfinții martiri 
nutreau cu tărie credinţa în viata veșnică, de aceea nu aveau 
temeri sau angoase în proximitatea morţii, pe care o consi- 
derau ca pe un somn, ca pe o punte, o trecere între două 
lumi, şi nu ca pe un capăt, un final, un terminus sau o 
ultimă realitate. Aceasta pentru că Hristos Care e Viaţa 
prin fire S-a facut omorâtorul morţii, așa cum întreaga cres- 
tinătate cântă în toată perioada pascală: „Hristos a înviat 
din morți, cu moartea pe moarte călcând și celor din mor- 
minte viață dăruindu-le”. Prin moartea și învierea lui Hristos, 
Care cu moartea Sa a biruit moartea, a devenit de-a dreptul 
păgână şi neavenită expresia antică: „nu mă tem de moarte, 
ci de veşnicia ei”. 

Mucenicii sunt patrunsi de o acalmie și o pace sufletească in 
fata morții fizice, întrucât, nefiind robiti de lucrurile acestei 
lumi efemere, o părăsesc fără îngrijorare, frământare sau 
neliniște, prioritare în sufletul lor fiind cele netrecătoare, 
esențiale, dumnezeiesti care le aduc bucuria întâlnirii si a 
unirii cu Dumnezeu. Sfinții mucenici nu pretuiau atât 
viata aceasta, cât pe cea viitoare, doreau întâlnirea cu 
Dumnezeul-lubire ai Cărui ucenici erau. Precum înșiși 
mărturiseau, orice patrie le era patria lor si orice patrie le 
era totuși străină, căci patria lor adevărată era cea cerească. 
Aşa se explică curajul lor în fata morţii, ei mergând cu 
picioare vesele la marea întâlnire cu Domnul vieţii. Ei nutreau 
convingerea că mărturisirea lui Hristos și moartea martirică 
le este mântuitoare, deschizându-le, după moartea fizică, 


Cartea a Șaptea, XXII, 4, traducere, studiu, note si comentarii de 
Pr. Prof. T. Bodogae, în col. PSB, vol. 13, Bucureşti, 1987, p. 291. 

porţile Raiului si braţele lui Hristos, pe Care ÎI iubeau nespus. 
Asijderea si bolnavii ce suferă de o boală incurabilă si cărora 
moartea le este aproape, dacă nu cârtesc, nu protestează, 
ci acceptă suferința ca pe o purificare care duce la smerenie si 
la o stare sufletească mai înaltă și-l mulțumesc lui Dumnezeu 
pentru această şansă de curăţire a păcatelor şi implicit de 
mântuire, această atitudine creştină le aduce dorita mân- 
tuire a sufletului si aceasta e tot ceea ce contează cu adeva- 
rat pentru un creștin, asa cum sublinia apăsat și Mântuitorul: 
„căci ce-i folosește omului să câștige lumea întreagă, dacă-și 
pierde sufletul? Sau ce ar putea să dea omul, în schimb, 
pentru sufletul său?” (Marcu 8, 36-37). Răbdarea chinurilor 
cumplite ale bolii poate fi egală cu mucenicia dacă bolnavul 
suferă cu staruinta şi credinţă în voia dumnezeiască. 


V.6. Martirii - marturisitori jertfelnici 
ai credinţei, chiar în mijlocul supliciilor 
înspăimântătoare si a chinurilor atroce 


Martirii, privind înspăimântătoarele ordalii ce aveau să 
urmeze, nu se grăbeau de fapt spre moarte, ci spre adevărata 
şi veşnica viata. Și-au îndeplinit astfel cu dor mărturisirea 
martiriului. O mărturisesc ei înşişi: „Noi în teama de robie 
ne veselim şi sub ameninţarea morţii râdem”. Ei nu au 
dorit nici suferința, nici moartea, ci au fost convinși că merg 
spre viata veşnică, pe care cred că au descoperit-o. „Și câţi 
dintre creștinii noștri de azi nu știu că trebuie să moară dacă 
stăruie mai departe să mărturisească credința creștină, pe 


150. Salvianus, Despre guvernarea lui Dumnezeu, cartea a VII-a, I, 5, 
traducere, note si comentarii de prof. David Popescu, in PSB, 
vol. 72, Editura IBMBOR, Bucureşti, 1992, p. 298. 

cand, dimpotriva, ar putea fi din nou liberi daca ar tagadui 
pe Domnul? Dar ei nu pun pret pe viata, ci preferă să moară 
de bunăvoie pentru credinţa lor”!5!. Mărturia dată despre 
Adevăr a făcut din bunii şi biruitorii mucenici eroi ai cre- 
dintei, căci ei sunt triumfătorii creștini împotriva necre- 
dinciosilor, inselati de zeii ce erau de fapt doar multiple 
manifestări ale demonilor și consecințele născocirilor minţii 
umane decăzute. 

Martirii erau pe deplin asiguraţi că Dumnezeu toate le 
cercetează, toate le vede, nu-i nici o nelegiuire care să poată fi 
tăinuită de Judecătorul a toate, „Care cunoaşte toate înainte 
chiar de a se fi petrecut ele. Dar de ce să tot spunem vorbe? 
Rănile sunt mai grăitoare: rănile, chiar dacă le acoperim, 
cicatricea, chiar dacă o extirpăm, totuşi credința n-o putem 
ascunde. Asa încât nu te poţi lăuda că, taindu-mi limba, faci 
cu neputinţă mărturisirea laudei. Destul L-am lăudat până 
acum pe Domnul prin cuvânt; de acum încolo să-L lăudăm 
prin suferință!” Ideea laudei prin suferinţă este foarte 
interesantă. Trebuie făcută distincţia fata de lauda suferin- 
tei care poate fi doar retorică. 

Ei au luptat pentru adevăr cu putere, rezistând silniciei 
aprige si de neindurat a diavolului cu atâta statornicie și 
cu atât curaj „ca şi cum ar fi luptat în trupuri de piatră și 
de fier, nu cu trupuri stricăcioase şi muritoare, ca și cum de 
aici, de pe pământ, s-ar fi schimbat într-o fire nepătimitoare 
şi nemuritoare, care nu se pleacă nevoilor amare și dureroase 


151. Origen, Contra lui Celsus, cartea a II-a, cap. XVII, P. G. XI, col. 
833A; PSB, 9, p. 116. 

152. Din cuvintele unuia dintre cei sapte fii ai preotului Eleazar, ce au 
primit cununa muceniciei — n.n.; cf. Sf. Ambrozie al Milanului, 
Despre Iacob si despre viata cea fericitd, cartea a doua, 50, Tradu- 
cere de Pr. Prof. Teodor Bodogae, Pr. Prof. Nicolae Neaga si 
Prof. Maria Hetco, dupa textul latin publicat in colectia Corpus 
scriptorum ecclesiasticorum latinorum, Viena 1897-1902, in PSB, 
vol. 52, Editura IBMBOR, Bucuresti, 2007, p. 293. 

ale trupului. Ca niște fiare sălbatice, crude și nemiloase, 
călăii, înconjurându-le trupurile, le găureau coastele, le stru- 
jeau cărnurile, le descopereau si le lăsau oasele goale! Nimic nu 
punea stavilă cruzimii şi neomeniei lor. lar când ajungeau 
la măruntaiele lor, când intrau până în adâncul trupurilor lor, 
şi nu găseau comoara credinței aflată în ei, ca să o jefuiască, 
atunci pateau ce patesc cei ce asediază capitala unui impe- 
riu, plină de multe bogății si cu destule comori în ea, care, 
după ce dărâmă zidurile ei si intră in vistieriile cu bani, 
sparg uşile, sfărâmă zăvoarele, sapă dușumeaua și caută peste 
tot, dar pentru că nu pot găsi bogăţia ei, pleacă cu mâinile goale. 
Asa sunt avutiile sufletului. Nu sunt trădate de suferințele 
trupului, când sufletul le ţine cu strășnicie. Chiar de i-ar 
săpa pieptul şi i-ar tăia în bucăţi inima, sufletul nu va da 
comoara ce i-a fost încredințată odată de credință. Asta este 
fapta harului lui Dumnezeu Care chiverniseşte totul, Care 
poate săvârşi lucruri minunate şi în trupurile slabe”15%5. 
Unii slujitori împărătești, alteori înșiși împărații păgâni 
sau proconsulii şi prefectii de atunci doreau să-i ademe- 
nească, întru început, pe creștini cu linguseli levantine, 
uneltiri și promisiuni lumești, tentaţii şi oferte caduce, pentru 
ca aceștia să se dezică de credinţa în Hristos Domnul. Acești 
dușmani ai lui Dumnezeu doreau să-i despartă pe bunii 
creștini de Dumnezeul Cel viu și ca ei să slujească demoni- 
lor pierzători, oferindu-le bunurile lor. Însă, fericiţii creştini 
erau convinși de faptul că nu li se dădea, pe cât li se lua și 
nu puteau fi pacaliti atât de lesne. De aceea urau darurile 
păgânilor, pricinuitoare de pierzanie, neprimind o cinste 
care este mama necinstei veșnice. Li se dădeau averi trecă- 
toare și o slavă care iute se vestejeste. Erau făcuţi cunoscuţi 


153. Sf. loan Gură de Aur, Cuvânt de laudă la Mucenicii Egipteni, I, în 
vol. Predici la sărbători împărăteşti şi cuvântări de laudă la sfinţi, 
traducere din limba greacă şi note de Preotul profesor Dumitru 
Fecioru, Editura IBMBOR, București, 2002, p. 511-512. 

împăratului pământesc, ca să fie instrainati de adevăratul 
Împărat. Dar ei dispretuiau întreaga lume, aceasta neavând 
pentru ei un pret egal cu cele ce doreau. Erau patrunsi de 
adevărul că nimic din toate cele pământești nu poate egala 
fericirea drepţilor. De aceea ei doreau doar un singur dar: 
cununa dreptăţii. O singură slavă râvneau: slava din Împărăţia 
cerurilor. Erau dornici să capete cinstea cea de sus și de 
chinul din iad se infricosau. „Focul de acolo ne ingrozeste; 
acesta, cu care voi ne ameninţaţi, este prietenul nostru, că 
ştie să respecte pe cei ce dispretuiesc pe idoli. Sageti de copii 
socotim rănile ce ni le veţi face (Psalmul 63, 8). Loviti tru- 
pul nostru, care, dacă va rezista mai mult, se va încununa 
cu mai multă strălucire, iar dacă se va sfârşi mai repede, 
va pleca scăpând de niște judecători atât de silnici ... dacă 
nu sunteţi cinstiți mai mult decât Dumnezeul nostru, vă 
infuriati ca și cum ati fi insultati cu cele mai mari insulte 
şi ne ameninţaţi cu aceste groaznice chinuri, socotind o 
crimă credința noastră în Dumnezeu. Dar nu veţi întâlni 
oameni fricosi, nici iubitori de viata aceasta pământească 
şi nici oameni care se înfricoşează iute, că e vorba de dragos- 
tea de Dumnezeu. Suntem gata să suferim tot felul de chinuri: 
să fim trasi pe roată, să fim răsuciţi, să fim arşi de vii!»”!*. 

Dacă în acest mod al promisiunilor desarte și al adulati- 
ilor, creștinii nu au cedat, prigonitorii au recurs la chinuirea 
trupurilor lor, uneltind și scornind suplicii inimaginabile. 
Însă mucenicii i-au înfruntat pe aceşti persecutori cu forța 
credinţei în Hristos şi cu un curaj pilduitor pentru toate 
generaţiile de creştini de pretutindeni și dintotdeauna. 
În Actele martirice sunt nenumărate astfel de episoade 
paradigmatice: „Probus zise: «Ori aduci jertfă, ori te pun la 
chinuri». 


154. Sf. Vasile cel Mare, Omilii şi cuvântări, omilia a XIX-a, IV, P. G. 
XXXI, col. 513C; PSB, 17, p. 537. 

Montanus raspunse: «Ma bucur daca ai sa faci asa, ca sa 
mă aflu partas la patimile Stăpânului meu, Hristos». 

Atunci Probus dă poruncă să fie pus la chinuri; şi când 
era mai crud muncit, Probus îl întrebă: «Ce zici, Montanus, 
aduci jertfă zeilor?» 

Montanus răspunse: «Aduc jertfă prin acest chin Dumnezeului 
meu, Căruia mereu am jertfit»”155. 

Unii dintre cei din piață care erau de fata la martirajul 
lui Pioniu îl rugau şi ziceau: 

„«Crede nouă, Pioniu, că noi te iubim şi pentru multe esti 
vrednic sa trăiești, mai ales pentru curatia şi bunătatea ta. 
Este bine să trăieşti şi să vezi această lumină și încă multe 
altele». 

Iar el le-a răspuns: «Si eu spun că este bine să trăieşti, 
dar noi dorim binele acela care este mai mare. Dorim și 
lumina, dar cea adevărată» (loan 1, 9). 

«Într-adevăr, toate acestea sunt frumoase $i noi nu renun- 
tam la ele ca cei osanditi la moarte sau ca cei ce urăsc 
lucrările lui Dumnezeu, însă, fiind pentru noi pline de 
curse, le dispretuim (pentru dobândirea) altora cu mult mai 
mari»”156, 

Când proconsulul păgân i-a zis venerabilului episcop Policarp 
al Smirnei: „Am la dispoziția mea fiare, am să te predau lor 
în caz că nu te căiești”, Policarp a răspuns: „Porunceşte, 
căci pentru noi rămâne cu neputinţă întoarcerea de la mai 
bine la ce-i mai rău, ci dimpotrivă, e bine să ne întoarcem 
de la rău la dreptate”. Acela însă i-a zis din nou: „Dacă de 
fiare nu-ți pasă, focului am să te dau ca să te domolească 
atâta vreme cât nu-ţi schimbi părerea”. Policarp răspunse: 
„Tu mă ameninti cu un foc ce arde un timp şi apoi se stinge, 
pentru că nu cunoşti focul judecății viitoare si al osândei 


155. Actele martirice, Martiriul Sfântului Montanus, presviterul din 
Singidunum, un preot daco-roman, în col. cit., p. 188. 
156. Ibidem, p. 144. 

celei veșnice care e rânduit celor nelegiuiti. Dar de ce intar- 
zii? Fă ce vrei!”. Acestea si alte multe zicându-le, fericitul 
Policarp „s-a umplut de curaj și de bucurie, iar fata lui 
strălucea de farmec încât nu numai că nu rămăsese doborât 
de atâtea amenințări, ci dimpotrivă tocmai proconsulul a 
fost cel care şi-a ieşit din fire”!%. 

Istoricul Casiodor ne mărturiseşte despre pilduitoarele 
fapte ale diaconului Veniamin ce au fost aduse la cunoștința 
regelui. Adus la el, acesta i-a poruncit să tăgăduiască pe 
Dumnezeul adevărat pe care-L adora. Dar el l-a întrebat pe 
rege, zicând: „De ce cinste este vrednic cel care, parasindu-si 
tara sa, se pune în slujba altei tari străine?”. Si când regele 
a răspuns: „«Este vrednic de moarte și de cel mai crud supli- 
ciu», preainteleptul bărbat a zis: «De ce așadar să nu sufere 
pe drept omul care, părăsind pe Creatorul și Făcătorul lumii, 
pe Cel ce dă viata si mântuire, vrea să zeifice pe unul din 
slujitorii Lui si să-i acorde mai degrabă acestuia cultul dato- 
rat?». Înfuriat de aceste cuvinte, regele a poruncit să se 
ascută douăzeci de trestii şi să i se înfigă sub unghiile dege- 
telor de la mâini si de la picioare”’”®. 

Pe fericitul martir Carp, proconsulul, stând pe scaunul 
de judecată, l-a întrebat care-i este numele. „Fericitul a 
spus: «Numele meu cel dintâi şi ales este cel de creștin, iar 
dacă întrebi de numele pe care-l port în lume, acesta este 
Carp». 

Proconsulul a spus: «Îţi sunt cunoscute poruncile împă- 
ratilor despre datoria de a cinsti pe zei, cei ce conduc toate. 
De aceea vă sfătuiesc să vă apropiaţi de altar şi să jertfiți. 


157. Eusebiu de Cezareea, Istoria bisericească. Martirii din Palestina, 
cartea a patra, XV, 23-25, p. 161-162. 

158. Casiodor, Istoria bisericească tripartită, cartea a X-a, capitolul 
XXXIII, traducere de Liana si Anca Manolache, introducere si note 
de Pr. Prof. Dr. Ştefan Alexe, în PSB, vol. 75, Editura IBMBOR, 
Bucureşti, 1998, p. 419. 

Eu sunt creștin și ador pe Hristos, Fiul lui Dumnezeu, 
Care a venit în timpurile de pe urmă pentru mântuirea 
noastră si spre a ne scăpa de rătăcirea diavolului; iar aces- 
tor idoli nu jertfesc. 

Fă ceea ce voiesti; căci e cu neputinţă ca eu să jertfesc 
aparitiilor înșelătoare ale demonilor. Iar cei ce jertfesc aces- 
tora sunt asemenea lor. 

Căci precum adevărații închinători — după dumnezeiasca 
Evanghelie a Domnului — care adoră pe Dumnezeu în duh 
şi adevăr (loan 4, 23), se aseamănă în slavă cu Dumnezeu şi 
sunt nemuritori împreună cu El, primind viata cea veşnică 
prin Cuvântul, tot așa, cei ce se închină acestora (zeilor) se 
aseamănă desertaciunii demonilor și vor pieri împreună cu 
ei în gheenă»”1%?. 

Sfântul Ambrozie al Milanului ne istorisește si despre 
martiriul fiilor preotului Eleazar. Astfel, împăratul prigoni- 
tor Antioh a poruncit să fie duși la cazne fiii preotului Eleazar, 
mai întâi cel mai mare dintre frați, care a grait râzând: 
„«Bine că păstrezi ordinea de vârstă. Dar cum iti poţi inchi- 
pui că noi vom călca Legea lui Dumnezeu? lată, noi suntem 
gata cu toții să murim pentru apărarea credinţei noastre. 
Mă bucur că începi cu mine. Ce vrei să mai știi de la noi, tirane? 
Iti mărturisesc că noi ne închinăm numai lui Dumnezeu 
celui Atotputernic. Să iei seama la ce anume vom face cu 
toţii. Dar dacă tu ţii cu atâta încăpățânare să afli adevărul, 
atunci, la rândul nostru, de ce n-am socoti şi noi că trebuie 
să-l apărăm cu toată puterea? Ce, mai încoace-încolo? Îţi 
stau la îndemână tot felul de cazne; să ştii însă că adevărata 
credinţă va birui furia sălbăticiei. Poti să-mi iei viata, dar 
credinţa nu!»”150 


159. Actele martirice, Martiriul Sfinţilor Carp, Papil si Agatonica, 2-7, 
în col. cit., p. 166-167. 

160. Sf. Ambrozie al Milanului, Despre Iacob şi despre viata cea fericită, 
cartea a doua, 46, în col. PSB, vol. 52, p. 290-291. 

Unii martiri, precum fericitul Gordie nu numai ca erau 
departe de gândul de a da înapoi și de a se teme de chinu- 
rile ce-i amenințau, încât le chemau spre ei si spuneau: 
„Pentru ce sovaiti? Pentru ce stati? Să-mi fie scrijelat trupul 
(striga Gordie)! Să-mi fie răsucite mădularele! Să-mi fie 
chinuite oricât veţi voi! Să nu-mi invidiati cumva fericita 
mea nădejde! Cu cât veţi prelungi chinurile, cu atât îmi veţi 
prilejui o răsplată mai mare! Am o înţelegere cu Stăpânul: 
în locul rănilor de pe trup, îmi va înflori la înviere haină 
luminoasă; în locul necinstirii, cununile; în locul închisorii, 
raiul; în locul osândirii cu făcătorii de rele, traiul cu îngerii. 
Semanati mult în trupul meu, ca să secer de mai multe ori 
pe atata!»”!®!, Continuând, mucenicul adaugă: ,«Cum voi 
tăgădui, dar, pe Dumnezeu meu, Căruia m-am închinat din 
copilăria mea? Nu se va cutremura oare cerul de sus? Nu 
se vor întuneca oare din pricina mea stelele? Mă va mai 
tine, oare, pământul? Nu vă amagiti! Dumnezeu nu se lasă 
batjocorit! (Galateni 6, 7). După gura noastră ne judecă 
Dumnezeu (Luca 19, 22); din cuvintele noastre ne îndrep- 
tateste si din cuvintele noastre ne osândeşte (Matei 12, 37). 
N-ati citit înfricoșătoarea amenințare a Domnului: «De cel 
ce se va lepăda de Mine înaintea oamenilor, Mă voi lepăda 
şi Eu de el înaintea Tatălui Meu, Cel din ceruri?» (Matei 
10, 33). 

Pentru ce mă sfatuiti să fiu viclean? Ca să obţin ce, prin 
o viclenie ca aceasta? Ca să câştig câteva zile? Dar voi pierde 
toată vesnicia! Ca să fug de durerile trupului? Dar nu voi 
vedea bunatatile drepţilor! Este curată nebunie să-ţi aduci 
cu măiestrie asupra-ti pierdere şi să-ți procuri, cu siretenie 
şi viclenie, osânda veşnică»”. 

Celor care îl sfatuiau pe fericitul Gordie să-şi tăgăduiască 
credința cu limba, le răspundea: „«Limba zidită de Hristos 


161. Sf. Vasile cel Mare, Omilii si cuvântări, omilia a XVIII-a, V, P. G. 
XXXI, col. 499C-501A; PSB, 17, p. 529, 530. 

nu poate rosti ceva impotriva Ziditorului. Caci cu inima 
credem spre indreptatire, iar cu gura marturisim spre mân- 
tuire». (Romani 10, 10)”'©. Celor care îl jeleau, Gordie le 
spunea cuvintele Domnului: „«Nu mă plangeti pe mine (Luca 
23, 28), ci plangeti pe dușmanii lui Dumnezeu, care îndrăz- 
nesc unele ca acestea împotriva credincioșilor, care-și 
adună focul gheenei prin flacăra aceasta, pe care o aprind 
împotriva noastră! Incetati de a mă plânge şi de a-mi sfă- 
râma inima! Sunt gata să mor pentru numele Domnului 
lisus (Fapte 21, 13) nu numai o dată, ci chiar de nenumărate 
ori, de-ar fi cu putinta»”'®. 

Mucenicului Agapie, împăratul roman Maximian i-a făgă- 
duit că-l eliberează daca-si reneagă credința. Agapie a măr- 
turisit însă că, de dragul credinței in Făcătorul lumii, ar 
merge de bună voie și cu drag să sufere curajos orice chinuri 
la care ar fi supus. 

Si zicând acestea, a si pornit, „alergând spre un urs care 
şi fusese lăsat să flămânzească pentru ca să-i fie el oferit 
ca hrană. Dar întrucât ursul nu i-a avut grija, martirul a 
fost dus din nou, abia respirând, în temniță, unde a mai 
trăit o zi. Si a doua zi, după ce i-au atârnat niște pietre de 
picioare, l-au aruncat în mijlocul mării. Și iată asa a decurs 
martiriul lui Agapie”!™. 

La rândul ei, ca un atlet viteaz, fericita Blandina strân- 
gea noi puteri din mărturisirea ei, iar întărirea, odihna și 
chipul ei de a-şi potoli durerea și chinurile ei erau cuvintele: 
„Sunt creştină şi știu că ai noştri n-au săvârșit nimic rau!”. 
Dar si mucenicul Sanctus răbda vitejeste în chip minunat 
şi mai presus de fire şi de orice om toate caznele pe care cei 
nelegiuiti i le pregăteau, în nădejdea ca prin durata si mărimea 


162. Ibidem, col. 505-506. 
163. Ibidem. 


164. Eusebiu de Cezareea, Istoria bisericească. Martirii din Palestina, 
VI, 6-7, în col. PSB, vol. 13, p. 404-405. 

chinurilor „să audă de la el ceva ce nu se cuvine; dar el a 
rezistat cu tărie atât de neclintită încât n-a vrut să spună 
nici numele lui, nici numele poporului și nici al orașului din 
care se trage, nici dacă e sclav ori dacă e liber, ci la toate 
întrebările răspundea în limba latina!®: «sunt creștin». In 
loc de nume de oraș, de tara si de orice altceva păgânii n-au 
putut auzi de la el nimic. 

De aceea, atât guvernatorul cât şi chinuitorii s-au înver- 
şunat foarte împotriva lui încât, nemaiavând ce să-i mai 
facă, i-au lipit de părţile cele mai plăpânde ale trupului plăci 
de aramă inrosite. 

Carnea sfârâia, dar el rămânea neînduplecat, neînfrânt 
şi statornic în mărturisirea lui, răcorit și întărit doar de 
izvorul cel ceresc al apei vieţii care țâșneşte din coasta lui 
Hristos (Ioan 8, 38; 19, 34)”16. Fericita Blandina a fost 
spanzurata de un stâlp, fiind sortită să fie sfâșiată de fiarele 
sălbatice. Văzând-o „atârnată pe un fel de cruce si auzind-o 
rugându-se într-una, luptătorii creştini își sporeau curajul 
căci în lupta ei vedeau, si cu ochi trupesti, pe Cel ce se 
răstignise pentru ei, ca să convingă pe toți cei ce cred în El 
că tot cel ce pătimeşte pentru slava lui Hristos are parte de 
Dumnezeul cel viu”!®. 

Si alte minunate femei au înfruntat cu barbatie pe prefect 
şi pe toţi cei care le-au trimis la groaznicele cazne. Astfel, 
amintim pe venerabila Mercuria, cea înaintată în vârstă si 
pe Dionisia, cea cu copii multi, dar care nici pe copii nu-i 
iubea mai mult decât pe Domnul. Ele au murit fără ca să 
fi fost schingiuite mai înainte, ci li s-a tăiat capul direct 
întrucât prefectul însuși s-a rușinat să le chinuie mai mult 


căci îşi dăduse seama că a fost învins de nişte femei”165. 


165. Sanctus făcea parte din populaţia de origine latină. 

166. Eusebiu de Cezareea, Istoria bisericească, cartea a cincea, I, 19-22, 
în col. PSB, vol. 13, p. 184. 

167. Ibidem, I, 38-41, p. 187. 

168. Ibidem, cartea a şasea, XLI, 18, p. 262. 

Fericitul Teodoret, Episcopul Cirului, in Istoria biseri- 
cească, consemnează un episod de-a dreptul mișcător. Astfel, 
citim că după ce unii dintre mărturisitorii credinței au ajuns 
la locul acela unde obisnuiau să pedepsească pe răufăcători, 
cel mai în vârstă decât ceilalți a rugat pe călău ca mai întâi 
să taie capul celui mai tânăr dintre ei toţi, ca nu cumva, 
văzând el masacrul celorlalți, să primească lepădarea de 
credinţă. 

Când tânărul a îngenunchiat, iar călăul şi-a scos sabia, 
a venit cineva care a anunțat iertarea lor si a oprit cu voce 
tare, de departe, executarea. Atunci cel mai tânăr, fiind 
nemulțumit că a scăpat de masacru, a zis: „Oare Romanos, 
căci așa se numea el, nu a fost vrednic de a fi numit muce- 
nic al lui Hristos?” 

Însă acel nebun (Iulian) a oprit măcelul pentru că era 
plin de invidie si nu putea suporta slava acestor atleți ai 
credinţei. Nu a îngăduit totuși ca aceștia să locuiască în 
orașe, ci i-a trimis în ţinuturile cele mai îndepărtate ale 
stăpânirii romanilor!*?. 

Demn de menționat este si martiriul fraților Macabei, 
amintit în Vechiul Testament, însă pomenit şi de scriitorul 
bisericesc Origen. Astfel, despre al treilea Macabeu, Origen 
relatează că, acesta negândindu-se deloc la suferințe și 
dispretuindu-le din iubire pentru Dumnezeu, cerându-i-se 
limba, îndată a scos-o şi mâinile cu îndrăzneală le-a întins, 
şi a zis vitejeste: «Din cer le-am dobândit şi pentru legile 
Lui nu tin seamă de ele, pentru că nadajduiesc că de la El 
iarăși le voi dobândi» (II Macabei 7, 11), aşa cum le înapoiază 
Dumnezeu luptătorilor pentru credinţa fata de El. Tot asa 
a fost chinuit şi cel de-al patrulea care, îndurând caznele, 
spunea: „«bine este a muta nădejdile cele de la oameni și a 
aștepta pe cele de la Dumnezeu, că noi iar vom învia prin 


169. Fericitul Teodoret, Episcopul Cirului, Istoria bisericească, cartea 
a III-a, 17, 6-8, p. 146. 

El», inviere de care tiranul nu se va bucura, caci el nu va 
învia «spre viata» (II Macabei 7, 14), ci spre ocara si rușine 
vesnica”!”, 

Interesantă este si mărturia Sfântului loan Gură de Aur 
care subliniază precum de multe ori cu impetuozitatea unui 
temperament vulcanic un lucru de-a dreptul insolit și minu- 
nat despre martiriul fericitului Roman. Acestuia din urmă, 
„i-a fost tăiată limba trupului, dar limba harului a venit în 
gura fericitului. Trupul, silit fiind de cuțit şi-a pierdut mădu- 
larul lui, dar harul n-a îngăduit ca trupul să piardă, o dată 
cu limba, și vocea. De aceea, ucenicii se bucurau de acum 
înainte de o învățătură mai duhovnicească; nu auzeau 
ca mai înainte o voce omenească, ci o voce dumnezeiască, 
duhovnicească, superioară firii noastre. Toţi alergau să o 
audă, de sus, îngerii, de jos, oamenii. Toţi doreau să vadă o 
gură fără limbă şi să o audă grăind aşa. Și era într-adevăr 
minunat și nemaivăzut și nemaiauzit ca o gură să grăiască 
fără să aibă limbă. Asta a adus diavolului multă rușine, 
mucenicului multă slavă, iar ucenicilor, mare mângâiere si 
temei de răbdare”!"!. Mucenicul se asemăna „cu o chitară, 
care, sub loviturile chinurilor scotea dulce cântare. Călăii 
stăteau în jurul lui şi-i zdrobeau trupul, dar el, fiind lovit, 
slobozea ca un instrument de aramă de pe buzele sale cân- 
tarea credinţei; l-au atârnat pe lemn şi-l scrijeleau, dar el 
imbratisa lemnul ca pe pomul vieţii; au sfârtecat obrajii 
dreptului cum îi sfârtecaseră și coastele, dar el cuvânta cu 
măiestrie ca și cum ar fi dobândit mai multe guri și făcea 
de rușine pe vrăjmaş prin această străină infrangere”!”. 


170. Origen, Exortatie la martiriu, cap. XXV, P. G. XI, col. 593C. 

171. Sf. loan Gură de Aur, Cuvânt de laudă la Sfântul Mucenic Roman, 
III, în vol. Predici la sărbători împărăteşti şi cuvântări de laudă 
la sfinţi, p. 401. 

172. Idem, Cuvântul al II-lea de laudă la Sfântul Mucenic Roman, I, 
în vol. cit., p. 406. 

Acelasi Sfant Parinte, vorbind despre chinurile ce le-au indu- 
rat martirii, scoate în evidenţă faptul că acestea au fost 
dureroase şi groaznice, însă au ţinut o clipă, pe când odihna 
de pe urma chinurilor tine veacuri fără de moarte. Sau, mai 
bine spus, chinurile nu au fost dureroase nici chiar o clipită 
de vreme pentru mucenici, căci „ei priveau la bunatatile cele 
viitoare si aveau ochii atintiti la impartitorul de răsplăți. 
Iată, Fericitul Stefan nu vedea ploaia de pietre, pentru că 
se uita la Hristos cu ochii credinței (Fapte 7, 55-58); în loc 
de pietre, număra rasplatile şi cununile”’”’. 

Aşa au dat mărturie grăitoare şi cei patruzeci de mucenici 
care se încurajau unul pe altul si ziceau acestea: „«Aspră-i 
iarna, dar dulce-i paradisul! Dureros e inghetul, dar plăcută 
odihna! Să suferim puţină vreme, si sânul patriarhului ne 
va încălzi! Să schimbăm o singură noapte cu toată vesnicia! 
Să ardă piciorul, ca să dantuiasca veșnic cu îngerii! Să se 
desprindă mâna, ca să aibă îndrăzneala să se înalțe către 
Stăpânul! Câţi dintre camarazii noștri n-au căzut în luptă 
ca să rămână credincioși unui împărat pământesc! Oare noi 
nu vom jertfi viata aceasta pentru credința în adevăratul 
Împărat? Câţi făcători de rele n-au suferit moartea, pentru 
că au fost surprinși săvârşind nelegiuiri? Oare noi nu vom 
suferi moartea pentru dreptate? Să nu ne dăm îndărăt, 
camarazi! Să ne luptăm cu diavolul! Trupurile noastre nu 
sunt decât trupuri! Să nu le crutam! Pentru că trebuie negre- 
sit să murim, să murim ca să traim!»”!"*, 

Ne putem lesne imagina că, pentru cei de fata, martira- 
jul creștinilor era o priveliște nemaiîntâlnită: „Unul tipa si 
declara cu glas tare că nu vrea să jertfească idolilor, pe 
când al doilea striga: «sunt creştin!» si era mândru că poate 
mărturisi numele Mântuitorului și, în sfârşit, al treilea 


173. Idem, Cuvânt la Sfinţii Mucenici, I, în vol. cit., p. 450. 
174. Sf. Vasile cel Mare, Omilii si cuvântări, omilia a XIX-a, VI, P. G. 
XXXI, col. 517A; PSB, 17, p. 539. 

tinea sus si tare ca el nici n-a jertfit si nici nu va jertfi 
niciodată”, 

Ceva cu totul deosebit si de-a dreptul nemaiîntâlnit s-a 
petrecut în Edesa Mesopotamiei. În orașul acesta — ne istori- 
seste Casiodor — se afla biserica apostolului Toma, nu mai 
puțin vestită decât împodobită. În ea, pentru respectul ce i 
se arăta, se țineau deseori întruniri. Voind să o vadă împă- 
ratul, si ştiind că acolo se întrunesc toți cei care îi sunt 
odioși, se spune că l-a lovit cu mâna pe prefect pentru ca 
nu au fost izgoniți de acolo ortodocşii. Si cum prefectul, 
suportând jignirea, se străduia împotriva voinței lui să țină 
seama de indignarea împăratului (căci nu voia să ducă la 
moarte atâția oameni), a trimis vorbă pe ascuns să nu mai 
rămână nimeni în biserica aceea. Dar nimeni nu a dat aten- 
tie nici sfatului si nici amenintarii lui. A doua zi au venit 
cu toții în mare număr la locul predicii. Cum prefectul se 
îndrepta spre biserică cu numeroase forțe armate, ca să ducă 
la îndeplinire porunca împăratului, o biată femeie, pe care 
se vedea sărăcia, trăgându-şi fiul de mână şi îndreptându-se 
către biserica aceea, l-a împiedicat pe prefect sa-si indepli- 
nească sarcina. Prefectul, indignat, a poruncit să fie adusă 
la el femeia si i-a spus: ,«Femeie nenorocită, încotro alergi 
fără ruşine?» Ea spuse: «Unde se grăbesc si alții». Iar el: 
«N-ai auzit că prefectul are să-i omoare acolo pe toți pe care 
îi va găsi?». «Am auzit si de aceea mă grăbesc ca să mă aflu 
acolo printre ei». «Si unde il tarasti pe acest biet copilaș?» 
Atunci femeia spuse: «Ca să merite si el să suporte marti- 
riul». Când bărbatul acela a auzit acestea, s-a gândit la 
voința celor care se adunau acolo. Si ducându-se de îndată 
la împărat, l-a înștiințat că sunt pregătiți cu toții să pri- 
mească moartea pentru credința lor; și a adăugat că e lipsit 
de rațiune să omoare atâția oameni într-un timp asa de 


175. Eusebiu de Cezareea, Istoria bisericească, cartea a opta, II, 1-4, 
p. 316, 317. 

scurt. Spunându-i acestea i-a potolit mânia împăratului. 
Și în felul acesta cei din Edesa au scăpat de furia împă- 
ratului”116, 

Nici creştinii de neam nobil nu s-au dat înapoi de la 
supliciile martiriului. Același istoric — eruditul aristocrat 
roman creștin Casiodor — ne relatează că Hormisdas era un 
mare nobil la persi, care avusese pe tatăl său prefect. Când 
regele a aflat că acesta este creştin, a cerut să-i fie adus si 
i-a poruncit să tăgăduiască pe Dumnezeu Mântuitorul. Dar 
„el a răspuns: «Nu gândeşti nici drept, nici folositor, împă- 
rate. Căci cel care este învățat să nege cu ușurință și să 
dispretuiasca pe Dumnezeul tuturor, disprețuiește foarte 
ușor si pe împărat, care este el însuşi o parte a naturii 
muritoare. Si dacă este demn de cel mai mare chin cel care 
disprețuiește sceptrul tău, împărate, merită să fie dat tutu- 
ror chinurilor cel ce neagă pe Creatorul a toate»”17?. 

Unii creștini mărturisitori chiar înainte ca cineva să fi 
pus mâna pe ei, s-au grăbit ei înşişi să urce pe locul de 
judecată, declarând că și ei sunt creștini, încât pe guverna- 
tor si pe cei din completul de judecată i-a apucat frica, asa 
că „pe măsură ce creştea curajul în cei care erau judecaţi, 
în aceeaşi măsură scădea acest curaj în cei care judecau. 
De aceea creștinii ieșeau triumfători din sala de judecată, 
bucurându-se că au putut mărturisi pe Hristos, «făcându-i 
biruitori în Hristos» (II Corinteni 2, 14)18. 

Torturati pe nedrept si fără de milă, mucenicii iertau si 
cereau îndurare pentru cei vinovați de supliciile la care erau 
supuși. Chinuiti fiind, pentru ei mai dureroasă era osânda 
ce-i aştepta pe călăi, decât pieirea trupului lor; astfel, dati 


176. Casiodor, Istoria bisericească tripartită, cartea a VII-a, capitolul 
XXII, în col. cit., p. 301-302. 

177. Ibidem, cartea a X-a, capitolul XXXI, p. 418. 

178. Eusebiu de Cezareea, Istoria bisericească, cartea a şasea, XLI, 23, 
p. 263. 

mortii, ei se rugau pentru iertarea, pacea si viata tuturora. 
Asa s-au stins pentru lumea aceasta si așa şi-au încheiat ei 
lupta și biruinţa: rugători înaintea lui Dumnezeu pentru 
toți, devenind pilde strălucite de statornicie în credință, 
modele de virtute, icoane ale curajului, barbatiei şi abnega- 
tiei si călăuze sigure și statornice pe calea către Înviere, 
atât pentru pacienţii terminali, cât și pentru noi toţi, căci 
nimeni nu-și cunoaşte clipa sfârşitului pământesc. Buni si 
biruitori prin jertfa lor, inegalabilii atleți ai lui Hristos, şi-au 
împlinit lupta muceniciei înarmaţi doar cu armura lui 
Dumnezeu, platoşa dreptăţii, scutul credinței şi sabia duhului. 


V.7. Hristos suferă, Se rastigneste 
prin martirii Săi şi devine tăria lor 


În timpul supliciilor felurite şi greu de închipuit la care 
au fost supuşi cu multă ură de cei care fl urau pe Hristos 
ai Cărui credincioşi erau, creştinii au fost în mod deosebit 
usurati de nădejdea rasplatii făgăduite si de ajutorul direct 
al Domnului Care era tăria şi sprijinul lor. Răbdarea muce- 
nicilor era supraomenească, pentru că mâna nevăzută a 
Proniei dumnezeiesti era cu ei. Tocmai acest lucru intele- 
gându-l unii din călăi, s-au lepădat de desarta închinare la 
idoli, au aruncat uneltele de tortură si au mărturisit împăr- 
tăşirea noii credinţe, trecând în tabăra lui Hristos. În această 
situație, şi ei au fost martirizati. 

Moartea devenea pentru creştini poarta vieţii, iar marti- 
riul, o a doua naștere. Lumina nădejdii lor dezvăluie o nouă 
perspectivă asupra a ceea ce ei trăiesc, făcând să izbucnească 
bucuria lor nesfârșită și, pentru unii dintre cei de astăzi, 
paradoxală. Este taina pe care o trăiesc martirii, căci nu 
mai trăiesc ei, ci Hristos trăiește în ei (Galateni 2, 20). 

Îngerii îi priveghează şi Duhul Domnului e alături de ei și 
lucrează în ei. 

Din moment ce Hristos suferă în martir, acesta din urmă 
participă la patimile lui Hristos. El, Care suferea în ei, 
împlinea mari minuni. Astfel, martiriul este un gest de iubire: 
martirii erau usurati de iubirea lui Hristos. În timp ce multi- 
mea cerea ca martirii să fie biciuiti și supuși la diferite 
suplicii — asa cum a fost biciuit si prigonit lisus —, ei se 
bucură pentru că îndură astfel o parte din patimile Domnului. 
Hristos suferă cu mucenicul, iar mucenicul suferă cu Hristos. 
Suferinta sa are un sens și devine mântuitoare. Marea bucurie 
a martirilor, departe de a se înrădăcina ca o căutare nesă- 
nătoasă a suferinței si a morţii, își are obârșia în forța 
nădejdii lor, şi, mai mult decât atât, în comuniunea lor cu 
Hristos. Păgânii identifică nădejdea creştinilor în înviere cu 
inima mesajului creștin, si de aceea se înverșunează atât 
de mult împotriva trupurilor martirilor!”?. 

Dar ce este un martir? Ce schimbă suferinţa dintr-o forță 
distructivă într-una creativă, care transformă o moarte violentă 
într-un act de martiriu, un abuz al justiției într-un sacrificiu 
penitent? 

Unul din răspunsuri ne este furnizat de o creștină rusoaică 
din secolul trecut, Iulia de Beausobre. Într-o zi, în Moscova, 
la sfârșitul anilor 20, soțul ei fiind reţinut de GPU (Administra- 
tia Politică de Stat ce a fost poliția politică a RSFS Ruse și 
a Uniunii Sovietice), dar ea încă nearestată, îi pregătea 
pachetul săptămânal cu mâncare pentru a i-l duce la închi- 
soare. Se simţea invadată de un sentiment de neputinţă; 
suferința soțului, a ei proprie şi a tuturor celor din jurul ei 
părea lipsită de sens şi inutilă. „Pentru ce?”, se întrebă. 
Deodată, cum trecea dintr-o cameră în alta, a simţit o lovitură 


179. Elise-Marie Pinchon, „Bucuria la martirii din secolul al II-lea”, tra- 
ducere de Simona Goicu, în rev. Altarul Banatului, Anul XI (L), 
Nr. 4-6, 2000, p. 6, 8 sq. 

pe ceafă, si a auzit ceea ce va descrie ulterior ca fiind „cuvin- 
tele nerostite ale Celuilalt”. Erau cuvintele care au marcat 
un nou răsărit în viata sa: „Bineînţeles că nu este de nici 
un folos pământesc pentru nici unul dintre voi. Doar vă 
poate schilodi trupurile şi contorsiona sufletele. Dar mă voi 
împărtăși de fiecare dintre poverile voastre care vă schilo- 
desc şi vă contorsionează. În căldura amestecată a compa- 
siunii voi cunoaște oroarea deplină a distrugerii voastre 
voluntare de către oameni de aceeași specie cu voi. Voi cunoaște 
greutatea poverii voastre purtând-o împreună cu voi, dar 
cu o înțelegere mai profundă decât poate fi a voastră. Vreau 
să car această povară. Trebuie să o cunosc. Datorită Întru- 
pării mele şi Botezului vostru, nu există altă cale — daca 
sunteți de acord”. 

Aici trebuie notate două lucruri: valoarea atașată accep- 
tării voluntare si insistența asupra participării, solidarităţii, 
identificării. 

„Dacă sunteţi de acord”, spune Domnul, Iuliei. Hristos, 
Protomartirul, a mers voluntar la moarte, iar martirul ca 
un alter Christus, un al doilea „Hristos”, este chemat să facă 
același lucru. Pentru că suferința inocentă nu îl transformă 
pe om în martir. Este necesar ca si noi, de partea noastră, 
să acceptăm voluntar acea suferință, chiar dacă nu am ales-o 
noi. Este necesară dedicarea de sine, și ea este cea care îl 
transformă pe martir din cineva care suferă şi moare în 
cineva care poartă mărturie. Trebuie să ne ridicăm singuri 
crucea și s-o acceptăm; nu doar să ne fie impusă prin coer- 
citie exterioară. Suferinta devine creativă, iar moartea devine 
sacrificială, dacă şi numai dacă sunt acceptate de bunăvoie 
de cel care trebuie să sufere sau să moară. 

Pentru a întări această trăire avem destule mărturii și 
din primele secole creștine. Astfel, cunoaștem din Traditie 
şi de la Sfântul Ambrozie al Milanului (scrisoarea a XXI-a) cele 
întâmplate cu Sfântul Apostol Petru care, pe când semăna 

in popor invataturile lui Dumnezeu, a intaratat din aceasta 
pricină sufletele păgânilor, care au început să-l caute ca să-l 
omoare. Dar sufletele creştine l-au rugat să se retragă pentru 
câtva vreme. Si desi era dornic să pătimească, a fost indu- 
plecat în fata rugamintilor poporului. Căci era rugat să mai 
aștepte, pentru a învăța şi a întări poporul. Astfel, voind 
într-o noapte să iasă din oraş şi văzând pe Hristos că-i iese 
în cale la poartă şi că intră în oraș, L-a întrebat: «Doamne, 
unde mergi?». La aceasta, Domnul Hristos a răspuns: «Vin 
sa Mă răstignesc a doua oară». Atunci Sfântul Petru a inte- 
les că în răspunsul dumnezeiesc se cuprinde crucea sa. Căci 
nu putea fi răstignit iarăși Hristos Care, primind moartea, 
Se despartise de pătimirea trupului. «Ce a murit, a murit 
păcatului odată pentru totdeauna, iar ce trăieşte, trăieşte 
lui Dumnezeu» (Romani 6, 10). A înţeles, așadar, marele 
Apostol Petru, că Hristos a doua oară va trebui să Se răs- 
tignească prin slujitorul Său. Astfel că de bunăvoie s-a întors 
din drum, a răspuns creştinilor care-l întrebau si, pe data 
fiind ridicat, prin răstignire a cinstit pe Domnul lisus. lată, 
așadar, că Hristos vrea să pătimească prin slujitorii Săi! 

Mântuitorul nostru a insuflat în apărătorii Lui un curaj 
atât de mare, încât, chiar dacă nimeni nu i-ar fi încurajat, 
ei nu se temeau de amenințările duşmanilor, oricât de 
puternici ar fi fost aceia. În locul lor a luptat deci harul lui 
Dumnezeu, întărind pe cei slabi şi ridicând pe cei puternici, 
așa că ei au mers la martiriu, îndurând felurite suplicii 
inimaginabil de grele. 

De aceea se nevoiau martirii, căci purtau în lăuntrul lor 
pe Hristos spre darurile cele mai înalte (I Corinteni 12, 31) si 
îndurau orice oboseală şi orice suferință scornită de dușmani 
„nu numai o singură dată, ci pentru unii chiar şi de două 
ori. De aceea, oricât de zeloși erau paznicii în amenințările 
lor, fie ele în vorbe, fie în fapte, martirii nu și-au schimbat 
hotărârea pentru că «iubirea desăvârşită alungă frica» (I 

Ioan 4, 18)”1%. Eusebiu de Cezareea în Istoria bisericească, 
ne aminteşte si de fericitul Potin, căruia îi fusese încredin- 
tata păstorirea episcopiei de Lyon, fiind atunci în vârstă de 
peste 90 de ani și foarte slăbit cu trupul, încât din cauza 
slăbiciunii trupesti abia mai sufla; întărindu-se prin râvna 
duhului de dorința pentru mucenicie, a fost târât si el la 
tribunal. „Trupul lui era cu totul dărâmat de bătrânețe si 
de boală, în schimb sufletul îi era încă atât de vioi, încât si 
prin el Hristos s-a dovedit biruitor (II Corinteni 2, 14). 

Când ostașii l-au adus la tribunal, dregătorii orașului şi 
toată mulțimea care îl însoțea intonau cele mai deosebite 
strigăte, parcă ar fi adus tocmai pe Hristos Însuşi. Oricum 
şi el a adus o bună mărturisire (I Timotei 6, 13)181. 

În Istoria bisericească (cartea a III-a, 11, 3), Fericitul 
Teodoret, Episcopul Cirului ne aduce în atenţie martiriul 
Sfântului Teodor şi lucrurile minunate şi înfricoşătoare petre- 
cute cu dânsul. Împăratul păgân Iulian Apostatul a porun- 
cit ca Teodor să fie scos din închisoare. Acesta era numele 
acelui tânăr luptător curajos pentru Adevăr. Pe acesta unii 
l-au întrebat dacă a simţit durere, când a îndurat torturi 
cu intepaturi foarte crude. El însă a răspuns că la început 
a simţit ceva durere, apoi, însă s-a arătat cineva, care stergea 
mereu sudoarea de pe fata lui cu o pânză moale si rece și 
care îl îndemna să aibă curaj. De aceea, când au încetat 
suferințele, a spus că nu s-a bucurat, ci s-a întristat, căci, 
zicea că (a dispărut) l-a părăsit Cel care îi aducea mângâ- 
ierea sufletească. 

Și Sfântul Arhidiacon Stefan — întâiul mucenic, pe când 
primea lovituri mortale cu pietre, vedea cerurile deschise și 
pe lisus stând de-a dreapta Lui Dumnezeu (Fapte 4, 55). 
De aceea nu simțea loviturile pietrelor, nu se gândea la 


180. Eusebiu de Cezareea, Istoria bisericească, cartea a opta, X, 2-3, 
p. 324. 
181. Ibidem, cartea a cincea, I, 29-30, p. 185. 

rănile trupului, ci era cu ochii atintiti către Hristos, de El 
se simţea ocrotit. 

Hristos trăia şi lucra în sufletele şi în trupurile muceni- 
cilor. Cu cât se veştejea mai mult mâna mucenicului, cu atât 
voința îi era mai înflăcărată, întrecea în strălucire chiar 
jaratecul cărbunilor, scânteia mai tare decât cărbunii. Mucenicul 
nu simțea vâlvătaia acestui foc material care îl învăluia din 
afară, pentru că înăuntrul lui ardea focul cel duhovnicesc, 
cu mult mai înflăcărat și mai fierbinte decât focul material. 
Mintea şi inima martirilor era la Dumnezeu. Rugăciunea 
lor către El era neîncetată. Rugându-se fierbinte Domnului 
Hristos, uniţi cu El prin rugăciune, primeau putere de a 
răbda din puterea Lui cea nesfarsita. 

În Omilia de laudă la Sfânta M uceniță Pelaghia cea din 
Antiohia (II), Sfântul Ioan Gură de Aur semnalează faptul 
că nu au tulburat-o pe fericita aceasta nici spaima de ostașii 
ce stăteau la ușă, nici scurtimea timpului, nici singurătatea 
în care se găsea ea, cea atacată, nici că era numai ea în 
casă, nimic din acestea; ci, ca și cum s-ar fi găsit între 
prieteni și cunoscuţi, așa le făcea pe toate, fără temere. Și 
pe bună dreptate, căci nu era singură înlăuntru, ci avea 
sfătuitor pe Iisus Care era alături de ea, Se atingea de inima 
ei, îi întărea sufletul şi-i alunga frica. Acestea toate le făcea 
Mântuitorul pentru că şi mucenica se făcuse mai întâi vred- 
nică de ajutorul Lui. 

Un alt exemplu concludent care ne întărește în convin- 
gerea că Hristos Se răstigneşte în martirii Săi, suferă și 
devine tăria lor, este cel al mucenitei Felicitas care s-a bucurat 
şi ea din belșug de ajutorul harului Domnului. Aflăm din 
Actele martirice că, ea se afla în luna a opta de sarcină (căci 
fusese arestată însărcinată), iar ziua spectacolului se apro- 
pia, astfel că ea era în mare frământare, ca nu cumva, din 
cauza sarcinii, să fie amânată (de la pătimire). Căci nu se 
îngăduia (după legile romane) ca femeile însărcinate să fie 

condamnate la moarte. Apoi sa nu-si verse sangele ei sfant 
şi nevinovat printre alti nelegiuiti (mai în urmă). 

Dar si însoțitorii ei de mucenicie erau adânc intristati de 
a lăsa o așa de bună prietenă şi insotitoare singură pe calea 
aceleiaşi speranțe. De aceea, cu trei zile înaintea muceniciei, 
uniți cu toţi în aceeași întristare, au făcut rugăciune către 
Domnul. Îndată, după rugăciune, au cuprins-o durerile nas- 
terii. Si pe cand suferea, plângându-se de greutatea firească 
a unei nașteri în luna a opta, unul dintre paznicii celor 
închiși i-a zis: 

„— Dacă acum tu suferi atât de mult, ce vei face atunci 
când vei fi aruncată fiarelor, pe care le-ai disprețuit, fiindcă 
n-ai voit să jertfesti zeilor?”. 

Și ea a răspuns: 

„— Acum eu sufăr ceea ce sufăr. Acolo, însă, un altul 
(Hristos) va fi în mine, Care va pătimi pentru mine, fiindcă 
şi eu voi pătimi pentru El”. 

Astfel, a născut o fetiță pe care a crescut-o o soră (creștină) 
ca pe o fiică a ei!®?. 

Putem conchide că aceia pe care tiranii i-au silit să tră- 
deze credința creștină în public, s-au arătat învingători prin 
aceea că au primit cu nepăsare tot felul de torturi în tru- 
purile lor, lucru pe care nu l-ar fi putut suporta cu atâta 
tărie dacă n-ar fi avut dovada sigură si nestramutata ca 
Dumnezeu este cu ei. Deci, cum subliniază de altfel şi lite- 
ratura Sfinților Părinţi, așa sunt faptele de vitejie ale sufle- 
tului sfinților. Aceasta pentru că Dumnezeu este cel Care 
locuieşte în sufletele lor. Iar pe Dumnezeu e cu neputinţă 
să-L învingă cel ce se luptă cu El, ci trebuie neapărat să 
plece ruşinat şi să fie biruit cu rușine. Nu este bine să 
lovească cineva cu piciorul în tepusa, cu alte cuvinte, nu se 
poate împotrivi lui Dumnezeu fără a se lovi. 


182. Actele martirice, Martiriul Sfintelor Perpetua si Felicitas, XV, 
p. 125-126. 

Spiritualitatea crestina, prin exemplul sfintilor martiri 
din primele veacuri crestine, vine in sprijinul bolnavului de 
astăzi, asigurându-l că in durerile fără voie se ascunde mila 
lui Dumnezeu, învățându-l că suferinţa trupului este expi- 
atoare, purificatoare, si mai ales că nu este singur pe acest 
drum al suferinței, ci având Prieten, Apărător, Mângâietor 
şi Sprijinitor pe Dumnezeu. Așa cum Fiul lui Dumnezeu se 
arăta grabnic ascultător al rugăciunilor sfinților mucenici 
şi-i întărea în chinurile lor, îi încuraja, suferea în martirii 
Lui si devenea tăria lor, asa va face tuturor celor bolnavi 
care-l cer stăruitor ajutorul. 


VI. Cum se raportează sfinţii 


e yw 


si părinţii duhovnicești la boală 


? 


VI.1. Primesc cu răbdare 
tot ceea ce-mi dă Dumnezeu 


În mod eronat, unii nutresc convictiunea că suferința 
trebuie căutată cu orice preţ pentru a dobândi Împărăţia 
cerurilor. Este binecunoscut faptul că în Evul Mediu nu 
puţini erau cei care căutau pedepsele corporale, flagelările 
publice ori individuale. Ortodoxia însă susţine că boala si 
suferința nu sunt stări fireşti, normale, omul fiind creat de 
Dumnezeu să se bucure, nu să sufere, asa cum evidențiază 
limpede si cuvântul Domnului Dumnezeu: „ca bucuria Mea 
să fie în voi si ca bucuria voastră să fie deplină” (loan 15, 
11). „Se va bucura inima voastră si bucuria voastră nimeni 
nu o va lua de la voi” (loan 16, 22). Boala si suferința sunt 
urmări ale păcatului strămoșesc si, în cazul nostru, de cele 
mai multe ori, şi ale păcatelor personale. 

Nu suferința îndelungată este meritorie, nu ea înalță 
sufletul spre slăvile cerești, ci dragostea trăită într-o astfel 
de „probă de foc”, efortul şi stăruința de a ajunge la o iubire 
genuină, autentică: „de as da trupul meu ca să fie ars, iar 
dragoste nu am, nimic nu-mi folosește” (I Corinteni 13, 3). De 
aceea, unii dintre cuviosii părinţi nu se rugau la Dumnezeu 
să îi facă bine — bolnavi fiind — ci să îi facă mai buni. Vata- 
marea mădularelor a însemnat pentru Părinţii Bisericii tocmai 
sporirea virtuţilor. O sumedenie de sfinți care au răbdat 
supliciile bolii nu se plângeau de starea lor de decrepitudine 
fizică şi de dureri continui, ci își exprimau următoarea con- 
vingere: de am sti cât de folositoare sunt suferințele trupesti 
pentru suflet, le-am primi ca pe cele mai mari daruri. 

Bolnavul credincios, ce suferă îndelung si nu-și găsește 
vindecarea, capătă certitudinea că îi este de ajuns harul lui 
Dumnezeu, căci puterea Lui se desavarseste în slăbiciune 
(II Corinteni 12, 9). „Nu vă temeti — îndeamnă Sfântul Ioan 
Gură de Aur pe cei ce sunt patrunsi de boli si nu au aflat 
încă vindecarea —, nici nu va tulburati! De vreme ce Tatăl 
vostru știe ce suferiti si poate să şi oprească suferința voas- 
tră, atunci este lămurit că nu pune capăt suferinței voastre 
pentru că vă poartă de grijă si pentru că se grijeste de 
voi!”15%, Dumnezeu cunoaşte mai bine decât noi ceea ce ne 
este de folos. Un ucenic i-a adresat marelui Avvă loan, urmă- 
toarea întrebare: „«Dacă cer sfinților să se roage pentru o 
boală a sufletului și a trupului si cred că-mi va veni vinde- 
carea îndată, oare așa va fi, chiar dacă nu-mi este de folos 
să fiu vindecat îndată?» 

Răspunsul lui Ioan: Nu e bine să te rogi, pornind de la 
tine, ca să fii vindecat de boală, nestiind de-ti este de folos. 
Ci trebuie lăsat în seama Celui ce a zis: «Ştie Tatăl vostru 
Cel ceresc, cele de care aveţi trebuinta, înainte de a-l cere» 
(Matei 6, 8). Deci roagă-te lui Dumnezeu, zicând aşa: «Stăpâne, 
sunt în mâinile Tale, miluieste-ma după mare voia Ta și, 
dacă îmi este spre folos, vindecă-mă în grabă». Același lucru 
roagă-i si pe sfinţi să-l ceară si crede, fără să te indoiesti, 
că va face ceea ce iti este de folos. Si multumeste-I Lui în 
toate, aducându-ţi aminte de cuvântul: «În toate mulţumiţi» 
(I Tesaloniceni 5, 18). Şi te vei folosi cu sufletul si cu trupul”™*. 
Pentru a ajunge să cugete astfel, Duhul Sfânt Însuşi mijlo- 
ceste (Romani 8, 26), deschizând pe bolnav către un răspuns 
neșovăitor, către un fiat decisiv: „Tatăl nostru ... facă-se voia 
Ta”. Sau cum zis-a Avva Zosima: „Fericit este sufletul acela care 
s-a pregătit pentru primirea celor ce i se trimit de la Dumnezeu, 


183. Sf. Ioan Gură de Aur, Omilii la Matei, omilia IX, III, P. G. LVII, 
col. 179. 
184. Sf. loan, Scrisori duhovniceşti, 384, în col. cit., p. 388-389. 

căci în toate este sprijinit de Dumnezeu”!5%5. Astfel, suferindul 
rabdă amărăciunea, durerea si greutatea bolii, pătrunzându-le 
de harul lui Dumnezeu care-l mângâie și îl întărește. 
Atitudinea Spiritualitatii Ortodoxe fata de boală este aceea 
de încadrare a acesteia în planul lui Dumnezeu de mântuire 
a persoanei. lar dacă Dumnezeu vede necesar si mântuitor 
ca unii să răpească Împărăţia cerurilor mai ales prin răb- 
darea bolii si a suferinţei, bunii creștini nu cârtesc, nu se 
revoltă, nu sunt cuprinși de indignare, ci mulțumesc Domnului 
pentru această șansă de curăţire, de mântuire. Ei doresc să 
se purifice de impuritatile sufletești prin suferința din această 
viata, pentru a scăpa de suferinţa viitoare care e veşnică si 
de nesuferit. Aşa se explică de ce în Paterice sau în Vieţile 
sfinţilor citim cum unii dintre părinții cuviosi, în marea lor 
smerenie, cugetând că nu au săvârşit nimic bun pe pământ 
şi că încă sunt cuprinși de slăbiciuni şi neputinte, isi asumau 
suferințele trimise de Dumnezeu pentru răscumpărarea păca- 
telor, uneori chiar rugându-se lui Dumnezeu ca, în cazul în 
care doar prin suferinţă s-ar putea purifica şi mântui, să le-o 
îngăduie sau să le-o trimită Dumnezeu, însă să le dăruiască 
şi tăria pentru o purta. Acești cuvioși, adevărați mucenici 
ai răbdării, aveau credinţa că este mai bine să sufere aici 
pentru păcate și să părăsească aici pe pământ păcatele, 
ispăşindu-le, răscumpărându-le prin suferințe si să dobân- 
dească astfel Împărăţia luminii si a bucuriei veşnice decât 
să le fie insiruite faptele rele de către conștiință in fata 
Dreptului Judecător, la Judecata cea de pe urmă. Astfel, 


Sfântul Paisie Velicikovski, într-una din lucrările sale1%, 


185. Avva Zosima, Fericitul Zosima a început să înveţe după ce întâi 
şi-a pecetluit gura cu semnul Sfintei Cruci, în col. Comorile pustiei, 
vol. 3, colecţie îngrijită de Ignatie Monahul, Editura Anastasia, 
Bucureşti, 1995, p. 136. 

186. Sf. Paisie Velicikovski, Crinii tarinii, Ediţie îngrijită de Ignatie 
Monahul, în col. Comorile pustiei, vol. 12, Editura Anastasia, 
Bucureşti, 1996, p. 48. 

aminteste de un preacuvios monah — Arhip cel din Honeh, 
a cărui atitudine radicală ne deconcertează pe noi cei de 
astazi, citind ca asternutul sau era din pietre ascutite si isi 
ostenea trupul cu privegheri si niciodata nu a avut odihna, 
şi zicea către sine: „Rabdă, rabdă, suflete al meu, şi adauga-ti 
în tot locul măcar câte puţină suferință, că o să vrei să plângi 
şi nu o să ai vreme ca să te nevoiesti!”. Istoricul Casiodor 
redă cu acuratețe cuvintele unui pustnic din vechime, pe nume 
Ștefan, care mărturisea: „Toate cele făcute de Dumnezeu 
sunt folositoare. Eu ştiu însă că asemenea suferințe sunt 
consecințele păcatelor. Și e mai bine să ispășim aici păcatele, 
decât să suportăm după moarte chinuri fără sfarsit”’®’. 

În lucrarea duhovnicească intitulată Pateric!®®, ni se isto- 
riseste că se afla la Chilii un frate, care ajunsese la o sme- 
renie atât de mare, încât se ruga totdeauna astfel: „Doamne, 
trimite-mi o boală, căci atunci când sunt sănătos, nu-ţi dau 
ascultare”. Și Sfântul Ignatie Branceaninov amintește de 
un alt avvă pe care l-a cercetat când era bolnav. „L-am aflat 
suferind foarte mult de boală. El văzând întristarea mea, 
provocată de boala lui grea, mi-a zis: «Chinuit de astfel de 
boală, eu mi-am adus aminte de amarul ceas al morții. Această 
amintire ar fi fost străină de mine dacă trupul meu ar fi 
fost sănătos»”159, 

Un alt frate vietuia singur la o mănăstire din pustie, iar 
rugăciunea sa era totdeauna după cum urmează: „Doamne, 
n-am frică de tine (în sensul că n-a dobândit în mod deplin 
frica de Dumnezeu — n.n.) ... ştiu că este cu neputinţă sa 


187. Casiodor, Istoria Bisericească tripartită, Cartea a VIII-a, capitolul I, 
p. 322. 

188. Pateric. Ziceri inedite ale Părinților pustiei, traducere din limba 
franceză de Bogdan Cândea si Eugenia Cândea Serbanovici, Editura 
Anastasia, Bucuresti, 2009, p. 90. 

189. Sf. Ignatie Brianceaninov, Télcuiri la Patericul egiptean, 35, Tra- 
ducere din limba rusa de preot Gheorghe Rosca, in col. Comorile 
pustiei, nr. 9, Editura Anastasia, Bucuresti, 1996, p. 26. 

capăt iertarea Ta, căci am păcătuit mult împotriva Ta, Stăpâne; 
dar dacă ar fi cu putință, prin marea Ta milă iartă-mă și 
dacă acest lucru nu este cu putinţă, atunci, pedepseste-ma 
aici jos pe pământ, Stăpâne si nu-mi da mie pedeapsă acolo 
sus. Si dacă şi acest lucru este cu neputinţă, dă-mi o parte 
aici și ușurează-mi acolo; n-ar fi decât o parte neînsemnată 
din această pedeapsă; începe a mă pedepsi chiar de acum, 
dar nu cu mânia Ta, Doamne”. 

Un altul — de data aceasta un părinte contemporan pen- 
tru multi dintre noi — leronim (al Eghinei — n.n.) spunea: 
„Mi-am pierdut mâna. Dumnezeu a îngăduit să-mi fie luată. 
Se pare că nu aveam nevoie de ea. Am cealaltă mână. Dacă 
vrea să mi-o ia şi pe aceasta, să mi-o ia. lar dacă vrea să-mi dea 
cancer, primesc bucuros. Numai să fie voia lui Dumnezeu 
şi să-mi dea şi puterea să suport”. Părintele era — consem- 
nează scriitorul grec Petros Botsis — cu totul dedicat și cre- 
dincios lui Dumnezeu. Nu îl înspăimântau suferinţele, ci 
posibilitatea de a fi îndepărtat de Creatorul său. Aceasta 
era marea sa grijă şi preocupare. Părintele Ieronim a fost 
un adevărat sfânt, fapt care a fost dovedit de întreaga sa 
viata. „Îmi aduc aminte — consemna Klitos Ioannidis — cu 
câtă răbdare a suportat crucea bolii. Și știți că a suferit 
foarte mult. Cancerul pe care l-a avut îi provoca dureri 
teribile. Dar niciodată nu se plângea. Mereu spunea «Slavă 
Domnului». Îl slăvea pe Dumnezeu fără încetare”! 

Fiind suferind de reumatism, preacuviosul părinte Damian 
Taru de la Mănăstirea Secu-Neamt (1892-1964) a fost între- 
bat de ucenicul său dacă nu doreşte să beneficieze de câteva 
băi pentru ușurarea durerilor. La care părintele a dat urmă- 
torul răspuns: „Ei, părinte Nicodim! Boala vine pentru păca- 
tele mele. Dacă vreau să scap de boală, rămân cu păcatul. 


190. Pateric. Ziceri inedite ale Părinților pustiei, p. 119-120. 
191. Klitos Ioannidis, Patericul secolului XX, Traducere de: Daniela 
Filioreanu, Editura Cartea Ortodoxă, Galati, s. a., p. 423-424. 

Deci, mai bine primesc cu răbdare tot ce-mi dă Dumnezeu”!*?. 


În Patericul atonit ni se mai istorisește faptul că un preot 
l-a întrebat pe un călugăr bolnav: 

„— Cum e cu sănătatea, părinte? 

— Bine. Acum că am în mine mai multă boală, nu voi 
merge la Tatăl meu cu mâinile goale”!%. 

Multi dintre cuvioșii imbunatatiti nu se rugau la Dumnezeu 
să-i scutească de dureri și de suferințe, căci răbdarea lor 
este aducătoare de cununi cereşti, ci să nu fie lăsați prada 
durerii fără întărirea și mângâierea Duhului Sfânt. 

Deci, acei eminenti iubitori de Dumnezeu ale căror suflete 
sunt mistuite de tânjirea pentru transformarea și transfi- 
gurarea lor după asemănarea divină, primesc impactul tera- 
peutic al suferinţei. Fac aceasta fie ca martiri, daruindu-si 
vieţile, fie ca asceti, negându-și confortul si satisfacerea 
celor mai elementare dorințe. Este posibil ca, atunci când 
sunt impovarati de o boală cronică, ce-i face incapabili de 
astfel de acte voluntare de eroism, să isi ofere, ca sacrificiu 
ori ca jertfă, credinţa statornică și multumirea. Măsura în 
care suferinţele trupesti își pot exercita efectul restaurator 
al naturii primordiale chiar acolo unde lipsește un astfel de 
sacrificiu voluntar devine evidentă din pilda evanghelică 
despre săracul Lazăr (Luca 16, 20 sg)!%*. 

Dacă aceste încercări ale vieţii erau atât de necesare 
pentru cei cuvioşi, ca ei să nu uite de Dumnezeu și să nu 
se răcească iubirea lor fata de El, cu cât mai mult sunt 


192 Cf. Arhimandrit Ioanichie Bălan, Patericul românesc ..., p. 622 

193. Arhimandritul Ioannikios, Patericul atonit, p. 411. 

194. Şi Sfântul loan Casian remarcă acest fapt când scrie: „Cât este 
uneori de binefăcătoare slăbiciunea trupului o arată fericirea acelui 
Lazăr, sărac şi plin de bube. Despre el Scriptura nu aminteşte 
nici un alt merit al virtuţilor sale, în afară de faptul că a suportat 
cu foarte mare răbdare sărăcia si slăbiciunea trupeasca, ceea ce 
i-au adus fericita soartă de a fi primit în sânul lui Avraam.” (Sf. 
Ioan Casian, Convorbiri duhovniceşti, Cap. III, 5, p. 399) 

acestea de trebuinta și mântuitoare pentru noi, creştinii de 
astăzi, afundati în multe păcate si în patimile dezmierda- 
rilor lumești. 

Mai subliniem și următorul fapt: iubirea de Dumnezeu 
isi află încununarea în tocmai disponibilitatea de a suferi. 
De aceea Părinţii au luat asupra lor de bunăvoie toate încercă- 
rile, văzute ca adevărate semne ale bunatatii divine. 

Ca o concluzie, frate al meu, care suferi, te tanguiesti si 
plângi, poate că în sufletul tau nu ţi-ai agonisit nici un fel 
de faptă bună, poate că tu n-ai făcut nimic sau aproape 
nimic pentru mântuirea sufletului tău, pentru pregătirea 
lui spre viata veşnică. lată Domnul iti trimite boli, necazuri 
şi suferințe pentru ca tu, purtându-le cu răbdare în numele 
iubirii pentru El, măcar această virtute a răbdării si a supu- 
nerii la voia lui Dumnezeu s-o iei cu tine pe calea către vesnica 
Imparatie cerească. Să nu te prezinti în fata Judecătorului 
suprem cu credință slabă, cu suflet neputincios si cu totul 
gol de fapte bune. Poate aceasta este pentru tine singura și 
marea ta șansă de mântuire. Nu o rata! Înarmează-te cu 
răbdare, cu rugăciune și mulțumire către Dumnezeu pentru 
toate. Cugetă la chinurile sfinților mucenici care au suferit 
putin aici şi se bucură de-a pururi în ceruri de bunatatile 
cele de negrăit pregătite de Preabunul Dumnezeu. 


VI.2. Grea este durerea bolii, 
dar atât de dulce Raiul 


Creştinii călătoresc spre viata veşnică si în tovarasia sufe- 
rintei. Ar fi imposibil să eliminăm întreaga suferință din 
viata noastră. Atunci ar trebui să dirijăm lupta împotriva 
păcatelor noastre, a eşecurilor și a descurajărilor noastre, 
a revoltei etc. 

In Vechiul Testament, Patriarhii, Profetii si toti dreptii, 
cu nimic nu erau preamariti mai mult, spre lauda virtuţilor 
lor, decât pentru faptul că păstraseră răbdare, cu puternică 
şi statornică sfințenie. Abel, făcând începutul martiriului și 
a pătimirii celor drepţi, nu s-a împotrivit fratelui fratricid 
ci, smerit si răbdător, s-a lăsat ucis. Tot așa Avraam, încre- 
zător în Dumnezeu, fiind pus la încercare cu singurul său fiu, 
anume ca să îl aducă pe acesta jertfă în munte, nu se îndoieşte 
şi nu întârzie să ducă la îndeplinire voia lui Dumnezeu, ci 
se supune, cu toată răbdarea devotiunii; și Isaac, prefigu- 
rând întocmai jertfa Domnului, se arată plin de răbdare 
când părintele său Avraam îl oferă ca jertfă. Moise, dispre- 
tuit de nerecunoscătorul și perfidul său popor, gata să fie 
lapidat de atâtea ori, se roagă pentru ei, răbdând şi blând 
fiind. lov, totuși, deși copleșit de chinuri mari și continue, 
nu se frânge, ci asa apăsat, strâmtorat si îndurerat, dar 
mereu mai tare fiind-i răbdarea, el strigă binecuvântând 
numele lui Dumnezeu. Bine ştiind acestea, scriitorul bise- 
ricesc Tertulian exclamă: „Ce bucuros era Dumnezeu, ce se 
sfâşia cel rău, când lov, în gunoi, suporta cu mare liniște 
sufletească prea multele lui bube, când alunga în bătaie de 
joc mustele care năvăleau să se hrănească din rănile lui 
deschise. Astfel, acel lucrător pentru slava lui Dumnezeu, 
apărându-se de toate săgețile ispitelor cu platoșa și cu scutul 
răbdării, a redobândit îndată de la Dumnezeu sănătatea 
corpului, iar averea pierdută şi-a dublat-o”1%. Apoi Tobit, 
după mari şi nenumărate fapte marete de dreptate şi milă, 
pus la încercare prin pierderea luminii ochilor, a răbdat fără să 
murmure şi s-a învrednicit de laudă in fata lui Dumnezeu. 
Multi profeti au fost uciși. O sumedenie de martiri au fost 
cinstiți cu cerești cununi, pentru slăvirea răbdării lor! Căci 


195. Tertulian, Despre răbdare, XIV, traducere de Prof. Nicolae Chitescu, 
Eliodor Constantinescu, Paul Papadopol și Prof. David Popescu, 
în col. PSB, vol. 3, București, 1991, p. 196. 

„fără durere și fără răbdare în suferință, nimeni nu poate 
primi cununa pătimirii”1%6, 

Acceptarea voluntară a Crucii de către Hristos este cel mai 
bun exemplu de asumare a suferinţei. A fi creștini înseamnă 
a ne îmbrăca în Hristos nu doar în viata, ci si în moartea 
Sa, în ascultare pe Cruce (Romani 6). Acceptarea nu este 
sinonimă cu resemnarea. A se resemna înseamnă a se apleca 
în fata unei fatalitati, a unei lovituri a sorții, a circumstan- 
telor adverse. Acceptarea este îndeplinirea unui act de liber- 
tate, prin care ne asumăm suferința și o folosim în scopul 
creşterii credinței noastre, a iubirii si a ascultării. A accepta 
înseamnă așadar a obţine o victorie. „Primeşte, aşadar, cuvân- 
tul meu de mângâiere — scrie Sfântul Vasile cel Mare — ca 
să nu cazi în suferințe, ci să dovedesti că ești deasupra lor 
şi că le-ai biruit deja”!*?. Acceptarea înseamnă a ne învinge 
pe noi înşine, a ne lua crucea şi a merge pe urmele Celui 
care a acceptat să fie răstignit pe Crucea Sa, dându-ne pute- 
rea de a ne-o purta curajoşi pe a noastră. Pentru o luptă, 
sunt necesare armele. Pentru un creștin nu există alte arme 
decât „armele luminii” (Romani 13, 13), de care vorbește 
Apostolul Pavel și pe care le recomandă efesenilor să le 
folosească în „zilele rele” (Efeseni 6, 10-13). 

O parte dintre semenii nostri, atunci când sunt atinsi de 
vreo boală, necaz sau supărare, îndată blestemă, deşi durerea 
şi amarul acela tot îl simt, iar de plata răbdării se lipsesc. 
Necunoscând legile duhovnicești, nu ştiu că fugind de încercă- 
rile care dupa ingaduinta lui Dumnezeu îi apasă, vor apărea 
altele mai mari. „Un singur refugiu există pentru ele: răb- 
darea. Cu împotrivirea prostească nimic nu vei izbândi, ci 
doar le vei inmulti, așa că la sfârşit te vor birui. Să fii ca 
trestia care, atunci când bate vântul, se înconvoaie, iar când 


196. Sf. Ciprian, Despre folosul răbdării, traducere din limba latină 
de Prof. Vasile Goras, in vol. Antologie din Scrierile Părinților 
Latini, Editura Anastasia, București, 2000, p. 195-196. 

197. Sf. Vasile cel Mare, Epistole, epist. 101, I, P. G. XXXII, col. 508B. 

vântul se domoleste, iarăși se îndreaptă. Dacă nu se apleacă, 
se rupe”!%. De aceea, Părinţii sfinţi, în scrierile lor, ne îndeamnă 
pe toţi să răbdăm si să ne asumăm crucea durerii, ca să ne 
fie curatitoare de suflet şi mântuitoare. Răbdarea înseamnă 
suportarea suferințelor si de aceea este sigur că nimeni nu 
poate afirma că este răbdător, în afară de acela care suportă 
fără supărare încercările care i-au fost pricinuite. Pe cel ce 
suferă cu răbdare, Dumnezeu îl mângâie şi-i pare ușoară 
durerea, însă cel ce nu o primește, în încruntarea şi nerăb- 
darea lui isi sporeşte chinul și suferinţa, lipsindu-se atât de 
ușurarea durerii cât și de purificarea sufletească adusă de 
aceasta celui răbdător. Cei care se revoltă nu cunosc peda- 
gogia si lucrarea ascunsă a lui Dumnezeu, căci atunci când 
Dumnezeu va dori ca omul să treacă prin boli şi suferințe, 
tot El îi va dărui și puterea răbdării. Tâlharul care a fost 
răstignit în dreapta crucii Mântuitorului, pentru că s-a pocăit 
şi a cerut să fie pomenit în Împărăţia cerurilor, se mantuieste, 
în vreme ce tâlharul din stânga Sa, prin clevetire, prin cârtire 
şi răzvrătire, isi pierde mântuirea. Acceptând și răbdând 
suferința, ea se diminuează, se îndulceşte. Nerăbdarea sufe- 
rintei, cârtirea şi răzvrătirea o agravează si o augmentează. 
Clement Alexandrinul le amintește celor coplesiti de tristețea 
de pe urma durerii bolii si de prohibitia impusă de Pitagora, 
care interzice celor inițiați „să-și mănânce inima”, prin aceste 
cuvinte el invatandu-i că nu trebuie nicicând să li se piste 
şi să li se mistuie sufletul, dacă se întâmplă să vină peste 
ei greutăţi si necazuri nedorite. Nenorocit este cu adevărat 
acela despre care Homer spune în Iliada (VI, 201-202) că 
rătăceşte singur şi-i mistuit de tristeţe!*. 


198. Antonie Ieromonahul, File de Pateric din împărăția monahilor: 
Sfântul Munte Athos, Traducere din limba greacă de ierom. Teofan 
Munteanu, Ediţia a III-a, Editura Christiana, Bucuresti, 2008, p. 92. 

199. Clement Alexandrinul, Stromatele, Stromata a V-a, Cap. V, 30.5., 
în col. cit., vol. 5, p. 328. 

Lipsa de suportare a oricărei dureri în persecuțiile feroce 
din primele secole ale creștinismului o analizează deosebit 
de subtil scriitorul bisericesc Tertulian care consemnează: 
„Să luăm în considerare așadar şi nerăbdarea, și vom vedea 
că, aşa precum răbdarea se naște și se află la Dumnezeu, 
la fel adversara ei se naște și se află la adversarul nostru 
(diavolul — n.n.), apărând cu claritate de aici cât de catego- 
ric se opune ea credinţei”2%. Si după cum „cel ce simte în el 
pe Hristos se dovedește răbdător, tot așa, nerăbdător se arată 
omul în mintea căruia sălășluieşte diavolul”. Nefârtatul 
demon urăște pe regele si coroana întregii creaţii, care este 
omul, pe care Dumnezeu l-a creat după asemănarea Sa, și 
caută să-l ducă la pierzanie prin nerăbdare. 

Deci, „şi tu, o, iubitule, când de multe ori esti cuprins de 
boală sau de friguri sau de dureri, și usturimea te sileşte 
să zici ceva de hula — de te vei stăpâni pe tine, si vei mulțumi, 
şi vei proslăvi pe Dumnezeu, aceeaşi plată vei lua (ca drep- 
tul Iov — n.n). 

Că pentru care pricină huleşti — spune-mi — și cuvânt 
amar scoţi din gură? Oare mai ușoară ti se face tie durerea? 
lar mai ales și mai ușoară de s-ar fi facut, nici așa nu trebuie 
să indraznesti şi să vinzi mântuirea sufletului, aflând mân- 
gâiere trupului. Dar acum nu numai nu ţi se ușurează durerea, 
ci și mai cumplită se face. Pentru că diavolul văzând că a 
putut ceva și te-a adus pe tine la hula, creşte cuptorul, 
aprinde usturimea ca să îi implinesti lui pofta. Deci, precum 
am zis, deși s-ar fi ușurat durerea, nu trebuie să faci aceasta. 
Iar când nici nu foloseşti ceva, pentru care pricină te omori 
pe tine? 


200. Tertulian, Despre răbdare, V, traducere, introducere, note şi indici 
de Pr. Prof. Dr. Teodor Bodogae, Pr. Prof. Dr. Olimp Căciulă, Pr. 
Prof. Dr. Dumitru Fecioru, în col. PSB, vol. 3, Editura IBMBOR, 
București, 1997, p. 185. 

201. Sf. Ciprian, Despre folosul răbdării, p. 202. 

Dar nu suferi sa taci? Multumeste lui Dumnezeu! Proslaveste 
dar pe Cel ce te încearcă pe tine în cuptor! În loc de hula, 
slavoslovie zi către Dumnezeu! Asa zicea și fericitul acela 
grăind: «Domnul a dat, Domnul a luat», şi iarăși: «De am 
luat cele bune de la Domnul, să nu răbdăm cele rele?»”202. 

În general, Părinţii fericesc pe acel care întotdeauna este 
pregătit pentru primirea celor cei se trimit de la Dumnezeu, 
căci în toate este sprijinit de El. În Spiritualitatea Ortodoxă, 
se vorbește şi despre o deprindere, numită „răbdare în dureri”, 
de care cel ce e prins nu se va mai teme sau nu va mai 
fugi de durere niciodată. Sufletele mucenicilor, stăpânite de 
această pururea lăudată virtute, au răbdat cu uşurinţă chi- 
nurile2%5. Cunoastem din istorisirea cărţii biblice Iov că acesta, 
cuprins din toate părţile de răni, cu trupul năpădit de abcese, 
nu-şi lăsa simtirea pătrunsă de durere, ci prin meditație 
durerea rămânea în trup iar sufletul, cu nimic slăbit, nu 
înceta să cugete cele înalte. Astfel o vedea Sfântul Grigorie 
al Nyssei şi pe sora sa, slăvita Macrina, care, „deși febra îi 
topise puterile firii şi o apropia de moarte, ca răcorită de 
rouă, fără piedică, contempla cele divine””™™. 

În scrierile patristice, i se lansează celui bolnav diverse 
exortatii pentru a se „lupta” ca să-și câştige multumirea „în 
toate”, căci atunci puterea Celui Prea Înalt îl va umbri (Luca 
1, 11) şi își va afla odihna sufletului. Bolnavul care a deslusit 


202. Sf. loan Gură de Aur, Din Tâlcuirea la Psalmul 127, în vol. Putul 
si Împărţirea de grâu — 57 de predici de Sfântul Ioan Gură de Aur, 
Editura Buna Vestire, Bacău, 1995, p. 119. 

203. Sf. loan Scărarul, Scara dumnezeiescului urcus, cuv. 26, partea 
întâi, cap. 49, traducere, introducere și note de Preot Profesor 
Doctor Dumitru Stăniloae, în Filocalia, vol. IX, Editura IBMBOR, 
Bucuresti, 1980, p. 337. Pentru noi, creştinii, „nu trebuie să existe 
durere, nici amărăciune, nici deznădejde. Dacă încredințăm amara- 
ciunea noastră lui Hristos, ea se face miere”. (Cuviosul Paisie 
Aghioritul, Mica filocalie, Traducere: Preot Victor Manolache, 
Editura Cartea Ortodoxă, Galaţi, 2009, p. 31). 

204. Sf. Grigore de Nyssa, De vita S. Macrinae, P. G. XLVI, col. 977C. 

măcar în parte sensul pozitiv al suferinţei, care i s-a dat ca 
să-şi ridice firea din păcat si din patimi, în durere multu- 
meste astfel lui Dumnezeu pentru că l-a iubit şi l-a miluit 
prin sfânta Lui pedagogie. Multumirea este prin ea însăși 
aducătoare de bucurie. În Pateric, ni se istoriseste cum un 
părinte rus, pe nume Tihon, îmbunătăţit duhovniceste fiind, 
era convins că durerile și necazurile curăță si lustruiesc 
omul, și că nu e nimic mai mare decât aceasta, nici chiar 
rugăciunea lui lisus. El susținea pe bună dreptate „că rugă- 
ciunea «Doamne Iisuse Hristoase, miluieste-ne pe noi» valo- 
rează o sută de drahme””, dar «Slava lui Dumnezeu» valorează 
o mie. Prin aceasta a vrut să spună că lauda adusă lui 
Dumnezeu e mai valoroasă decât orice altceva, pentru că 
de multe ori oamenii spun Rugăciunea lui lisus când au 
nevoie de ceva; dar când cineva, fiind în suferinţă, ÎI slaveste 
pe Dumnezeu, este o nevoință”2%6. 

Bolnavilor care sunt chinuiti în ultima parte a acestei 
vieţi de durerile teribile ale vreunei boli incurabile și dece- 
sul le este previzibil, consider că le-ar aduce măcar o mică 
ușurare lectura unei minunate si insolite întâmplări din 
viata Cuviosului Părinte Paisie Aghioritul (+ 1994) care a 
repetat în nenumărate rânduri că sfinții din vechime şi-ar 
fi dorit să trăiască în vremea noastră, pentru a lupta cu 
feluritele ispite, încercări si suferințe mai mari si mai înșe- 
lătoare parcă decât în vremurile primare, pentru ca să se 
nevoiască mai mult si să ia o cunună mai strălucitoare în 
ceruri. Astfel, unul dintre ucenicii părintelui Paisie ne isto- 
riseşte următoarele despre arătarea minunată a Sfintei 
Eufimia: „Tocmai mă întorsesem din lume, unde ieșisem 
pentru o problemă bisericească. Marti”, pe la ora 10 dimineaţa, 
stăteam în chilie si făceam Ceasurile. Deodată am auzit o 


205. Drahma era moneda grecească, înainte de trecerea Greciei la 
moneda euro. 

206. Arhimandritul Ioannikios, Patericul atonit, p. 184-185. 

207. La 27 Februarie 1974. 

ciocănitură în uşă si o voce de femeie spunând: «Pentru 
rugăciunile Sfinților Părinților nostri ....». Atunci m-am gândit: 
«Cum de a intrat o femeie în Sfântul Munte?» Cu toate 
acestea am simţit o dulceaţă dumnezeiască înlăuntrul meu 
şi am întrebat: 

— Cine este? 

— Eufimia. 

«Care Hufimia? m-am întrebat în sinea mea. Nu cumva 
vreo femeie a făcut vreo nebunie si a venit în Sfântul Munte 
îmbrăcată în haine bărbătești? Acum ce să fac?» Aceea a 
bătut din nou la ușă, iar eu iarăși am întrebat: 

— Cine este? 

— Eufimia. 

Mă aflam în îndoială şi de aceea nu am deschis. Când a 
bătut a treia oară, ușa, care era zăvorâtă pe dinăuntru, s-a 
deschis singură. Apoi am auzit pași pe hol. Am sărit ca să 
deschid usa chiliei și am văzut înaintea mea o femeie cu capul 
acoperit. O însoțea cineva care semăna cu Evanghelistul 
Luca și care a dispărut îndată. Cu toate că eram sigur că 
aceasta nu era o nălucire de la cel viclean, pentru că avea 
o strălucire deosebită, am întrebat-o cine este. 

— Mucenita Eufimia, mi-a răspuns aceea. 

— Dacă esti Mucenita Eufimia, vino să ne închinăm Sfintei 
Treimi. Tot ce fac eu să faci şi tu. 

Dar când încă se mai afla pe hol, a început să facă meta- 
nii, însă nu spre biserică, ci spre chilia mea. La început mi 
s-a părut ciudat, dar după aceea mi-am amintit că aveam 
deasupra ușii chiliei mele o iconita de hârtie cu Sfânta Treime. 

Apoi am intrat în biserică şi am făcut o metanie spunând: 
«În numele Tatălui». A repetat şi ea după mine, făcând o meta- 
nie. «Și al Fiului». «Si al Fiului», a repetat ea cu o voce subțire. 

— Mai tare, ca să aud și eu! lar ea a repetat mai tare. 

După ce ne-am închinat si a treia oară, rostind: «Si al 
Sfântului Duh», i-am spus: «Acum să mă închin și eu la 
tine». M-am închinat ei şi i-am sărutat picioarele și vârful 

nasului, căci a o săruta pe față am considerat că este o 
necuviinta. 

După aceea sfânta s-a așezat pe scaunel, iar eu pe cufăr 
şi mi-a dezlegat nedumerirea pe care o aveam (în legătură 
cu un subiect bisericesc). 

Apoi mi-a povestit viata ei. Ştiam că există o Sfântă Eufimia, 
dar viata ei nu o cunosteam. Când mi-a povestit mucenicia 
ei, nu numai că o auzeam, dar parcă o vedeam, o trăiam. 
M-a înfricoșat. 

— Cum ai răbdat astfel de chinuri? Am întrebat-o. 

— Dacă aș fi știut ce slavă au sfinţii în cer, aș fi făcut tot 
ce aș fi putut ca să îndur chinuri și mai mari. 

După această întâmplare, timp de trei zile nu am putut 
să fac nimic. Tresăltam de bucurie și slăveam neîncetat pe 
Dumnezeu. Nu puteam nici să mănânc, nici nimic altceva 
să fac ... doxologie neîncetată”. 

În alt loc, același cuvios părinte, într-una din epistolele 
sale, a adăugat: „În toată viața mea nu-mi voi putea plăti 
marea mea datorie fata de Sfânta Eufimia care, deși îmi 
era necunoscută si fără să aibă vreo indatorire fata de mine, 
mi-a facut această mare cinste ...””°°, 

Panayotis Sotirios, un jurnalist si scriitor din Grecia ne 
aduce un alt cuvânt de mângâiere pentru cei bolnavi, greu 
încercaţi de cumplitele dureri ale bolii, menţionând cuvintele 
de întărire duhovnicească ale un părinte: „Fiul meu, atunci 
când oftezi, să zici «Slava Tie, Doamne», ca să înăbuși cârti- 
rea care însoţeşte oftatul. 

Aceasta este înțelepciunea. Dar e si foarte greu de inde- 
plinit. Atunci când te doare, strigi și oftezi, dar să iti amintesti 
cuvintele pe care le-au rostit Sfinţii patruzeci de Mucenici: 
«Grea este iarna, dar atât de dulce Raiul»”2%. 


208. Cf. Ieromonahul Isaac, Viaţa Cuviosului Paisie Aghioritul, Tra- 
ducere din limba greacă de Ieroschim. Stefan Nutescu, Editura 
Evanghelismos, Bucuresti, 2005, p. 210-212. 

209 Klitos Ioannidis, Patericul secolului XX, p. 93. 


VII. Rolul pozitiv al suferintei 
in viata noastra 


VII.1. Suferinta poate fi încredinţată 
lui Dumnezeu si valorificata 


Deseori ne răsună în urechi sau ne frământă mintea urmă- 
toarea întrebare: care este rolul pozitiv al suferinţei în viețile 
noastre? Într-un sens logic sau filosofic, faptul suferinței 
este neutru. Ceea ce importă cu adevărat este finalitatea 
acesteia — atât în privința modului în care o înțelegem, cât 
şi a modului în care îi permitem să ne afecteze. Aici Spiri- 
tualitatea ortodoxă ne ajută să percepem suferința într-o 
lumină pozitivă, ca mijloc de creştere spirituală, în Hristos, 
şi nu ca ceva golit de sens. Putem încredința suferința noas- 
tra lui Dumnezeu, cu nădejdea fermă că El va fi sti să o 
valorizeze şi să-L rugăm apoi să ne ajute să-i descoperim 
sensul. Suntem îndemnați de Părinţii sfinți să oferim sufe- 
rintele lui Dumnezeu, asiguraţi fiind că El poate, și le va 
folosi pentru a ne aduce la noi adâncimi ale credinţei si ale 
slujirii Lui în iubire. 

În creştinism trebuie să luăm pildă de comportarea sfin- 
tilor — următori ai lui Hristos, care nu căutau bolile și sufe- 
rintele, însă când erau atinși de ele, nu doreau numaidecat 
să fie eliberaţi de ele, nu se răzvrăteau contra lor, nu cârteau, 
ci, prin răbdarea lor, isi lucrau propria mântuire. Crucea 
lui Hristos trebuie să fie modelul nostru în suferință, amin- 
tindu-ne cum Dumnezeu a putut dirija un episod care, naturii 
umane păcătoase, i-a apărut ca un episod chinuitor, umilitor, 
şi să-l transforme în ceva bun. Astfel, nu ne vom mărgini 
doar la suportarea durerii, lăsând-o să se reverse asupra 
noastră, nu vom pretinde că această experiență nu ne va 

schimba in nici un fel, si nu-L vom priva pe Dumnezeu de 
oportunitatea de a ne „vorbi” prin această experienţă, ci vom 
distinge ceva potential benefic, expiator si folositor in ea. 

Suferinta elimină „iluziile de securitate si nemurire care 
par a prevala în afara credinţei creştine. Decojeşte spoiala 
de siguranţă care poate acționa ca o barieră atât de puternică 
în fata Evangheliei. Slabind trupul, suferința facilitează 
acțiunea sufletului, mistuit poate de amintirea purității pier- 
dute”2!0. E bine de meditat si la modul în care suferinţa 
poate adeseori constitui o cale spre credința creştină, pentru 
cei care nu au fost renascuti prin „baia cea dumnezeiască” 
a Botezului. Adeseori, înmormântarea unui prieten se ilus- 
trează a fi un punct de cotitură în călătoria spirituală a unei 
persoane, când dintr-odată piesele unui puzzle complex încep 
să-şi găsească locul în viata lui si să-i determine sau să-i 
înlesnească meditații existenţiale si metafizice profunde. 
Mai ales cei credincioși ar trebui să fie aceia care să crească 
spiritual prin experiența suferinţei, înțelegând modul în 
care ea poate fi oferită lui Dumnezeu și valorificată. 

Suferinta poate conduce la o perfecționare sau la o desa- 
vârşire a credinţei. Trebuie doar trebuie să ne deschidem 
lui Dumnezeu, să explorăm ceea ce ne-ar putea transmite 
El prin experienţa dureroasă prin care trecem. Să învăţăm 
să gândim pozitiv, creativ şi pios fata de ceea ce experiem 
sau trăim, iar nădejdea în Dumnezeu Proniatorul să nu fie 
zdruncinata de nimic. Suferinta nu este un rău absolut, un 
rău care izolează, separă şi însingurează, ci dimpotrivă, ea 
poate naște solidaritate inter-umană si comuniune cu ceilalți 
semeni ai noștri. 


210. Alister McGrath, Suffering, p. 80. 

VII.2. A fi bolnav este o cercetare 
dumnezeiască si un dar dumnezeiesc 


Cine este hotărât să nu vadă nici un sens în suferință, 
nu va învăța nimic din această experiență. Dar cine crede 
că Dumnezeu poate folosi suferința în favoarea lui, să vor- 
bească în ea și prin ea, va fi deschis în a vedea mâna lui 
Dumnezeu la lucru în această nenorocire. Pentru creștini, 
Dumnezeu lucrează la fel de mult prin eșec ca și prin succes, 
prin suferință la fel de mult ca si prin bucurie. Cuvioşii părinţi, 
atinși de nenumărate boli, multumeau lui Dumnezeu si le 
considerau pe acestea ca fiind „iubirile lui Dumnezeu”. În 
acest sens, Cuviosul Părinte Porfirie menţionează: „Mulţumesc 
lui Dumnezeu că mi-a dat multe boli?™. De multe ori îi spun: 
«Hristoase al meu, iubirea Ta nu are hotar!». E o minune 
cum de mai trăiesc. Printre alte boli ale mele, am și cancer 
la hipofiză. S-a făcut acolo o tumoare care crește și apasă 
pe nervul optic. De-asta nu mai văd acum. Mă doare înfri- 
coșător. Mă rog, însă, ridicând Crucea lui Hristos cu răbdare. 
Vedeţi inima mea cum este? S-a mărit, nu mai este cum era. 
Este tot din pricina cancerului la cap. Și cu cât merg, o să 
se inrautateasca. Se va mai mări, o să-mi fie greu să vorbesc. 
Mă doare mult, sufăr, dar este foarte frumoasă boala mea. 
O simt ca iubire a lui Hristos. Mă străpung la inimă și 
mulțumesc lui Dumnezeu. Este pentru păcatele mele. Sunt 


păcătos şi Dumnezeu Se straduieste să mă curăţească?2!?. 


211. Traducătorul cărții citate de noi aici nota că părintele a suferit de 
următoarele boli: infarct miocardic, insuficiență renală cronică, 
ulcer cu nişă (cu repetate gastroragii), cataractă, herpes zosterial 
pe faţă, dermatidă stafilococică pe mână, hernie inghinală (cu dese 
strangulări), guşă endemică cronică, adenom la hipofiză. 

212. Se vede aici marea smerenie a acestui cuvios părinte îmbunătățit 
duhovniceste si harismatic. 

Atunci când eram de șaisprezece ani, Îl rugam pe Dumnezeu 
să-mi dea o boală grea, un cancer, ca să mă doară pentru 
iubirea Lui şi să-L slăvesc în durere. Multă vreme m-am 
rugat așa. Dar Bătrânul meu mi-a spus că asta este egoism 
şi astfel ÎI constrâng pe Dumnezeu. Dumnezeu ştie ce-o să 
facă. Așa că n-am mai stăruit. Vedeţi însă că Dumnezeu 
n-a uitat cererea mea şi mi-a dat această binefacere după 
atâţia ani! 

Acum nu-L rog pe Dumnezeu să-mi ia ce l-am cerut. Mă 
bucur că o am, ca să fiu şi eu partas la Patimile Lui, din 
multa mea iubire. Am certarea lui Dumnezeu. «Căci pe cine 
îl iubește, Domnul îl ceartă» (Evrei 12, 6). Boala mea este 
o deosebită bunăvoință a lui Dumnezeu, Care mă cheamă 
să pătrund în taina iubirii Lui si prin harul Lui să mă 
străduiesc să-l răspund. Dar eu nu sunt vrednic. O să-mi 
spuneți: «Toate astea pe care ti le descoperă Dumnezeu nu 
te fac vrednic?» Acestea mă judecă. Pentru că ele sunt ale 
harului lui Dumnezeu. Nu-i nimic al meu. Dumnezeu mi-a 
dat multe harisme, dar eu nu am răspuns, m-am dovedit 
nevrednic. Strădania, însă, n-am părăsit-o. Poate că Dumnezeu 
o să-mi dea ajutorul Lui, ca să mă dăruiesc iubirii Sale. 

Pentru aceasta nu mă rog ca să mă facă Dumnezeu bine. 
Mă rog să mă facă mai bun. Sunt încredinţat că Dumnezeu 
ştie că mă rog. Însă mă rog pentru sufletul meu, ca să-mi ierte 
păcatele. Nu iau medicamente, nici n-am mers la operație, 
nici la analize. O să-L las pe Dumnezeu să rânduiască. 
Singurul lucru pe care-l fac este să mă străduiesc să devin 
bun. Asa să vă rugaţi pentru mine. Harul lui Dumnezeu ma 
tine. Mă străduiesc să mă dăruiesc lui Hristos, să mă apro- 
pii de Hristos, să mă unesc cu Hristos. Asta o doresc, dar 
n-am izbutit-o încă — n-o spun din smerenie. Dar nu-mi pierd 
îndrăzneala. Stărui. Mă rog să-mi ierte Dumnezeu păcatele. 
Am auzit pe multi spunând: «Nu pot să mă rog». Eu așa 
ceva n-am patit. Numai în ziua neascultării mele în Sfântul 
Munte am patit asta. 

Nu mă frământă dacă și cât trăiesc. Asta am lăsat-o în 
seama iubirii lui Dumnezeu. Se întâmplă de multe ori ca 
cineva să nu vrea să-și aducă aminte de moarte. Este pen- 
tru că doreşte viata. Aceasta este, dintr-un punct de vedere, 
o dovadă a nemuririi sufletului. Însă, «si dacă trăim, şi dacă 
murim, ai Domnului suntem» (Romani 14, 8). Moartea este 
puntea care ne va duce la Hristos. Îndată ce închidem ochii, 
îi vom deschide în veșnicie. Ne vom înfățișa înaintea lui 
Hristos. În cealaltă viaţă vom trăi «mai intiparit» harul lui 
Dumnezeu”””’. 

Cuvioşii părinți considerau că îngăduirea suferinței sau 
a bolii de către Dumnezeu este o adevărată cercetare dum- 
nezeiască si un dar dumnezeiesc. „Un călugăr bătrân spunea: 
A fi bolnav este pentru cineva o cercetare dumnezeiască. 
Boala e cel mai mare dar de la Dumnezeu. Singurul lucru 
pe care omul îl poate oferi lui Dumnezeu este durerea””"*. 
O sumedenie de sfinţi care au răbdat supliciile bolii nu se 
plângeau de această dureroasă stare, ci isi exprimau cre- 
dinta că dacă noi am şti cât de folositoare sunt suferințele 
pentru suflet, le-am primi ca pe cele mai mari daruri. În 
Patericul egiptean, ni se relatează despre un bătrân care 
„adeseori pătimea și se îmbolnăvea. Şi s-a întâmplat într-un 
an să nu se îmbolnăvească şi s-a întristat cumplit şi plângea, 
zicând: «M-a părăsit Dumnezeu si nu m-a cercetat !”215. Însă 
nu doar călugării imbunatatiti duhovniceste și sfintiti prin 
aspre nevointe sufleteşti si trupesti au înţeles această taină, 
ci şi credincioşii de rând, încât aceștia din urmă au uimit 
chiar pe unii dintre monahi. Astfel, „unul dintre părinți 


213. Ne vorbeşte părintele Porfirie, Traducere din limba greacă de 
Ieromonah Evloghie Munteanu, Editura Cartea Ortodoxă, Galati, 
s. a., p. 367-369. 

214. Arhimandritul Ioannikios, op. cit., p. 408 

215. Patericul ce cuprinde în sine cuvinte folositoare ale Sfinţilor Bătrâni, 
p. 479. 

povestea următoarele: Odată pe cand mă aflam în Alexandria, 
am intrat în biserica unui martir ca să mă închin și am 
văzut o femeie iubitoare de Dumnezeu ce părea văduvă după 
hainele pe care le purta și care era însoţită de slujitori si 
slujitoare. Tinandu-se de grilajul de fier ce împrejmuia locul 
unde se afla mucenicul, îi spunea cu putere: «M-ai părăsit, 
Doamne, ai milă de mine, Stăpâne iubit!», şi striga atât de 
tare încât din cauza vocii și a plânsetelor acesteia a trebuit 
să părăsesc rugăciunea si să am grijă de ea, deoarece mult 
m-au mișcat cele pe care le-am auzit. 

Am presupus că era o văduvă nedreptatita de către cineva; 
devreme ce eu aveam cunoştinţe printre oficialitățile ce se 
aflau la conducerea provinciei, am asteptat-o să își termine 
rugăciunea, ca să o ajut cumva. Am chemat un slujitor de-al 
ei căruia i-am spus: «Cheam-o aici pe stăpâna ta». Când s-a 
apropiat de mine i-am spus ceea ce am gândit. Femeia a 
izbucnit iarăși în plâns si a spus: «Nu știi, părinte, care e 
problema mea? M-a părăsit Dumnezeu și nu m-a cercetat. 
S-au împlinit trei ani si nu m-am îmbolnăvit nici eu, nici 
vreunul dintre slujitorii mei, nici vreunul din casa mea şi 
cred că Dumnezeu Și-a întors fața de la mine din cauza 
păcatelor pe care le-am făcut. De aceea plâng, ca să mă 
cerceteze repede Dumnezeu pe măsura milostivirii Sale». 

Surprins de un așa suflet inteleptit, am făcut rugăciune 
pentru ea şi am plecat dând slavă lui Dumnezeu”””®. 

Suntem sfatuiti de Părinţi ca atunci când Dumnezeu îngă- 
duie să vină asupra noastră diferite boli, să le primim cu 
mulțumire și rugăciune către Dumnezeu, cu răbdare, fără 
cârtire, ca pe o binecuvântare cerească. Căci „calea lui Dumnezeu 
e crucea de fiecare zi, căci nimeni nu s-a suit la cer cu 
rasfat (cu tihnă). Calea tihnei stim unde sfârșește, iar pe 


216. Pagini necunoscute de Pateric, Traducere: Cristina Dogaru, Editura 
Cartea Ortodoxă, Galaţi, 2011, p. 16-17. 

cel ce se scufundă pe sine în Dumnezeu nu-l vrea Dumnezeu 
să fie niciodată fără grijă. Însă el trebuie să fie cu grijă 
pentru adevăr. Dar și din aceasta se cunoaşte că este sub 
grija lui Dumnezeu, că-i trimite pururea suferinte”””’. 


VII.3. Suferinta nu arată că suntem 
respinși de Dumnezeu 


Suferinta este văzută în lumini diferite si rezultate la fel 
de diferite de la persoană la persoană. Timpul suferinței 
poate fi convertit de cel suferind într-un timp al sensibili- 
zării, al apropierii de Dumnezeu, al evaluării propriei libertăți, 
al introspectiei, al meditatiei şi al consimtirii în a-L primi 
in suflet pe Dumnezeu Cel iubitor. 

Unii, precum consolatorii maligni ai lui lov vor considera 
întotdeauna că suferința este o marca a respingerii sau a 
pedepsei divine. Pentru ei, suferința pare a fi o veste fără 
îndoială rea. Pare a arăta că cei cuprinși de ea sunt înde- 
partati de la fata lui Dumnezeu. Dar suferința este văzută 
în creștinism ca o pecete potențială a bunavointei, a dra- 
gostei şi a prezenţei lui Dumnezeu. 

Cei trei prieteni ai lui Iov i-au vorbit despre Dumnezeu. 
Comentatorii biblici subliniază că singur Iov, cel care I s-a 
adresat lui Dumnezeu, chiar provocându-L, a „vorbit bine” 
(lov 42, 7). El nu a vorbit despre Dumnezeu, ca cei trei 
prieteni ai săi, ci lui Dumnezeu. Și vorbindu-I, L-a întâlnit 
pe Dumnezeu, descoperind în El un Taumaturg. lov a stri- 
gat către Dumnezeu şi a fost sincer în strigătul său. Aici este 
sensul rugăciunii ca şi comuniune cu Dumnezeu. „Modul 


217. Sf. Isaac Sirul, Cuvinte despre sfintele nevointe, cuv. IV, în Filocalia, 
vol. X, p. 42. 

acesta in care dreptul Iov şi-a asumat suferinţa, ca și fide- 
litatea lui față de Dumnezeu au o dimensiune profetică”215, 
căci el anticipează profetic suferința Mântuitorului Hristos, 
dar si depășirea ei prin bucuria din dimineața Învierii: „Dar 
eu ştiu că Răscumpărătorul meu este viu si ca El, în ziua 
cea de pe urmă, va ridica iar din pulbere această piele a 
mea ce se destramă. Și afară din trupul meu voi vedea pe 
Dumnezeu. Pe El Îl voi vedea si ochii mei ÎI vor privi, nu ai 
altuia. Şi de dorul acesta măruntaiele mele tânjesc în mine” 
(lov 19, 25-27). 

Suferinta nu înseamnă neapărat că ne-am îndepărtat de 
Dumnezeu; poate însemna că suntem atraşi mai aproape 
de El si ne este îngăduit ca să trecem printr-o experiență 
ce va înlătura ultimele bariere sau obstacole dintre noi și 
El. Prin amara experienţă a ,ghimpelui din carne” a învățat 
Sfântul Apostol Pavel cea mai importantă dintre toate lec- 
tile spirituale — că slava lui Dumnezeu îi era suficientă, că 
puterea lui Dumnezeu se desăvârşeşte în slăbiciunea umană 
(II Corinteni 12, 7-10). Suferinta este un instrument prin 
care Dumnezeu ne poate curati de satisfacția de sine şi de 
autoamăgire si ne poate ajuta să facem fata slăbiciunii noas- 
tre prin puterea Lui, ca să putem mărturisi împreună cu 
Sfântul Apostol Pavel că „toate le pot în Hristos Cel care 
mă întăreşte” (Filipeni 4, 13). 


218. Annick de Souzenelle, Iov sur le chemin de la Lumière, Albin 
Michel, Paris, 1994, p. 34. 

VII.4. Douăsprezece avantaje ale suferinței 
fizice și ale încercărilor vieţii 


Suferinta este un act pozitiv şi nicidecum o înfrângere. 
Cel pe care ea îl asaltează nu cedează ci luptă cu ea, însă 
nu doar pentru a o învinge sau a o alunga, ci mai ales 
„pentru a trage maximum de posibilități si de bogății spiri- 
tuale, dar și în vederea intensificării și lărgirii lucrării lui 
Dumnezeu pe pământ, prin el”2!9. 

Pornind de la tratatul atribuit lui Pierre de Blois, De 
duodecim utilitatibus tribulationum?%, enumerăm în cele 
ce urmează avantajele încercărilor, fără a distinge între 
suferinţa fizică şi încercările morale. 


1. Încercarea este un ajutor preţios trimis de Dumnezeu 
pentru a ridica sufletul din mâinile duşmanilor, care 
sunt bucuriile false şi succesul deceptionant al acestei 
lumi: „...cu timpul, încet-încet, ai început să-ţi dai seama 
că Mântuitorul era Cel Care, în folosul tău, te punea la 
încercare, speriindu-te cu câte-o suferință, dar Care te 
scăpa şi te ocrotea”™”?; 

Ea închide gura demonilor; 

Purifică pe cel ce suferă; 

Iluminează inima omului pentru a se cunoaşte pe sine; 
Deschide mai repede drumul către Dumnezeu: „întâm- 
plarea dureroasă face pe înțelept să-şi aducă aminte de 
Dumnezeu și întristează pe măsura ei pe cel ce a uitat 
de Dumnezeu”””; 


ae a 


219. Marc Boegner, Le chrétien et la souffrance, Paris, 1955, p. 36. 
220. P. L. CCVII, col. 989-1006. 

221. Sf. Vasile cel Mare, Epistole, epist. 45, I, P. G. XXXII, col. 365B. 
222. Marcu Ascetul, Despre legea duhovnicească, cap. 56, in Filocalia, 

10. 


11. 
12. 

Ispaseste o parte din pedepsele meritate; suferințele si 
încercările sunt răscumpărarea păcatelor pe care le-am 
săvârşit; 

Face capabil pe om să primească slava lui Dumnezeu; 
Prin ea Dumnezeu îndepărtează consolările pământești, 
făcând să fie aşteptate cele cerești, care vor veni; 
Stabileşte o aducere aminte reciprocă între Dumnezeu 
şi cel care fl iubeşte, suferind; „orice suferință fără voie 
să te înveţe să-ți aduci aminte de Dumnezeu; în acest 
caz nu-ţi va lipsi prilejul spre pocăinţă”?%; 

Face pe om să se roage mai mult, într-un mod mai fer- 
vent, înaintea lui Dumnezeu; 

Pazeste şi hrănește inima; 

Este pentru om dovada cea mai sigură că Dumnezeu îl 
iubeşte, este partea pe care si Hristos a ales-o. 


Boala reprezintă pentru om o şansă de reînnoire prodi- 


gioasă. Această „mizerie fizică” ce se abate asupra omului 
constituie „o cameră de experienţe în care stă să se elaboreze, 
sub temperaturi inedite, sub presiuni încă necunoscute, un 


om nou 


9224 


Franz Miller-Lyer, psihiatru gi sociolog, în lucrarea sa 


Sociologia durerii, a rezumat astfel foloasele suferinţei fizice: 


Durerea sporeşte vitalitatea naturii omenești, căci plă- 
cerile dese ar duce la degenerarea firii omenești si i-ar 
slăbi forțele morale şi cele fizice; durerea, dimpotrivă, 
biciuieste natura omenească care se încordează tot mai 
puternic si devine mai viguroasă; 


vol. I, Editura Humanitas, Bucuresti, 1999, p. 242. 
223. Ibidem, cap. 57, p. 242. 
224. Paul Gadenne, în Arlette Bouloumié (coord.), Creaţie si maladie, 


Editura Artemis, București, 2006, p. 149. 

— Durerea perfectioneaza caracterul: omul care a trecut 
prin durere devine mai înțelept şi mai modest; durerea 
disciplinează, adânceşte și umple conștiința de intelep- 
ciune și blandete; 

— Durerea lărgeşte sfera simpatiei umane, pentru că tre- 
buie să fi suferit tu însuţi ca să înţelegi suferința aproa- 
pelui; 

— Durerea este aceea care valorifică bucuria; aprecierea 
bucuriei o putem face mai bine dacă o comparăm cu 
momentele de suferință; 

— Din conştiinţa dureroasă a unei lipse se aprinde scânteia 
invenţiei în minte, în toate domeniile culturii şi civili- 
zatiei omeneșşti?%. 


Suferinta este o continuă răstignire duhovnicească, o per- 
manentă luare a Crucii pentru a urma lui Hristos, după 
cum El ni s-a facut nouă pildă. Însă, imaginea Domnului 
Hristos suferind moartea pe cruce și cu „moartea pe moarte 
călcând” este prin ea însăși un simbol cât se poate de puter- 
nic de triumf prin şi în suferință. 


225. Cf. Preot Prof. Vasile Fernea, Suferințele omeneşti —cauze, explicaţii, 
foloase, Editura Galaxia Gutenberg, Targu-Lapus, 2005, p. 152-154. 


VIII. Răbdarea suferinţei 
și sporirea duhovnicească 


VIII.1. Crucea noastră cea de fiecare zi 


În Postul Sfintelor Paști, prăznuim Sfânta Cruce exact 
la jumătatea postului, ea înfățişându-se nouă ca reazem și 
ajutor împotriva diverselor uneltiri și tentaţii ce ne asal- 
tează, pe această cale a postului care este pentru noi un 
urcuş neîncetat spre Lumina Învierii. 

„Oricine voieste să vină după Mine — spune Mântuitorul 
—, să se lepede de sine, să-şi ia crucea sa si să-Mi urmeze 
Mie” (Marcu 8, 34). Deci o primă condiţie pe care o reco- 
mandă Domnul oricărui creştin ostenitor, imitator şi urmă- 
tor al Său este lepădarea sinelui egoist și luarea benevolă 
a crucii. 

„Să se lepede de sine” înseamnă lepădarea de omul cel 
vechi, de înclinările spre rău, de sinele egoist și păcătos, de 
filavtie, adică de dragostea excesivă fata de trup si de pla- 
cerile lui, de toate faptele lui păcătoase, precum si de vorbele 
impudice, de consimtirea cu gândurile josnice, licentioase și 
malitioase, de idiosincraziile proprii, de gesturile egoiste, 
egocentriste, rebarbative şi semete, de prejudecățile neave- 
nite, de discuţiile fade şi dăunătoare la nivel sufletesc etc. 

Sintagma „a-ţi lua crucea” comportă o bogăţie de intele- 
suri, pe marginea cărora se pot broșa o mulțime de comen- 
tarii si interpretări nuantate. 

„A-ţi lua crucea” înseamnă a duce lupta duhovnicească, 
perpetuă şi nevăzută pe care trebuie să şi-o asume fiecare 
în mod corespunzător, liber şi voluntar. Crucea reprezintă 
atât asaltul asiduu dat numeroaselor patimi trupesti si sufle- 
teşti, cu precădere patimii care ne bântuie sau ne stăpânește, 

apoi purificarea de pornirile egoiste si înjositoare, precum 
şi mijloacele de care ne folosim pentru curățirea de patimi, 
ca postul, rugăciunea si privegherea, feluritele nevointe și 
frugalitati benevole, abstinenta și controlul minții și a limbii, 
stârpirea urii și a minciunii etc. Deci, întreg războiul duhov- 
nicesc prin care se smerește trupul și se supune ascultării 
în duh, se numeşte crucea noastră. Prin această cruce, noi 
omorâm pornirile patimase ale trupului si ale sufletului 
nostru după cum consemnează şi Sfântul Apostol Pavel: 
„Cei ce sunt ai lui Hristos și-au răstignit trupul împreună 
cu patimile și cu poftele” (Galateni 5, 24). Același mare 
Apostol își face din cruce o laudă şi un crez când spune: „lar 
mie să nu-mi fie a mă lăuda, decât în crucea Domnului 
nostru lisus Hristos, prin care lumea este răstignită pen- 
tru mine, şi eu pentru lume” (Galateni 6, 14). După cum 
Mântuitorul a suferit pe Cruce pentru noi si mântuirea 
noastră, asa și noi, prin puterea Sfintei Cruci, suntem chemați 
să ne jertfim, ridicându-ne crucea. Sfântul Apostol Petru 
consemnează in această privință: „Căci, spre aceasta ati fost 
chemati, căci şi Hristos a patimit pentru voi, lăsându-vă 
pildă, ca să pasiti pe urmele Lui”. (I Petru 2, 21). 

„A-ţi lua crucea” înseamnă a îndura cu mărinimie de 
suflet si gentilete batjocurile şi insultele cu care lumea păcă- 
toasă îi acoperă pe următorii lui Hristos, precum si necazu- 
rile şi ordaliile pricinuite de potrivnicii si căldiceii credinţei. 
Pentru aceasta, este plăcut înaintea lui Dumnezeu, spune 
Sfântul Apostol Petru, să sufere cineva necazuri sau întris- 
tări cu gândul la El, pătimind pe nedrept. Căci spre aceasta 
am fost chemaţi, căci si El a pătimit pentru noi, lăsându-ne 
pildă, ca să pășim pe urmele Lui (I Petru 2, 19-21). 

„A-ţi lua crucea” presupune si a îndura de bunăvoie și cu 
smerenie lipsurile, nevoile şi necazurile acestei vieţi pe care 
Bunul Mântuitor le îngăduie ca să se abată asupra noastră 
pentru curățirea păcatelor noastre şi întărirea noastră în 

virtuţi. Fiecare ipochimen își are propriile neîmpliniri, sufe- 
rinte şi dureri, nădejdi inselate si poate un prezent care nu 
este deloc pe măsura visurilor sau a aspirațiilor sale din 
copilărie sau adolescenţă. Pe scurt, fiecare are un cui al său 
în suflet. Vorba unui călugăr care, fiind întrebat în general 
cum o mai duce în viata de zi cu zi, a răspuns: Toate bune, 
una rea. Cu toate succesele şi realizările uimitoare ale cuiva, 
tot se găsesc şi cuvinte de scădere izvorâte sau din conștiința 
sa proprie sau fiind o consecinţă a evaluării altora. 
Fiecare îşi are crucea sa de purtat. Cruce mică sau mare, 
ușoară sau grea, noi suntem datori să o purtăm cu dreptate 
pentru păcatele noastre (Luca 23, 41), în timp ce Mântuitorul 
Hristos a purtat-o nevinovat, din iubire jertfelnică pentru 
noi, ca să ne scape din robia păcatului si a morţii. Crestinul 
cu sufletul ardent pentru Hristos şi Evanghelia Sa este 
convins în mod absolut că Dumnezeu îi este nu doar Creator, 
ci si Mântuitor si Proniator, că El îi trimite sau îngăduie 
crucea ca pe o premisă necesară a vieţii creștine, că nici o 
durere nu-l va atinge fără voia lui Hristos, și că, prin sufe- 
rinta cea expiatoare, crestinul devine moştenitor al Împărăției 
cereşti. „Un lucru trebuie să avem precis în mințile noastre, 
că odată ce suntem făptura bunului Dumnezeu, că odată ce 
suntem paziti de El, Care rânduiește pentru noi si pe cele 
mici si pe cele mari, urmează că nu putem suferi ceva fara 
voia lui Dumnezeu si ca nici una din suferintele noastre nu 
este spre vătămarea noastră sau spre ceva asemănător”2%6. 
Însă, la lepădarea sinelui păcătos şi la asumarea crucii 
pentru întreaga viata, Mântuitorul a adăugat încă ceva: „să 
urmeze Mie”. A urma lui Hristos implică în primul rând 
cunoașterea învățăturii Evangheliei Sale și raportarea tutu- 
ror gândurilor, cuvintelor şi faptelor noastre la preceptele 


226. Sf. Vasile cel Mare, Dumnezeu nu este pricinuitorul relelor, III, P. 
G. XXXI, col. 332D; PSB, 17, p. 436. 


188 Suferinta si cresterea spirituald 


acesteia. Numai urmând pe Hristos ni se va părea uşoară 
crucea, căci jugul Lui e bun şi povara ușoară (Matei 11, 29-30). 

Când vom avea însă momente în care ne vom simţi singuri 
şi neajutorati pe calea crucii, când aceasta din urmă ni se 
va părea grea, epuizanta până la prăbușire si cu anevoie de 
dus, de mare şi imediat folos ne este a înălța o atare rugă- 
ciune către El, în care să-l cerem, în adâncă smerenie, să 
aducă umărul Lui cel sfânt şi puternic lângă umărul nostru 
slab si să ne ajute s-o ducem până la capăt, așa cum și Simon 
Cirineanul — smerit pământean și unul dintre noi — L-a 
ajutat pe El, Fiul Omului, să o ducă. Și așa cum acela la 
început „a fost silit” de ostaşi (Marcu 15, 21) să-l ducă crucea, 
însă, mergând alături de Hristos, în prezenţa Lui iubitoare 
pe via dolorosa, crucea i s-a părut dintr-o dată uşoară si ar 
fi purtat-o din iubire de Dumnezeu chiar și până la capătul 
pământului. Deci, în Sfintele Scripturi, suntem îndemnați 
să ne rugăm Domnului să fie astfel și cu noi, spre slava Lui 
şi mântuirea noastră, căci in Împărăţia cea veşnică nu se 
poate ajunge decât în stare de jertfă, ducând crucea acestei 
vieţi, dar nu fără ajutorul Lui, care îi înlesneşte purtarea. 
După cum Hristos, numai prin crucea şi jertfa de pe Golgota 
ne-a dăruit șansa mântuirii şi a dobândirii slavei cereşti, 
tot așa şi noi, ducând propria cruce, pregustăm bucuria 
mântuirii si a slavei veşnice încă din viata aceasta. Nu 
există cruce în lume, oricât ar părea de grea, care să nu 
poată fi purtată de cel care se sprijină pe ajutor ceresc. Orice 
cruce este ușoară, când sub ea s-a aşezat și umărul lui 
Hristos. 

Încercările si necazurile crucii sunt de regulă indezirabile. 
Vin nechemate si oarecum intempestiv, pe nepusă masă. Si 
bunul cirinean, Simon, care a pus umărul la crucea lui Hristos, 
lucrându-şi astfel propria mântuire, nu a căutat crucea, ci 
ea a venit peste el. Însă, e de datoria fiecăruia de a nu dis- 
pera, ci a lupta cu credinţă eroică si nădejde neclintita, cu 

privirea la lisus Cel răstignit, şi cu gândul la cuvintele Lui 
de încurajare: „Oricine voiește să vină după Mine, să-şi ia 
crucea și să-Mi urmeze Mie” (Marcu 8, 34). Astfel, crucea 
devine pentru creștin o scală către cer. 

Duhul lui Hristos e duhul jertfirii de sine pentru El si 
pentru aproapele şi aceasta este şi crucea noastră de fiecare 
zi. lată de ce semnul crucii este cel dintâi și cel mai simplu 
al credinței, o mărturisire de credință prescurtată, după 
care se cunoaște un ortodox adevărat. 


VIII.2. Calea care duce la ceruri trece 
și prin suferinţă 


Problema suferinței este o realitate complexă şi profundă 
ce are resorturi şi fațete atât de numeroase si de felurite 
încât ne este foarte greu să le trecem în revistă sau să le 
găsim tuturor soluții. Suferinta umană este o taină care nu 
intră în orizontul obișnuit al înțelegerii noastre, un mister 
a cărui cunoaștere nu ne poate veni decât pe calea Revelatiei. 
Teologii au recunoscut în multe rânduri că suferința ca pret 
al rautatii sau al virtuţii e o mare taină pentru noi, oamenii. 

Transformările civilizației europene din secolele al XX-lea 
şi al XXI-lea au modificat profund condiţiile bolnavilor, ceea 
ce a influențat comportamentul spiritual al acestora. Progresele 
medicinii, devenite capabile să trateze un mare număr de 
boli socotite letale, au permis în multe situaţii speranţe de 
vindecare, organizarea științifică a curelor, iar în cazurile 
incurabile prelungirea timpului de evoluţie a bolii sau ali- 
narea suferinței. 

În privinţa problemelor puse de suferință, poziţiile unila- 
terale şi rationamentele logice riguroase au ajuns în impas. 
Oamenii au progresat mai mult în lupta împotriva durerii 

decat in intelegerea suferintei sau in modul cum poate fi ea 
rabdata si valorificata, prin credinta. Credinta nu aduce o 
solutie teoretica, ci o speranta pe drum. 

Textele patristice ne lansează în acest sens o exortatie la 
introspectie, la meditaţia profundă şi constantă, sprijinită 
pe conținutul Sfintei Scripturi, al Sfintei Tradiţii si pe para- 
digmele oferite de acestea asupra fragilitatii, coruptibilita- 
tii, nestatorniciei și efemeritatii lumii acesteia. Acesta este 
pentru om începutul căii de a-și îndrepta din ce în ce mai 
mult atenţia către suflet si către ceea ce ar trebui să primeze 
în viata lui, căci adesea, în goana după lucrurile urgente 
omul uită de fapt de cele fundamentale şi cu adevărat folo- 
sitoare ale vieţii lui, iar grijile lumesti exterioare devin apă- 
sătoare şi înrobitoare şi-i răpesc timpul care ar trebui dedicat 
rugăciunii, meditatiei, lecturii, pocaintei etc. Omul secula- 
rizat, atunci cand este atins de boli sau de oarece suferinte 
ori necazuri, devine debusolat, nu le intelege taina, noima 
sau rostul si modul cum le poate depasi sau cum poate urca, 
valorizându-le, mai aproape de Dumnezeu. 

Creștinismul recunoaşte deschis realitatea și durerea sufe- 
rintei. Este ceva împărtășit de Fiul lui Dumnezeu si de fiii 
Săi prin har. Nici măcar pentru un moment nu ni se suge- 
rează că o persoană, devenind creştină, ar putea evada sau 
scăpa din lumea suferinței. Creștinii poate nu aparțin lumii, 
nu sunt din lume; şi totuși rămân în interiorul acesteia. Nu 
există modalitate prin care a deveni credincios să însemne a 
fi izolat de suferința lumii. Mântuirea de lume nu înseamnă 
îndepărtarea din lume. 

Creștinii sunt în lume pentru că trebuiau să fie în această 
lume și e de dorit ca ei să fie o lumină a lumii. Nu există 
izolare, nu există menajare în fata realitatilor dure ale vieții. 
Nădejdea dobândirii frumuseţilor raiului este reală dar nu 
ne protejează în fata durerii vieţii de aici. Suferinta, cruci- 
ficarea şi învierea lui lisus Hristos cartografiază forma 

adevăratei vieţi creştine. Calea care conduce la ceruri trece 
şi prin suferință si moarte. Avva Iosif Tebanul, înșirând 
toate cele ce-L bucură mai mult pe Dumnezeu, a zis: „Sunt 
trei lucruri prețioase în fata Domnului: când omului bolnav 
i se adaugă şi alte încercări, iar el le primește cu bucurie; 
al doilea: când cineva face totul curat în fața lui Dumnezeu, 
fără nici o scădere omenească; al treilea: când cineva e supus 
unui părinte duhovnicesc şi se leapădă de toate dorințele 
proprii. Ultimul are o coroană în plus. Eu însă am ales 
boala”22. În acelaşi gând, Avva Pimen, arătând ce mare e 
în fata lui Dumnezeu cel ce rabdă bolile cu mulțumire, a 
zis: „Undeva sunt trei oameni. Dacă unul practică isihia, al 
doilea bolește si aduce mulțumire, al treilea slujeşte cu gând 
curat, tustrei împlinesc aceeaşi lucrare”?%. Cuviosul Paisie 
Aghioritul precizează chiar că „dacă am sti ce folos câștigăm 
din boli, n-am vrea să devenim sănătoşi, ci am prefera să 
rămânem bolnavi, să răbdăm, ca să primim un loc mai bun 
in Rai”2%. Tot el concluzionează că „omul, când stă bine cu 
sănătatea, nu stă bine duhovnicește. Așadar, este mai bine 
să aibă ceva. Omul se foloseşte din boală cât nu se folosește 
din toată nevointa pe care o face. Orice boală ajută mult în 
înaintarea duhovnicească”2%0, 

A deveni un adevărat creștin implică, printre altele, si 
răbdarea suferinței. Răbdarea „este firea lui Dumnezeu, 
urmarea şi superioritatea calităţilor sale inndscute””*!. 
Întruparea Fiului lui Dumnezeu în condiţiile cele mai umile 
şi smerite, viața Sa pământească însoţită la tot pasul de 
lipsuri și suferinţe, pătimirile, jertfa și moartea Sa, consti- 
tuie modelul sublim al răbdării neasemănate pe pământ. 


227. Patericul sau Apoftegmele Părinților din pustiu, p. 193. 
228. Ibidem, p. 270. 

229. Cuviosul Paisie Aghioritul, Mica filocalie, p. 31. 

230. Ibidem, p. 31. 

231. Tertulian, Despre răbdare, III, în col. cit., vol. 3, p. 184. 

Astfel, în literatura patristică ni se lansează deseori reco- 
mandarea în a urma răbdarea Stăpânului şi Părintelui nostru: 
căci slujitorii se cuvine să fie supuși, iar fiii se cade să 
semene părintelui. 

Sfântul Ciprian al Cartaginei, enumerând urmările bine- 
făcătoare ale virtuţii răbdării, scrie următoarele: ,,Rabdarea 
este aceea care atrage spre noi bunătatea lui Dumnezeu. 
Răbdarea este aceea care potoleşte mânia, care pune frâu 
limbii, care călăuzește mintea şi păzește pacea, care conduce 
purtarea noastră, frânge asaltul poftelor, potolește violența, 
stinge focul duşmăniei, îngrădește puterea bogatului, uşu- 
rează strâmtorarea săracului, tine nepatata fecioria si casti- 
tatea văduvei şi dragostea în căsnicie. Răbdarea ne face 
modesti când ne merge bine; dacă ne merge rău, ne întăreşte 
şi ne îmblânzește, când ni se întâmplă nedreptati si ceartă. 
Ea ne învaţă să iertăm pe cei ce ne fac rău și să ne rugăm 
mult ca să nu gresim si noi. Răbdarea biruie ispita, ea ajută 
să suportăm persecuțiile si să suferim pătimirile si martiriul. 

Răbdarea face ca credința noastră să fie tare; ea crește 
si înalță speranța noastră. Ka ne îndreaptă pașii ca să ţinem 
Calea lui Hristos, câtă vreme pășim pe calea Lui”%%?. Doar 
patrunsi de credinţă și răbdare putem suporta boala. Ele 
vin în sprijinul nostru. „Fiecare dintre noi cum se naște şi 
primește găzduire pe lume, începe a plânge; nu cunoaşte 
încă nimic, nu ştie nimic și totuşi din primul ceas plânge. 
Printr-o divină presimtire, de la început plânge încercările 
ce-l așteaptă, ostenelile şi furtunile vieţii. Dar pentru cine 
asudă și trudeste in viata aceasta, nu-i alt sprijin decât 
răbdarea. lar dacă în toate greutăţile este nevoie de răbdare, 
cu atât mai multă se cere răbdare în fata ispitei duhului 
rău, în persecuții, când suntem amenințați cu pierderea 
averii, cu închisoarea, cu lanţuri, cu sabie și foc, cu moarte. 
Numai cu credinţă si cu răbdare putem să suportăm”2*?. 


232. Sf. Ciprian, Despre folosul răbdării, 20, în vol. cit., p. 202-203. 
233. Ibidem, 12, p. 197. 

La rândul său, cel mai mare exeget al Sfintei Scripturi 
şi totodată cel mai mare predicator al Bisericii din toate 
timpurile, relevând importanţa răbdării sau suportării bolii 
trupului cu nobleţe și cu mulțumire, scrie: „Acest lucru — am 
spus-o de multe ori — l-a încununat pe Lazăr, acest lucru l-a 
rusinat pe diavol în luptele cu Iov şi l-a arătat mai strălu- 
citor pe atletul acelei răbdări. Acest lucru, mai mult decât 
iubirea de săraci, decât disprețul banilor, decât pierderea 
pe neașteptate a copiilor si miile de atacuri, i-a proclamat 
numele și a astupat cu multă bogăţie gura nerusinata a 
acelui rău demon. 

Socotind deci necontenit aceste lucruri, bucură-te şi te 
veseleste tu care savarsesti lupta cea mare, care porți cu 
blandete capul încercărilor şi slavesti pentru ele pe Iubitorul 
de oameni Dumnezeu Care poate să facă să dispară toate dintr-o 
dată, dar le lasă să fie ca să-ţi fie și mai strălucitoare aceasta 
bună negustorie. De aceea şi noi nu încetăm să te fericim””™. 

Scriptura zice: „Am trecut prin foc şi apă şi ne-ai scos pe 
noi (Doamne — n.n.) la odihnă» (Psalmul 65, 11). Cei ce voiesc 
să placă lui Dumnezeu trebuie să treacă prin unele necazuri. 
Căci „cum putem să fericim pe sfinţii Mucenici pentru păti- 
mirile ce le-au îndurat pentru Dumnezeu, dacă nu putem 
îndura o fierbințeală? Spune sufletului tau necăjit: Nu-ţi 
este mai de folos fierbinteala decât gheena? Să nu ne des- 
curajăm în boală, căci Apostolul a zis: «Când sunt slab, 
atunci sunt tare» (II Corinteni 13, 10). Gândiţi-vă că Dumnezeu 
cercetează inimile și rărunchii» (Psalmul 7, 10). Să răbdăm, 
să îndurăm, să ne facem mucenici ai Apostolului, care zice: 
«In suferinţă fiţi răbdători» (Romani 12, 12), mulţumiţi lui 
Dumnezeu pentru toate (I Tesaloniceni 5, 18) ca să nu se 
întâmple şi cu noi ceea ce s-a spus: «Mărturisi-se-va Tie, 
când îi vei face lui bine» (Psalmul 48, 19). Si dacă ai avut 


234. Sf. loan Gură de Aur, Scrisori din exil, 17 scrisori către Olimpiada, 
scrisoarea XIV, 1c,d, în vol. cit., p. 222. 

sănătate trupească, dar spre încercare ţi-a venit și o mica 
suferință, pentru ce nu-ți aduci aminte de lov, care zice: 
«Dacă am primit din mâna lui Dumnezeu cele bune, nu vom 
răbda si cele rele?» (Iov 2, 10). Gandeste-te că cei ce voiesc 
odihna în toate, vor avea să audă: «Ati luat cele bune ale 
voastre în viata voastră» (Luca 16, 25). Să nu ne descurajăm. 
Avem un Dumnezeu milostiv Care cunoaște mai mult ca noi 
neputinta noastră; și dacă pentru a ne încerca aduce asupra 
noastră câte o boală, avem pe Apostolul care ne îmbie mân- 
gâierea, zicând: «Credincios este Dumnezeu, care nu vă va 
lăsa să fiți încercaţi peste ceea ce puteţi, ci va aduce odată 
cu încercarea si sfârșitul ei, ca să puteţi rabda» (I Corinteni 
10, 13). Domnul te va întări şi pe tine cel bolnav și pe cel care 
te slujeşte si vor fi faptele voastre spre slava lui Dumnezeu. 
Pastrati răbdarea până la capăt. Nu va descurajati. Nu 
deznadajduiti. Căci aproape este Dumnezeu care zice: «Nu 
te voi lăsa, nici nu te voi părăsi» (Evrei 13, 5)”2*°. 
„lubiţilor — se adresează Sfântul Ioan Gură de Aur con- 
temporanilor săi —, toate să le răbdăm cu mulțumire; şi 
sărăcie, și boală, și orice de acest fel, căci adevăratele noastre 
interese numai El le ştie”26, în sensul că numai Dumnezeu 
ştie cel mai bine ceea ce ne este de folos. „Zis-a un bătrân: 
«Daca te vei îmbolnăvi de vreo boală trupească nu-ţi pierde 
curajul. Într-adevăr, dacă Stăpânul voieşte să suferi tru- 
peste, cine esti tu ca să te superi? Nu veghează El oare 
asupra ta în orice împrejurare? Nu trăieşti tu oare aproape 
de El? Fii răbdător și roagă-L fierbinte să-ți dea ceea ce ai 
trebuinta; e voia Lui, pastreaza-ti întreagă răbdarea și 


235 Sf. Varsanufie, Scrisori duhovniceşti, 74, în col. cit., vol. XI, 
p. 110-111. 

236. Sf. loan Gură de Aur, Comentariile sau Explicarea Epistolei către 
Evrei, omilia XXXIII, Traducere din limba elenă, ediția de Oxonia, 
1862, de Theodosie Athanasiu, Episcopul Romanului, Tipografia 
Cartilor bisericeşti, Bucuresti, 1923, p. 380. 

hrăneşte-te cu roadele milei Sale»”27. Bolnavul nu trebuie 
să se descurajeze, căci nu îl va părăsi Domnul, ci va folosi 
boala cum singur El știe spre folosul său, ca să nu sufere 
peste putere. Părinţii Sfinți îndeamnă pe cei afectați de 
boală să aibă multă răbdare, „ca să nu primească doar o 
răsplată mică în ceruri. Dumnezeu n-ar îngădui să fie nimic 
din ceea ce se întâmplă dacă din aceasta n-ar ieși ceva bun”””®. 

A fi creştin înseamnă si a ridica crucea si a-L urma pe 
Hristos. „(...) Hristos a pătimit pentru voi, lăsându-vă pildă, 
ca să pasiti pe urmele Lui”. (I Petru 2, 21). Suferinta este 
parte a căii credinciosului către ceruri. „Ci, întrucât sunteţi 
partasi la suferinţele lui Hristos, bucurati-va, pentru ca si 
la arătarea slavei Lui să vă bucurati cu bucurie mare”. (I 
Petru 4, 13). În scrierile Sfinţilor Părinţi ni se arată că, 
după cum Domnul, trecând prin suferințe și răstignire, a 
fost slăvit şi aşezat de-a dreapta Tatălui, tot așa şi creştinul 
suferă împreună cu El, se rastigneste împreună cu El, pentru 
a fi ridicat si a imparati împreună cu El, pentru a se uni cu 
Hristos si pentru a imparati, împreună cu El în veci. Pentru 
că „dacă pătimim împreună cu El, vom fi și slaviti împreună 
cu El” (Romani 8, 17). 

Însă aceasta nu înseamnă că bunii creștini ar trebui să 
caute suferința, pentru a fi mai asemănători lui Hristos. 
Suferinta ne vine la dorința sau ingaduinta lui Dumnezeu, 
dacă vine. Este mai bine ca momentul şi locul suferinţei să 
fie lăsate la înțelepciunea lui Dumnezeu Care găsește pe 
cineva vrednic să-l purifice sufletește ori să-i ofere şansa 
pentru o credință mai desăvârșită, pentru ca și cununile 
cerești să fie mai strălucitoare. Ce contează este modul în 
care percepem acea suferință și modul în care ne pregătim 
s-o valorizăm. 


237. Pateric. Ziceri inedite ale Părinților pustiei, p. 201-202. 
238. Cuviosul Paisie Aghioritul, Mica filocalie, p. 31. 

Rabdarea durerii, a incercarilor si a necazurilor ne forti- 
fica și ne ajută in lupta duhovnicească. Odată cu depăşirea 
prin răbdare a unui necaz, câştigăm o atentă cunoaştere 
asupra propriilor slăbiciuni, pe care trebuie să le întărim 
în vederea confruntării cu patimile. De altfel Sfântul Pavel 
semnalează acest lucru: „Orice mustrare, la început, nu pare 
că e de bucurie, ci de întristare, dar mai pe urmă dă celor 
încercați cu ea roada pașnică a dreptăţii” (Evrei 12, 11). Iar 
această roadă paşnică a dreptăţii nu poate fi decât nădejdea 
pe care spun Sfinții Părinţi că o câştigăm o dată cu răbda- 
rea încercărilor si a necazurilor. 

A dori vindecarea nu este un lucru contrar voinței divine. 
Și Hristos i-a vindecat pe unii dintre bolnavii care I-au cerut 
ajutorul. Simone Weill spunea: „Nu căutați să nu suferiti si 
nici să suferiti mai putin, ci să nu fiți alterati de suferinţă”2?. 
Nu trebuie să fugim de suferință atunci când aceasta vine 
la noi, dar nici să alergăm în căutarea ei ca şi cum aceasta 
ar avea o valoare prin ea însăși. 


VIII.3. Prin credinţă si suferinţa asumată, 
participăm la viaţa lui Hristos 


Prin credință, participăm la viata lui Hristos. Devenim 
uniți cu El si ne impartasim de harul și darurile Lui. 

În cadrul credinţei creștine se utilizează un număr de 
imagini pentru a reliefa bogăţia acestei teme: spre exemplu, 
utilizarea de către Sfântul Apostol Pavel a imaginii legale 
a adoptiei (înfierii). Această imagine este utilizată de marele 
apostol pentru a exprima relația dintre credincioşi și lisus 
Hristos (Romani 8, 15; 8, 23; 9, 4; Galateni 4, 5; Efeseni 1, 


239. Simone Weill, La pesanteur et la Grâce, Paris, 1948, p. 158. 

5). Conform legii romane, un tată poate înfia copii în afara 
familiei naturale și le poate conferi statutul legal al adoptiei, 
astfel incluzându-i în familie. Deși ar trebui să fie posibilă 
totuşi o distincţie între copiii naturali și cei adoptați, aces- 
tia au un statut egal. În ochii legii, erau toți membri ai 
aceleiaşi familii, indiferent de originile lor. 

Sfântul Apostol Pavel angajează această imagine parțial 
pentru a indica faptul că, prin credinţă, credincioșii ajung 
să aibă același statut ca Hristos, anume de a fi fii ai lui 
Dumnezeu, fără a implica faptul că ar poseda aceeași natură 
divină precum lisus Hristos. Credinţa ne face fii ai lui 
Dumnezeu, în pofida faptului că nu împărtășim aceleași 
origini divine cu Hristos, în sensul că ființa noastră rămâne 
totuşi umană2*0. 

Dar utilizează aceasta idee și într-o altă manieră. A fi 
copil înfiat înseamnă a beneficia de aceleași drepturi de 
moştenire precum copiii naturali. Credincioşi fiind, noi sun- 
tem moştenitori ai lui Dumnezeu Tatăl si co-mostenitori cu 
Hristos. Şi ce înseamnă aceasta? Înseamnă că putem, la 
momentul potrivit, să ne așteptăm să moștenim tot ceea ce 
a primit Hristos ca moștenire de la Dumnezeu. Și ce a primit 
Hristos? Conform Apostolului Pavel, în primul rând sufe- 
rinta (în cazul Domnului, asumată pentru păcatele întregii 
lumi), apoi slava; fără suferință nu există slavă. Prin cre- 
dință am ajuns să împărtășim acest tipar al moștenirii 
divine, trasat de Hristos pentru noi: suferința, urmată de 
slavă (Romani 8, 17; I Petru 3, 12-14). 


240. Alister McGrath, Suffering, p. 93 et passim. 

VIII.4. Urmarea lui Hristos pe Golgota 
suferintei 


Viaţa de acum este ca o luptă în stadion sau in arenă, 
însă viata viitoare e cunună. Tentatiile de tot felul, bolile, 
suferinţele și necazurile ce se abat asupra omului în această 
viata efemeră nu îl fac să fie slab sufletește, ci îl arată cum 
este de fapt și îl pot întări dacă acesta nu descurajează, ci 
se îmbărbătează în răbdare, rugăciune și mulțumire către 
Dumnezeu. Însă, în această luptă nevăzută şi în acest răz- 
boi pe plan duhovnicesc, omul nu rămâne singur, ci este 
ajutat de Dumnezeu Cel iubitor. 

Astfel, crestinul este chemat să păstreze neschimbată 
frumusețea chipului sădit de Dumnezeu în el, să devină mai 
încercat, mai experimentat şi mai puternic pentru unul 
dintre cele mai grele examene ale acestei vieţi și anume 
lupta cu bolile și feluritele încercări, mai răbdător în sufe- 
rinta, înțelegând taina şi rostul ei. Astfel, el se dovedeşte a 
fi şi un împlinitor al cuvintelor dumnezeiești şi nu doar un 
auditor, grăitor sau cititor al acestora. 

Cine nu se straduieste să-și conformeze viata cu pilda 
vieţii Mântuitorului Hristos, acela, numindu-se creștin, isi 
insuseste numele lui Hristos, adică numele de creștin, în 
mod nedrept. El devine „sămânță de scandal” si sminteala 
pentru toţi cei din afara creștinismului, care, observând 
viața unui astfel de creștin nominalist, își va face o idee cu 
totul greșită despre Dumnezeul creștinilor. În legătură cu 
aceasta, Sfântul Grigorie de Nyssa scrie că „dacă creștinis- 
mul este imitarea lui Dumnezeu, cel ce nu a primit încă 
taina Cuvântului va socoti că Dumnezeul nostru este tot 
așa cum ar vedea că este viața noastră, pe care ar crede că 
o trăim după imitarea lui Dumnezeu. Deci, dacă va vedea 
în aceasta exemplul numai al celor bune, va crede că și 

Dumnezeul care este adorat de noi, este bun””“!; Sfântul 
Vasile cel Mare chiar îi numește „icoane vii” pe cei care 
trăiesc după poruncile lui Dumnezeu”””. Dacă însă, va vedea 
că cineva este lipsit de răbdare, protestează și se revoltă 
împotriva Creatorului atunci când este cuprins de dureri, 
suferințe și necazuri, este plin de patimi și de animalitate, 
înclinând întocmai ca animalele, când spre o patimă, când 
spre alta, și apoi ar auzi că unul ca acesta se numește pe 
sine creştin, fiind lucru lămurit pentru toți că profesiunea 
numelui atrage după sine, în chip inevitabil, imitarea lui 
Dumnezeu, el va crede că tot astfel este și Dumnezeul nostru, 
iar Dumnezeu va fi defăimat, prin viata unui astfel de cres- 
tin, înaintea celor din afară?%. Sfântul Grigorie de Nyssa 
adaugă cuvintele Scripturii: „Vai de aceia prin care numele 
Meu este defăimat între neamuri!” (Isaia 52, 5). 

Știm din Sfânta Scriptură că Mântuitorul Hristos le vorbea 
ucenicilor despre taina Împărăției cerurilor (Marcu 4, 11), 
iar Apostolul Pavel despre taina ascunsă de veacuri care 
s-a revelat prin lisus Hristos (Romani 16, 25; Coloseni 1, 
26; Efeseni 3, 9). Taina suferinței ne este dezvăluită pe 
cruce. Suferinta ne este revelată într-o indisolubilă legătură 
cu iubirea. Pare un paradox, căci am fi tentaţi mai degrabă 
să afirmăm că suferința se leagă de păcat, de greşeală, de 
ură, de necuratie, de minciună, dar nu de iubire. Și totuşi, 
pe Cruce, Hristos Își îndură suferința din iubire (loan 10, 
18). Crucea nu ar fi fost posibilă dacă Hristos nu ar fi con- 
simțit să se răstignească pe ea, din iubire pentru Tatăl 
ceresc si pentru oameni. „Nu este ucenic mai presus de 
învățătorul său, nici slugă mai presus de stăpânul său” 
(Matei 10, 24), adaugă Mântuitorul. Dacă vrea să meargă 


241. Sf. Grigorie de Nyssa, Despre sensul numelui de creştin, P. G. XLVI, 
col. 241. 

242. Sf. Vasile cel Mare, Epistole, epistola II, III, P. G. XXXII, col. 228B. 

243. Sf. Grigorie de Nyssa, op. cit., col. 241. 

pe calea împărătească a iubirii fata de Domnul si fata de 
oameni, crestinul este si el chemat să accepte, să cunoască, 
să rabde şi să-şi asume suferința, şi doar asa îi este valori- 
zată, pentru a nu suferi zadarnic. 

A fi creştin înseamnă și a suferi cu Hristos şi pentru 
Hristos și pentru mântuirea sufletului. Sfântul Apostol Pavel 
vorbește cu tărie despre acest aspect al credinţei în Hristos: 
„eu toate le socotesc că sunt pagubă, fata de înălțimea cunoas- 
terii lui Hristos Iisus, Domnul meu, pentru Care m-am lipsit 
de toate şi le privesc drept gunoaie, ca pe Hristos să dobân- 
desc, şi să mă aflu întru El... ca să-L cunosc pe El şi puterea 
învierii Lui și să fiu primit părtaş la patimile Lui, făcându-mă 
asemenea cu El în moartea Lui” (Filipeni 3, 8-10). Citind 
aceste cuvinte, si analizându-le putem lesne conchide că ele 
aduc lumină asupra locului suferinței în viata creștină. Am 
putea rezuma mare parte din ceea ce descrie Apostolul Pavel 
aici spunând că viaţa creştină este atât hristocentrică cât și 
hristomorfică. Acest ultim cuvânt, ca numeroase alte cuvinte 
din lexicul unui teolog, constituie poate pentru unii, la prima 
vedere, un termen stângaci. $i totuşi aparenta lipsă de potri- 
vire exterioară ascunde o dulceaţă interioară, pentru că 
exprimă ideea că credința ne modelează după chipul lui 
Hristos. Prin credință, Dumnezeu ne remodelează până la 
asemănarea propriului Său Fiu. Paradigma vieții lui Hristos 
începe să devină evidentă în viețile bunilor creştini care 
nutresc nădejdea că se vor împărtăşi într-o zi de slava Sa 
cerească si își conformează întreaga viata după preceptele 
evanghelice. Într-una din convorbirile sale duhovnicești, 
Mitropolitul grec Atanasie din Lemesos povestește un mic 
episod din viata sa. Se afla la mănăstirea unde vietuia si 
cuviosul parinte grec Iacov Tsalikis (1920-1991). Acolo s-a 
întâlnit cu o femeie care avea o încercare mare în familia ei. 
Plângea dinaintea părintelui Iacov și-i cerea să se roage 
pentru ea. „Îmi aduc aminte — precizează cu exactitate 

mitropolitul — ce cuvinte i-a spus părintele (Iacov): «Nu 
plânge, Elena, pentru că atunci când plângem şi ne ducem 
să ne rugăm, de îndată ce ne uităm mai bine, Îl vedem pe 
Hristos pe Cruce. Şi dacă-L vedem pe Cruce, nu mai avem 
obraz să plângem, pentru că El a mers primul pe drumul 
suferinţei, ca să ne inarmeze pe noi cu Sfânta Cruce. Asa 
că locul tău și al meu nu poate fi altundeva decât pe Cruce, 
tocmai pentru că acolo este locul lui Hristos»”?“*. 

Mai redăm o minunată butadă. La cuviosul părinte 
protosinghel Nicodim Mandita de la Mănăstirea Agapia 
(1889-1975), a venit un om tulburat si i-a spus: 

— Părinte, au venit peste mine multe necazuri și nu le 
mai pot răbda. Dă-mi un cuvânt de folos. 

— Nu te tulbura, frate, a zis bătrânul. Vezi scârbele aces- 
tea? lată, pe aici a păşit Hristos. Pe aici au trecut Sfântul 
Ioan Botezătorul, Sfinţii Apostoli, sfinții mucenici și toți 
părinţii. Pe aici se cade să trecem şi noi, cei care urmăm lui 
Hristos. Că nu este altă cale de mântuire. Nu putem dobândi 
bucuria mântuirii, până nu gustăm mai întâi din paharul 
suferinţei si al necazurilor vieţii”25. 

Deci există și o latură mai puţin luminoasă a acestei 
probleme. Noi, care suntem făcuți după chipul lui Hristos, 
Îi împărtăşim si suferinţele, înainte de a-l împărtăși slava. 
Suferinta şi durerea pot părea cu totul inutile şi lipsite de 
sens2*6 — dar atunci și moartea lui Hristos pe cruce părea 


244. Cf. Klitos Ioannidis, Patericul secolului XX, p. 135. 

245. Arhimandrit Ioanichie Bălan, Patericul românesc, p. 657. 

246. Sfântul loan Gură de Aur îi scrie Olimpiadei care era atinsă de 
boală grea următoarele cuvinte de mângâiere și îmbărbătare: „Și 
tu deci, chiar dacă rămâi în casă si esti tintuita de pat, nu socotesc 
că duci o viata inutilă, fiindcă rabzi lucruri mai cumplite decât ale 
celor tarati, sfasiati, intinsi si torturați de călăi patimind lucrurile 
de pe urmă, pentru că a locuit necontenit împreună cu tine un 
călău: excesul acestei boli. Așadar, nici nu-ţi dori moartea, nici 
nu-ţi neglija îngrijirea”. (Sf. loan Gură de Aur, Scrisori din exil, 

asijderea pentru unii. Una dintre cele mai puternice intro- 
spectii ale Evangheliei rezidă in aceea că Dumnezeu este 
capabil să transfigureze suferința care părea a fi lipsită de 
sens şi scop și să obțină sau să dobândească ceva prin ea. 
„Poate nu stim ce se dobândeşte; până la urmă cei care L-au 
urmărit pe Hristos murind n-aveau nici o idee despre ulu- 
itoarele evenimente care urmau a surveni după moartea Sa 
cu trupul. Tot așa, poate ni se pare și nouă că durerea și 
chinul nostru nu servesc nici unui scop””*’. Acelaşi Dumnezeu 
Care a adus scop si putere din suferințele — în aparenţă fara 
sens ale Fiului Său —, este prezent, prin credință, în sufe- 
rintele noastre de astăzi. Trebuie să învăţăm să I le oferim 
Lui, şi să-L rugăm să ne asigure de prezenţa şi harul Său 
mângâietor si mântuitor, ca să dobândim putere în a desluși 
scopul suferințelor noastre şi pentru a le răbda ca să ne 
purificăm sufletele și să sporim duhovniceste în unirea cu 
El. Nu trebuie să ne pierdem curajul, nici nădejdea ori rab- 
darea în fata probei de foc a suferinței, căci „dacă Stăpânul 
voiește să suferi trupeste, cine esti tu ca să te superi? Nu 
veghează El oare asupra ta în orice împrejurare? Nu trăieşti 
tu oare aproape de El? Fii răbdător si roagă-L fierbinte să-ţi 
dea ceea ce ai trebuinta; e voia Lui, pastreaza-ti întreagă 
răbdarea si hraneste-te cu roadele milei Sale»"2%5. 

Nu putem pretinde a-L urma pe Hristos doar pe înălțimile 
bucuriei Taborului, ci trebuie să-L urmăm si pe cele ale 
suferințelor Golgotei. Creștinismul oferă mai putin explica- 
tii pentru suferința celui bolnav, cât mai ales un Chip, un 
Vis-ă-vis a Cărui proximitate să o descopere (sau să o redes- 
copere) şi pe Care să-L invoce pentru a-L ajuta pe acest 
drum. 


17 scrisori către Olimpiada, scrisoarea XVII, 3c,d, în vol. cit., 
p. 231-232) 

247. Alister McGrath, op. cit., p. 90. 

248. Pateric. Ziceri inedite ale Părinților pustiei, p. 201-202. 

VIII.5. Impartasirea de slava cerească 
prin suferință 


Este binecunoscut faptul că virtutea credinţei, în viziunea 
Sfântului Apostol Pavel, este precum legătura căsătoriei. 
Aşa precum căsătoria unește doi oameni într-o uniune reală 
şi personală, tot astfel, a fi creştin înseamnă a fi în Hristos — 
adică, a-ţi fi unit sufletul, prin credinţă, cu Hristos Cel 
înălțat la ceruri. Ca și în căsătorie, un bărbat şi o femeie se 
regăsesc într-o uniune care implică impartasirea în comun 
de bunuri. Ce aparține mirelui aparţine şi miresei și vice- 
versa. A concepe credința ca o căsătorie între sufletul celui 
credincios şi Hristos subliniază natura reală și personală a 
uniunii dintre ei. Credinţa nu înseamnă atât a ști amănunte 
despre Bunul Dumnezeu, ci înseamnă a-L cunoaște si a te 
face cunoscut de El. Credinţa nu se referă doar la simple 
înșiruiri de dogme, teorii sau idei, ci mai ales la relaţiile 
personale care ne transformă, ne îmbunează și ne transfi- 
gureaza. Ea se referă deci la o împărtăşire reală între cre- 
dincios şi Hristos. Dar este o împărtăşire inegală. Îi dăm 
lui Hristos păcatele și mortalitatea noastră, iar El ne dăruiește 
neprihănirea și slava Sa, ne face părtași la suferințele Lui 
ca să ne bucurăm si de slava Sa cerească (I Petru 4, 12-14). 

Suferinta este parte a unui întreg mai mare. Este legătura 
dintre starea noastră prezentă de singurătate și starea noas- 
tra viitoare de slavă. Teologia creștină ne permite să vedem 
suferinţa ca o fereastră spre prezenţa lui Dumnezeu, în care 
vedem prin ea și dincolo de ea si surprindem o licărire a 
slavei si a prezenţei lui Dumnezeu Care ne așteaptă la poarta 
ei. Din când în când, durerea noastră poate fi transfigurată 
de străfulgerări ale slavei Sale. Suferinta nu poate fi evitată 
— dar nu trebuie nici temută. Crestinul suferind nu e pără- 
sit în durere, nici nu sfârșește odată cu moartea. El are vie 

conștiința că nu are aici pe pământ cetate stătătoare (Evrei 
13, 14)% şi răspunde afirmativ invitatiei divine de a rămâne 
în Hristos. 

Noul Testament este străbătut de ideea că a deveni creștin 
înseamnă a pătrunde în experiența poporului suferind al 
lui Dumnezeu, care este capabil să fie mărturisitor jertfelnic 
al lui Dumnezeu prin acea suferinţă şi să se apropie de El 
ca rezultat al suferinţei răbdate. Poate cea mai emoţionantă, 
mai mișcătoare și mai răscolitoare de suflet declarație a 
acestei credințe poate fi regăsită în Epistola I-a soborni- 
cească a Sfântului Apostol Petru. Creştinii sunt acei care 
au fost chemaţi din întuneric in lumina minunată a lui 
Dumnezeu (I Petru 2, 9). Şi totuși, lumea le respinge pre- 
zenta şi chemarea si îi supune la suferinţe. „Preaiubiţilor, 
nu vă mirati de încercarea de foc din mijlocul vostru, care 
a venit peste voi ca să vă încerce, ca şi cum vi s-ar întâmpla 
ceva străin; dimpotrivă, bucurati-va, întrucât sunteţi partasi 
la suferinţele lui Hristos, ca să va bucurati si să vă învese- 
liti si la arătarea slavei Lui” (I Petru 4, 12-14). Suferinta 
nu este un semn al îndepărtării de fiii Împărăției, ci o pecete 
distinctivă a apartenenţei la ea. 

Astfel că a fi unit cu Hristos înseamnă și a împărtăși 
suferințele Sale si a nadajdui să impartasesti şi slava Sa. 
„Suferinţa din prezent va face loc slavei viitoare, la fel desi- 
gur cum Vinerea cea Mare a făcut loc Zilei Paștelui. Pentru 
cei aflați în afara credinţei creștine, care refuză să creadă în 
orice altceva decât ordinea prezentă a lucrurilor, suferința nu 
poate fi considerată decât un sfârșit. Nu există posibilitatea 


249. Pentru creștini, „orice ţară străină le e patrie, şi orice patrie le 
e ţară străină (Efeseni 2, 19; Filipeni 3, 20; Evrei 11, 13-16; 13, 
14; II Petru 2, 11)”, căci adevărata lor patrie e cerească. (Epistola 
către Diognet, Cap. V, 5, in vol. Scrierile Părinților Apostolici, 
traducere, note si indici de Preot Dr. Dumitru Fecioru, Editura 
IBMBOR, București, 1995, p. 412) 

de transformare. Dar creștinul cunoaște transfigurarea sufe- 
rintei prin înviere — şi ca urmare, trăieşte în speranta””””. 

Săracul Lazăr cel plin de bube, de care aminteşte Sfânta 
Scriptură că a fost dus de îngeri în „sânul lui Avraam” (Luca 
16, 20-22) nu a ales voluntar sărăcia. Cooperarea sa volun- 
tară cu slava divină consta în nimic mai mult decât în răb- 
darea fără murmur cu care își suporta condiția. Ca atare, 
putem conchide că toți bolnavii cronici ar putea fi considerați 
şi chiar venerati ca persoane potential sfinte şi cetățeni 
cerești ori de câte ori își acceptă suferinţa ca dar divin. Dacă, 
pe de altă parte, pacienţii permit bolii să le domine sufletul, 
dacă se lasă zdrobiţi de boală, dacă i se opun ca oricărui rău 
Şi îşi permit să cadă în disperare, pierd această oportunitate 
oferită de Dumnezeu. 

Chiar dacă Sfânta Scriptură îi este familiară celui suferind, 


ea ar putea fi (re)citita diferit în contextul experienţei bolii?!. 


250. Alister McGrath, op. cit., p. 95. 

251. Cel mai mare exeget al Sfintei Scripturi din toate timpurile, Sfântul 
Ioan Gură de Aur, învaţă că citirea Sfintei Scripturi aduce, printre 
altele, veselie nepieritoare, plăcere nesfarsita, îndepărtează descu- 
rajarea, păstrează buna dispoziție, smulge din rădăcină pe cele 
rele, plantează pe cele bune, îndepărtează răutatea, îndrumă 
spre virtute si nu numai că îndrumă, dar înrădăcinează și face 
să rămână pentru totdeauna virtuțile, deoarece este un leac 
duhovnicesc și tainic, distrugător de patimi (Sf. loan Gură de 
Aur, Comentariul la Psalmul 48, 1, P. G. LV, col. 513). Cuvintele 
dumnezeiesti sunt o comoară de diferite leacuri: dacă cineva are 
nevoie să stingă deznădejdea, sa dispretuiasca durerea, să-i revină 
veselia, să-și întărească răbdarea etc. va găsi mare sprijin în ele 
(Sf. loan Gură de Aur, Omilia 37, 1 la Ioan, P. G. LIX, col. 207). 
Continuând enumerarea binefacerilor celui bolnav — si nu numai — 
de pe urma lecturii Sfintei Scripturi, același autor patristic, în alt 
loc, adaugă: „Mare bun citirea dumnezeieştilor Scripturi. Aceasta 
face sufletul înţelept, înalţă cugetul la cer, îl face pe om plăcut, îl 
determină să nu-şi lege sufletul de cele prezente, ci face cugetul 
nostru să trăiască mereu acolo sus si să savarsim toate privind la 
răsplata Stăpânului şi cu mare înflăcărare să ne îndreptăm spre 
faptele virtuoase” (Omilia 35, 1 la Facere, P. G. LIII, col. 321). 


206 Suferinta si creşterea spirituală 


Din perspectiva propriei sale maladii, bolnavul poate inte- 
lege diferit darul si planul paideic al lui Dumnezeu. Desi, ca 
si Mantuitorul Hristos pe cruce, s-ar putea intreba: ,Dumnezeul 
meu, de ce m-ai parasit?”, ar putea descoperi treptat ca nu 
se termina totul cu teribila moarte pe cruce, ci, dincolo de 
aparente, învierea se arată, în chip tainic: „Ne-am îngropat 
cu El, în moarte, prin botez, pentru ca, precum Hristos a 
înviat din morți, prin slava Tatălui, asa să umblăm si noi 
întru înnoirea vieţii” (Romani 6, 4). Bolile, suferinţele, încercă- 
rile, necazurile, marcate de durere și angoasă, apar ca o 
transpunere a Pătimirilor Domnului, dar nădejdea, „mica 
Înviere”, nu lipseşte acestei stări, așa după cum remarcă şi 
Sfântul Cuvios Maxim Mărturisitorul că cei ce s-au făcut 
»partasi asemănării morţii Lui prin pătimirile lor, se vor 
face partasi şi Învierii Lui”2%. Si Cuviosul Paisie Aghioritul 
remarcă faptul că viata aceasta „nu este locul nostru de 
salasluire. Are bucurii, dar şi tristeti. Loviturile incerca- 
rilor si ale strâmtorărilor sunt indispensabile pentru cura- 
tia sufletului nostru. Orice incercare si mahnire s-o rabdati 
cu bucurie! Învierea este precedată de răstignire”2%3. La 
rândul său, Sfântul Vasile cel Mare face apel şi la un para- 
lelism pentru a releva faptul că celui râvnitor nu i se intuneca 
bucuria din pricina suferinței: „La concursurile atletice, 
celor ce s-au obișnuit cu ostenelile în locurile de exerciţii, 
nu le pasă de durerea pricinuită de răni, ci, dispretuind 
oboselile de o clipă, se pornesc cu furie asupra adversarilor 
lor, cu dorinţa de a fi proclamati învingători. Tot asa si cel 
râvnitor; chiar dacă ar veni peste el un necaz din cele mai 
mari, bucuria nu i se întunecă, pentru că «suferința aduce 
răbdare; răbdarea încercare; încercarea nădejde; iar nădejdea 


252. Sf. Maxim Mărturisitorul, Ambigua, traducere din greceste, intro- 
ducere şi note de Pr. Prof. Dumitru Stăniloae, în col. PSB, vol. 80, 
București, 1983, p. 87. 

253. Mica filocalie, p. 32. 

nu ruşinează» (Romani 5, 3-5). Indelunga-rabdare este 
„mare şi puternică, are putere tare şi neclintită şi e răspân- 
dită pe mare întindere; este veselă, bucuroasă, fără grijă, 
slăvește pe Domnul, în toată vremea, n-are nimic amar în 
ea, rămâne totdeauna blândă si liniștită”25%5. 

Fără nădejdea în viaţa veşnică, nu putem îndura încer- 
cările acestei vieţi. Nu vom putea suporta usturătoarele 
dureri ale bolii sau marile ispite şi încercări ale vieţii de 
acum dacă nu vom avea gândul la cele cerești. Sfântul Apostol 
Pavel nutreşte convingerea că „necazul nostru de acum, 
trecător și uşor ne aduce slavă veşnică mai presus de măsură” 
(II Corinteni 4, 17). Cu alte cuvinte, aşteptarea slavei viitoare 
pe care o voi dobândi, spune Sfântul Pavel, şi a acelei fericiri 
veşnice, mă face să îndur aceste nenumărate necazuri şi să 
le socotesc mai uşoare. Deci, conchide Sfântul loan Hrisostom, 
„ai văzut că dorul de Dumnezeu taie tăria necazurilor şi că 
nici nu ne lasă să le simţim când vin peste noi?”256 

Cei care îndură suferința cu serenitate, cu împăcare, nea- 
vând o atitudine revoltătoare şi de refuz a acesteia, au fericita 
nădejde că răbdarea suferinței însoțită cu multumirea către 
Dumnezeu îi conduce spre înviere, spre o nouă viata. Când 
suferim si ne îndreptăm privirile spre Dumnezeu, suferința 
va deveni pentru noi o poartă spre cereasca împărăție. Faptul 
că Hristos Cel răstignit şi înviat tronează în acel lăcaș al 
slavei, stând de-a dreapta Tatălui, este pentru noi un semn 
al speranței, al nădejdii înveșmântării în slavă; căci dacă 
am fost cu El în suferință, vom si imparati împreună cu El 
în Împărăţia slavei şi a bucuriei nesfârşite. 


254. Sf. Vasile cel Mare, Omilii şi cuvântări, Omilia a IV-a despre 
mulţumire, III, în col. cit., p. 379. 

255. Herma, Păstorul, Porunca V — 34, 1-3, în vol. Scrierile Părinților 
apostolici, p. 305-306. 

256. Sf. loan Gură de Aur, Omilii la Facere, omilia XXV, V, traducere, 
introducere, indici şi note de Pr. D. Fecioru, în PSB, vol. 21, Editura 
IBMBOR, București, 1994, p. 312. 


IX. Medicii credinciosi 
și jertfelnici - oameni cereşti 
si îngeri pământești 
> > 


IX.1. Sfintii Doctori fara 
de arginti - tamaduitori în numele 
lui Hristos si misionari ai Lui 


Biserica i-a numit „Sfinţi doctori fara de arginti” pe feri- 
citii, bineplacutii lui Dumnezeu si făcătorii de minuni Cosma 
si Damian din Arabia, Cosma și Damian din Asia Mică, Chir 
şi loan, Talaleu, Cosma și Damian din Roma, Ermolae, 
Pantelimon, Anichit și Fotie, Diomid, Luca, Arhiepiscopul 
Crimeii etc. Despre viata, minunile, vindecările și patimirile 
lor găsim relatări în sinaxare. Din acestea citim că, după 
porunca Evangheliei, unii dintre acești mari sfinți au cutre- 
ierat oraşele şi satele, propovaduind pe Hristos si vindecând 
pe cei bolnavi. Din iubire fierbinte fata de Dumnezeu și fata 
de semeni, ei nu luau niciodată plată pentru serviciile lor, 
respectând porunca Mântuitorului Hristos Care a spus: „În 
dar ati luat, în dar să dati” (Matei 10, 8). Ca urmare a 
acestor minunate fapte, au primit supranumele de „doctori 
fără de arginti”. Deoarece vindecarea era data nu atât de 
medicamentele prescrise, cât de rugăciunea lor fierbinte 
către Dumnezeu, singura lor plată modică era ca cel tămă- 
duit să imbratiseze adevărata credință în Hristos Domnul. 
Pentru credința puternică şi smerenia lor adâncă, dar și 
pentru modul în care au înțeles, au trăit şi au transpus în 
fapte învățătura evanghelică, Dumnezeu i-a învrednicit de 
darul de a face minuni. Cei ce-i întâlneau pe sfinţii lui 
Dumnezeu se converteau la creştinism, primind şi tămădu- 
irea sufletului, alături de cea a trupului. 

În timpul tratamentului, unii dintre aceşti sfinţi tămă- 
duitori îi primeau pe cei atinși de felurite boli în casa lor, 
cu toată dragostea, iar pe cei imobilizati la pat, ei înșiși îi 
purtau pe umerii lor, căutând să le vindece toată neputinta 
şi durerea. 

Alături de tratamentul și îngrijirea medicală, Sfinții Doctori 
fără de arginti recomandau bolnavilor să se nevoiască în 
rugăciune si în pocăință. Pe lângă consultatiile medicale, 
feluritele vindecări şi izgoniri de duhuri necurate, ei răs- 
pândeau mai ales învățătura lui Hristos şi vegheau necon- 
tenit ca toți creştinii convertiți să calce drept, după cuvântul 
Evangheliei si să nu apostazieze. Această misiune le-a adus 
în cele din urmă și moarte martirică. 

Din Vieţile Sfinţilor aflăm că, atunci când săvârșeau tămă- 
duiri, se adresau celor bolnavi: „Nu numai mâinile punem 
peste voi, căci cu puterea noastră nimic nu putem face. Toate 
le lucrează prin noi tăria cea atotputernică a lui Hristos, 
Unul adevăratul Dumnezeu, în Care, de veţi crede cu neîn- 
doială, îndată veţi fi sănătoși”. 


IX.2.1. Sfinţii Cosma si Damian - patronii 
spirituali ai medicilor?” 


Marele dosar hagiografic al acestor doi sfinți martiri, ale 
căror origini trimit tocmai către Antichitatea creștină, s-a 
îmbogățit şi mai mult de-a lungul secolelor, prin numeroasele 
traduceri și modificări aduse martirologiilor, dar și datorită 
culegerilor ce reunesc relatările minunilor și a multiplelor 
panegirice. 


257. Traducere şi adaptare după lucrarea Histoire des saints et de la 
sainteté chrétienne, tome II, Hachette, Paris, 1986-1988, p. 114-120. 

Credem că se cuvine să distingem între câteva grupuri 
omonime; cei ce au alcătuit Sinaxarul din Constantinopol 
au consemnat trei grupuri de martiri numiţi Cosma si Damian, 
dintre care primii au fost decapitati în Arabia, în timpul 
domniei lui Diocletian, cei din a doua pereche de sfinți au 
fost lapidati la Roma, iar ceilalți doi au fost fiii unui bărbat 
pe nume Theodot, originari din Asia. 

Versiunea greacă a martiriului, care a fost tradusă în 
latină și adoptată pretutindeni în Occident, plasează mar- 
tiriul sfinților Cosma și Damian din Asia în timpul prefec- 
tului Egeei, Lysias, în Cilicia, pe malul mării, la extremitatea 
orientală a Asiei Minore. 

În timpul împăraţilor Diocletian si Maximian, pe când 
Lysias se afla în tribunalul său din orașul Egeea, câţiva 
dintre funcționarii lui îi spuseră: „Se află aici câţiva creştini 
foarte pricepuţi în arta medicală. Ei străbat orașele și cetăţile, 
vindecând bolnavii si, în numele celui pe care ei îl numesc 
Hristos, îi scapă pe cei care sunt posedati de duhuri rele; 
fac astfel multe lucruri minunate, însă cu toate acestea, nu 
permit oamenilor să meargă la templu să onoreze zeii prin 
sacrificii”. Astfel, Lysias a trimis oameni care să-i aducă pe 
aceşti creştini la tribunal. Când aceștia se aflară în fața lui, 
el le spuse: „Voi sunteţi cei care strabateti orașele și targu- 
rile pentru a convinge locuitorii să nu mai facă sacrificii în 
cinstea zeilor? Spuneti-mi așadar de unde sunteţi, care vă 
este averea și numele vostru”. 

Cosma răspunse: „Dacă vrei să afli acestea, noi ti le vom 
spune fără rușine și cu îndrăzneală: noi suntem arabi; nu 
avem nici un fel de avere, căci creştinii nu cunosc aşa ceva. 
Iată numele noastre: eu mă numesc Cosma; fratele meu este 
Damian. Avem alti trei frați: Antim, Leontie si Euprepius”. 
Lysias ordonă ofițerilor săi: „Să fie dusi în fata tribunalului”. 

Soldaţii merseră de îndată si îi duseră. Lysias le vorbi: 
„Ascultaţi: alegeţi ceea ce este în avantajul vostru si nu 

indrazniti a nu va supune. Dacă veţi da ascultare sfaturilor 
mele, veți primi din partea împăraților mari si nemaipome- 
nite onoruri; dacă, din contră, nu veţi accepta invitația mea, 
vă voi tortura prin tot felul de suplicii; după ce veţi fi suferit 
mult, vă veți lepăda de Hristosul vostru”. Sfinţii îi răspun- 
seră într-o singură voce: „Fă ceea ce doreşti: nu ne temem 
de suferință, deoarece Hristos ne va ajuta. Nu vom face 
sacrificii idolilor: ei sunt orbi şi fără sentimente”. Lysias 
ordonă să fie culcati la pământ şi loviți cu vine de bou. 

Sfinţii martiri, îndurând acest supliciu, spuneau: „Doamne, 
Tu ne ești scăpare. Ascultă rugăciunea supușilor tăi”. Lovi- 
turile nu îi atinseră, iar ei îi spuseră lui Lysias: „Fă-ne să 
îndurăm torturi și mai groaznice: supliciile la care ne-ai 
supus nu ne-au atins, corpurile noastre sunt la fel de sfinte 
ca înainte”. 

Lysias le răspunse: „Speram să vă indreptati: de aceea 
nu am vrut să vă fac să indurati torturi prea aspre. Acum 
însă când văd că persistati în nelegiuirea voastră şi că nu 
doriți să sacrificați zeilor, voi pune să fiți legaţi cu lanțuri 
şi aruncaţi în mare”. Sfinţii îi răspunseră: „Fă așa cum 
doreşti; astfel, vei cunoaște puterea Domnului nostru”. Soldaţii 
îi inlantuira pe toţi şi îi duseră către mal, iar sfinţii începură 
să cânte, cu fericire, psalmi. Îngerul Domnului se apropie 
de ei, rupse legăturile si îi scoase din apa nevatamati. 

Cei care au văzut toate acestea au mers degrabă să anunţe 
ce se întâmplase. Lysias ordonă ca sfinţii să fie aduși în fața 
lui, și le vorbi: „Vrăjitoriile voastre întrec pe cele ale magi- 
cienilor, invatati-ma și pe mine arta voastră”. Cosma îi spune: 
„Noi nu suntem magicieni, ci creştini; şi în numele Domnului 
nostru distrugem puterea zeităților voastre. Și tu însuți, 
dacă devii creştin, vei vedea că toate aceste lucruri se fac 
prin voia Lui, şi vei cunoaște virtutea lui Hristos”. Lysias 
le spuse: „În numele zeilor mei, vă voi urma oriunde veţi 
merge”. Nu terminase încă de vorbit, că două spirite rele se 

şi năpustiseră asupra lui, şi timp de o oră, îl loviră peste 
falcă. Iar el striga: „Vă implor, slujitori ai Domnului, rugati-va 
pentru mine, să pot fi scăpat de această pedeapsă”. Sfinţii 
se rugaseră de îndată, iar demonii se retraseră. Lysias spuse 
atunci: „Vedeţi cum m-au pedepsit zeii pentru că am vrut să-i 
abandonez”. Sfinţii îi reprosara: „Nebunule! Recunoaşte-l 
pe Domnul lisus Hristos, Care ţi-a redat sănătatea, şi nu-ţi 
pune încrederea în zeii tăi”. Lysias, iritat, le răspunse: „Jur 
pe zei că vă voi arunca fiarelor, să vă învăţ să respectați 
ordinele împăraților”. Și ordonă ca sfinţii să fie închiși, până 
când el le va decide soarta. Iar sfinţii petrecură noaptea în 
imnuri si rugăciune. 

În ziua următoare, Lysias puse să fie aduşi sfinţii si le 
spuse: „V-aţi decis să sacrificați zeilor?” Ei îi răspunseră: 
„Noi suntem creștini şi nu ne lepădăm de Domnul nostru. 
Fă ceea ce dorești”. Lysias ordonă să i se aducă lemn uscat, 
să se aprindă un foc mare, în care să fie aruncaţi sfinţii. 
Aceştia se ţineau în mijlocul flăcărilor, pe picioare, si spu- 
neau: „Ne ridicăm ochii către Tine, Doamne, Care ești în 
ceruri”. Și cum se rugau astfel, un mare cutremur zgudui 
pământul; flăcările rugului se repeziră şi arseră o parte a 
mulțimii păgâne. Sfinţii coborâră de pe rug întregi; nici un 
fir de păr nu le fusese atins. 

Lysias, stupefiat de aceste minunăţii, se stăpâni timp de 
o oră, apoi vorbi: „Evident arta magiei voastre a stins flăcă- 
rile”. Si dădu ordin să fie biciuiti fără încetare. Însă îngerul 
Domnului, care se ţinea aproape de ei, făcea ca durerea să 
dispară. Lysias, văzând călăii pe punctul de a fi doborati de 
oboseală, ceru ca sfinţii să fie aduși în fata lui. Ei veniră 
plini de harul lui Dumnezeu, cu feţele radiind de bucurie. 

Atunci, Lysias îi condamnă pe Cosma și Damian să fie 
crucificati, apoi să fie bătuţi cu pietre, același lucru urmând 
să se întâmple și cu Antim, Leontie si Huprepius. După ce 
a ordonat să fie flagelati, i-a pus din nou în închisoare. După 

ce calaii i-au crucificat pe Cosma si Damian, oamenii s-au 
apucat să arunce cu pietre, însă acestea se întorceau asupra 
celor care le aruncau. Lysias, vazandu-si supușii acoperiți 
de lovituri, se mânie si ordonă la patru soldaţi să străpungă 
corpurile martirilor cu săgeți. Îi aduse pe Antim, Leontie şi 
Euprepius şi le spuse să stea în picioare, lângă cruci. Însă 
si săgețile, ca şi pietrele, se reîntoarseră către cei care le 
lansau. Lysias, dându-şi seama că toate eforturile sale nu 
duceau la nici un rezultat, ordonă să li se taie capul fraților 
martiri. 

Călăii îi conduseră la locul supliciului. Mergând într-acolo, 
preafericitii îl lăudau pe Domnul, cântând. Apoi, isi ridicara 
mâinile către cer şi, după ce se rugară în tăcere, rostiră: 
„Amin”. Călăii le tăiară capetele. 

În pace, îşi dădură sufletul Domnului, pentru a primi 
cununa victoriei. Slavitii martiri Cosma și Damian, Antim, 
Leontie și Euprepius au suferit în oraşul Egeei, în ziua a 
cincea a lunii octombrie. 


IX.2.2. Reprezentarea celor doi sfinţi 
taumaturgi în iconografie 


Foarte cunoscuţi, sfinții „fără de arginti” Cosma si Damian 
au fost în mod frecvent reprezentaţi încă din Antichitate; 
patroni spirituali ai medicilor, ei apar în diverse imagini, 
pe sigilii, pe monede, in decoratiunile sanctuarelor; tămă- 
duitori fiind, s-au bucurat de recunoştinţa bolnavilor vindecati. 
Puternici protectori cerești, atrag nenumărați credincioşi, 
care le sunt devotați, dintre care unii au fost bogaţi și celebri, 
precum cei din familia de Medici. Cosimo de'Medici sau 
Cosma cel Bătrân (1389-1464) a purtat pentru sfântul său 
patron spiritual un mare devotament și astfel a contribuit 

la realizarea picturilor în care erau reprezentaţi cei doi 
sfinţi, de către contemporanul său, pictor renascentist timpu- 
riu, Fra Angelico da Fiesole (1376-1455). 

Iconografia sfinților Cosma și Damian a reţinut atenţia 
istoricilor deoarece au fost reprezentați în Occident precum 
medicii din Evul Mediu sau din epoca barocă. Ei poartă haine 
largi şi pălăria înaltă, pe care o purtau medicii pentru a-și 
afirma dignitatea. Atât în Apus cât și în Răsărit, acești sfinți 
doctori „fără de arginti” sunt reprezentați cu începere de 
barbi, utilizând toate instrumentele de medicină, de chirurgie 
şi de farmacie: trusa, testeaua de ace, lanteta pentru luarea 
de sânge, cleștele, spatula, pană si cerneală, sulul si cartea. 


IX.2.3. Minunile 


În Orient, trei minuni, amintite de scrierile hagiografice, 
au fost trecute în Legenda de aur. Ele sunt cu mult mai multe. 

Prima este foarte simplă. Un ţăran adormise pe câmpul 
său, după seceris, iar un șarpe îi intră în gură. Trezit, ţăranul 
se întoarse acasă fără a simţi nimic, dar seara fu cuprins 
de dureri atroce. Îi invocă pe sfinţii Cosma şi Damian şi se 
duse în biserica lor; când ajunse acolo, șarpele ieși din gura 
lui, așa cum intrase. 

În a doua minune, sfinții nu se găsesc în rolul lor de 
medici, ci igi arată puterea dumnezeiască. Un bărbat care 
trebuia să plece într-o călătorie lungă, încredințează pe soția 
sa ocrotirii sfinților Cosma şi Damian; apoi, el le arătă un 
semn care, dacă îl făceau în fata ei, însemna că veneau din 
partea lui. Însă diavolul, văzându-l pe bărbat făcând acest 
semn, se duce și o găsește pe femeie spunându-i că vine să 
o caute din partea soțului ei. Ea ezită: „Recunosc bine semnul, 
însă nu te voi crede decât dacă îmi juri în numele sfinților 

Cosma si Damian, ocrotirii cărora soțul meu m-a incredin- 
tat”. Diavolul jura, iar ea il urma. În scurt timp însă, când 
ajunseră într-un loc ferit, izolat, ea își dădu seama că ghidul 
ei voia să o arunce de pe cal si să o omoare. Asa că strigă: 
„Sfinţilor Cosma și Damian, salvati-ma, căci încrezându-mă 
în voi l-am urmat pe acest om!” De îndată cei doi sfinți 
alergară în ajutorul ei, cu o ceată îmbrăcată complet în alb, 
şi îl fortara pe diavol să fugă. De atunci, cei doi sfinți, Cosma 
şi Damian, sunt considerați si protectori ai sfinteniei căsni- 
ciilor creştine, precum și dătători de înţelegere si de armo- 
nie in viata soţilor. 

O a treia minune, cea mai cunoscută, a fost in mod frecvent 
reprezentată sub numele de „minunea piciorului negru”. 
Biserica pe care papa Felix a pus să fie construită la Roma 
în cinstea celor doi sfinți avea ca paznic un bărbat al cărui 
picior era în întregime distrus de un cancer. În somn, omul 
îi vede pe sfinții Cosma si Damian venind la el cu unguente. 
Unul dintre ei îi spune celuilalt: „Unde am putea găsi carne 
sănătoasă, pentru a o pune în locul cărnii acesteia putrezite, 
pe care o vom tăia?” Celălalt sfânt îi răspunde: „Am înmor- 
mântat astăzi un maur în cimitirul Sfântul Petru cel Inlantuit; 
să luăm unul din picioarele sale şi să i-l dăm servitorului 
nostru”. Cei doi sfinți i-au dat paznicului piciorul maurului 
si au pus în mormântul acestuia piciorul bolnavului. Bărbatul, 
când se trezi, văzându-se vindecat, povesti tuturor viziunea 
sa și minunea care s-a întâmplat. Lumea s-a dus la mor- 
mântul Maurului: unul din picioarele sale lipsea; în locul 
lui, se găsea piciorul bolnav al paznicului. 

Redăm în continuare câteva dintre minunile celor doi 
sfinți asa cum le consemnează marele Sinaxar grecesc, care 
a fost tradus şi în limba engleză. Această traducere a stat 
la baza cercetării noastre’, 


258. Cf. The Great Synaxaristes of The Orthodox Church, 1 November, 
Translated from the Greek, Holy Apostles Convent, Buena Vista, 
Colorado, 2002, p. 7-12. 


Medicii credincioşi şi jertfelnici — oameni cereşti şi îngeri pământeşti 219 


Astfel, ni se relatează o întâmplare minunată, al cărei 
protagonist este un bătrân creștin ce era atât de bolnav de 
hidropizie, încât își aştepta moartea. Totuşi, el auzise de 
minunile doctorilor fără de arginti care se întâmplau zilnic 
în biserica lor. Și-a implorat rudele să îi ridice patul și să 
îl ducă la biserică. Aceștia au făcut întocmai şi l-au aşezat 
pe bătrân, în patul său, dinaintea icoanelor sfinților. Bătrânul 
a stat acolo timp de multe zile fără a primi ajutorul de care 
avea nevoie. El nu a înţeles că motivul pentru care sfinţii 
nu l-au vindecat a fost acela de a-l supune unui test. Între 
timp, bătrânul vedea alți oameni bolnavi care intrau în 
biserică si erau vindecati, in timp ce el stătea acolo de zile 
întregi nevindecat. În loc să arate răbdare si să își inteteasca 
rugăciunea către sfinți, acest bătrân a început să îi blasfe- 
mieze pe sfinți. El se plângea că l-au trecut cu vederea. Din 
lipsa sa de credinţă, el a trimis după rudele lui să vină și 
să îl ducă înapoi acasă. „Luaţi-mă ca măcar să mor în casa 
mea”, a spus el. Au venit şi l-au luat în patul lui. Cum 
mergeau ducându-l spre casă, drumul fiind destul de lung 
până în sat, au trecut pe lângă un loc împădurit, unde era 
apă cu care se puteau răcori puţin. Cum s-au așezat în acest 
loc, au și adormit din cauza oboselii de a-l fi cărat pe bătrân. 
Bătrânul, însă, nu putea dormi din cauza durerii. Stătea 
întins, cu ochii deschişi. 

Atunci au apărut doctorii fără de arginti Cosma si Damian 
dinaintea bătrânului suferind. Ei au luat chipul unor călă- 
tori care se aflau în trecere şi i-au vorbit astfel: „Ce durere 
ai, bătrâne, si încotro te-ndrepti?” Bătrânul a răspuns: „Boala 
mea o puteţi vedea si voi, pentru că este limpede. Mă indrept 
spre casa mea ca să mor lângă copiii mei”. Sfinţii au răspuns: 
„De ce nu mergi la Biserica Doctorilor fără de arginti, care 
este aproape, ca să fii vindecat? Nu ai auzit cum oameni 
bolnavi vin călătorind cinci-zece zile si sunt vindecati?” El 
a răspuns: „Da, și eu m-am dus şi chiar acum mă întorc de 

acolo, dar nu am primit nici cel mai mic ajutor. Oamenii 
mint cand spun ca doctorii fara de arginti sunt facatori de 
minuni. Uitaţi-vă la mine. Nu m-au putut vindeca”. Sfinţii 
au spus: „Nu mai blasfemia, bătrâne, puterea lui Hristos gi 
bunăvoința doctorilor fără de arginti. Acum ascultă-ne pe 
noi. Întoarce-te la biserică si vei vedea puterea lui Hristos”. 
Bolnavul a spus: „Şi cine mă va duce acolo din nou? Oamenii 
pe care îi vedeţi aici vor fi indignati, pentru că deja m-au 
dus până acolo si înapoi până aici”. Sfântul a spus: „Lasă-i, 
într-adevăr, să se odihnească. Noi, întru dragostea lui Hristos, 
te vom duce”. 

Apoi, cei doi doctori fără de arginti au ridicat pe umeri 
patul de lemn. L-au dus pe bătrân înapoi în biserică și l-au 
așezat in fata icoanei. Apoi au dispărut. După câteva ore, 
rudele bătrânului s-au trezit. Negăsindu-l nici pe el, nici 
patul lui, s-au întors în biserică şi l-au găsit acolo. Cand a 
căzut întunericul, doctorii fără de arginti au apărut înaintea 
bătrânului. Tineau o sabie în mâini. Cosma i-a spus lui 
Damian: „Despică pântecele bătrânului dintr-o lovitură pentru 
că este un blasfemiator”. Atunci, bătrânului i s-a părut că 
sabia a căzut asupra lui și i-a deschis pântecele de la buric 
în jos. Bătrânul s-a trezit din cauza fricii. Într-adevăr, a 
observat că pântecele lui era desfăcut ca şi cum o venă fusese 
deschisă spre curgerea sângelui. Numaidecât, mai mult lichid 
respingător și fluide urât mirositoare au început să curgă. 
Ca rezultat, trupul său a slăbit, întorcându-se la forma și 
greutatea lui inițială. Nu numai că a fost vindecat de hidro- 
pizie, dar rana provocată de sabie s-a vindecat complet până 
în noaptea următoare. Astfel, bătrânul s-a întors la casa lui, 
mergând și slăvindu-l pe Dumnezeu. 

Redăm, în continuare, o altă minune a sfinţilor. 

Un nobil creștin se afla pe moarte din cauza unei boli 
incurabile numite disurie. Nobilul a cheltuit multi bani 
căutând un leac, dar eforturile sale au fost în zadar. Disperat 

că nici un doctor nu îl poate ajuta, și-a amintit de doctorii 
fără de arginti. Și-a rugat rudele si prietenii să îl ducă la 
biserica lor. Sfinţii, mari filantropi, văzând boala nobilului, 
i-au apărut în timpul nopții si i-au spus: „Omule, ia câteva 
fire de păr de la Cosma. Arde-le, apoi pisează bine rămăși- 
tele lor. Pune pudra în puţină apă, apoi bea amestecul si te 
vei vindeca”. Nobilul, trezindu-se, a început să își pună 
întrebări cu privire la mesajul pe care îl primise. „Unde îl 
pot găsi pe Cosma ca să iau firele de păr?” s-a gândit el. 
Nobilul a interpretat mesajul ca referindu-se chiar la firele 
de păr ale Sfântului Cosma, dar cuvintele sfântului aveau 
o altă semnificaţie, un alt înțeles. La acea vreme, înainte 
ca acest nobil să vină la Biserica Doctorilor fara de arginti, 
un creştin a oferit o oaie Bisericii pentru a fi sacrificată de 
ziua sfinţilor. De vreme ce mai erau câteva zile până la 1 
Noiembrie, oaia era hrănită în curtea bisericii. Astfel, îngri- 
jitorii nu numai că au avut grijă de oaie, dar i-au dat şi un 
nume, Cosma, în onoarea sfântului. Înţelesul din spatele 
instrucțiunilor oferite nobilului de către sfânt era acesta: ia 
firele de păr ale oii Cosma, arde-le, pisează-le şi bea-le cu 
puţină apă. 

Acum vedeţi cum au adus sfinţii la îndeplinire aceasta. 
În zorii celei de-a doua zile, oaia, prin minunea sfinților, a 
mers în fata nobilului. A început să behăie tare, ca și cum 
ar fi căutat ceva. Alți oameni bolnavi si servitorii nobilului, 
auzind animalul strigând atât de tare, se întrebau ce ar 
putea să însemne aceasta. După ceva timp, preoţii bisericii 
au venit și, văzând oaia într-o asemenea stare, au întrebat: 
„Ce este, Cosma? De ce strigi asa?” Imediat ce nobilul a 
auzit numele de Cosma folosit pentru a chema oaia, și-a 
amintit viziunea si le-a descris-o celor de fata. Prin urmare, 
ei au tăiat câteva fire din lâna oii si, conform instructiuni- 
lor sfântului, le-au ars şi le-au pisat bine. Pudra a fost 
amestecată în puţină apă și dată nobilului să o bea. 

Numaidecât omul şi-a revenit și a mers acasă slăvindu-l pe 
Dumnezeu, Care a săvârșit această minune de dragul cre- 
dintei supușilor Săi. 

Un alt nobil bogat din Anatolia era smerit și cu frică de 
Dumnezeu. De tânăr suferea foarte tare de o boală la inimă 
si la stomac care se dovedea a fi incurabilă. Nu putea să 
consume cum se cuvenea nici alimente şi nici lichide, iar în 
final arăta ca unul care era posedat. Cufundat în asemenea 
groaznice nevoi si tristeti, el se întreba ce ar fi de făcut. 
Singura lui consolare și nădejde era la Dumnezeu. Negăsind 
nici un tratament eficient, a mers la Biserica Doctorilor fără 
de arginti. A zăbovit acolo timp de câteva zile. Văzând că 
nu primește nici un remediu, a început să creadă că nu era 
voia lui Dumnezeu ca el să se însănătoşească. Atunci a decis 
să se întoarcă acasă. În aceeaşi noapte, chiar când era pre- 
gătit să plece după ce fuseseră pregătite toate lucrurile 
necesare călătoriei, el a văzut un om în vis care i-a spus: 
„Nu te grăbi să te întorci acasă, ci rămâi aici până duminica 
viitoare şi vei vedea puterea lui Dumnezeu și slava vestiti- 
lor doctori fără de arginti”. 

Când următoarea duminică s-a apropiat, din nou, conform 
obiceiului său, bolnavul a căzut în genunchi în fata icoanei 
sfinților. Apoi, la miezul nopţii, l-a văzut pe Sfântul Cosma, 
fratele mai mare dintre doctorii fără de arginti, cum încon- 
jura biserica si îi vizita pe toţi cei bolnavi. Nobilului i s-a 
părut, însă, că sfântul nu l-a văzut. Atunci s-a gândit: „Când 
sfântul se va întoarce pe partea cealaltă, mă va vedea”. Dar 
acest lucru nu s-a întâmplat. El a observat că Sfântul Cosma 
s-a apropiat de altar si a dat să intre înăuntru. Bolnavul 
s-a grăbit să îl ajungă pe sfânt si s-a aruncat la picioarele lui, 
implorându-l să îl vindece. Atunci sfântul a spus: „la această 
bomboană, iar după ce o vei fi mâncat te vei vindeca”. Nobilul 
a luat bomboana din mâna sfântului și a căzut iarași în fața 
lui spunând: „Te implor pe tine, sfânt al lui Dumnezeu, să 

faci în așa fel încât această boală să nu mă mai supere”. 
Atunci sfântul a întins mâna deasupra nobilului, a făcut 
semnul Sfintei Cruci şi a spus: „În numele lui Dumnezeu, 
fie ca această boală să nu te mai supere niciodată. Iti reco- 
mand, însă, ca de acum înainte să nu mai gusti semințe 
(boabe de leguminoase) niciodată în viata ta”. 

Același om suferea de ceva vreme de durere de dinţi într-o 
parte. Prin urmare, el a implorat sfântul să îl vindece și de 
această boală. Sfântul a răspuns: „Este suficientă vindeca- 
rea stomacului tău. Este voia lui Dumnezeu ca tu să suferi 
de această boală minoră; căci, «Căci Domnul ceartă pe cel 
pe care-l iubeşte şi ca un părinte pedepsește pe feciorul care 
îi este drag» (Proverbe 3, 12). Prin urmare, fiind complet 
vindecat de boala lui de stomac, el s-a întors acasă slăvind 
pe Dumnezeu şi pe slujitorii Lui, doctorii fără de arginti. 

Încheiem acum relatările noastre din The Great Synaxaristes 
of The Orthodox Church despre minunile vrednicilor de pome- 
nire frați, Sfinţii Cosma și Damian, chiar dacă sunt nenu- 
mărate altele. Ei au devenit în întregime locașuri ale Preasfintei 
Treimi. Chiar si în zilele noastre ei revarsă torente de vinde- 
cări. Chiar și numai pomenirea numelor lor poate înlătura 
infirmitatile. Astfel, noi ne rugăm stăruitor la doctorii fara 
de arginti să alunge patimile întunecate și să aducă vinde- 
carea trupului şi a sufletului celor care suferă din greu. 

În anul 586, Sfântul Grigorie de Tours, aminteşte în car- 
tea sa — Întru slava mărturisitorilor — că „cei doi frați Cosma 
şi Damian, medici de profesie, după ce au devenit creştini, 
vindecau infirmitatile bolnavilor doar prin meritul virtuţilor 
lor şi intervenţia rugăciunilor. Incoronati de suferinţă, au 
fost reuniți în ceruri si au săvârşit, pentru compatrioţii lor, 
nenumărate minuni. Căci, dacă venea vreun bolnav, plin de 
credință, să se roage la mormântul lor, de îndată se și 
vindeca. Mulţi mărturisesc de asemenea că acești sfinți apar 
în vedenii bolnavilor, le indică ce trebuie făcut; și, dacă 

bolnavii au indeplinit intru totul ce li s-a spus, se gasesc 
vindecati. In privinta acestor sfinti am auzit multe lucruri, 
încât ar lua foarte mult timp să le povestesc: cred că ceea 
ce am spus pana acum poate fi suficient”. 

Cei doi sfinti erau cunoscuti in Occident de un secol, iar 
in Orient, inca de mai devreme. Sfantul Grigorie nu aminteste 
faptul că, deoarece au îngrijit de bolnavi in mod gratuit, ei 
au fost numiţi si cei „fără de arginti”. Din multitudinea de 
vindecări, ni se mai istoriseste că sfinții au vindecat si o 
femeie pe nume Palladia. Bolnavă de foarte mult timp, își 
cheltuise toată averea pe la alti medici. Pentru a le mulțumi 
binefăcătorilor ei, Cosma si Damian, le-a oferit trei ouă. 
Aceştia au refuzat, însă femeia reuși într-un final să-l con- 
vingă pe Damian, care acceptă. Nemulțumit, Cosma declară 
că nu dorește să fie înmormântat lângă un frate atât de 
interesat. Din fericire, Domnul justifică gestul lui Damian. 
Acesta din urmă, s-a stins si el din viata la scurt timp si 
toţi se întrebau unde va fi îngropat. Dar Dumnezeu a făcut 
o minune printr-o cămilă, pe care doctorii au vindecat-o şi 
care glăsuind cu voce omenească le-a spus să nu se îndoiască 
şi să-l pună pe Damian lângă Cosma pentru că Damian nu a 
acceptat ouăle de la femeie drept plată ci din respect pentru 
numele lui Dumnezeu. Sfintele trupuri ale doctorilor fără arginti 
au fost îngropate împreună în Thereman (Mesopotamia). 
După moartea lor s-au înfăptuit multe minuni. 

Adevărate modele de medici, întrucât erau iubitori de 
oameni și neiubitori de arginti, tămăduind fără a pretinde 
vreo sumă de bani sau vreun alt fel de plată”*?, sfinţii Cosma 
şi Damian au devenit eroii multiplelor culegeri în care se 
strâng mărturii despre diverse minuni, mult mai numeroase 
în limba greacă, decât în latină. 


259. Textul din Pildele lui Solomon „cel ce umblă după câştig nedrept 
îşi surpă casa lui, iar cel ce urăşte mita va trăi” (cap. 15, 27) trebuie 
să reverbereze şi în sufletele medicilor de astăzi. 

La Constantinopol, bolnavii veneau să doarmă în biserică 
sau în locuinţe vecine și așteptau ca sfinţii să vină. Uneori, 
ei vindecau instantaneu. Cunostintele lor nu îi împiedică în nici 
un fel să apeleze la plantele medicinale. Foarte des bolnavii 
îi vedeau în vis, ca medici, sfinții examinându-i si indicându-le 
un remediu, spre exemplu, aplicarea unui unguent făcut din 
ceara strânsă în altar, sau din uleiul din candelele bisericii. 


IX.3.1. Sfântul Pantelimon - al medicilor 
ocrotitor şi al bolnavilor deplin vindecător 


Sfântul Mucenic Pantelimon este unul dintre cei mai cunos- 
cuti și mai venerati sfinți ai Bisericii. Pomenit in data de 
27 Iulie, este numit „doctor fără de arginti”, relevandu-se 
prin aceasta cum că el nu pretindea de la nimeni vreun fel 
de plată pentru binefacerile săvârșite. Este considerat ocro- 
titor al medicilor și vindecător al bolnavilor, fiind un model 
de medic următor lui Hristos. 

Sfântul Pantelimon s-a născut în anul 284 la Nicomidia 
din părinții Eustorgios, senator păgân, si Evula, care era 
creștină; aceştia i-au dat numele de Pantoleon, care în tra- 
ducere înseamnă „cel în toate puternic ca un leu”. Copilul 
a fost încredințat spre educaţie lui Eufrosin, medic de renume, 
el ajungând după puţină vreme la o cunoaştere desăvârşită 
a artei medicale într-atât încât împăratul Maximian, care 
îi remarcase calitățile, intenţiona să îl ia la palat ca medic 
particular. Cum tânărul trecea în fiecare zi prin fata casei 
unde locuia preotul Ermolae, acesta din urmă ghici după 
ținuta tânărului, noblețea sufletului său și, deschizând ușa 
casei, cu politeţe l-a invitat să intre pentru o discuţie. Ermolae 
dorea să încerce să îl prindă pe Pantoleon în năvodul pentru 
împărăția cerurilor. Pantoleon s-a supus bătrânului venerabil. 

Ermolae l-a salutat cu căldură, întrebându-l care îi este 
numele, ce caută si care este poziția lui. Tânărul a fost direct 
în răspunsurile pe care le-a dat. A adăugat că răposata sa 
mamă fusese creștină, dar că tatăl său este un idololatru. 
Ermolae a spus: „Dar, copile, care religie o iubeşti mai mult?” 
Pantoleon a răspuns: „Când mama mea era în viata, intot- 
deauna mă îndemna să devin creştin când ajung major, 
aceasta fiind și dorința mea. Dar când mama mea a răposat 
pe când eu eram copil, lăsându-mă singur cu tatăl meu, el 
a insistat să păstrez religia lui. Pentru că era o ambiţie a 
sa ca eu să îl onorez pe împărat”. Ermolae a întrebat apoi: 
„Copilul meu, care este domeniul pe care îl studiezi?” Tânărul 
a răspuns: „Medicina, onorabile bătrân, așa cum este predată 
de Asklepios, Hippocrates, Galen și alti învățați ai acestei 
ştiinţe. Aceasta este profesia pe care tatăl meu, Eustorgios, 
a preferat-o pentru mine în defavoarea tuturor celorlalte. 
Mai mult, profesorul meu Eufrosin m-a încurajat să urmez 
aceste studii, crezând că voi excela ca si un doctor care va 
trata orice fel de boală”. 

Ermolae, auzind cuvintele lui, a considerat că era momen- 
tul potrivit pentru a-i vorbi despre adevăratul Doctor. El i-a 
spus lui Pantoleon: „Crede-mă, tinere, când spun că arta lui 
Asklepios, Galen și a celorlalți doctori antici, pe care tu o 
studiezi, poate să ofere foarte puţin ajutor celor care studiază 
lucrările lor. Mai mult, zeii pe care Maximian îi venerează 
nu sunt nimic mai mult decât manifestări invocate din fabule 
mincinoase pe care oamenii le cred. Adevăratul Dumnezeu 
este unul: lisus Hristos. Dacă tu vei crede în El cu toată 
inima ta, El va vindeca orice boală fără aplicarea nici unei 
plante medicinale. Prin harul Lui, El curăţă leproșii, mân- 
tuieşte pe cei posedati de demoni, opreşte hemoragiile si 
vindecă şi alte boli implacabile şi incurabile. Într-adevăr, ar 
fi mai ușor să numeri nisipul din mări si stelele de pe cer 
decât să măsori minunile lui Hristos. Chiar și acum, în orice 
oră si orice loc, El stă lângă slujitorii Lui şi îi ajută, savarsind 

minuni mai mari decât atunci când era pe pământ. Căci 
Hristos a spus că cel care crede în El va face lucrări mari 
şi minunate. El a promis acestea şi alte daruri copiilor Lui 
care Îl iubesc. Căci noi, ca moștenitori ai lui Dumnezeu si 
moştenitori împreună cu Hristos, vom fi făcuți moștenitori 
ai împărăției Lui”. 

Pantoleon, ascultând aceste promisiuni, a simțit o fericire 
copleşitoare în inimă. A judecat că tot ceea ce a auzit este 
adevărat şi drept. El şi-a dorit să îndepărteze eroarea de 
necredinta a tatălui său si să accepte cuvintele credincioa- 
sei sale mame, ale cărei învățături pioase le onora și le 
iubea. A răspuns astfel: „Ceea ce ai spus, inteleptule, am 
auzit de multe ori de la mama mea în trecut. O priveam, de 
asemenea, în timp ce își făcea rugăciunile către Dumnezeu, 
pe care nu numai că îl numea Domn, ci îi şi invoca ajutorul”. 
Pantoleon și-a exprimat multumirile pentru sfatul oferit de 
Ermolae. S-a dus apoi în drumul lui. Era fericit să îşi ridice 
sufletul și ochii trupesti către Rai, în timp ce soptea cuvinte 
de slavă si de laudă Domnului. Era recunoscător pentru că 
fusese mântuit de eroarea si întunecimea idolilor. 

După moartea părinţilor, a slobozit pe toţi sclavii, iar 
averea familiei a impartit-o săracilor. Deoarece nu primea 
plată pentru tratamentele pe care le făcea, este numit „doctor 
fără de arginti”. Din cauză că era căutat de multi bolnavi, 
ceilalți medici din Nicomidia deveniseră invidioși pe el si, 
fiindcă îngrijise un creștin tocmai chinuit din ordinul împă- 
ratului, ei profitară de ocazie pentru a-l denunța pe Pantoleon 
la împărat. Pentru credința si dragostea tânărului Pantoleon 
fata de Hristos, împăratul Maximian poruncește ca acesta 
să fie supus unor chinuri groaznice, după care decide să-i 
fie tăiat capul. 

În timpul torturilor, prin minune, se vindeca de fiecare 
dată. Aruncat să fie sfâșiat în groapa cu fiare sălbatice, a 
rămas neclintit în credința sa. Ostașii tocmiti să-i taie capul, 
înspăimântându-se, au strigat: „Roagă-te pentru noi, omule 
sfânt, ca să ni se ierte păcatele!”. Indemnati chiar de sfânt 

sa-si indeplineasca porunca primita de la imparat, calaii 
s-au apropiat, au sarutat trupul sfantului, apoi unul dintre 
ei a luat sabia si a executat ordinul. Cand i-a fost taiat 
capul, nu a curs sânge, ci lapte, iar măslinul de care a fost 
legat Fericitul Pantoleon s-a umplut tot de roade. În momen- 
tul morţii sale, din cer s-a auzit cuvântul: „Slujitor credincios, 
dorința ta va fi acum îndeplinită, porţile cerului iti sunt 
deschise, cununa ta e pregătită. Vei fi de-acum înainte adă- 
post deznadajduitilor, ajutor celor încercaţi, doctor bolnavi- 
lor și teroare demonilor. De aceea, numele tău nu va mai fi 
Pantoleon, ci Pantelimon (care înseamnă prea milostiv —n.n.)”. 

Spre a nu lua creștinii cinstitul trup al sfântului, acestuia 
i s-a dat foc, însă o altă minune a mărturisit vrednicia aceluia. 
Credincioşii au scos din cenușă trupul neatins de foc al lui 
Pantelimon și l-au îngropat cu mare cinste, în anul 303. 
Moaștele sale au fost cinstite de la bun început de creștini, 
iar în timpul prigoanelor au fost păstrate ca odoare de mare 
pret. Sfântul Pantelimon este considerat ocrotitorul medi- 
cilor si tămăduitor al bolnavilor. 


IX.3.2. Câteva minuni 
săvârşite de Sfântul Pantelimon?% 


La scurt timp după prima discuţie cu Sfântul Ermolae, 
tânărul Pantoleon a început să îl viziteze cu regularitate pe 
acesta si a fost inițiat de el în tainele credinţei. 


260. Aceste vindecări minunate relatate aici nu sunt menţionate în 
Sinaxarul pe care-l avem în limba română, de aceea am decis să 
le traduc din The Great Synaxaristes of The Orthodox Church, 
Translated from the Greek, Holy Apostles Convent, Buena Vista, 
Colorado, 2008, p. 1202-1230. 

Într-o zi, pe când se întorcea de la Eufrosin, găsi pe drum 
un copil, ce murise după ce fusese muşcat de o năpârcă. 
Atunci Pantoleon, vrând să probeze adevărul promisiunilor 
lui Ermolae, l-a chemat în ajutor pe Hristos si îndată copi- 
lul se ridică iar naparca muri. Atunci el alergă la Ermolae 
şi, plin de bucurie, ceru să primească Sfântul Botez. 

Odată, când un bărbat orb a fost condus la casa lui 
Eustorgios, rudele suferindului au bătut la ușă şi au între- 
bat: „Este Pantoleon, doctorul, acasă?” Sfântul doctor, când 
i-a auzit el însuși, şi-a invitat și tatăl, Eustorgios, ca să vadă 
împreună pacientul. Pantoleon l-a întrebat pe bărbatul orb 
ce dorește. Pacientul a răspuns cu franchete: „Îmi doresc 
lumina ochilor, doctore. Căci nimic nu este mai dulce omu- 
lui decât puterea vederii. Iti cer să ai milă de nenorocirea 
şi de suferința mea. Ai milă de mine, nefericitul! Căci multi 
doctori au promis să îmi înapoieze văzul, dar nu au reușit. 
Ei doar mi-au prădat averea în schimbul medicamentelor, 
de la care nu am primit nici un beneficiu. Într-adevăr, putina 
vedere pe care o mai aveam am pierdut-o împreună cu banii 
mei. Eu, nefericitul, am ajuns sărac”. Nobilul Pantoleon a 
răspuns: „De vreme ce ţi-ai cheltuit toată averea si toate 
proprietăţile pe doctori, chiar dacă nu ai obținut nimic, atunci 
eu la ce să mă astept dacă te vindec?” Bărbatul a răspuns: 
„Orice mai rămâne din averea mea iti voi oferi cu drag tie”. 
Pantoleon a răspuns: „Boala ochilor tăi poate fi vindecată 
doar de adevăratul Dumnezeu, folosindu-mă pe mine ca pe 
un instrument al Lui. Cât despre banii pe care mi i-ai promis, 
tu trebuie să mergi si să îi imparti săracilor”. Făcu semnul 
crucii pe ochii orbului, rugându-se lui Hristos şi pe loc 
bărbatul își recăpătă vederea, nu numai a ochilor trupului 
ci si ai sufletului, căci el înțelese că Hristos îl vindecase. Fu 
botezat de Sfântul Ermolae împreună cu Eustorgios — tatăl 
Sfântului Pantelimon, care nu după multă vreme adormi și 
el în pace”. 


261. Cf. The Great Synaxaristes of The Orthodox Church, p. 1204-1206. 

Venerarea sfantului martir doctor fara de arginti in Biserica 
Ortodoxă Rusă era deja cunoscută în secolul al XII-lea. Prinţul 
Izyaslav, fiul lui Mstislav cel Mare, avea o icoană a sfântu- 
lui pe coiful său. Prin mijlocirile sfântului, el a rămas în 
viata în timpul unei bătălii din anul 1151. De ziua marelui 
martir, forțele rusești au câștigat două victorii navale împo- 
triva suedezilor (în 1714 lângă Hanhauze şi în 1720 lângă 
Grenham). 

Parti ale sfintelor moaște ale marelui martir Pantelimon 
au fost împărțite în toată lumea. Capul său este acum în 
Mănăstirea rusească Sfântul Pantelimon din Sfântul Munte 
Athos. 

Sfântul Pantelimon, după moartea sa, a săvârşit multe 
vindecări de diverse boli și posedări demonice. Din păcate, 
nu multe dintre nenumăratele lui miracole au fost consem- 
nate”. Părinţii de la Mănăstirea athonită erau conștienți 
de multe lucrări de vindecare, dar nu au ţinut nici o evidență 
scrisă. Mănăstirea, totuşi, a păstrat hrisoavele si darurile 
oferite de împărați și prințese. Domnitorul loan Nicolae al 
Moldovei consemnează în iulie 1744, că o ciumă teribilă a 
făcut ravagii, decimând populaţia. S-a organizat o procesiune 
cu o parte din moaștele sfinte, mai precis cinstitul cap al 
Sfântului Pantelimon, fiind săvârşite rugăciuni de invocare 
a ajutorului divin. Rezultatul a constat într-o multitudine 
de minuni. Domnitorul loan Nicolae, în semn de mulțumire 
către sfântul doctor fara de arginti, a trimis ofrande si daruri 
Mănăstirii Sfântului Pantelimon din Athos. În 1750 şi 1754, 
cinstitul cap al Sfântului Pantelimon a fost din nou adus în 
Moldova, săvârşindu-se iarăși o multitudine de minuni. 


262. Relatarea câtorva dintre minunile sale consemnate la Mănăstirea 
athonită Sfântul Pantelimon, au fost prezentate într-un periodic: 
„A Collection of Miracles of the Holy Great-Martyr and Healer 
Pantelimon Performed in Recent Times”, în Orthodox Life, Vol. 
40, Nr. 4, 1990, p. 7-15. 

În anul 1735, Mănăstirea rusească Sfântul Pantelimon 
de la Muntele Athos a trecut sub controlul grecilor. Doi 
factori au condus la declinul mănăstirii: stilul de viata idio- 
ritmic şi pierderea ajutorului financiar al Rusiei. Corpul de 
guvernare athonit de la Protaton a recomandat patriarhului 
de Constantinopol de atunci, Calinic, închiderea mănăstirii. 
Însă, Dumnezeu şi martirul Său au aranjat altfel această 
problemă. Patriarhul, inspirat de Dumnezeu şi de sfântul 
Său, a căutat să restaureze mănăstirea şi să stabilească un 
monahism cenobitic. Patriarhul Calinic a cerut ajutorul bătrâ- 
nului Sava de la Schitul Xenofont. Acesta a petrecut patru 
ani în Constantinopol strângând bani pentru Mănăstirea 
Sfântul Pantelimon. Multe minuni au avut loc în capitală, 
mai ales atunci când cinstitul cap al sfântului a fost adus 
acolo de la Athos. Orbii și-au recăpătat vederea, leprosii au 
fost curatiti, iar cei posedati de demoni au fost exorcizati. 
Bătrânul Sava cu greu putea face fata tuturor cerinţelor de 
a fi vizitat. Dar apoi războiul a izbucnit între Turcia şi Rusia, 
care a rezultat în pierderea asistenţei financiare din partea 
Patriarhului Calinic. Atunci doctorul fără de arginti Pantelimon 
a luat parte la reconstrucţia propriei sale mănăstiri. A săvâr- 
şit multe minuni care l-au ajutat pe noul egumen al mănăs- 
tirii, bătrânul Sava. Însemnătatea succesului bătrânului 
Sava cu moaștele sfântului a fost atât de mare încât el a 
fost ameninţat de către musulmani, care simțeau că isla- 
mismul era eclipsat în fata reusitelor sfântului. Totuși, viata 
bătrânului athonit a fost protejată de Sfântul Pantelimon 
împotriva tuturor vicleșugurilor malefice. 

În vremea aceea, s-a întâmplat ca Scarlat Calimachi, ce 
avea să ajungă domnitor al Moldovei (+ 1821), să cadă prada 
unei boli grele. Doctorii au diagnosticat boala ca fiind incu- 
rabilă. Familia suferindului l-a invitat pe bătrânul Sava în 
vizită. El s-a rugat la mucenicul Pantelimon să îl însănăto- 
şească. Scarlat a promis că, dacă marele mucenic îl va vindeca, 

va construi mănăstirea de pe muntele Athos în cinstea lui. 
După ce bătrânul Sava a ţinut o slujbă de invocare a aju- 
torului sfântului si de binecuvântare a apei (sfestanie), l-a 
stropit pe Scarlat cu apă sfințită. Acestuia din urmă i s-a 
spus apoi să bea o fiertură amestecată cu apă sfințită, care 
conţinea ierburi de pe Muntele Athos. În următoarea zi, el 
şi-a revenit complet. Scarlat Calimachi s-a ţinut de cuvan- 
tul dat, care privea construirea mănăstirii. După câţiva ani, 
a urmat la tronul Moldovei (1806) şi a ridicat mănăstirea 
Sfântul Pantelimon din Muntele Athos în apropierea mării. 
Domnitorul moldovean a zidit din temelie biserica centrală 
şi imensa trapeză, poate cea mai mare din tot Muntele Athos, 
la care se adaugă clopotniţa şi o parte din corpul chiliilor. 
Este o zestre care dăinuie; hrisoavele vechi şi chiar croni- 
carii si monahii ruşi si greci consemnează toate acestea în 
letopisetele vremii. Această mănăstire a fost mai târziu extinsă 
şi mărită cu ajutorul daniilor venite din Rusia. 

O dată, sfântul a acţionat ca mijlocitor şi în timpul dom- 
niei otomane. Un doctor de la curte avea o singură fată, care 
era posedată de un demon. Doctorul de la curte, un papistaș, 
nu știa cum ar putea remedia situaţia. A afirmat că ar da 
orice în schimbul mântuirii fetei. În această perioadă, bătrâ- 
nul Sava era în Constantinopol, iar cinstitul cap al Sfântului 
Pantelimon săvârșea multe vindecări care sporeau slava lui 
Hristos în oraș. Doctorul, chiar dacă era romano-catolic, a 
dorit să îl invite pe bătrân cu acea parte din sfintele moaște 
acasă la el. Sava a venit si a ţinut o slujbă de invocare a 
ajutorului sfântului în prezenţa fetei posedate, care era legată 
în lanţuri de un perete pentru a se evita orice fel de violență 
din partea ei. Aceasta era nu numai pentru siguranța celor- 
lalti, dar şi pentru siguranţa propriei persoane. Bătrânul 
Sava i-a permis să sărute moaştele sfinte. Doctorul l-a invitat 
pe bătrân să petreacă noaptea în casa lui ca oaspete de 
onoare. Bătrânul nu a putut refuza. Sava s-a rugat în timpul 

nopţii la sfântul doctor Pantelimon. Avea moaştele așezate 
în camera în care fata bolnavă era încătușată. 

În ziua următoare, când fratele Sava, doctorul şi rudele 
fetei au intrat în cameră, au avut parte de o imagine sur- 
prinzătoare. Fata era sănătoasă și întreagă la minte. Mult 
pretuitul şi minunatul cap al Sfântului Pantelimon care era 
așezat pe platou izvora mir frumos mirositor. Întreaga fami- 
lie s-a bucurat și l-a slăvit pe Dumnezeu si pe martirul Său, 
Pantelimon. Toţi au cerut să fie primiţi în sânul Bisericii 
Ortodoxe, lucru pe care bătrânul Sava l-a facut cu bucurie. 
Cât despre mirul care era izvorâse din cinstitul cap al muce- 
nicului, bătrânul Sava l-a lăsat fetei, spunând că pentru ea 
şi doar în camera ei Hristos a ales să ofere acel dar cu bună 
mireasmă. 

Din nou, în timpul staretiei bătrânului Sava, un doctor 
a fost angajat pentru a avea grijă de nevoile fraţilor de la 
Mănăstirea Sfântul Pantelimon. El intenţiona să servească 
mănăstirea în două moduri — nu numai în calitate de doctor, 
ci şi ca un călugăr bun. Cu aceste intenţii bune au venit și 
tentatiile care apar de obicei o dată cu promisiunea de a-l sluji 
pe Dumnezeu. Fidelitatea şi dragostea lui pentru Dumnezeu 
au fost supuse la un test. Diavolul continua să îi sugereze 
că ar putea să îl mulțumească mai bine pe Dumnezeu prin 
punerea în aplicare a talentelor si a darurilor sale in lume, 
unde erau mai multe oportunități de a face bine. Această 
propunere îi era prezentată într-un mod foarte atractiv. 
Diavolul îi amintea că în lume nu numai că putea face bine, 
dar ar putea să se descurce mai bine el însuși, departe de 
privatiunile asociate vieții monahale. Faptul că doctorul 
avea o profesie profitabilă si o sumă semnificativă de bani, 
deja făcea amăgirile pioase ale diavolului si mai atrăgătoare. 
Apoi, doctorul a declarat că intenţia sa de a deveni călugăr 
nu era fondată. În suflet, îşi dorea să trăiască în lume în 
așa fel încât să îl bucure şi pe Dumnezeu și să nu își provoace 
siesi mari inconveniente. 

În ziua in care a planificat să plece din mănăstire, unii 
dintre fraţi au venit să isi ia rămas bun. Au fost ingroziti 
să îi găsească trupul complet desfigurat de edem. Carnea 
lui umflată îl tortura atât de tare, că nu mai putea merge. 
Părul de pe cap si din barbă îi căzuse. Vocea lui abia putea 
fi auzită. Nu semăna în nici un fel cu doctorul despre care 
ştiau că ieri fusese perfect sănătos. Doctorul simţea cum 
viata lui se scurge. A dat dispoziţie ca banii şi proprietăţile 
lui să fie transferate starețului și mănăstirii. Apoi l-a implo- 
rat pe stareț să vină şi să-i citească deasupra capului rugă- 
ciunile de iertare înainte să moară. 

Părintele Sava s-a grăbit să-l viziteze pe suferind, ducând 
cu el părticica din moaștele sfinte, și anume cinstitul cap al 
Sfântului Pantelimon. Fraţii au săvârşit rugăciuni dinaintea 
icoanei Sfântului, cerând dumnezeiasca sa mijlocire. După 
ce au adus rugăciuni si litanii, au săvârşit si o slujbă de 
sfințire a apei. Doctorul bolnav a fost stropit cu apă sfințită. 
Moaștele sfinte au fost ridicate de stareţ, care a făcut sem- 
nul crucii cu ele deasupra suferindului. Doctorul, pocăindu-se, 
a cerut iertare fraților si starețului. O data cu cainta lui, 
umflăturile au început să se facă tot mai mici până au dis- 
părut. Odată vindecat, el i-a mulțumit vindecătorului lui, 
Sfântul Pantelimon, și a promis să rămână la mănăstirea 
doctorilor fără de arginti până la sfârșitul zilelor sale. I s-a 
dat numele Filoteu. După cinci ani, fratele Filoteu a trecut 
la viata cea veșnică. 

Vom mai istorisi încă o minune din timpul staretiei parin- 
telui Sava. Un nou călugăr s-a alăturat obștii monahale a 
Sfântului Pantelimon. Numele lui era Azarie. Prin faptele 
sale şi prin lipsa lui de zel, era instabil în decizia lui de a-l 
servi pe Dumnezeu ca monah. Pe baza inconstantei sale, 
diavolul era convins să-l întoarcă de la stilul de viață mona- 
hicesc. Mai întâi s-a gândit să îl ispitească să se întoarcă la 
fosta lui viata de familie, unde era îngrijit si rasfatat. La 

mănăstire, chiar de la început, a fost repartizat la bucătărie 
pentru a face mâncare pentru muncitori. După cum s-a con- 
statat, s-a dovedit foarte eficient în îndeplinirea datoriilor 
lui, astfel încât lucra cât trei oameni. Diavolul a încercat să 
îl atragă înapoi în lume, invocând pretextul că era nevoie 
de el să săvârşească fapta caritabilă de a creşte trei orfani 
din familia lui. Războiul spiritual pe care Azarie l-a îndurat 
a fost lung și dureros. Chiar şi după ce anii au trecut, iar 
orfanii au ajuns la vârsta majoratului și nu mai aveau nevoie 
de un tutore, a decis să părăsească mănăstirea — în ciuda 
insistențelor părintelui Sava si a fraților din mănăstire. 

Cum trecea printre porțile mănăstirii, a văzut că în locul 
golfului în care mănăstirea era situată, era o câmpie vastă 
care se întindea dinaintea lui. A fost surprins de alterarea 
inexplicabilă a geografiei si a meditat la ce ar putea să 
însemne aceasta. Dintr-o dată, a auzit trei armăsari care 
duceau călăreţi ce păreau a fi necredincioși arabi. Veneau 
cu repeziciune către el din partea opusă a peninsulei atho- 
nite. Au părut că au ajuns la porțile mănăstirii aproape 
dintr-o dată. Azarie a văzut un tânăr, în jur de 18 ani, ieșind 
de pe porțile mănăstirii. Tinea un toiag în mână. Ca și cum 
ar fi fost proprietarul acelui sălaș sfânt care tocmai a fost 
atacat de hoți, el i-a lovit pe cei trei intruși cu toiagul sau. 
Azarie, mirat de spectacol, îl putea auzi batjocorindu-i pe 
călăreţi, spunând: „Pe cine căutaţi aici, copii ai pierzaniei? 
Nu vă ajunge focul gheenei? Ati vrea să furati si o oaie de 
pe proprietatea mea? Nu aveţi ce căuta aici, plecați!” La 
acest ordin si din cauza loviturilor de toiag, calaretii au 
dispărut. 

Tânărul era milostivul Pantelimon care a alungat pe demo- 
nii ce veniseră deghizați în călăreţi malefici pentru a fura 
un miel din turma sfântului, care era patronul spiritual al 
mănăstirii. Mielul, Azarie, a privit această viziune. Atunci 
tânărul s-a întors întristat către Azarie şi l-a certat: „De ce 

nu imi oferi nici un fel de pace? De ce ma superi din nou si 
din nou?” Apoi tânărul l-a lovit pe Azarie în partea dreaptă. 
De atunci, Azarie nu a mai putut nici să se așeze, nici să 
se ridice fără ajutor. Nu putea nici să stea în picioare, nici 
să meargă fără ajutor sau fără o cârjă. Miraculoasa inter- 
ventie a sfântului a fost, de fapt, un dar milostiv. Azarie, 
datorită neputinței lui, a decis în sfârşit să rămână în mănăs- 
tire. După acest episod, el a fost pus să păzească porţile 
mănăstirii. A fost chemat la Domnul în anul 1836. 

Moaştele Sfântului Pantelimon au fost răspândite în toată 
lumea creştină, spre alinarea si vindecarea credincioșilor 
suferinzi. Multe biserici, capele, paraclise, mănăstiri, spitale, 
cabinete și instituții medicale sunt puse sub ocrotirea Sfân- 
tului Mucenic Pantelimon. 

La noi în tara, Catedrala Mitropolitană din Iasi, Catedrala 
Episcopală din Galaţi păstrează, cu mare bucurie, ca pe un 
odor prea scump, câte o părticică din sfintele sale moaște. 
În București, multe biserici oferă spre închinare credincio- 
şilor câte o părticică din cinstitele moaște ale Sfântului 
Doctor fără de arginti Pantelimon: Biserica Sfântul Pantelimon, 
Mănăstirea Plumbuita, Biserica Sfântul Stelian Lucaci, Biserica 
Stavropoleos, Biserica Sfântul Dumitru Poştă, Biserica 
Adormirea Maicii Domnului-Precupetii Noi, Biserica Sfântul 
Antonie cel Mare, Biserica Sfântul Alexie. 

Sfântul Pantelimon este un izvor nesecat de leacuri, vin- 
decând boli și mântuind de diverse suferinţe. Astfel, marele 
martir şi vindecător este invocat în Taina Sfântului Maslu, 
la sfințirea apei și în rugăciunile pentru cei bolnavi. 

O, binecuvântat doctor, icoană și nume al milei, să mij- 
loceşti în fata lui Hristos ca noi să primim iertare, căci tu 
ai luptat lupta cea dreaptă si ţi-ai dat viata în mâinile 
Domnului, ca mucenic, în numele Lui! Amin. 

IX.4. Sfântul Ierarh Nectarie 
din Eghina - vindecatorul de cancer 


Sfântul Ierarh Nectarie (1846-1920), făcătorul-de-minuni 
din Eghina (Egina), a fost Mitropolit al Pentapolei (Libia), 
director al Seminarului Rizareios şi întemeietor al Mănăs- 
tirii Sfânta Treime, în insula Eghina. Cultul său ca sfânt al 
Bisericii a fost oficial recunoscut de Patriarhia Ecumenică 
din Constantinopol în anul 1961. Prăznuirea sa se face la 
data de 9 Noiembrie. 

Fericitul ierarh Nectarie a fost un mare isihast și un mare 
lucrător al rugăciunii lui lisus, care i-a adus multă pace, 
bucurie, blandete și îndelungă răbdare. Pentru viata sa îmbu- 
natatita, Dumnezeu l-a învrednicit pe Cuviosul Nectarie 
de harul Duhului Sfânt. Pentru aceasta multi bolnavi și 
săraci alergau la biserica mănăstirii din Eghina și cereau 
ajutorul lui. Aceştia se vindecau cu rugăciunile fericitului 
Nectarie, căci Dumnezeu îl învrednicise de darul facerii de 
minuni. 

Multe sunt minunile săvârşite în timpul vieţii sale, asa 
că oamenii din Eghina l-au considerat protectorul si patro- 
nul lor spiritual, recunoscând deschis puterea sa de a face 
minuni, pe care o primise de la Dumnezeu. Minunile sfân- 
tului au fost multe. Cei posedati de demoni au fost mântu- 
iti, cei paralizati au putut din nou să își folosească membrele 
atrofiate, membrele celor ologi au fost îndreptate, cei care 
se aflau în pericol pe mare au fost protejaţi, si, în cazul 
fiecărei nenorociri, sfântul Nectarie s-a arătat ca fiind un 
grabnic ajutător şi un neobosit protector. Numele lui a deve- 
nit cunoscut în fiecare colt al lumii, astfel încât vestea 
minunilor lui a ajuns până la capătul lumii. Cei din Grecia, 
Europa și America de Nord care l-au urmat cu credinţă, l-au 
găsit ca fiind mult folositor. A apărut, de asemenea, în visele 

multora, ajutându-i la nevoie. Multe biserici au fost puse 
sub ocrotirea sa. Biserica din Hania, Creta, având o parte 
din moaștele sfântului, a consemnat multe minuni săvârșite 
de Sfântul Nectarie pentru cei care i-au venerat moaștele 
cu ardoare. 

Renumele sfântului a crescut mereu datorită minunilor 
pe care le săvârşea. Precum am menţionat deja, darul lui 
de a face minuni, prin urmare, s-a manifestat încă de când 
era în viaţă?65. 

Era o femeie care suferea de dureri îngrozitoare de cap 
şi care nu reușea să găsească un leac la doctori. Ea a mers 
la sfânt, care a rostit o rugăciune ce a avut efect vindecător 
pentru dânsa. Un bărbat din Lamia, care suferea de nebu- 
nie, a mers la sfânt. După ce Sfântul Nectarie a citit rugă- 
ciuni de exorcizare deasupra capului său, el a fost mântuit 
şi s-a întors în patria sa natală sănătos și slăvindu-l pe 
Dumnezeu. Una dintre maici suferea de o paralizie care îi 
afecta capul. Când sfântul tinea Sfânta Liturghie, în momen- 
tul în care el împărtășea, ea a văzut că strălucea de lumină 
divină. A ezitat să se apropie si el a înțeles. Dar a întrebat-o: 
„De ce nu te apropii? Apropie-te”. Atunci ea a luat Sfânta 
Împărtășanie din mâinile sfântului. El i-a atins ceafa şi 
numaidecât dânsa a fost eliberată de boala ei, prin inter- 
ventia minunată a sfântului. 

O fetiță de şapte ani din satul Halasmene suferea de ani 
de zile de o febră foarte mare care nu înceta. Părinţii au adus-o 
pe fată dinaintea sfântului, care a vindecat-o complet. 

O altă fecioară, care era logodită, suferea de o boală neuro- 
pată, altfel spus, delir. Sfântul a simţit că ea era victima 


263. În continuare, vom enumera doar câteva dintre minunile Sfântului 
Cuvios Nectarie pe care le-am aflat consemnate succint în sinaxarul 
pe care l-am mai citat deja: The Great Synaxaristes of The Orthodox 
Church, 9 November, Translated from the Greek, Holy Apostles 
Convent, Buena Vista, Colorado, 2002, p. 305-315. 

magiei si a unei energii si influenţe satanice. Ka a mers la 
sfânt si s-a spovedit. După ce sfântul a citit anumite rugă- 
ciuni deasupra capului ei şi şi-a pus vesmintele arhieresti 
deasupra ei, ea a fost mântuită prin darul lui Dumnezeu 
invocat de Sfântul Nectarie, făcătorul de minuni. 

Au fost consemnate nenumărate vindecări miraculoase 
ale unor boli considerate incurabile. Unele dintre tămăduiri 
au fost înregistrate într-un codex special păstrat la mănăs- 
tire, în timp ce altele au circulat prin intermediul periodi- 
celor și al cărților. Din cauza spațiului limitat, nu este scopul 
acestei lucrări acela de a oferi o relatare amplă a minunilor 
sfântului. Totuși, vom continua descrierea câtorva dintre 
ele. Multe dintre aceste miracole s-au produs prin interme- 
diul uleiului de la candela care veghea mormântul său (după 
mutarea sfântului la Domnul), sau prin așezarea icoanei 
sfântului lângă pacient. Si o serie de medici şi oameni de 
ştiinţă au recunoscut și au mărturisit minunile săvârșite 
de Sfântul Nectarie. 

După chemarea la Domnul a sfântului, o fecioară, 
Constantina Makris, din Kokla, Teba, în anul 1922, a cău- 
tat izbăvirea de un duh necurat care o chinuia încă de când 
era fetiță. Părinţii ei au auzit de minunile şi puterea tau- 
maturgică a sfântului, aşa că au venit cu credinţă arzândă, 
împreună cu fiica lor aflată în suferință, la Eghina pentru 
a cinsti mormântul sfântului ierarh. Constantina s-a închi- 
nat la mormântul sfântului și a stat câteva zile la mănăstire. 
A redobândit sănătatea pe care și-o dorea atât de mult, 
slăvindu-L pe Dumnezeu si pe Sfântul Nectarie, făcătorul 
de minuni. Apoi Constantina a luat hotărârea de a rămâne 
la mănăstire şi de a se afierosi cu totul lui Dumnezeu deve- 
nind maică. I s-a dat numele de Cecilia. 

O altă fecioară, orfană de la o vârstă fragedă, s-a dus să 
locuiască cu mătuşa ei, Anna Yannikios. Dintr-o dată, în 
ianuarie 1925, a fost posedată de un duh necurat care o 

tortura intr-un mod infiorator. De fiecare data cand demonul 
răuvoitor auzea numele de Nectarie, îi provoca victimei sale 
convulsii. Rudele fecioarei nu puteau să fie martore la tirania 
la care ea era supusă. Era în mai, în ziua de Rusalii, când 
au decis să o ducă la mormântul sfântului și să caute un 
leac. Când au ajuns la mănăstire, demonul i-a provocat fetei 
convulsii violente și a fost necesar ca maicile să o lege cu 
frânghii şi să o ducă la mormânt. Numai martorii oculari 
au putut descrie cât de cât adecvat răutatea demonului care 
o domina pe biata fecioară. Atunci mormântul sfântului a 
început să „vibreze”! După ce a trecut ceva timp, duhul cel 
rău a eliberat-o pe fată. Atunci fecioara a decis să se con- 
sacre cu totul Domnului. A dorit să rămână maică la mănăs- 
tire şi i s-a dat numele Metrodora. 

O altă femeie, pe nume Stella Mavrakis, mătușa unui 
copil în clasa întâi a școlii primare, pe nume Hercules Mavrakis, 
a oferit următoarea relatare. Era anul 1952 când nepotul 
ei, Hercules, având atunci șase ani, a fost înscris la Şcoala 
Nr. 9 din Hania, Creta. În luna mai, el s-a jucat afară, în 
fata casei sale. Și-a servit cina în acea seară și s-a dus la 
culcare fiind perfect sănătos. Dimineaţă, mama sa, Marina 
Mavrakis, a încercat să îl trezească pentru a merge la 
şcoală, dar l-a găsit paralizat. A chemat imediat doctorul, 
Constantine Hiotakis, care a diagnosticat pacientul cu tuber- 
culoză cerebrală acută. A menționat că nu există nici o 
speranţă a vreunui leac sau a supraviețuirii, și că pruncul 
nu va mai trăi decât câteva ceasuri. Împotriva dorinţei 
părinţilor, doctorul a facut o punctie în coloana vertebrală. 
Examinarea fluidului a dezvăluit că diagnosticul doctorului 
fusese corect. Mătușa, cerându-i doctorului să îi vorbească 
între patru ochi, s-a plâns de maniera dură în care le-a 
declarat părinților că nu mai există nici o nădejde. În timp 
ce mătușa micutului se îndrepta către farmacie, și-a amin- 
tit de faima Sfântului Nectarie, care era venerat chiar și în 

Creta. Atunci şi-a amintit că era o familie de localnici care 
aveau o icoană a făcătorului de minuni. I-a vizitat şi i-a 
implorat cu lacrimi să îi împrumute icoana, ca să poată face 
semnul crucii cu ea deasupra nepotului ei. Chiar în momen- 
tul în care mătuşa lui cerea icoana, nepotul a strigat brusc 
la bunica și mama lui: „Încetaţi să mai plangeti, si mă voi 
face bine. Sfântul Nectarie mi-a spus asta”. Ambele femei 
l-au întrebat: „Dar când, copile, și cum ţi-a spus el asta?” 
Băiatul a răspuns: „Sfântul a venit aici. Mi-a apărut în chip 
de bătrân cu o barbă foarte lungă. M-a mângâiat pe obraz 
şi mi-a spus: Spune-le bunicii tale și mamei tale să nu mai 
plângă. Eu te voi face bine. Nu îl asculta pe doctor. Matusa 
ta s-a dus chiar acum să aducă ...' „. Chiar atunci mătușa 
a intrat în casă cu icoana şi medicamentul. Înainte ca mătușa 
să urce al doilea si al treilea rând de scări care duceau către 
cameră, tânărul Hercules a strigat: „Mătușa mea Stella îl 
aduce pe Sfântul Nectarie!” Când mătuşa a intrat în cameră, 
s-a mirat cum de a știut băiatul aceasta si l-a întrebat. El 
a exclamat: „Sfântul mi-a spus!” Atunci ea s-a apropiat cu 
icoana şi a făcut cu ea semnul crucii deasupra capului lui 
Hercules. Apoi el i-a spus mătuşii sale ce văzuse. Icoana a 
fost apoi strecurata în interiorul cămăşii de noapte a băia- 
tului, pe pieptul lui. După ce a fost binecuvântat de icoană, 
mâinile lui lipsite de simtire au început să se miste încet. 
Le-a adus până la icoană, a prins-o și a strâns-o în braţe. 
Apoi şi-a înclinat capul către dreapta si a căzut într-un somn 
adânc. L-au lăsat să se odihnească în timp ce au ars tămâie 
în cameră si au citit rugăciuni de invocare a ajutorului sfân- 
tului. După două ore, băiatul şi-a revenit şi a strigat: „M-am 
făcut bine!” S-au grăbit cu toţii la căpătâiul lui și au tras 
păturile de pe el. Îşi mişca toate membrele. Chiar în acel 
moment, doctorul, desi nu fusese chemat, a venit în vizită. 
A spus că a venit să fie alături de băiat până la sfârșit. 
Chiar și în timp ce se apropia de casa familiei Mavrakis, se 

gandea ca va gasi copilul deja mort. Cand a intrat in casa 
şi a găsit totul în liniște si pace, a întrebat pe una din rudele 
băiatului: „Cum este Hercules?” Atunci l-a auzit chiar pe 
băiat răspunzând: „Sunt bine”. Doctorul l-a examinat și i-a 
spus: „Nu te bucura de această îmbunătăţire bruscă; uneori 
apare chiar înaintea morţii”. Apoi a plecat, spunând că în 
câteva zile totul se va sfârși. A mai venit să îl viziteze pe 
băiat încă de două ori într-o perioadă de opt zile. În ziua a 
treia, el a spus: „Băiatul poate să mănânce”. Abia în ziua a 
opta a recunoscut: „El nu mai are nevoie de mine”. Abia 
atunci a admis că numai un miracol l-a putut vindeca pe 
băiat. Astfel, Hercules Mavrakis s-a bucurat de redobândi- 
rea sănătății prin intermediul ajutorului minunat al Sfântului 
Nectarie. 

Din cauza limitei de spaţiu, mai relatăm doar una dintre 
minunile sfântului. După zilele de Paști, vasul cu aburi 
Corinthia a tras în portul Eghina. La bord se afla Ioannis 
Kriaris, un membru al echipajului, împreună cu soţia lui, 
Katherine. Aceștia locuiau în Atena. El făcea un pelerinaj 
la mănăstirea sfântului pentru a se închina moastelor lui. 
Primise o mare binefacere din partea cuviosului Nectarie si 
dorea să ofere în dar un vapor mic din aur realizat pentru 
a comemora un eveniment minunat. El a povestit următoa- 
rele: în martie 1956, vasul cu aburi ieșise din apele Italiei 
când s-a produs o ruptură în porțiunea de carenă din spatele 
etamboului. S-a ridicat imediat tot echipajul în picioare. 
Kriaris, ştiind că se aflau în pericol de a se scufunda, a 
invocat cu credinţă puternică intervenţia rapidă a Sfântului 
Nectarie pentru a salva echipajul şi carena vasului. Sfântul, 
recunoscut ca fiind grabnic ajutător celor credincioşi si 
virtuosi, a apărut dinaintea căpitanului vasului și l-a linis- 
tit, spunând: „Nimic nu i se va întâmpla nici echipajului, 
nici vasului, deoarece eu vă voi ajuta”. Apoi, într-o mod 
minunat el a improvizat un acoperiş pentru carenă care i-a 

ferit de pericol. În ciuda vremii rele, ei au ajuns în primul 
port italian integri şi nevatamati. Acolo au reparat ruptura. 
Cu lacrimi în ochi, oamenii îl slăveau pe Sfântul Nectarie 
şi îi multumeau din inimă pentru că i-a salvat de la înec. 

Multe alte minuni au fost consemnate în diferite cărți, 
dezvăluind prezența si asistența miraculoasă și taumatur- 
gică a sfântului în fiecare parte a lumii pentru cei care l-au 
chemat cu smerenie si credință. Sunt foarte bine documen- 
tate cazurile de izbăvire a celor posedati de demoni, de vin- 
decare de sterilitate si de salvare din situații periculoase. 
Vindecările de cancer în orice parte a corpului sunt binecu- 
noscute. Sfântul a fost şi este, de asemenea, invocat pentru 
a vindeca pe multi de surzenie, bâlbâială, fracturi, paralizie, 
poliomielită, artrită, febră, hemoragie, pietre și prostatită, 
de care el însuși a suferit când era în viata. Meningita, 
migrenele, ulcerul, cangrena si tuberculoza, toate „fug” din 
calea Sfântului Nectarie, pentru care absolut nimic nu este 
incurabil. Nenumărate minuni au fost consemnate în România, 
Australia, Canada, Anglia, Europa, Africa de Sud şi Statele 
Unite. Acum, ca și atunci când era în viata, sfântul este 
neobosit în a împărți binefaceri pentru cei care se află în 
nevoi sau în suferință, întotdeauna întru slava lui Dumnezeu. 

Creştinii imploră intervenția minunată a ierarhului şi 
făcătorului de minuni, Sfântul Cuvios Nectarie, şi pentru a 
ocroti pe ortodocşi de atacul ereziei, împotriva căreia, în 
timpul vieţii sale, a luptat si cuviosul părinte din greu pentru 
a-i păzi pe cei credincioşi. Prin urmare, noi cinstim pe acest 
iubitor de virtute, care apare si în vremea noastră ca vin- 
decător al tuturor tipurilor de boli, izbăvitor, salvator în 
orice situaţie şi grabnic ajutător pentru cei aflați în nevoi 
şi care au cerut mijlocirea lui in fata lui Hristos. 

IX.5. Cand sanatatea nu e un bine 
si despre medicina ca scop in sine 


Facand referire si la invatatura patristica pe care teolo- 
gul ortodox Jean-Claude Larchet a prezentat-o succint in 
cartea sa Theology of Illness, in care pune in lumina abor- 
darea patristică a medicinei, și pe care o remarcă, o eviden- 
tiaza și o promovează cu succes Corinna Delkeskamp-Hayes, 
într-unul din studiile sale***, putem preciza că o evaluare 
corespunzătoare a relaţiei dintre boală si păcat are conse- 
cinte importante pentru cadrul valoric în care se situează 
medicina. Ce este considerat rău în termeni seculari, anume 
boala şi suferinţa, ar putea fi la nivel spiritual — acolo unde 
sunt decise în ultimă instanță problemele de viata și de 
moarte — un bine. Marele scriitor bisericesc, Origen, aduce 
următoarele precizări în acest sens: „Uneori o vindecare 
pripită nu se dovedește a fi în folosul celor tratați dacă 
aceștia au căzut în greutăți din propria lor răspundere și 
din care ar fi fost eliberaţi prea ușor, pentru că în cazul 
acela ar fi apreciat prea usuratic vindecarea răului, iar deoa- 
rece n-au luat măsuri de precauţie pentru cazul unei noi 
îmbolnăviri, au căzut astfel din nou în aceeași nenorocire. 
Iată de ce, în cazuri asemănătoare, Dumnezeul cel veşnic, 
Care cunoaşte cele ascunse si Care «ştie toate mai înainte 
de a se face» (Istoria Susanei 42), amână, în bunătatea Sa, 
ajutorarea mai rapidă a oamenilor; mai bine zis, ajutorarea 
Sa constă în neajutorare, pentru că tocmai acest lucru este 
spre folosul lor”26%. Altfel, subapreciind ca prea uşoare si 


264. „Why Patients Should Give Thanks for Their Disease: Traditional 
Christianity on the Joy of Suffering”, publicat în revista Christian 
Bioethics, Nr. 12, 2006, p. 213-228. 

265. Origen, Despre principii, Cartea a III-a, XVII, 1, studiu introductiv, 
traducere, note de Pr. Prof. Teodor Bodogae, în col. PSB, vol. 8, 
Editura IBMBOR, Bucureşti, 1982, p. 205. 

lesne de vindecat rănile păcatului, să nu decadă din nou, și 
încă foarte repede. 

Pe de altă parte, sănătatea perfectă, care este considerată 
un bine din perspectivă seculară, poate fi compatibilă cu 
moartea sufletului si poate, în plus, să reprezinte chiar o 
stare de uitare efectivă din partea lui Dumnezeu, în măsura 
în care lipseşte un important stimul pentru autoexaminare 
şi reorientare. 

Nu este o sarcină uşoară, în epoca noastră în care siste- 
mul medical este unul foarte bine dezvoltat din punct de 
vedere tehnologic si in care bolile tind a fi tratate ca feno- 
mene în sine, izolate de cel care le suportă. Există riscuri 
ca pacientul să se transforme într-un obiect pasiv al inter- 
ventiei terapeutice. Se așteaptă de la el să aibă deplină 
încredere în expertiza care ghidează acele intervenţii. Chiar 
şi teama naturală a oamenilor de moarte, a cărei amintire 
se acutizează prin experienţa bolii, este absorbită de spe- 
rantele ridicate de progresul medicinii. Există riscul ca omul 
să nu aibă nici un folos sufletesc din vindecarea trupească, 
socotind că aceasta nu s-a făcut prin Dumnezeu, ci încre- 
zându-se numai în medicină şi în legile naturii și lăsându-se 
cu totul numai în seama lor. Această stare de lucruri, susţine 
Larchet, prezintă şi dificultăți pentru pacienţi: pe de o parte, 
aceea de a-şi asuma boala și a o aborda într-o manieră 
folositoare, purificatoare de suflet şi, pe de altă parte, aceea 
de a-l face pe bolnav să creadă că starea sa și destinul său 
se află cu totul în mâinile medicilor, că nu există decât o 
soluție medicală pentru diferitele sale dificultăţi, neexistând 
pentru dânsul un alt mod de a-și trăi boala si suferinţele 
decât așteptând de la medicină vindecarea și ușurarea. Valorile 
dominante ale civilizaţiei occidentale favorizează o astfel de 
atitudine. 

Problema crucială, abordată într-un întreg număr al revis- 
tei Christian Bioethics de care am amintit deja”, se referă 


266. Este vorba de revista Christian Bioethics, Nr. 12, 2006. 

prin urmare la modul in care crestinii, situati intr-un cosmos 
cazut si impovarati cu o natura distorsionata, dar chemati 
spre intimitatea restaurată a iubirii de Dumnezeu, ar trebui 
să-şi confrunte starea păcătoasă atunci când au de a face 
cu boala, suferința si experienţa finitudinii umane. 

Pentru această problemă, sursele patristice pe care le-a 
compilat Larchet oferă un cadru orientativ. Acest cadru este 
susținut, pe de o parte (1) de o derivare ontologică a bolii, 
suferinţei și mortalităţii care a rezultat din nesupunerea 
lui Adam şi, pe de altă parte, (2) de implicaţiile istorice si 
teleologice ale mântuirii pentru impactul spiritual vindecă- 
tor al experimentării suferinţei, bolii si confruntării cu morta- 
litatea umană si, astfel, pentru motivul pe care creştinii, 
chiar în timp ce-și suportă curajos recuperarea, ar trebui să 
lucreze şi la dezvoltarea capacității de a mulțumi pentru 
bolile lor. 

O abordare specific creștină a medicinii trebuie să se 
opună predilectiei ,,stiintifice” a medicinii seculare spre mate- 
rialism. Pentru ca diagnosticul și angajamentele terapeutice 
ale medicinii să nu obtureze natura reală a coruptibilitatii 
umane, trebuie să aibă în vedere „moartea” sufletului ca 
principal factor care aduce boală si mortalitate creaţiei bune 
a lui Dumnezeu. O perspectivă creştină impune asupra medi- 
cinii nevoia ca, în confruntarea cu mortalitatea şi morbidi- 
tatea, să se confrunte cu realitatea păcatului. Dar trebuie 
să se confrunte cu acea realitate într-o solidaritate umană 
atotcuprinzătoare. 

O abordare creştină a medicinii trebuie să recunoască 
rolul medicinii necesar în susținerea a ceea ce se află „dincolo” 
de problemele medicale ale pacienţilor. Medicina trebuie să 
recunoască faptul că afecțiunea și ameninţarea morţii sunt 
relevante pentru situaţia spirituală a pacientului. Trebuie, 
mai întâi de toate, să lase timp pacienților să mediteze 
asupra motivului bolii lor nu numai în perspectiva condiției 

spirituale a umanităţii căzute în general, ci si din perspec- 
tiva valorii sale de diagnostic pentru responsabilitatea lor 
personală în agravarea acelei stări pentru ei înşişi. În alt 
doilea rând, o astfel de medicină trebuie să ajute pacienții 
să-şi experimenteze recuperarea din boală ca fiind emble- 
matică pentru restaurarea lor spirituală. Nu numai că întâl- 
nirea persoanei cu boala slujeşte ca prilej pentru reflecţie 
şi pocăință, dar și pentru a reorienta prioritățile in viata 
ale bolnavului. Într-un mod similar, succesul unei terapii 
medicale ar trebui să indice bolnavului că, dincolo de ceea 
ce s-a realizat tehnologic, acel succes a fost susținut de mila 
divină, încurajând astfel pacientul ca, odată ce sănătatea îi 
este restabilită, să-și înnoiască eforturile spre o viata în 
Hristos, cooperând astfel cu recuperarea sa spirituală supremă. 
Desi nimic din toate acestea nu poate fi impus pacientului 
din afară şi deși a încerca o astfel de impunere ar violenta 
respectul pentru libertatea umană pe care Însuşi Dumnezeu 
o susţine, conştientizarea de către personalul medical a unei 
astfel de „contabilităţi” duble divino-umane care guvernează 
eforturile curative ar putea încuraja în mod implicit paci- 
entii să obțină acces la această dimensiune. 

Noile tehnici medicale, biologice şi genetice se dezvoltă 
în sensul unei depersonalizări crescânde, deoarece ele trans- 
formă bolile şi suferinţele oamenilor în entităţi independente 
şi în probleme pur tehnice si, asa cum am subliniat mai sus, 
îl reduc uneori pe om la obiect al experienţei, avându-se în 
vedere, în aceste cazuri, mai putin usurarea persoanei cat 
progresul ştiinţei sau al tehnicii, considerat ca scop în sine, 
sau chiar căutarea spectaculosului, aliat, în unele cazuri, și 
cu scopuri publicitare. Aceste noi tehnici medicale tind să 
facă din viata și din moartea înseși pure produse tehnice, 
făcând economie de relaţii personale si de valori umane 
fundamentale, de care omul are nevoie vitală de la zămil- 
sirea și până la moartea sa. 

Din perspectiva crestina, lupta medicinii cu bolile oame- 
nilor este justificata. Medicina lupta cu ceea ce aduc fortele 
raului si doreste sa implementeze vindecarea. Succesul sau 
în vindecare simbolizează mântuirea. Spre deosebire de sana- 
tate, care este bună doar în măsura în care permite crești- 
nilor să îndeplinească poruncile lui Dumnezeu, făcându-i 
astfel buni, remediile medicinii sunt decretate de Dumnezeu 
pentru uşurarea suferinței umane și evitarea unei morți 
premature. Și totuşi, dacă lăsăm deoparte originea ei divină, 
cu alte cuvinte, dacă pacienţii nu sunt învățați — ca în vin- 
decările săvârşite de Domnul Hristos — să răspundă la recu- 
perare prin slăvirea lui Dumnezeu si încetarea păcatului, 
atunci însăși medicina devine doar un idol. Distrage atenția 
celor care erau binecuvantati cu o corecție divină de la însuși 
scopul acelei corectii. O preocupare excesivă cu păstrarea 
sau restaurarea sănătăţii trupului constituie o astfel de 
idolatrizare. În context creştin, medicina — ca şi boala — este 
un mijloc material al unui scop spiritual. Odată ce astfel de 
mijloace devin scopuri în sine, fie ca rau — într-un caz — fie 
ca bine în celălalt, ele se pot împotrivi însuși scopului lor, 
lăsând pacientul într-o stare mai rea decât anterior. Spre 
deosebire de boală, care reprezintă un rău doar în sens fizic 
(deci relativ), medicina, dacă este practicată doar ca scop în 
sine devine un rău in sens absolut și o expresie a înseși 
stării de păcat ale cărei rezultate trebuia să le elimine. 

De aceea, atât Larchet în Introducerea la cartea sa amin- 
tită mai sus, cât si subsemnatul în volumul de fata, ne 
propunem să reamintim perspective care să-i poată conferi 
un ajutor omului de astăzi pentru ca acesta să înțeleagă 
boala și diferitele forme de suferință legate de ea, dar şi 
terapeuticile, vindecarea şi sănătatea însăși, într-un cadru 
mai amplu decât cel oferit în general de civilizaţia noastră 
dominată de valori tehnice și materiale, si care să-i permită 
să şi le asume mai bine. În primul rând, creştinii trebuie 

ajutaţi să-şi situeze mai bine aceste experiențe importante 
în cadrul legăturii lor cu Dumnezeu, cadru în care, ca toate 
realitățile umane, ele trebuie să-și afle sau, mai degrabă, 
să-şi regăsească locul. 


IX.6. Mare e în fata lui Dumnezeu 
medicul credincios, iubitor de oameni 
și neiubitor de arginti 


Printre învățăturile sale mântuitoare pe care ni le îmbie 
să ni le însuşim şi să le transpunem în fapte, Sfânta Scriptură 
face referire si la respectul pe care îl datorăm medicilor. 
Astfel, în cartea Intelepciunii lui Isus Sirah (cap. 38, 1) sta 
scris: ,Cinsteste pe doctor cu cinstea ce i se cuvine, ca si pe 
el l-a făcut Domnul”; „Și doctorului da-i loc că si pe el l-a 
făcut Domnul și să nu se depărteze de la tine, căci și de el 
ai trebuinta. Că este vreme când si în mâinile lui este miros 
de bună mireasmă” (Isus Sirah 38, 12-13). Este o misiune 
mare, de maximă importanţă, nobilă şi sfântă aceea de a fi 
medic, de a ajuta la menţinerea vieţii si la sporirea ei, de a 
alina durerea și de a tămădui suferința. Sfântul Vasile cel 
Mare, unul dintre marii luminători ai Bisericii, numeşte 
medicina „artă”, care ni s-a dat de către Dumnezeu, spre 
ajutor, căci ea ajută, atât cât se poate, pe bolnavi: „Fiecare 
artă ne-a fost dată de Dumnezeu ca ajutor pentru natura 
noastră slabă. Spre exemplu: agricultura ne-a fost dată întru- 
cât cele ce cresc de la sine din pământ nu sunt îndeajuns 
pentru satisfacerea nevoilor noastre; apoi, arta țesutului, 
fiindcă purtarea îmbrăcămintei este necesară și pentru 
buna-cuviinta şi pentru apărarea de influența dăunătoare 
a aerului; şi arhitectura (zidăria) la fel, și tot astfel şi arta 
medicală. Deoarece corpul nostru, din cauza slăbiciunii lui, 

este supus la diferite influente pagubitoare, parte venind 
din afară, parte născute dinăuntru, prin mâncăruri, si suferă, 
când din cauza abundenței, când din lipsă, de aceea ni s-a 
dat de către Dumnezeu, conducătorul vieţii noastre întregi, 
arta medicală, ca un model pentru vindecarea sufletului, 
pentru ca prin ea să se taie ceea ce este de prisos și să se 
adauge ceea ce este de nevoie. Căci, precum n-am fi avut 
nevoie de inventarea și munca agriculturii, dacă am fi rămas 
în paradisul desfătării, la fel n-am avea nevoie de nici un 
ajutor medical pentru înlăturarea durerilor, dacă am fi rămas 
liberi de orice durere, așa cum ne era dat după creare, înainte 
de cădere”. Uriașa responsabilitate, greutatea misiei dar 
şi cinstea si prețuirea de care se bucură cei care au răspuns 
chemării lui Dumnezeu pentru a imbratisa această artă au 
fost evocate succint de către același Sfânt Părinte: „Toţi cei 
care vă indeletniciti cu medicina știți că chemarea voastră 
înseamnă grija fata de om. Si mi se pare că cel care pune 
ştiinţa aceasta înaintea tuturor celorlalte îndeletniciri, cărora 
îşi poate închina omul râvna, şi-a găsit judecata cuvenită 
şi nu s-a depărtat de ceea ce trebuie crezut; în schimb e tot 
atât de adevărat că de lucrul cel mai preţios dintre toate, 
care este viata, iti vine greu să fugi ca de ceva dureros atunci 
când nu poţi reda cuiva sănătatea”265. 

În scrierile Spiritualitatii Ortodoxe mai vechi sau mai 
noi, ni se subliniază că este mare în fața lui Dumnezeu 
medicul credincios, fără de arginti, cu inimă primitoare si 
iubitor de oameni. Astfel, marelui Avvă şi eremit egiptean 
Antonie cel Mare ( 356) i s-a descoperit de la Dumnezeu 
în pustiu următorul lucru: „În oraş, există cineva asemenea 
tie, un medic care dăruieşte din prisosul ştiinţei sale celor 
nevoiaşi şi care cântă în fiecare zi Trisaghionul (cântarea 


267. Sf. Vasile cel Mare, Regulile mari, 1.55, R. I, în col. cit., p. 296-297. 
268. Idem, Epistole, 189, în col. PSB, vol. 12, p. 183. 

«Sfinte Dumnezeule, Sfinte Tare, Sfinte Fără de moarte, 
miluieşte-ne pe noi» — n.n.) împreună cu ingerii””®’. Se prea 
poate ca aceasta să fie sursa de inspiraţie pentru acele sin- 
tagme prin care credincioșii noștri îi numesc pe medicii buni, 
de vocație, competenţi, animați de iubire, care știu să le 
asculte păsurile, să-i înțeleagă, să le explice limpede starea 
bolii și posibilitățile de vindecare, îngeri în halat alb şi 
mesageri ai vieţii, cărora nu se sfiesc a le săruta mâinile 
prin care Dumnezeu a lucrat vindecarea. 


IX.7. Frământările unui medic priceput, 
devotat şi misionar al lui Hristos 


În volumul Patericul secolului XX”, ni se istorisesc, printre 
altele, frământările unui medic pătruns de credinţă şi de 
dragoste creştină, care, fiind un foarte bun specialist, medic 
priceput si devotat, dorea să devină, printre studenţii săi, 
şi un bun misionar al credinţei creştine. Astfel, medicul la 
care se face referire, Gheorgos Papazahos, era — așa cum 
am amintit si mai sus — si profesor universitar la Facultatea 
de Medicină, Universitatea din Atena, Grecia. În dialogul 
cu interlocutorul său, Klitos Ioannidis, el îi semnalează 
una din convorbirile cu duhovnicul său — Părintele Porfirie 
Bairaktaris (+ 1991) — părinte duhovnicesc din Grecia, recu- 
noscut și ca mare vizionar, încărcat de darurile Duhului 
Sfânt. Dialogul a decurs astfel: 

„— La Universitate predau cardiografia ca disciplină optio- 
nală. Deoarece cardiografia prezintă un interes deosebit, 
fiind practicată de toți cardiologii, nu sunt studenţi care să 


269. Patericul sau Apoftegmele Părinților din pustiu, p. 49. 
270. Klitos Ioannidis, Patericul secolului XX, p. 64-65. 

nu vrea sa urmeze acest curs. Astfel, de cele mai multe ori, 
amfiteatrul este plin de studenti. Le mai spun glume, anec- 
dote, râdem împreună, îi iubesc, mă iubesc și ei — pe scurt, 
avem o relație cordială. 

Astfel, de multe ori îmi venea în minte o idee pe care, în 
cele din urmă, i-am mărturisit-o părintelui Porfirie ca pe o 
dilemă de-a mea: 

— Părinte, copiilor acestora le vorbesc ore întregi despre 
cardiografie. Ei primesc orice-aș spune eu. Și dacă-i iubesc 
şi ei mă iubesc pe mine. În afară de cardiografie, pe care o 
vor folosi câți ani ... — douăzeci, treizeci, patruzeci, haide, 
cincizeci de ani de medicină — n-aş putea să le vorbesc și 
despre ceva duhovnicesc, ce durează o veșnicie? Să le spun 
să-L iubească pe Hristos, să se mărturisească, să se împăr- 
tăşească si să se ducă la biserică ... Desigur, pe mine 
Universitatea mă plăteşte să predau cardiografia, nu să 
propovăduiesc. Şi la urma urmei, poate că unii dintre stu- 
denti nu vor să le vorbesc despre asemenea lucruri, sau 
poate chiar nu cred în Dumnezeu. Dar de ce nu, vreodată, 
după ce voi termina lecţiile de cardiografie, pe care studen- 
tii le aplaudă, asa cum îi aplaud si eu pe ei, n-aş putea sa 
le zic: «faceţi un pas şi către Hristos» ... 

Ascultati ce mi-a răspuns părintele Porfirie: 

— Şi unde este dilema? Când te duci să predai, esti împăr- 
tasit? 

— Da, parinte, sunt. 

— Te impartasesti duminica? 

— Ma impartasesc cu binecuvantarea sfintiei voastre. 

— Atunci, in amfiteatru intra Insusi Hristos. La ce-ti mai 
trebuie cuvinte, dacă Îl ai pe Hristos in tine când vorbesti 
la catedră? Lasă-i in pace. Să nu le spui nimic””. 

Klitos Ioannidis: lată cum abordează lucrurile un om cu 
adevărat induhovnicit, care trăiește prezenţa lui Hristos ... 


271. Spune şi tăcerea şi aşteptarea ceva. 

Medicul Gheorgos Papazahos: Iar prin cuvintele sale, 
practic m-a determinat să mă duc întotdeauna împărtășit 
la amfiteatru”. 

Fără îndoială că acest medic era mereu pregătit sufletește 
să primească Sfânta Împărtășanie, de care se îndulcea cu 
dezlegarea si binecuvântarea duhovnicului său, care era un 
părinte harismatic. Dacă tot am adus în atenţie şi această 
temă, subliniem că primirea Sfintei Împărtăşanii mai des 
sau mai rar este o problemă nu foarte complicată; o rezolvă 
şi Sfântul Ioan Hrisostom si alti Părinţi, al căror răspuns 
dacă l-am rezuma, ar suna cam asa: Te pregatesti des si 
cum cere Biserica pentru primirea Sfintei Împărtăşanii? 
Atunci impartaseste-te des. Te pregatesti rar? Impartaseste-te 
mai rar. Deci, cu alte cuvinte Sfintii recomanda primirea 
Sfintei Euharistii după o prealabilă si completa pregătire. 


IX.8. Rugăciunea unui medic 
pentru pacienţii săi 
2 


Medicul este cel prin care Bunul Dumnezeu lucreaza si 
dăruiește bolnavului sănătate de cele mai multe ori. Inteleptul 
Isus Sirah consemnează în cartea sa de înțelepciune că: „şi 
el (doctorul) se va ruga Domnului, ca să dea odihnă și sănă- 
tate spre viata”. (Isus Sirah 38, 14). 

Datoria unui medic bun nu se rezumă doar la a diagnos- 
tica și a prognostica, la modul cât mai exact, cu mijloacele 
şi metodele cele mai avansate, cât si a înțelege, a asculta, 
a stabili o relaţie de încredere cu pacientul și familia sau 
apropiații acestuia. 

Medicul credincios isi recunoaşte limitele si, fără a fi atins 
de mândrie si autosuficienta, apelează la un ajutor mai 
presus de puterile sale. Astfel, Hristos îi dăruieşte medicului 

intelepciune si pricepere, si-i lumineaza mintea spre desco- 
perirea bolii si aplicarea tratamentului. Medicul credincios, 
rugător, care-i iubeşte pe cei suferinzi și-i ajută, apropi- 
indu-se de ei cu dragoste și bunăvoință, Îl interiorizează pe 
Hristos Care lucrează prin el pentru tămăduirea și mângâie- 
rea celui bolnav. Medicul de vocaţie si de bună credinţă se 
angajează solemn în a-şi consacra întreaga viata în serviciul 
umanității si în a exercita această artă cu conștiință si 
demnitate, considerând sănătatea pacientului ca primul său 
scop. 

Omul fiind bipolar (trup si suflet), aplicarea unui trata- 
ment complet trebuie să aibă acţiune atât asupra trupului 
cât si asupra sufletului. De regulă, medicii creștini iau în 
calcul acest fapt, fiindcă ei sunt chemaţi să slujească omul 
în integritatea sa de persoană cu trup si suflet și nu doar 
un trup bolnav sau nu un caz ori o boală. Astfel, spre binele 
bolnavului şi vindecarea lui cu celeritate, acesta va fi îndru- 
mat în a urma si un tratament sufletesc. Am întâlnit medici 
care mărturiseau că, în tratarea pacienţilor, au aplicat tra- 
tament complex, medicamentos, psihoterapeutic, au reco- 
mandat mersul la biserică, spovedania, slujbele, Maslul, 
s-au rugat ca Dumnezeu să-i lumineze pentru a găsi solu- 
tiile optime pentru salvarea și vindecarea celor aflați în 
suferință, si au văzut efectul pozitiv al rugăciunilor si al 
Tainei Sfântului Maslu. 

Acelaşi medic şi profesor al Facultăţii de Medicină din 
Atena pe care l-am citat în subcapitolul de mai sus, anume 
Gheorgos Papazahos, neîntrecut căutător al comorilor cereşti, 
care și-a dedicat întreaga activitate celor aflați în suferință, 
fiind continuu preocupat de tămăduirea pacienţilor încre- 
dintati lui, la un moment dat, într-un pelerinaj la Sfântul 
Munte Athos, l-a întrebat pe un Părinte: 

„— Părinte, ştiu că rugăciunea inimii este o adevărată 
ştiinţă. Cu toate acestea, as dori să vă întreb ceva, chiar 
dacă este un lucru naiv. lertaţi-mă. 

— Da. Întreabă-mă ce vrei. 

— Este un lucru binecuvântat să am în buzunarul bluzei 
albe de la serviciu niște mătănii (albe și ele, ca să nu se 
observe), iar când merg cu ceilalți doctori pe la bolnavi pen- 
tru vizita medicală de fiecare zi, fără să ştie doctorii de lângă 
mine, să spun de câteva ori «Doamne Iisuse Hristoase, 
miluiește-L pe robul Tău ...», robul lui Hristos fiind urmă- 
torul bolnav care aşteaptă să fie consultat? Este un lucru 
binecuvântat sau este o parodie a rugăciunii inimii, care, 
în realitate, se face trecând prin anumite stadii, după o 
pregătire corespunzătoare și durează câteva ore? 

Atunci, părintele s-a ridicat iute de pe locul său, m-a 
privit cu multă insistenţă şi mi-a strigat: 

— Ce spui, bre? Este binecuvântarea lui Dumnezeu. Să 
faci lucrul acesta în continuare. Și seara să te rogi mult. 
Jumătate de șirag de mătănii de-ale dumitale valorează mai 
mult decât șase ore de rugăciune de-ale noastre. Dar să fie 
şirag de o sută de bobite, nu din acela mic. 

Părintele ne-a explicat că rugăciunea inimii este completă 
pentru că este alcătuită din două părți. Prima parte reprezintă 
chemarea numelui lui Dumnezeu, «Doamne Iisuse Hristoase, 
Fiul lui Dumnezeu», care este o doxologie, prin care Hristos 
e recunoscut ca Domn și ca Fiu al lui Dumnezeu. Cea de-a 
doua parte este rugăciunea propriu-zisă: «miluieşte-mă pe 
mine păcătosul». A doua parte trebuie rostită diferit fata de 
prima. Prima parte trebuie rostită rar, în stil doxologic, iar 
ce-a de-a doua parte o spunem ca pe un plâns. Cuvintele 
«miluiește-mă pe mine păcătosul» trebuie rostite cu inten- 
sitate, implorându-L pe Dumnezeu, pentru ca El să ne poată 
trimite lacrimi. Dacă ne curg lacrimi din ochi, este semn că 
suntem cercetaţi de harul sfânt. Atunci, chiar să nu ţinem 
mătăniile in mână, ajungem să comunicăm cu Dumnezeu”””. 


272. Klitos Ioannidis, Patericul secolului XX, p. 191. 

Constient fiind de efectele rugăciunii, Părintele Porfirie 
Bairaktaris, ale cărui butade le-am menționat si în subca- 
pitolul anterior, lansa următoarea exortatie unui medic: „În 
clipa în care consulti să te rogi lăuntric, spunând: «Doamne 
Iisuse Hristoase, miluieste pe robul Tău ...» astfel te vei 
ruga pentru fiecare suflet pe care Dumnezeu l-a trimis în 
mâinile tale. Să te rogi fierbinte lăuntric, iar harul lui Dumnezeu 
va atinge sufletul bolnavului. Toate acestea sunt taine, ceilalți 
n-ar înțelege nimic din ele, îi vei da medicamente conform 
ştiinţei tale, dar în cele din urmă va fi tămăduit de Hristos. 
Luând în braţe un copil mic, sau prinzând mâna celui mare, 
prin rugăciunea ta intensă si fierbinte îndreptată către Hristos, 
îi atinge harul lui Dumnezeu. Acelaşi lucru îl face orice preot 
în timpul oricărei Taine”?”’. 

S-au realizat multe studii asupra puterii taumaturgice a 
rugăciunii săvârşite cu credință, cu smerenie si din tot sufle- 
tul şi efectele excepţionale ale acesteia asupra întregului 
organism. Așa cum confirmă şi recentele cercetări științifice, 
dacă medicul ar înălța o rugăciune atât pentru ca Dumnezeu 
să-l lumineze ca să aleagă cel mai bun medicament sau să 
opereze în modul cel mai înțelept și responsabil, acolo unde 
intervenția chirurgicală se impune, cât si spre ajutorul și 
tămăduirea bolnavului, iar acesta din urmă, la rândul său, 
dacă s-ar ruga fervent pentru sine însuși și însănătoșirea 
lui, șansele de vindecare ar fi sporite și inmultite. 


273. Cf. Pr. Todea-Gross Flaviu, Medicul şi preotul la căpătâiul suferind, 
în vol. Medicii şi Biserica, vol. I, Editura Renaşterea, Cluj-Napoca, 
2003, p. 115. 

X.1. Necesitatea rugaciunii 


Viata crestina este legata in chip deosebit de rugaciune. 
Sufletul care iubeste pe Dumnezeu nu poate sa nu se roage, 
fiindca iubirea izvoraste din rugaciune si rugaciunea intre- 
tine iubirea. „Cel ce iubește pe Domnul își aduce aminte 
pururea de El si aducerea aminte de Dumnezeu naște rugă- 
ciunea”274. 

Dumnezeu ne-a înzestrat cu ceva cu care să putem men- 
tine legătura permanentă cu El, să ne dezlipim sufletul de 
lume si de cele lumești, pentru a-l pune în dialog cu Dumnezeu, 
ca să ne umplem de iubirea Lui si să ne unim cu El. Mân- 
tuitorul Însuşi ne spune: „Intră în cămara ta şi, închizând 
ușa, roagă-te Tatălui tău Care este în ascuns” (Matei 6, 6), 
îndemnându-ne astfel să intrăm în altarul inimii noastre. 

Rugăciunea este „produsul” gândirii şi a inimii încordate 
la maximum. Rugăciunea s-ar putea defini ca efortul con- 
ştient al omului de comunicare cu Dumnezeu spre o cât mai 
desăvârșită unire cu El. Pe scurt, ea este vorbirea sau comu- 
nicarea omului cu Dumnezeu. Ea este viata sufletului. Asa 
după cum trupul, dacă răsuflă înseamnă că este viu, iar 
atunci când încetează respirația încetează și viata, asa se 
întâmplă si cu sufletul celui ce nu se roagă, nu are viata și 
astfel crestinul nu poate câştiga viata veșnică, mai ales că 
rugăciunea este cheia Împărăției lui Dumnezeu. Deci, rugă- 
ciunea, ca respiraţie a sufletului, este pentru acesta ceea ce 


274 Cuv. Siluan Athonitul, Între iadul deznădejdii şi iadul smereniei, 
trad. de Pr. Prof. Ioan Ica și Diac. Ioan Ica jr., Editura Deisis, 
București, 1994, p. 62. 

este aerul pentru buna funcționare a trupului. A nu te ruga 
înseamnă a lăsa pe Dumnezeu în afara existenței. Unora, 
agitația lumii contemporane, prealabila pregătire duhovni- 
cească și greutatea concentrării spirituale care premerge 
sau însoțește rugăciunea, nu le mai inlesnesc sau nu le mai 
oferă lungi momente de meditaţie și rugăciune. Cu toate 
acestea, doar privegherea și stăruința în rugăciune elibe- 
reaza, în acelaşi timp, pe cel ce se roagă, de grijile mărunte, 
împovărătoare şi înrobitoare ale lumii acesteia, de preocu- 
pările, durerile şi necazurile vieții cotidiene, deschizandu-i, 
astfel, calea spre intrarea în deplina comuniune cu Dumnezeu. 
De aceea toți Sfinții Părinți vorbesc despre rugăciune ca 
fiind mai mult decât necesară vieţii duhovnicești, aceştia 
aflându-se parcă într-o continuă emulatie în a arăta foloasele 
ei. Ei preferau mai bine să nu existe deloc, decât să existe 
fără rugăciune. 

În scrierile sfinţilor, suntem îndemnați să ne rugăm mult 
şi în vreme de pace si de bucurie, şi nu doar la vreme de 
încercări, ca să nu fim dovediti ca niște credincioşi de necaz, 
care-şi amintesc de Dumnezeu si se roagă Lui doar când au 
nevoie stringentă de ajutorul Lui. Noi trebuie să ne arătăm 
ca nişte fii credincioși, care sunt ascultători în toată vremea 
de tatăl lor şi comunică în permanenţă cu el. Omul nu trebuie 
să se asemene necuvântătoarelor care isi fac simțită prezența 
şi strigă la stăpânul lor doar atunci când le razbeste foamea 
sau simt oarece durere. Însă, mulţi dintre noi recunosc că 
mai ales atunci când sunt cuprinși de felurite încercări, 
necazuri şi suferințe, aleargă către ajutorul lui Dumnezeu 
pe care-l cer cu insistență și smerenie în rugăciune. 

X.2. Hristos nu doreste 
> 
să-l tamaduiasca pe cel bolnav fără ca el 
sa ceara ajutorul Lui 


Omul nu este un obiect inert asupra căruia Dumnezeu 
Își exercită puterea divină, ci un fiu preaiubit, creat după 
chipul lui Dumnezeu, cu vocația de a deveni și după asemă- 
nare cu Acesta. Din marea Sa iubire fata de om — preot și 
rege al creaţiei, Hristos Domnul acționează imediat în atot- 
puternicia Sa. El este prezent acolo unde este și bolnavul, 
rămâne lângă el, vrea să îl ajute, dar întâlnirea dintre ei, 
cel din urmă o poate propune sau invoca insistent prin rugă- 
ciune sau o poate refuza. De aceea El rămâne într-o astep- 
tare smerită (Apocalipsa 3, 20) și nu săvârşeşte minuni care 
fie I-ar slăvi Persoana, fie ar constrânge pe om la o credință 
servilă, eludând poate personalitatea omului și neluând în 
seamă doleantele lui. Astfel, Dumnezeu doreşte ca omul sa 
aibă şi un folos sufletesc de pe urma acţiunii Sale tauma- 
turgice si ca acesta să crească în virtute prin multumirea 
şi recunoştinţa datorate lui Dumnezeu pentru vindecarea 
sa. Mântuitorul nu vrea să intervină asupra noastră fără 
voia noastră, fără să dorim ajutorul Lui, arătând aceasta 
prin chemarea numelui Său în rugăciune. 

Împărtășirea slavei divine vindecătoare reclamă deci coope- 
rarea de bunăvoie a pacienţilor, credinţa care să restaureze 
acea legătură originară corectă între Creator si fapturile 
Sale, care poate fi restaurată, prin supunerea adusă de aces- 
tea şi prin deschiderea lor către Creator. 

Prin Hristos se stabileşte o comunicare între bolnavul 
credincios și imensa Viaţă şi putere care este în Dumnezeu, 
o Viaţă care nu așteaptă decât să fie dorită pentru a intra 
în om şi a-l izbăvi. De aceea aşteaptă rugăciunile noastre 
însoțite de credință puternică, fapte bune si un suflet purificat 

prin cainta intensa si marturisire (spovedanie) sincera. Caci 
Dumnezeu nu poate să-l salveze pe om si să-l mântuiască 
fără consimțământul şi participarea acestuia. 

Durerea bolnavului cu inima înfrântă si smerita îl face 
pe acesta să ajungă la dumnezeiasca milostivire și să se 
arunce la picioarele Celui Răstignit. Rugăciunea lui atrage 
privirea miloasă si compatimitoare a lui Dumnezeu, și-L 
cheamă pe Fiul Său să Se întrupeze în el, să-l vindece și 
să-l transfigureze până la statura bărbatului desăvârșit. 


X.3. Fă-te sănătos, strigând la El! 


Nu este îndeajuns doar să conștientizăm că avem nevoie 
de ajutorul Lui și nici doar să intenționăm să-L cerem, ci e 
imperios necesar să începem efectiv rugăciunea intensă și 
fierbinte către Dumnezeu si atunci va trimite și Bunul Părinte 
ceresc belşug de har si de ajutor. În ceea ce priveşte modul 
săvârșirii rugăciunii, trebuie să ne rugăm ca și cum am avea 
în fața ochilor pe Hristos, să ne adunăm mintea asupra celor 
citite sau rostite, si să ne curatim inima de orice gând păti- 
maș. Ceea ce contribuie foarte mult la păstrarea atenţiei în 
timpul rugăciunii, este pronunțarea acesteia foarte rar, pentru 
ca fiecare cuvânt al ei să aibă ecou în mintea si inima noas- 
tră. La început, e necesar ca bunul creștin să se silească la 
rugăciune, dar cu timpul ea va începe să îi aducă bucurie 
şi mângâiere. Această mângâiere îi face nevointa ușoară si 
îl încurajează să persevereze?'5. Chiar dacă la început nu 
se roagă cum ar trebui, el trebuie să continue rugăciunea, 
căci uneori din cantitate vine calitatea. 


275. Sf. Ignatie Briancianinov, Fărâmiturile ospdtului, traducere de 
Pr. Simeon Bruschweiller, Editura Episcopia Ortodoxă Română 
Alba Iulia, 1996, p. 80. 

Rugaciunea trebuie sa inceapa cu un cuvant de multumire 
către Dumnezeu, urmând apoi recunoaşterea păcatelor și 
abia după aceasta trebuie înfăţişate cererile noastre înain- 
tea Lui. Când ne gândim la rugăciunea de cerere, ne aducem 
aminte cu precădere de psalmistul David care cerea îndu- 
rarea şi milostivirea lui Dumnezeu din varii motive. În rugă- 
ciunile de cerere către Dumnezeu, era formulat mai întâi 
motivul cererii, apoi promisiunea că vor fi păzite poruncile 
lui Dumnezeu. „Graiurile mele, ascultă-le Doamne! Intelege 
strâmtorarea (strigarea) mea! la aminte la glasul rugăciunii 
mele, Împăratul meu și Dumnezeul meu, căci către Tine mă 
voi ruga Doamne” (Psalmul 5, 1-2). 

La gândul că ar fi putut fi trecută cu vederea cererea sa, 
psalmistul insistă la Dumnezeu să-și „plece urechea” la rugă- 
ciunea lui: „Până când, Doamne, mă vei uita până în sfârşit? 
Până când vei întoarce fata Ta de la mine? Până când voi 
grămădi gânduri în sufletul meu, durere în inima mea ziua 
şi noaptea?” (Psalmul 12, 1-2). 

În clipele de grea încercare, când suferinţa şi necazurile 
i-au înăbuşit sufletul, psalmistul cere usurare și mângâiere. 
Izbăvirea din abisul suferințelor, a încercărilor şi a necazu- 
rilor este dorită și cu scopul de a se învrednici din nou de 
posibilitatea de a-L preamări pe Dumnezeu pe Care Îl uitase 
sau Îl mâniase prin nelegiuirile sale: „S-a umplut sufletul 
meu de rautati și viata mea s-a apropiat de iad. Socotit am 
fost cu cei ce se pogoară în groapă; ajuns-am ca un om 
neajutorat, lăsat între cei morţi ... Oare se vor cunoaşte 
întru întuneric minunile Tale și dreptatea Ta în pământ 
uitat? Pentru ce, Doamne, lepezi sufletul meu si întorci fata 
Ta de la mine?” (Psalmul 87, 3, 4, 13, 15). 

Există la unii creștini obiceiul ca atunci când cer ceva de 
la Dumnezeu prin rugăciune, să făgăduiască înaintea Lui o 
schimbare a lor proprie în bine, o lepădare de rele, o rugă- 
ciune mai atentă și mai intensă, însoțită de practicarea 

virtutilor si o perpetua unire cu El, toate acestea ca sa le 
fie auzite rugăciunile, însă e de stringentă nevoie de a împlini 
cu seriozitate maximă și efort sporit ceea ce făgăduiesc, căci 
altfel, își adaugă lorusi păcate, călcând fagaduintele făcute 
înaintea Domnului. 

Credinţa este condiţia fără de care nu se poate intra în 
contact cu Dumnezeu. Ea înaripează rugăciunea, aceasta 
neputând zbura la ceruri fără credință. Sfinţii Părinți mai 
arată că tot atât de important este si faptul ca rostirea 
cuvintelor rugăciunii să nu se întemeieze numai pe o inte- 
legere a sensului, ci să fie însoţită în inimă de un sentiment 
puternic. Sfântul Apostol Iacov ne asigură că doar cu o cre- 
dinta tare si o rugăciune puternică, intensă, stăruitoare, 
lucrătoare prin iubire, izvorâtă dintr-un suflet curat, se poate 
obține vindecarea celui bolnav și iertarea păcatelor sale: „Și 
rugăciunea credinței va mântui pe cel bolnav și Domnul îl 
va ridica şi de va fi făcut păcate se vor ierta lui” (lacov 5, 
15). Doar așa ajungem să dobândim — dacă Dumnezeu crede 
că ne sunt de folos — cele cerute în rugăciune; aceasta ne-o 
spune destul de categoric Însuși Mântuitorul: „Şi toate câte 
veţi cere, rugându-vă cu credinţă, veți primi” (Matei 21, 22). 

Cât este de bine primită și de ascultată rugăciunea stă- 
ruitoare, se poate observa din Sfânta Scriptură. Sfântul 
Apostol şi Evanghelist Luca scrie în cartea biblică Faptele 
Sfinţilor Apostoli că rugăciunile sutașului Corneliu au ajuns 
„înaintea lui Dumnezeu” (cap. 10, 4), întrucât „se ruga” lui 
Dumnezeu „totdeauna” (cap. 10, 2), căci, mărturisește Sfântul 
Iacov, „mult poate rugăciunea stăruitoare a dreptului” (Iacov 
5, 16). 

Dascăli în rugăciune ne sunt mai ales sfinţii, care, în 
viata lor închinată rugăciunii, au atins trepte înalte de desă- 
vârşire şi au lăsat în scrierile lor sfaturi, îndrumări şi butade 
în ceea ce privește rugăciunea. Astfel, cerere de rugăciune 
şi de ajutor pentru boală i-a fost adresată si marelui Bătrân 

Varsanufie de către un ucenic de-al său. Marele avvă i-a 
răspuns: „Frate molesit si cârtitor, de ce te necajesti si de 
ce trimiti cereri departe, când ai pe lisus standu-ti aproape 
si dorind sa fie chemat de tine in ajutorul tau? Striga catre 
El: «Stăpâne!», şi-ţi va răspunde. Atinge ciucurele hainei 
Lui (Matei 9, 20) si-ti va vindeca nu numai această boală, 
ci toate patimile. Dacă mintea ta ar fi unde trebuie, nici 
muscaturile serpilor veninosi si ale scorpiilor n-ar putea 
ajunge la simtirea durerilor trupului. «Am uitat, zice, sa 
mănânc pâinea mea de glasul suspinului meu» (Psalmul 
101, 5-6). Nu te necăji. Mila lui Dumnezeu iti este aproape. 
Te imbratisez întru Domnul. Fă-te sănătos, strigând la El”?”*. 

Pentru cel suferind, paradigmă de dăruire în rugăciune, 
poate fi și marele scriitor bisericesc, Fericitul Augustin. La 
tronul Marelui Duhovnic, scriitorul apusean Îi înfățișează 
întreaga-i viata zbuciumată. El cere de la Dumnezeu ajutor 
cu căldura şi avântul de care sunt impregnate toate rugă- 
ciunile sale, atât de profund gândite, trăite şi cu măiestrie 
şi sensibilitate formulate. „O, Adevăr, lumină a inimii mele, 
nu întunericul meu să-mi vorbească! Am lunecat la acest 
întuneric şi m-am întunecat, dar și de acolo Te-am iubit. 
«Rătăcit-am ca o oaie pierdută; caută pe robul Tău, că porun- 
cile Tale nu le-am uitat» (Psalmul 118, 176; Iona 2, 8; Isaia 
30, 21; lezechiel 3, 12). Ratacit-am si mi-am adus aminte 
de Tine, am auzit glasul Tău spre mine (Psalmul 118, 176), 
ca să mă întorc, şi abia l-am auzit din cauza tulburării 
poftelor mele nesatioase. Și, iată, acum mă întorc, clocotind 
şi gâfâind, la izvorul Tău. Nimeni să nu mă oprească pe El 
să-l beau, și atunci voi trăi. Nu eu să fiu viața mea, rău am 
trăit, din cauza mea moarte mi-am fost eu însumi, în Tine 
încep să trăiesc. Tu graieste-mi (...) Am crezut în cărțile Tale 
şi cuvintele lor sunt foarte tainice”?”’. 


276. Sf. Varsanufie, Scrisori duhovniceşti, 514, în Filocalia, vol. XI, 
p. 488. 
277. Fer. Augustin, Confessiones — Mărturisiri, cartea a XII-a, X, 10, 

La Pateric ni se povesteşte, printre multe altele, și despre 
sfârşitul pământesc al fericitului Staret Paisie Aghioritul 
(fF 12 iulie 1994), poate unul dintre ultimii mari asceti și 
mistici ai Sfântului Munte. Starețul a dus o viata duhovni- 
cească foarte înaltă. „Cine ar putea povesti cu vrednicie și 
în amănunt marile nevointe și izbânzi ale Staretului: desa- 
varsita nepătimire fata de cele lumești, râvna lui fierbinte 
pentru credința ortodoxă și neintrecuta lui iubire de oameni, 
privegherile, culcările pe jos, neîncetata nevointa a trupului 
şi a sufletului, bunătatea și întreaga lui înțelepciune care 
uimea şi puterile ingeresti, simplitatea îmbrăcămintei sale 
şi mai mult decât toate, maica virtuţilor, smerita cugetare? 

În ciuda tuturor acestor virtuţi, Dumnezeu a îngăduit să 
sufere de multe boli, pentru a-l curati, precum aurul în 
topitoare şi astfel să-l introducă în Împărăţia Sa. 

Trupul său istovit din pricina postului, a privegherilor şi 
a nevointelor duhovnicești, suferea atât de mult, încât 
este de mirare cum de a rezistat atâţia ani si nu a cedat. 
Nemilostiva boală a cancerului, stomacul său chinuit, hemo- 
ragiile, problemele de respiraţie si altele, «care nu au număr», 
i-au făcut trupul foarte sensibil. 

Starețul Paisie, în ciuda numărului mare de boli și a 
durerilor insuportabile care îl făceau să se asemene unui 
mucenic?'5, rămânea întotdeauna liniștit. Niciodată nu s-a 
plâns lui Dumnezeu: «De ce Doamne ai trimis peste mine 
atâtea dureri? De ce o astfel de mucenicie zilnică și conti- 
nuă?». Durerile le considera o binecuvântare cerească, iar 


Traducere de Prof. Dr. Docent Nicolae Barbu, Editura IBMBOR, 
București, 1994, p. 364-365. 

278. Chiar Starețul mărturisea despre greaua dar mântuitoarea 
suferință îndurată cu răbdare si mulțumire de către bolnavii de 
cancer: „Pentru că în ziua de astăzi nu mai avem sfinţi mucenici, 
în schimbul lor, bolnavii de cancer sunt cei care umplu Raiul” (Cf. 
Klitos Ioannidis, Patericul secolului XX, p. 460). 

bolile ca pe o dreptate dumnezeiască trimisă pentru păcatele 
sale, așa cum obișnuia să-i înveţe pe alţii. În această muce- 
nicie şi în iadul durerilor în care se afla, singurele cuvinte 
pe care le rostea sfintita sa gură erau: «Dulcea mea Maicuta! 
Dulcea mea Maicuta!». Și Maica Domnului îl auzea și-l întărea 
întotdeauna în durerile trupesti, astfel încât să poată urca 
cu răbdare și fără să murmure muceniceasca Golgotă. 

Dar într-o bună zi a lăsat cele pământeşti pentru cele 
cerești, cele trecătoare pentru cele veșnice si a mers să se 
odihnească în locașurile Maicii Domnului, având pe buze 
cuvintele: «Dulcea mea MAicuta!»”?”. 

Redăm în cele ce urmează și pilduitoarea atitudine în 
fata bolii și a morții trupesti a unui alt părinte athonit, și 
anume părintele Ilarion (+ 1864). Astfel, ni se istoriseste că 
din vârsta copilăriei avea mare evlavie şi dragoste către 
Sfântul Gheorghe care l-a ocrotit în toată viata sa. A fost 
botezat într-o biserică a Sfântului Mare Mucenic Gheorghe 
Şi şi-a petrecut primii ani ai vieţii, chiar şi adolescenţa, la 
mânăstirile Tabakin și Tzursk, care aveau, de asemenea, 
hramul Sfântului Gheorghe. La sfârşit, s-a învrednicit să 
adoarmă întru Domnul sub acoperişul lui — într-o chilie cu 
o biserică închinată tot sfântului. „Cu o zi înainte de ador- 
mirea sa, Starețul l-a lăsat pe Părintele Sava să slujească 
la Chilia Sfântului Dimitrie. Îndată ce a rămas singur, starea 
sa s-a agravat și a început să se roage. Mai târziu, Părintele 
Sava, zicea că, aflându-se departe, a auzit vocea Staretului 
chemându-l: «Sava, Sava, Sava!». Întorcându-se, l-a găsit cu 
desăvârșire istovit; când l-au cuprins durerile morţii, zicea: 

«Slavă lui Dumnezeu! Am vrut moarte mucenicească, dar 
Domnul nu m-a învrednicit. Mi-a trimis însă boală ce poate 


279. Arhim. Teofilact Marinakis, Patericul Maicii Domnului, traducere 
din limba greacă de leroschim. Stefan Nutescu, Editura 
Evanghelismos, Bucuresti, 2008, p. 132-133. 

fi ceva mai mult decat mucenicia daca sufar cu staruinta si 
credinţă în voia dumnezeiasca»””*°, 

Aducem în atenție in acest sens și cuvintele pline de Duh ale 
celuilalt mare Paisie, și anume Sfântul Paisie Velicikovski — 
stareț al Mănăstirii Neamt ( 1794) care nutrea următoarea 
convingere: „De va răbda cineva cele întristătoare, va dobândi 
şi pe cele îmbucurătoare, că cel ce este tare întru cele amare, 
acela va dobândi si pe cele dulci””®’. 

Marele duhovnic al Moldovei şi al țării noastre, Cuviosul 
părinte Ilie Cleopa revelează cuvintele Sfântului Efrem Sirul 
care zice: ,«Dumnezeu de la omul bolnav, două lucruri cere: 
să mulțumească lui Dumnezeu pentru boală și să se roage 
neîncetat». Numai atât. Nu cere post, nu priveghere, nu 
plecare de genunchi, nu culcarea pe jos, nu târzia mâncare, 
nu uscata mâncare, nu putina mâncare, nu starea de toată 
noaptea, nu cere de la dânsul nimic, decât aceste două lucruri. 
Orice bolnav care crede în Hristos și are dreapta credinţă, 
atât trebuie să zică: «Mutumescu-Ti Tie, Doamne, că-mi dai 
suferință si certare! Multumescu-Ti Tie, Doamne, că mă 
iubesti si mă certi!»; si «Doamne, Iisuse Hristoase, Fiul lui 
Dumnezeu, miluieste-ma pe mine, păcătosul!». Acestea se 
cer de la tot sufletul, fie bolnav, fie sănătos, dar de la bolnav 
numaidecât (...) Ferice de cel ce rabdă boala cu mulțumire, că 
Dumnezeu, văzând asta, îl vindecă fără doctori! Cine mul- 
tumeste lui Dumnezeu în boală, este un martir de bunăvoie”2?. 

La rândul său, Părintele Rafael Noica, fiul marelui filosof 
Constantin Noica, descoperea creştinilor încă un prilej de 
rugăciune, care le este la îndemâna tuturor, îndemnându-i 


280. Antonie Ieromonahul, File de Pateric din împărăţia monahilor: 
Sfântul Munte Athos, p. 256. 

281. Sf. Paisie Velicikovski, Crinii tarinii, p. 20-21. 

282. Arhim. Cleopa Ilie, în vol. Din cuvintele Arhimandritului Cleopa Ilie. 
Îndrumări duhovnicești pentru vremelnicie şi veșnicie, Ediţie 
realizată de Ioan Gînscă, Editura Teognost, Cluj-Napoca, 2004, 
p. 27. 

să aşeze înaintea fiecărui ,of” al lor (,of, of, of, câte boli, 
încercări și greutăţi vin peste mine”), cuvântul „Doamne”, adică: 
„Doamne, câte boli şi greutăți mă încearcă etc.” Atunci fiecare 
„0f” devine rugăciune, strigare către Părintele Cel ceresc. 

Uneori, în rugăciunile lor, creștinii cer să dobândească 
de la Dumnezeu ceea ce li se pare că este bine și stăruie în 
cererea lor, fără a-l îngădui lui Dumnezeu să le dăruiască 
ceea ce El Însuși ştie că le este folositor și de suflet mântu- 
itor. Unii insistă în cererile lor, se întristează când nu le 
dobândesc repede, iar când le-au dobândit, nu sunt multu- 
miti, ci solicită imediat altele. Alţii, cărora li s-au împlinit 
doleantele, sunt de-a dreptul deceptionati, deoarece, cu toate 
că au obținut ceea ce au dorit, lucrurile nu au ieșit, totuși, 
așa precum și le-au închipuit. Se simt adânc mâhniţi de a 
se fi lăsat duși de voinţa lor proprie, căci lucrurile nu se 
întorceau în favoarea lor, aşa cum își închipuiau mai înainte. 
Cât de adevărate rămân astfel cuvintele Mântuitorului, Care 
a zis: „tie Tatăl vostru cele de care aveţi nevoie, mai înainte 
ca voi să le cereti” (Matei 6, 8). Cu toţii suntem învățați de 
către Sfinţii Părinţi să ne ridicăm în rugăciuni şi în cereri 
„deasupra voinţei noastre proprii, când aceasta nu cores- 
punde cu voința lui Dumnezeu. Numai atunci când, în toate 
acțiunile noastre vom cere să se împlinească voia lui Dumnezeu 
şi când vom dobândi putere să înțelegem această voie sfântă 
a Lui, numai atunci ne vom împărtăși, cu adevărat, de bene- 
ficiile rugăciunii”, 

Pilduitoare pentru toți bolnavii este și rugăciunea filoso- 
fului Blaise Pascal, înălțată lui Dumnezeu de pe patul de 
suferință, care învaţă că bolnavul trebuie, în rugăciunea sa, 
să ceară lui Dumnezeu să-i dăruiască ceea ce este mai bun 
şi mântuitor pentru el si să se incredinteze voii Sale, punând 
voia lui Dumnezeu înaintea voii proprii, conformând astfel 


283. Pr. Dr. Olimp Căciulă, „Să ştii ce să ceri în rugăciune”, în Biserica 
Ortodoxă Română, Anul LXX (1952), Nr. 9-10, p. 625-626. 

voia lui cu voia lui Dumnezeu: „Nu-ţi cer nici sănătate, nici 
boală, nici viata, nici moarte, ci să dispui de sănătatea, de 
boala, de viața și moartea mea pentru slava Ta, pentru 
mântuirea mea si pentru folosul Bisericii si al sfinților Tai, 
printre care nădăjduiesc să mă număr prin harul Tău (...) 
Fă ce voieşti, dă-mi, ia-mi, dar conformează voința mea cu 
voința Ta, pentru că nu ştiu ce trebuie să cer. Doamne, nu ştiu 
decât un lucru: că e bine a Te urma si e rău a Te supara””**. 


X.4. Rugăciunea lui lisus — 
izvor de putere, de răbdare, sprijin 
și mângâiere pentru cel suferind 


Luând ca punct de plecare îndemnul Sfântului Apostol 
Pavel: „Rugaţi-vă neîncetat!” (I Tesaloniceni 5, 17), Sfinţii 
Părinţi ai Bisericii îi îndeamnă pe creștini la rugăciune nu 
numai la anumite momente ale zilei, ci toată viata, fiecare 
moment al ei să devină rugăciune, un dialog neîncetat cu 
Dumnezeu. Rugăciunea lui lisus sau rugăciunea inimii sau 
rugăciunea minţii în inimă a fost practicată, predată și comen- 
tată pe scară largă de-a lungul veacurilor de creștinismul 
răsăritean, urcând în tradiţia Spiritualitatii ortodoxe pana 
la timpurile apostolice. Această rugăciune neîncetată, care 
se mai numeşte şi rugăciunea lui lisus sau rugăciunea min- 
tii (pentru că la început ea se rostește cu mintea), sau a 
inimii, pentru că, după rugăciunea atentă și stăruitoare cu 
mintea în inimă, mintea coboară în inimă, este cunoscută 
îndeosebi în practica spirituală numele de isihasm?%. 


284. Cf. Preot Prof. Vasile Fernea, op. cit., p. 138. 
285. „Isihie” în limba greacă înseamnă „linişte”. 

În Spiritualitatea Ortodoxă, rugăciunea lui Iisus este che- 
marea continuă si neîntreruptă a Numelui lui lisus, cu buzele, 
cu inima și cu mintea, având simtamantul prezenţei Sale, 
oriunde si oricând, chiar şi în timpul somnului. Nu este sub 
cer nici un alt nume dat între oameni, în care trebuie să ne 
mântuim” (Fapte 4, 12). Ea se exprimă prin aceste cuvinte: 
„Doamne Iisuse Hristoase, Fiul lui Dumnezeu, miluiește-mă 
pe mine păcătosul!” Cel care se obișnuiește cu această che- 
mare „capătă o mare mângâiere si nevoia de a o rosti mereu. 
După câtva timp, nu mai poate trăi fără această rugăciune, 
care curge în el de la sine, pretutindeni, mereu”356. 

Rugăciunea este rostită repetat, la început cu voce, mai 
târziu cu voce joasă sau în minte, adesea cu ajutorul unui şirag 
de mătănii. Cei care sunt în putere o însoțesc în chilii sau 
camere retrase, liniștite, cu metanii până la pământ şi cu sem- 
nul crucii. Multi practicanți ai acestei rugăciuni o leagă de 
respiraţie. „Doamne Iisuse Hristoase, Fiul lui Dumnezeu” 
se spune odată cu inspiraţia, iar ,miluieste-ma pe mine 
păcătosul”, o data cu expiratia. Unii Părinți arată că se 
poate reduce textul rugăciunii la cuvintele „Doamne Iisuse” 
sau simplu la pomenirea repetată a numelui lui Iisus. Alții 
au arătat o anumită preferință pentru formula „Doamne 
Iisuse Hristoase, miluieste-ma!”. Totul a fost redus la câteva 
cuvinte si se găsește în conformitate cu îndemnul Sfântului 
Apostol Pavel: „În biserică doresc să vorbesc mai bine cinci 
cuvinte cu mintea mea, ca să învăţ și pe alţii, decât zece mii 
de cuvinte în limbi” (I Corinteni 14, 19). În zilele noastre, 
călugării rostesc textul ei întreg: „Doamne Iisuse Hristoase, 
Fiul lui Dumnezeu, miluieşte-mă pe mine păcătosul (păcă- 
toasa)!”. 


286. Olivier Clément, Rugăciunea lui lisus, traducere din limba franceză 
de Măriuca şi Adrian Alexandrescu, Editura IBMBOR, București, 
1997, p. 26. 


272 Suferinta si creşterea spirituală 


Mai întâi, nevoitorul se reculege, se întoarce spre sine 
însuşi, în inima sa, pentru a putea să înlăture tot ceea ce 
l-ar putea sustrage de la dialogul său cu Dumnezeu. După 
ce a reușit să ajungă la liniștea interioară, cel ce se roagă 
se straduieste, prin intermediul câtorva cuvinte adresate 
lui lisus, să se concentreze. Se încearcă „concentrarea gân- 
dului si păstrarea în memorie a numelui lui lisus”%”. Rugă- 
ciunea inimii este și „o meditaţie asupra cuvintelor rostite 
si a intelesului lor, iar în faza rugăciunii mentale, cuvintele 
încetează, rămâne doar sensul lor şi acest fel de rugăciune 
devine neîntrerupt si nu poate fi deranjat de nimeni si nimic”2%5, 
Pentru multi dintre cei ce o practică, după o vreme, rugă- 
ciunea lui lisus coboară în inimă, astfel încât aceasta nu 
mai necesită un efort conștient, ci curge de la sine. 

Mai ales în zilele noastre este de folos această rugăciune, 
când omul modern pretinde că nu mai are timp să se roage. 
Dacă începem să practicăm puţin această rugăciune, vom 
descoperi că avem mai mult timp de rugăciune decât ne-am 
fi închipuit?%?. Omul se întăreşte duhovniceste prin pome- 
nirea numelui lui lisus pentru că nu este putere mai mare 
în cer si pe pământ, pentru că invocarea numelui lui Iisus 
înseamnă invocarea prezenței Lui, nefiind doar o simplă 
reluare autonomă si neîntreruptă a acelorași cuvinte și a 
unor exerciții de respiraţie, care pot deveni mecanice. Părin- 
tele Ghervasie Gaspar de la Mănăstirea Sihăstria (1925-1948) 
i-a mărturisit unui frate următoarele: „Îmi pare rău că mă 
duc din trup și n-am învăţat mai bine rugăciunea lui lisus! 
În toate necazurile mele numai cu aceasta m-am mângâiat”2%. 


287. Pr. Dr. Mircea Basarab, „Rugăciunea lui lisus”, în Ortodoxia, Anul 
XLVI (1994), Nr. 4, p. 62. 

288. Ibidem, p. 71-72. 

289. Olivier Clement, Rugăciunea lui lisus, traducere de Măriuca şi 
Adrian Alexandrescu, Editura IBMBOR, București, 1997, p. 9. 

290. Cf. Arhimandrit Ioanichie Bălan, Patericul mănăstirilor nemtene, 

Mărturisitorii şi martirii romani care au îndurat caznele 
închisorilor comuniste, din motive închipuite sau doar pen- 
tru simplu fapt că erau preoţi de vocaţie, intelectuali creștini 
sau credincioşi ferventi ai Bisericii, au subliniat aproape la 
unison, că singurul suport, sprijin, întărire şi mângâiere 
pentru ei în răstimpul acela de chin și groază a fost rugă- 
ciunea lui lisus. Cu toţii s-au simțit atrași de liniștea, bucu- 
ria, pacea si mângâierea oferite de rugăciune. În acea lume 
a închisorii, rugăciunea minţii a însemnat o evadare, o regăsire 
a echilibrului spiritual, o reconfortare sufletească ce i-a ajutat 
să învingă frica, angoasa, singurătatea, lipsurile, persecu- 
tiile etc. Această rugăciune i-a situat mereu în prezenţa lui 
Dumnezeu, indiferent de împrejurările grele prin care au 
trecut. Simteau că nu sunt singuri si că Cineva îi întăreşte. 
Mulţi au ajuns pe cele mai înalte culmi ale acestei rugăciuni. 
Doar pentru că au fost dispuşi să înveţe lecţia rugăciunii, 
au putut depăși acele situaţii limita. 

Multi dintre confrații de celulă care nu au uzat de această 
armă tare a rugăciunii lui lisus au cedat în fata groaznice- 
lor suplicii la care erau supuşi, unii dorindu-și chiar moar- 
tea, pentru că nu mai aflau resurse fizice sau sufleteşti de 
a continua, nemaiavând putere de a răbda groaznicele ordalii 
care se arătau a fi fără sfârşit şi din ce în ce mai odioase. 
Însă cei ce rosteau neîncetat rugăciunea lui lisus primeau 
putere dumnezeiască, sprijin, întărire, mângâiere si doar 
având acest suport dumnezeiesc au putut rezista. Rugăciunea 
era pentru ei singura pârghie de susţinere. Pentru ei Hristos 
era totul. Rugându-L și invocându-L pe Hristos neîncetat, 
au devenit purtători de Dumnezeu (teofori). 

Prin această staruinta în a rosti neîncetat cu mintea si 
inima rugăciunea lui lisus, martirii închisorilor comuniste 
sunt paradigmatici pentru bolnavii încercaţi de grele dureri 
si suferinţe. Acestora din urmă le-ar fi de mare folos duhov- 
nicesc să înceapă si să staruie în practicarea acestei rugăciuni. 

Roadele ei sunt nespus de multe. Dulceata rugaciunii fier- 
binti a bolnavului îi poate chiar copleși simtirea durerii sale 
trupesti. 

În general, când rugăciunea este obișnuită si frecventă, 
influența ei in viata noastră duhovnicească devine foarte 
clară, omul începând să se vada așa cum este, să isi desco- 
pere egoismul, lăcomia, greșelile de judecată și orgoliul. 
Treptat, dobândește o pace interioară, o alinare, o mângâiere, 
o armonie a activităţilor nervoase şi morale, o mai mare 
putere de a îndura boala, suferința de orice fel, persecuțiile, 
sărăcia, calomnia, grijile, pierderea celor dragi, durerea, 
boala si moartea”. 

Timpul folosit de cel bolnav în rugăciune „nu este timp 
pierdut, ci timp înveşnicit, sfinţit si aducător de bucurie””””. 
Boala îl poate face pe cel suferind să fie mai receptiv la 
cuvintele Evangheliei, îl conduce către o viata reînnoită, 
Hristos Însuşi coborând în iadul suferințelor lui și făcându-l 
părtaş Învierii Sale. Datorită rugăciunii, boala trupului nu 
slabeste bolnavului tăria sufletului. „Stai la rugăciune în 
ceasul pătimirii tale, ca să se risipească mai degrabă amă- 
răciunea ta”%, 

Rugăciunea aduce celui ce se roagă ajutor harismatic. 
Prin rugăciune se purifică întreaga noastră conștiință. Lacri- 
mile de pocăință si conștiința trează sunt roade ale rugă- 
ciunii, cel mai mare dar al rugăciunii fiind deplina transformare 
sau transfigurare a celui ce se roagă. Duhul omului ce se 
unește în rugăciune desăvârșită cu Duhul lui Dumnezeu, 
dobândeşte de la El luminare, întărire și curățire de păcate. 

Prin rugăciune, se revarsă bucuria și pacea Duhului Sfânt 
în sufletele noastre. Prin rugăciune, simțim că nu suntem 
singuri, ci cu Dumnezeu. Simtim ajutorul Lui în viata noas- 
tră în răbdarea durerilor bolii, a ispitelor şi a necazurilor, 
ne întărim în credință, creștem spiritual în iubire fata de 
Dumnezeu si de semenii nostri; rugăciunea ne ajută și ne 
întărește să împlinim poruncile lui Hristos în viața noastră, 
prin ea ni se luminează mintea să adâncim şi să înțelegem 
Sfânta Scriptură, şi să înțelegem că bucuriile duhovnicești 
sunt mult mai mari, mai intense si mai frumoase decât 
vremelnicele plăceri pământești. 

Astfel, rugăciunea trebuie să reprezinte activitatea prin- 
cipală a bolnavului. La ceasul morţii, credinciosul lasă in 
urmă toate lucrurile pământeşti și păstrează numai rugă- 
ciunea. Ea singură îl va conduce spre viata cea veşnică, căci 
Dumnezeu este veşnic şi numai în unirea cu El, prin ruga- 
ciune smerită şi intensă, va avea credinciosul parte de veșnicie. 


X.5. Dumnezeul meu, fă-l bine pe acela 
şi dăruieşte-mi mie boala! 


În viaţa Sfântului Pahomie se serie că într-una din zile 
el a visat că membrii uneia din mănăstirile conduse de el 
se aflau într-o peşteră, legaţi între ei într-un şir, prin faptul 
că fiecare tinea de mână pe altul si tot șirul, având în frunte 
pe stareţ, înainta spre o deschizătură în care se vedea lumina 
de afară. Alți oameni alergau continuu de colo până colo, 
prin întunericul peșterii, ascultând când de un glas, când 
de altul, care striga: „aici e lumina!” Alte şiruri mai mici se 
învârteau continuu în jurul unei coloane, fără să înainteze 
spre lumina de afară. 

Imaginea se potriveşte legăturii sobornicesti dintre mem- 
brii Bisericii. Ei „se susțin unii pe alţii, având în frunte pe 
preoţii şi ierarhii Bisericii, toți împreună înaintând spre 
lumina împărăției veșnice, având încă de pe pământ o oare- 
care arvună a ei. Îndată ce unul se rupe din lant si rămâne 
de unul singur, rataceste într-un întuneric fără ieşire, într-o 
neînțelegere a sensului existenţei si al scopului ei”. 

Pe bună dreptate, cu toţii nutrim convingerea că Dumnezeu 
nu încearcă pe om peste puterea lui. Însă dacă nu-i vin în 
ajutor, la vremea suferinței, rugăciunile celorlalți, omul poate 
deveni nerăbdător din pricina slăbiciunii, asa cum remarcă 
marele bătrân filocalic — Sfântul loan?%, sau oboseste repede 
şi concentrarea-i lipsită de intensitate mai ales atunci când 
insul este cuprins de vreo boală letală ce-i macină fiinţa. La 
Pateric ni se istoriseşte că ucenicul unui mare avvă era grav 
bolnav. Bătrânul îl îndeamnă să nu lase rugăciunea, ci să 
o sporească. Revenind după un timp, ucenicul se afla în 
proximitatea morții. Bătrânul îl întreabă: „Te mai poţi ruga?” 
„Nu mai pot”, răspunse susotind ucenicul. Atunci bătrânul 
îl sfătui astfel: „Lasă rugăciunea, adu-ti aminte de Dumnezeu 
si că El este înaintea ta”. 

Când se referă la rugăciunea noastră pentru cei suferinzi, 
Sfântul Atanasie cel Mare ni-l oferă drept pildă pe Sfântul 
Antonie, care, „cu cei ce pătimeau de vreo boală, pătimea 
împreună si se ruga împreună cu ei. Si de multe ori şi in 
multe cazuri Domnul îl asculta. Dar nici când era auzit nu 
se trufea, nici când nu era auzit nu cârtea. Ci pururea el 
mulțumea Domnului, iar pe cei ce pătimeau îi îndemna la 
îndelungă răbdare si le făcea cunoscut că tămăduirea nu 
vine nici de la el și în general nu de la oameni, ci numai de 
la Dumnezeu, Care o dă când voiește și celor ce voieste. Cei 


294. Pr. Prof. Dumitru Stăniloae, „Rugăciunile pentru alții și soborni- 
citatea Bisericii”, în Studii Teologice, Seria a Il-a, Anul XXII 

ce continuau sa patimeasca primeau astfel ca pe un leac 
cuvintele bătrânului, învățând să nu se descurajeze, ci mai 
degrabă să fie cu îndelungă răbdare; iar cei ce erau vindecati 
erau învăţaţi să nu mulțumească lui Antonie, ci numai lui 
Dumnezeu”2%. Nu poruncind vindeca Antonie, ci rugându-se 
şi chemând numele lui Hristos, spre a fi tuturor vădit că nu 
era el cel ce făcea aceasta, ci Domnul, Care Își arăta iubirea 
de oameni prin el și vindeca pe cei ce patimeau. A Cuviosului 
Antonie „era numai rugăciunea şi nevointa, de dragul căreia 
şezând în munte, se bucura de vederea celor dumnezeieşti”2”. 

Chiar Sfinții Apostoli cereau credincioșilor să se roage 
pentru ei (cf. Coloseni 4, 2-4; I Tesaloniceni 5, 25). La fel și 
marii Sfinţi Părinţi și scriitori ai Bisericii. Astfel, Sfântul 
Vasile cel Mare îi scrie lui Antioh următoarele: „Să mă pri- 
mesti în rugăciunile Tale si să rogi pe Domnul să nu ma 
părăsească, și, după cum m-a scos din primejdiile prin care 
am trecut, așa să mă mântuie şi de altele care ar mai putea 
da peste mine, întru mărirea numelui Celui în Care ne-am 
pus nădejdea””*. Iar unei văduve, acelaşi autor îi transmite, 
în anul 374, prin intermediul unei scrisori următorul îndemn: 
„... cuprinde pe toţi în comuniunea rugăciunilor. Într-adevăr 
de mare ajutor sunt cei care pot îmblânzi pe Dumnezeu prin 
rugăciunile lor! Fă şi Dumneata lucrul acesta fără încetare. 
Căci şi în vremea cât trăim în trup rugăciunea ne este de 
mare folos, iar când plecăm de aici ea ne serveşte drept 
provizie pentru veacul ce va veni”2%*. Sfântul loan Damaschin 
este convins că rugăciunea altora pentru bolnavi înduplecă 
pe Dumnezeu la milă și îndurare pentru aceştia: „Căci Domnul 
cel de oameni iubitor voiește să i se ceară şi să împartă cele 

cerute spre mantuirea fapturilor Sale si mai ales atunci se 
înduplecă cu totul, nu când cineva luptă numai pentru sufle- 
tul său, ci când face aceasta pentru aproapele”*%. Fericitul 
Augustin ne pune în atenţie o întâmplare minunată din 
viața sa, când rugăciunea celorlalți pentru el a avut un efect 
taumaturgic. Această experienţă o prezintă ca mulțumire 
către Dumnezeu Care, rugat fiind de ceilalți ,frati”, i-a adus 
vindecarea: „Atunci mă chinuiai cu durerea dinţilor si cand 
s-a îngreuiat atât de mult, încât nu puteam vorbi, a coborât 
în inima mea ideea ca să stăruiesc pe lângă toţi ai mei, care 
erau de fata, ca să se roage pentru mine, să Te roage pe 
Tine, Dumnezeul mântuirii de orice fel. Si am scris acestea 
pe o tabletă de ceară și le-am dat ca să citească. De îndată 
ce ne-am plecat genunchii ca rugători a fugit acea durere. 
Dar ce durere? Sau cum a fugit? M-am speriat, o mărturi- 
sesc, Domnul meu și Dumnezeul meu, căci de la începutul 
vieţii mele eu nu făcusem această experiență. Si mi s-au 
strecurat în adâncul sufletului semnele Tale; bucurându-mă 
în credință, am lăudat numele Tău”. 

În ceea ce priveşte apelul pe care-l face bolnavul credin- 
cios către altul: „Roagă-te pentru mine, frate (sau părinte)!”, 
subliniem că acest apel este manifestarea conștiinței lui că 
depinde simultan de Dumnezeu și de aproapele. Bolnavul 
se angajează el însuși să se roage, când apelează la rugă- 
ciunea celuilalt; sau cel la care se face apelul pentru rugă- 
ciune adresează și el, la rândul său, un apel celui dintâi să 
se roage pentru el lui Dumnezeu3%?. 

Cu totii stim ca se cauta diverse modalitati pentru a veni 
in ajutorul bolnavilor, si acestea constau, printre altele, si 
în implicarea spirituală a celor care se ocupă de tratarea 
omului bolnav, deci atât a medicilor cât si a rudelor sau 
celor apropiaţi bolnavilor. Pentru ca Preabunul Dumnezeu 
să asculte rugăciunea noastră şi să-l tămăduiască pe cel 
bolnav, ea trebuie săvârșită cu durere, osteneală şi jertfă de 
sine. Cuviosul Paisie Aghioritul ne învață chiar „să ne rugăm 
cu asemenea pornire: «Dumnezeul meu, fă-l bine pe acela 
şi dăruieşte-mi mie boala!». Și Bunul Dumnezeu, văzând 
neputinta noastră de a purta boala, îl face bine si pe acela 


şi nici nouă nu ne-o dă”. 


X.6. Sfântul Maslu - Taina vindecării 
sufletești si trupesti 


Sfintii Apostoli, dupa Înălţarea Domnului Hristos la cer 
si după Pogorârea Sfântului Duh, trimiși si imputerniciti 
de Bunul Mântuitor, au continuat lucrarea tămăduitoare 
învățând și săvârşind minuni în numele Său. „Multe minuni 
şi semne se făceau în lerusalim prin Apostoli” (Fapte 2, 43). 

Conform practicii Sfinţilor Apostoli, care „ungeau cu 
untdelemn pe multi bolnavi şi-i tămăduiau” (Marcu 6, 13) 
şi potrivit îndemnului Sfântului Apostol Iacov din epistola 
ce-i poartă numele: „De este cineva bolnav între voi, să 
cheme preoţii Bisericii și să se roage pentru el, ungându-l 
cu untdelemn în numele Domnului. Şi rugăciunea credinţei 
va mântui pe bolnav şi-l va ridica pe el Domnul, iar de va 
fi făcut păcate se vor ierta lui” (Iacov (5, 14-15), Sfântul 

Maslu se savarsea mai întâi de toate pentru cei bolnavi, 
pentru tămăduirea acestora, pentru a le readuce sănătatea 
fizică, socotită ca un dar al lui Dumnezeu şi ca un semn al 
acţiunii Sale divine. Sfântul Maslu este una din Tainele 
Bisericii, prin care aceasta se roagă, prin sfintitii ei slujitori, 
pentru sănătatea bolnavilor, acordându-le iertarea de păcate 
prin ungerea cu untdelemn sfințit. „Denumirea de maslu 
este de origine slavă (de la cuvântul vechi-slav maslo, care 
însemnează untdelemn). Se mai întrebuințează și denumi- 
rea de eleoungere (ungere cu untdelemn)”50. 

Întrucât prin această sfântă Taină se cere si se dobândește 
nu numai vindecarea trupului, ci si iertarea păcatelor, se 
poate face Maslul nu numai pentru cei bolnavi, ci şi pentru 
cei sănătoși, chiar și pentru copii, şi nu numai o singură 
dată, ci de mai multe ori, orice om fiind virtualmente bolnav 
şi muritor“%. Căci în fond, cine este fără de păcat, cine este 
fără de suferință? 

În practică, bolnavul pentru care se săvârșește în chip 
special Taina Sfântului Maslu, mai întâi se spovedeste (atunci 
când e posibil), pentru ca să capete, prin dezlegarea dată 
de duhovnic, curățirea sufletului de păcate, care va fi pecet- 
luită apoi prin Maslu, aducând după sine și tămăduirea 
trupului de boală5%. Untdelemnul care alcătuieşte materia 
Tainei Sfântului Maslu, binecuvântat fiind de preoţi cu invo- 
carea lui Dumnezeu, este sfânt, plin de darul dumnezeiesc 
al Sfântului Duh, având puterea de a curati sufletul, prin 
iertarea păcatelor, și de a tămădui trupul, prin izgonirea 
bolilor, împărtăşind mila si îndurarea lui Dumnezeu". 


304. Ed. Cothenet, La guérison comme signe du Royaume et l’onction 

Liturgica specială, Editura IBMBOR, Bucureşti, 1980, p. 426-427. 

Untdelemnul de la Maslu, arată „firea preacurata si netul- 
burată a Sfântului Duh, Care, pătrunzând în noi ca untde- 
lemn, ne hrăneşte in mod neînțeles si susține si face sa 
crească luminarea în suflet, ca într-o candela ce arde (...) 
neprimind din altă parte puterea de-a lumina decât din 
untdelemnul spiritual, care poate aprinde şi susţine în noi 
lumina dumnezeiască”5%. Untdelemnul sfinţit „închipuieşte 
simbolic grăsimea şi veselia”*?, precum şi îndurarea si mila 
divină. Dacă făina binecuvântată la Sfântul Maslu este 
„chipul (tipul) vieţii”, untdelemnul este chip „al bucuriei din 
nădejde, iar tămâia, al bunei miresme cea din fapte, din 
virtuţi şi din viata cea după lege”"". Totodată, untdelemnul 
este medicament, mijloc de însănătoșire, întrebuințat în 
acest scop din vechime. 

Uneori, Maslul se împreună cu Agheasma mică. În acest 
caz, sfințirea apei se face înaintea maslului, dar stropirea 
casei și a bolnavului, cu cântările respective, se face la sfâr- 
sit, după ultima ungere a bolnavului”!!. 

Sfântul Ioan Gură de Aur vorbeşte si despre untdelemnul 
din candelă ca despre o adevărată bogăţie: „Bogăţiile noas- 
tre cele mari aici se găsesc! Aici sunt toate nădejdile noas- 
tre. Ce nu este mare și infricosator aici? Masa aceasta este 
cu mult mai de pret si mai dulce, iar candela mai de pret 


308. Sf. Chiril al Alexandriei, Comentariu la Evanghelia Sfântului 
Ioan, Cartea a Treia, cap. I, traducere, introducere şi note de Pr. 
Prof. Dumitru Stăniloae, în col. PSB, vol. 41, Editura IBMBOR, 
Bucureşti, 2000, p. 289. _ 

309. Idem, Glafire la Levitic, Cartea Intéia a Glafirelor la Levitic, 2, 
traducere din grecește, introducere şi note de Pr. Prof. Dr. Dumitru 
Stăniloae, în col. PSB, vol. 39, Editura IBMBOR, Bucureşti, 1992, 
p. 373. 

310. Idem, Închinare în Duh şi Adevăr, Cartea a Saisprezecea, tra- 
ducere, introducere şi note de Pr. Prof. Dr. Dumitru Stăniloae, în 
PSB, vol. 38, Editura IBMBOR, Bucureşti, 1991, p. 550. 

311. Preot Prof. Dr. Ene Branişte, op. cit., p. 433-434. 

decât orice candela. Și știu asta toţi câți au scăpat de boli, 
ungându-se, cu credinţă si la vreme cuvenită, cu untdelem- 
nul din candela”?””. 

Uneori, harul lui Dumnezeu „lucrează mai mult sau mai 
puţin direct asupra trupului, vindecându-l, deși chiar și în 
acest caz, se produc si întărirea sufletească şi iertarea păca- 
telor celui bolnav. Alteori, vindecarea se produce mai mult 
prin întărirea puterilor sufletești; iar alteori, prin iertarea 
păcatelor nemărturisite, întrucât aceasta întărește sufletul 
şi, prin suflet, si trupul. Dar prin harul acestei Taine se dă 
în mod principal vindecarea trupului. Numai când este rân- 
duit de Dumnezeu ca bolnavul să moară, nu se produce acest 
efect principal, ci numai celelalte. Prin ungerea cu untdelemn 
sfințit, simţurile sunt curatite, sfintite, întărite în ele înseși 
împotriva ispitelor ce vin de la lucrurile din afară și de la 
forţele rele nevăzute prin mijlocirea lor”515. Astfel, in rugă- 
ciunile Maslului în care se cer deodată tămăduirea trupului, 
iertarea de păcate și tămăduirea de patimi, „eliberarea sim- 
turilor de influenţele rele și alungarea vrajmasului, toate 
acestea se cer pentru ca bolnavul, devenit sănătos trupește 
şi sufleteste, să poată trăi o viata curată, închinată slujirii 
lui Dumnezeu”*“. 


312. Sf. loan Gură de Aur, Omilii la Matei, omilia XXXII, VI, în col. 
cit., vol. 23, p. 401. 

313. Preot Prof. Dr. Dumitru Stăniloae, Teologia Dogmatică Ortodoxă, 
Editura IBMBOR, Bucureşti, 1997, p. 136. 

314. Ibidem, p. 137. 

X.7.1. Multă binecuvântare 
ne izvorăşte din moaştele sfinţilor. 
Cinstirea sfintelor moaşte 


Cinstirea sfintelor moaște își găseşte un temei adânc în 
învăţătura de credinţă a Bisericii Ortodoxe. Actul de cinstire 
a rămășițelor pământeşti ale sfinților apare în deceniile 
veacului apostolic şi continuă în veacul următor. Mântuitorul 
Însuşi vorbea despre calitatea deosebită pe care o dobândesc 
cei care se împărtășesc cu Trupul şi Sângele Său, primind 
în felul acesta arvuna nemuririi. Sfântul Apostol Pavel ne 
încredințează că, „dacă ucideti, cu duhul, faptele trupului, 
veţi fi vii”. Faptul că Biserica a cinstit de la început sfintele 
moaște ne-o atestă, înainte de toate, Sfânta Scriptură. 

După ce a fost tăiat capul Sfântului loan Botezătorul, 
„ucenicii lui au luat trupul lui și l-au înmormântat și s-au 
dus să-i dea de ştire lui Iisus (Matei 14, 12). De asemenea, 
„bărbaţi cucernici au îngropat pe Ştefan și au făcut plângere 
mare pentru el” (Fapte 8, 2). Cunoaștem din istoria Bisericii 
câtă cinstire i-a fost acordată atât capului Sfântului loan 
Botezătorul, când a fost aflat, cât si sfintelor moaște ale 
arhidiaconului Ștefan, care au fost răspândite până la 
Constantinopol, și în Africa la Hippona, unde a slujit Fericitul 
Augustin. 

Pretuirea arătată sfintelor moaște de către Biserică demon- 
strează atenţia cu care ele au fost cinstite. Mai ales după 
încetarea persecuțiilor, relicvele sfinţilor au fost căutate, 
dezgropate, duse cu venerație, mai cu seamă în metropole 
bisericeşti şi reședințe episcopale. Tot in această vreme, 
întrucât de timpuriu bisericile se zideau mai ales pe mor- 
mintele martirilor, se împărțeau moaște la toate bisericile 
spre a fi zidite în altarele lor. 


284 Suferinta si creşterea spirituală 


O alta parte dintre moaste a fost depusa in interiorul 
bisericilor, antrenând pelerinaje spre locurile unde se aflau, 
prilej cu care Biserica celebra serviciile liturgice, în timpul 
cărora se savarsea Jertfa euharistică și se cântau imnuri. 
De aceea, s-a procedat și la transportarea moastelor din loc 
în loc, pentru a se înlesni credincioşilor pioși posibilitatea 
de a le cinsti după cuviință. Atunci când se reușea să fie 
recuperate din mâinile persecutorilor, osemintele martirilor 
erau așezate la un loc cuviincios, unde creştinii se adunau 
să serbeze acolo ziua martiriului şi unde, fără îndoială, săvâr- 
şeau Sfânta Liturghie. 

Credincioşii Bisericii Ortodoxe de pretutindeni au adus 
dintotdeauna sfintelor moaște un cult sobru si plin de evla- 
vie. Astfel, din Martiriul Sfântului Policarp aflăm că „noi 
(creştinii de atunci — n.n.) am dobândit osemintele lui, mai 
cinstite decât pietrele preţioase si mai scumpe decât aurul, 
si le-am așezat la un loc cuviincios”*!”. Deci, moaştele muce- 
nicilor au fost luate în ascuns de creştini, de cele mai multe 
ori de la locurile unde erau persecutați de împărații păgâni 
pentru credința lor si le-au păstrat cu devoțiune. 

Între preoţii şi credincioşii care au îndurat moartea pentru 
Hristos în persecuția lui Diocletian se numărau si preotul 
daco-roman Montanus și soția sa Maxima din cetatea 
Singidunum (azi Belgrad), locuită pe atunci de strămoșii 
noștri daco-romani. Pătimirea lor este descrisă în diferite 
Martirologii. Slujitorii demonilor au înecat în râul Sava pe 
Sfinții Montanus și Maxima. Valurile apelor trasera la maluri 
trupurile lor sfintite. „Întru ascuns, credincioşii le ridicara 
şi le păstrară cu scumpătate, ca pe niște odoare de mult 
preţ”315. Într-una din epistolele sale, Sfântul Vasile cel Mare 
scrie despre modul în care trebuie primite sfintele moaște, 


315. Actele martirice, XVIII, 2, p. 39. 
316. Ibidem, Martiriul Sfântului Montanus, presviterul din Singidunum, 
un preot daco-roman, p. 189. 

atunci când sunt transportate dintr-un loc în altul: „... pri- 
miti-le cu atâta bucurie cu câtă vi le-au trimis paznicii lor. 
Nimeni să nu se îndoiască, nimeni să nu sovaiasca; el e acel 
luptător nebiruit. Aceste oseminte le recunoaşte Domnul, 
ele s-au luptat împreună cu sufletul fericitului. Ele şi sufle- 
tul lui vor primi cununa la dreapta zi a răsplătirii lui”?!”. 
La rândul său, Sfântul Ambrozie al Milanului, într-una din 
scrisorile sale, amintește si el de rugăciunile ce se săvârșeau 
atunci când într-o localitate se primeau oseminte sfinte: ,,(...) 
să strângem, aşadar, sfintele moaşte şi să le ducem într-o 
clădire vrednică de ele și toată ziua s-o prăznuim cu credin- 
cioasă supunere”®?®, 

Cultul sfinţilor se naşte aproape indisolubil legat de cultul 
şi cinstirea sfintelor moaște. Creștinii rânduiesc de timpuriu 
ca ziua în care martirii primeau cununa muceniciei să fie 
socotită drept zi de naştere în împărăţia lui Dumnezeu și 
să fie cinstită și serbată la locul unde erau îngropate sfintele 
moaște. În epoca apostolică, nu numai trupul, ci şi hainele 
şi obiectele pe care le foloseau Sfinţii Apostoli erau cinstite 
si multi bolnavi se tamaduiau numai la trecerea peste ei a 
umbrei trupului Sfinţilor Apostoli. 

Motivul pentru care Biserica cinstește sfintele moaşte nu 
este numai unul de ordin comemorativ, în amintirea marti- 
rilor sau a celorlalți sfinți ai Bisericii, ci pentru că moaștele 
sunt cu adevărat sfintite, adică poartă pecetea dumnezeies- 
cului, sunt purtătoare de har, întrucât s-au împărtăşit de 
slava și puterea dumnezeiască. 

Proslăvind sfintele moaşte pentru puterea minunată ce 
le-a fost dată de Dumnezeu, crestinul ortodox cinstește însăşi 
puterea dumnezeiască din ele. 


317. Sf. Vasile cel Mare, Epistole, epist. 197, II, în col. cit., vol. 12, p. 398. 

318. Sf. Ambrozie al Milanului, Scrisori, scrisoarea a XXII-a, 13, tra- 
ducere şi note de Prof. David Popescu, în col. PSB, vol. 53, Editura 
IBMBOR, București, 1994, p. 127. 

Norma de invatatura a Bisericii cu privire la cinstirea 
relicvelor a fost bine precizată, accentuându-se că cinstirea 
sfinţilor nu este adorare dumnezeiască, ci este venerare. În 
această privinţă, concluzia pe care o lansează Fericitul leronim 
este următoarea: „Noi nu adorăm creatura și nu-i slujim, ci 
cinstim moaştele martirilor pentru a adora pe Cel ai Cărui 
martiri sunt”?!’. 

Cinstirea pe care creştinii o aduceau sfintelor moaște și, 
in general, sfinților martiri, era bine definită în comparaţie 
cu cinstirea si inchinarea pe care o aduceau Mântuitorului 
Hristos, „căci lui Hristos ne închinăm pentru că este Fiul 
lui Dumnezeu, iar pe martiri îi iubim, după vrednicie, ca pe 
ucenicii si imitatorii Domnului”. 

Aşa fiind, socotim potrivit să punem tuturor în atenţie, 
ca o concluzie finală, cuvintele unui mare trăitor și dascăl 
al Bisericii, Sfântul loan Damaschinul, referitoare la cinsti- 
rea moastelor sfinte: „Stăpânul Hristos ne-a dat ca izvoare 
mântuitoare moaştele sfinților, care izvorăsc, în multe chipuri, 
faceri de bine si dau la iveală mir cu bun miros. Nimeni să 
nu fie necredincios! Dacă prin voința Lui Dumnezeu a 
izvorât în pustie apă din piatră tare si din falca măgarului 
apă pentru Samson căruia îi era sete, este de necrezut ca 
să izvorască mir binemirositor din moaștele mucenicilor? 
Cu nici un chip pentru cei care cunosc puterea lui Dumnezeu 
şi cinstea pe care o au sfinţii de la Dumnezeu. În Legea 
Veche, era socotit necurat tot cel care se atingea de un mort, 
dar nu erau socotiți necurati înşişi morții. După ce însăși 
viata şi cauza vieții a fost socotită între morţi, nu mai numim 
morți pe cei care au adormit întru nădejdea învierii si cu 
credință în El. Cum poate să facă minuni un corp? Cum dar, 
prin ei, demonii sunt puși pe fugă, bolile sunt alungate, 
bolnavii se vindecă, orbii văd, leprosii se curăţă, ispitele si 


319. Fer. Ieronim, Epistola 109 ad Riparium, P. L. XXII, col. 907. 

supararile se risipesc si se pogoara toata darea cea buna de 
la Tatal luminilor? Cat de mult trebuie sa te ostenesti ca 
să găseşti un sprijinitor care să te prezinte împăratului cel 
muritor si să pună pe lângă el cuvânt pentru tine? Dar nu 
trebuie cinstiți oare apărătorii întregului neam omenesc, 
apărătorii care se roagă lui Dumnezeu pentru noi? Da, trebuie 
să-i cinstim, ridicând biserici în numele lor, aducând roade, 
prăznuind pomenirea lor (...) Prin cele care Dumnezeu este 
cinstit, prin acelea se vor bucura şi slujitorii Lui; de acelea 
de care Dumnezeu Se mânie, de acelea se vor mânia și 
ostașii Lui”520. 

Nu sfinţii au trebuinta de cinstirea noastră, ci noi doban- 
dim mii de bunatati ca urmare a cinstirii sfintelor lor moaște. 
Pentru folosul nostru primesc ei cinstea din partea noastră, 
chiar neavând trebuinta de ea, pentru ca noi să putem primi 
rodul binecuvântării lor. 

Cine nu crede în sfintele moaşte nu crede nici în sfintele 
icoane, nici în lucrările sfintitoare ale Bisericii. Un lucru 
este greu de contestat fiind chiar apodictic, şi anume că, în 
întreaga istorie a Bisericii, sfintele moaște sunt o prezență 
permanentă, ele constituind, alături de sfintele icoane, de 
slujbele Bisericii, de imnografia liturgică, repere fundamen- 
tale ale credinței noastre. 


X.7.2. Puterea din trupul sfinţilor 


Faptul menţinerii osemintelor în stare de nedescompu- 
nere este o arvună a învierii și a calităţii distincte pe care 
o dobândesc aceste trupuri. Înțelegerea acestor probleme 


320. Sf. Ioan Damaschin, Dogmatica, traducere de Pr. Dr. Olimp N. 
Căciulă, Bucuresti, 1938, p. 278. 

ne-o sugerează chiar Vechiul Testament, prin acea întâm- 
plare minunată când trupul unui mort, fiind aruncat peste 
osemintele proorocului Elisei, își redobandeste viata (II Regi 
13, 21), dovadă că virtuțile sufleteşti ale dreptului au animat 
şi natura sa umană în forma ei materială, transfigurând-o. 
In acest sens, Sfântul Chiril al Ierusalimului scrie: „... Elisei 
a înviat doi oameni, pe unul pe când trăia (IV Regi 4, 20-35), 
iar pe altul după moartea lui (IV Regi 13, 21). Pe când era 
viu a săvârşit învierea prin sufletul său. Dar ca să se arate 
că trebuie să fie cinstite sufletele drepţilor și ca să se creadă 
că există o putere în trupurile acestora, mortul, aruncat în 
mormântul lui Elisei, a înviat când s-a atins de trupul mort 
al profetului. Trupul mort al profetului a săvârșit ceea ce 
săvârşise si sufletul lui. Trupul cel mort, care zăcea in mor- 
mânt, a dat viata mortului si, desi a dat viata, a rămas 
totuși mort. Pentru ce? Pentru ca nu cumva să i se atribuie 
numai sufletului minunea, dacă ar fi înviat Elisei. Acest 
fapt dovedeşte că în trupul sfinților, chiar dacă în el nu mai 
este sufletul, se află o putere datorită faptului că sufletul 
lor drept a locuit atâţia ani în trup și trupul a fost vreme 
îndelungată slujitor al sufletului”*”’. Așadar, trăirea rapor- 
tului personal cu Iisus Hristos într-o formă plenară reuşeşte 
să prelungească starea de îndumnezeire atinsă de un astfel 
de vietuitor si asupra trupului său. După săvârșirea din 
viata, rămășițele pământești menţin puterea dumnezeiască 
din vremea când trupul lui era unit cu sufletul. 

Este rânduit ca toţi să meargă în mormânt, dar moaştele 
dovedesc neputrezirea, mai mult, sunt înhumate și, prin 
viziuni și arătări ale duhurilor drepţilor, sunt dezgropate, 
fac minuni, au un miros plăcut şi își menţin firea. 

Mentinerea osemintelor sfinților în stare de incoruptibi- 
litate este privită ca o arvună a nestricăciunii viitoare pe 
care o vor avea trupurile credincioșilor după înviere. 


321. Sf. Chiril al Ierusalimului, Cateheze, cateheza XVIII, 16, P. G. XXXIII, 
col. 1036B-1037A. 

X.7.3. Moastele sunt Biserica 
cea adevarata 


Sfintii mucenici slujesc alaturi de Hristos, prin Hristos. 
In ei sălășluieşte puterea Lui. Asa cum cei 24 de bătrâni, 
dupa cum citim in descoperirea Sfantului Evanghelist Ioan, 
slujesc in jurul Mielului (Apocalipsa 5, 8), la fel slujesc toti 
sfintii in jurul Lui. De aceea, sub inspiratia Duhului Sfant, 
Biserica a rânduit ca sfintele moaşte să fie zidite înăuntrul 
sfintei mese, sub altar (Apocalipsa 6, 9). Sfântul Nicolae 
Cabasila observă: „Nimic nu e mai înrudit cu lucrarea sfântă 
a Tainelor lui Hristos decât mucenicii, căci numai ei seamănă 
cu Hristos și la trup si la suflet si la felul morții și întru 
toate (...) Așa că, dacă Hristos într-adevăr Se poate vedea 
şi pipăi undeva în lumea aceasta, în carne si oase, apoi 
aceasta se poate în sfintele moaște. (...) Aceste moaşte sunt 
Biserica cea adevărată”. 

Ideea unei uniri tainice și a prezenţei euharistice a Domnului 
în aleşii Săi are o însemnătate deosebită în cultul sfintelor 
moaște. Pe un vas de pământ ars, aflat în ruinele unei 
biserici vechi creştine, în care s-au păstrat osemintele unor 
martiri, sunt însemnate cuvintele: „În acest vas sfânt sunt 
adunate membrele lui Hristos”. Doar încă de pe când erau 
vii, Hristos era în măduva lor, iar după moartea lor, la fel, 
nu le părăsește osemintele, ci rămâne unit cu sufletele lor, 
așa cum unit şi amestecat stă, acum, cu acest pumn de 
tarana neinsufletita. Hristos rămâne prezent, si dupa moar- 
tea fizica a martirului, in sufletul si osemintele lui. Moastele 
sunt un loc in care Hristos este prezent in har, intr-un fel 
deosebit de apariția Lui în icoanele care-L reprezintă pe El. 


322. Sf. Nicolae Cabasila, Despre viata în Hristos, Traducere de Pr. Prof. 
Dr. Teodor Bodogae, Sibiu, 1940, p. 131. 

În moaște nu există chipul lui Hristos, ci Hristos este în 
mod minunat prezent în materia rămășițelor pământești 
ale sfinților. „La urma urmei, zice tot Sfântul Nicolae Cabasila, 
aceste moaște sunt Biserica cea adevărată şi altarul cel 
adevărat, zidirea nu-i decât o imitare”®”’. 


X.7.4. Izvorăște multă binecuvântare 
din osemintele sfinţilor 


Cele mai de preţ odoare ale creștinilor din toate timpurile 
au rămas sfintele moaște. Cel mai de pret lucru pe care ţi-l 
oferă călugării, în mănăstirile ortodoxe, spre închinare și 
sărutare, sunt sfintele moaște. Marile catedrale s-au străduit 
să dobândească moaștele unor sfinți spre a le păstra ca 
ocrotitoare și binecuvântare dumnezeiască. 

Sfintele moaşte dovedesc, o dată în plus, că, după lucra- 
rea mântuitoare săvârşită de Dumnezeu prin Hristos în 
Duhul Sfânt, omul se poate întâlni cu Dumnezeu, dumne- 
zeiescul se poate uni cu omenescul, peretele cel din mijloc 
fiind dărâmat. 

Crestinul, simplu sau cultivat, se apropie de sfintele moaște 
pentru a le săruta cu evlavie, cu convingerea că se apropie 
de ceva care s-a sfințit, de ceva ce poartă în sine urmele 
impartasirii de dumnezeiescul har, urmele atingerii de slava 
lui Dumnezeu. „Stai lângă mormântul mucenicului, îndeamnă 
în acest sens Sfântul loan Gură de Aur, dă drumul acolo la 
izvoare de lacrimi, zdrobeste-ti inima, ia și binecuvântare 
de la mormânt! la binecuvântarea aceasta apărătoare în 
rugăciunile tale! Ai în minte necontenit istoria pătimirilor 
mucenicului! Imbratiseaza coşciugul mucenicului! Stai lipit 


323. Ibidem. 

de racla lui! Izvorasc multa binecuvantare nu numai osemintele 
mucenicilor, ci şi mormintele lor, şi cogciugele lor!”*24. Moaştele 
de sfânt martir, mort pentru păcat, strălucesc de locuirea 
într-însele a Duhului Sfant®”°. 

Înfăptuirea unor lucruri minunate prin mijlocirea sfinte- 
lor moaşte trebuie văzută prin credinţa că există o legătură 
specială între sufletul unui sfânt şi osemintele lui, pe care 
moartea nu o poate distruge, în sensul că spiritul acestuia 
nu părăsește cu desăvârşire trupul, menţinând astfel în 
moaște o putere dumnezeiască. Credinţa că sfinţii rămân, 
prin această harismă, în osemintele lor, prelungind în ele o 
prezenţă a lor în duh, îi face pe credincioși să se simtă în 
legătură personală cu ei şi, prin ei, cu Hristos. Credincioșii 
sunt convinși că rugăciunile sfinților mucenici sunt ascultate 
de Bunul Mântuitor, de aceea săvârşesc rugăciuni stărui- 
toare înaintea moastelor mucenicilor, pentru ca aceștia să 
mijlocească la Hristos-Domnul pentru ajutorul si mântuirea 
lor. „Să venim, deci, necontenit la ei, să ne atingem de racla 
lor si să îmbrăţișăm cu credință moaștele lor, ca să luăm 
binecuvântare de la ei. După cum ostașii, când isi arată 
rănile ce le-au primit în războaie, vorbesc cu îndrăznire cu 
împăratul, tot astfel si mucenicii aceştia, când tin în mâini 
capetele ce li s-au tăiat si le înfățișează, pot să dobândească 
îndată de la împăratul cerurilor tot ce voiesc. 

Așadar, cu multă credinţă, cu multă râvnă să ne ducem 
acolo pentru ca, primind multe şi mari comori şi de la vede- 
rea mormintelor acestor sfinți şi de la auzirea luptelor lor 
pentru credinţă și de pretutindenea, să putem termina după 
plăcerea lui Dumnezeu călătoria acestei vieţi și să ajungem 
cu multă încărcătură la limanul acela şi să dobândim 


324. Sf. loan Gură de Aur, Omilie la Mucenici, în vol. Predici la sărbători 

împărăția cerurilor, cu harul si iubirea de oameni a Domnului 
nostru lisus Hristos”5%6. 

În alt loc, marele arhipăstor al Constantinopolului, vor- 
bind despre sfintele moaște, le prezintă ca pe o comoară de 
mii de bunatati: „Vindecare de trupuri beteșugite, iertare 
de păcate, pieire de răutate, iertare de boli sufletești, rugă- 
ciune stăruitoare, îndrăznire către Dumnezeu, roade duhov- 
nicesti, pline de bunatati cerești. Roadele acestea se culeg 
mereu, și mereu cresc la loc, niciodată nu părăsesc pe cei 
ce le cultivă. Pomii cei saditi în pământ dau rod o dată pe 
an; iar dacă nu-s culesi, când vine iarna, isi pierd frumuse- 
tea lor, iar roadele se strică și cad. Moaştele sfinților, însă, 
nu ştiu nici de iarnă, nici de vară, nici de silnicia vremii si 
nici n-ai să le vezi vreodată lipsite de roade, ci totdeauna, 
cu toată frumusețea lor. Nu le atacă stricăciunea, nici schim- 
barea vremurilor. Câţi n-am cules mii si mii de vindecări 
din această sfântă raclă (a Sfântului Mucenic Iulian — n.n.) 
de când s-a sădit trupul acesta în pământ, si rodul n-a pierit! 
S-au secerat lanurile, dar spicele nu s-au terminat! S-a scos 
apa din izvoare, dar vanele de apă n-au secat, ci curg, curg 
mereu și nu se opresc, şi, lucru de minune!, apa ce izvorăşte 
e totdeauna mai multă decât cea luată. Moaştele Sfântului 
nu fac numai minuni, ci ne îndeamnă să şi filosofăm. De 
eşti bogat, de te mandresti şi daca-ti este sufletul plin de 
îngâmfare, indata-ti potolesti mândria si-alungi îngâmfarea 
când vii aici, când vezi pe mucenic, când te gândești ce 
mare-i bogăţia lui fata de bogăţia ta, şi pleci de-aici cu multă 
sănătate-n suflet. Dacă ești sărac si te socoti disprețuit, iti 
râzi de bani și de averi când vii aici și vezi averea muceni- 
cului şi, plin de multă înțelepciune, asa te duci acasă! Si 

dacă ar veni asupra ta necazuri, pagube, bătăi, vei căpăta 
de aici iarăși destulă mângâiere când ai să vezi că tu nicicând 
n-ai suferit atât cât a suferit acel sfânt mucenic. Văzut-ai 
cât de multe sunt roadele acestor rădăcini? Văzut-ai că sunt 
duhovniceşti? Că se ating chiar de suflet?”®”’. 

Incoruptibilitatea, buna mireasmă pe care o răspândesc, 
semnele deosebite pe care le vădesc, credinţa și nădejdea în 
învierea şi viața veșnică, cu care se hrănește spiritul, sunt 
felurite căi prin care sfinţii slujesc după mutarea de aici 
prin moaştele lor. 


X.7.5. Puterea vindecătoare 
a sfintelor moaşte 


Credincioşii Bisericii noastre au credinţa că prin atinge- 
rea şi prin rugăciunile adresate sfântului, lângă moaștele 
lui, adeseori se infaptuiesc vindecări si alte fapte minunate 
datorită legăturilor duhovniceşti care se stabilesc între 
credincioşi și persoanele reprezentate în icoane sau ale căror 
moaște s-au păstrat, şi datorită lui Hristos — Izvorul sfin- 
teniei — de Care se invrednicesc sfintele moaște. „Aţi auzit, 
ba ati şi văzut voi insiva că multi au fost curatiti de demoni, 
că foarte multi chiar, când s-au atins cu mâinile de îmbră- 
cămintea sfinților, au fost vindecati de bolile de care sufereau. 
(...) Câte basmale, câte obiecte de îmbrăcăminte sunt atinse 
de sfintele moaște și prin această atingere devin lecuitoare! 
Toţi se bucură să atingă acoperământul moastelor și atin- 
gandu-le să se facă sănătoși. Slava Tie, Doamne Iisuse, că 
ai trezit pentru noi astfel de duhuri ale sfinţilor martiri, în 

acest timp, cand Biserica Ta are nevoie de mari ajutoare de 
la Tine!”2, 

S-ar putea aduce multe mărturii din scrierile Sfinţilor 
Părinţi cu referire la puterea tămăduitoare a sfintelor 
moaşte. Însă, credem că mulţi dintre creştinii zilelor noastre 
ar putea povesti despre cel puţin o vindecare minunată a 
unui bolnav incurabil, tămăduire primită în dar, ca rod al 
rugăciunilor sau al atingerii cu credință şi devoțiune de 
raclele sfinților si moaștele lor. 

Conchizând, putem spune că sfintele moaşte sunt măr- 
turia în lume a prezenţei lui Hristos Care Şi-a înscris cu 
mărire numele în osemintele aleşilor Săi. Cinstirea sfintelor 
moaște e o sursă inepuizabilă din care izvorăște certitudinea 
Învierii Domnului şi convingerea învierii noastre viitoare, 
pentru a fi astfel intariti în lupta împotriva păcatului si a 
morții. 

